
I.  RÉSZ 
A  HÁBORÚ  ELŐZMÉNYEI. 


ELSŐ  FEJEZET. 

A  háborúban  való  részvételünk  okai. 

Abban  az  időben,  amikor  eldördült  az  a  lövés  Serajevo 
utcáin,  melynek  nyomán  több  vér  ontatott,  több  pusztítás  tör- 
tént, mint  eddig  bármely  más  egyes  emberi  cselekedet  nyomán, 
mikor  a  monarchia  a  gyilkosság  következményeivel  le  akart  szá- 
molni, én  legélesebb  ellenzéket  csináltam  a  Tisza-kormánynak. 
.  De  mégis  a  kormány  mögé  állottam.  S  a  nemzet  zöme  is 
lelkesen  támogatta  a  külpolitikai  akciót. 

Az  első  kérdés,  amellyel  foglalkozni  akarok,  az,  hogy  mily 
okok  vezettek  ebben  az  elhatározásban. 

Mig  Európa  története  a  napóleoni  koalíció  és  a  Napóleon 
után  megalakult  szentszövetség  bomlása  óta  az  egyes  nagyha- 
talmak független  politikáján  és  az  egymással  való  versengésen 
alapült,  a  múlt  század  80-as  évei  óta  újra  a  nagyszövetségek 
korát  éltük.  Európa  két  részre  oszlott.  A  nemzetközi  politika 
tartalmát  nem  az  eg>'es  népek,  hanem  a  két  államcsoport  egy- 
máshoz való  viszonya  uralta.  E  nagy  csoportosulásoknak  célja: 
a  béke  biztosítása,  eszköze:  a  hatalmi  egyensúly  megteremtése 
volt.  Mégis  a  rendszer  végkövetkezménye  az  eddig  soha  sem  lá- 
tott méretű  háború  kitörése  lett.  Meg  vagyok  győződve,  hogy 
ez  a  rendszer  az  európai  békét  tovább  tartotta  fenn,  mint  tehette 
volna  az  egymástól  független  államok  koncertje,  de  viszont,  hogy 
ez  utóbbi  sohasem  vezetett  volna  oly  iszonyú  arányú  mérkőzés- 
hez,  mint   a   nagyszövetségek   rendszere. 

A  nagyszövetségek  rendszerével  együtt  fejlődő  óriási  fegy- 

verkezés  a  végtelenségig  nem  fokozódhatott.  Előre  lehetett  látni, 
hogy  ha  a  fegyverkezési  versengés  nem  nyer  befejezést,  ha  nem 
áll  meg  valamely  eltűrhető  határnál,  bizonyos,  még  hosszú,  de 
még  sem  végtelen  idő  múlva  csőd  és  világforradalom  vagy  pe- 
dig világháború  fog  bekövetkezni.  Csak  olyan  nemzetközi  meg- 
egyezés menthetett  meg  e  bajoktól,  mely  a  fegyverkezést  kor- 
látozza. Az  európai  diplomácia  kudarca,  hogy  ez  a  megoldás  nem 
sikerült. 

Hogy  a  jelenlegi  borzasztó  világ- válságot  megérthessük, 
mindenekelőtt  azzal  kell  f  oglalkoznuK,  hogy  miképen  alakultak  meg 
az  államcsoportok  és  miképen  mérgesedik  el  köztük  a  viszony. 

A  szövetségi  rendszerhez  az  első  lökést  Németország  és 
Magyarország  vezető  államféríiai:  Bismarck  és  Andrássy  adták 
meg,  mikor  a  német-osztrák-magyar  szövetséget  1879-ben  meg- 
kötötték. Andrássy  azonban  ennél  a  szövetségnél  meg  akart  ál- 
lani. A  hármas  szövetség  (1882)  nem  az  ő  müve  és  nem  is  oszt- 
rák vagy  magyar  államférfiak  akaratának  következménye.  And- 
rássy alapgondolata:  az  orosz  veszély  ellen  va'ó  védekezés  volt. 
ö  attól  félt,  hogy  Olaszország  bevonása  francia-ellenes  élt  fog 
adni  a  kombinációnak,  attól  tartott,  hogy  az  olasz  csatlakozás 
orosz-francia  szövetséget  fog  előidézni.  Előnyösebbnek  is  gondolta 
a  monarchiára  nézve  a  tété  á  téte-et  Németországgal,  mint  a 
hármasszövetséget,  melyben  Olaszország  és  Németország  egymás- 
hoz közelebb  állottak,  ami  Németországnak  úgyis  nagy  túlsú- 
lyát még  fokozta.  Andrássy  inkább  azon  volt,  hogy  Anglia  legyen  a 
harmadik  szövetséges  társ.  Már  a  kettős  szövetség  megkötése 
előtt  Angliát  közelebb  is  hozta  a  monarchiához.  A  keleti  politika 
terén  parallelizmus  létesült  London,  Berlin  és  Wien  között.  A 
kettős  szövetség  első  tervezete  alkalmával  (1879  aug.  31)  And- 
rássy azt  sürgönyzi  Ferenc  József  császárnak,  hogy  e  szövet- 
séget közölni  kellene  Angliával,  melyet  meg  is  kellene  szá- 
mára nyerni,  amit  Bismarck  elérni  remél.  Sajnos,  ez  nem 
valósult   meg. 

Andrássy  lemondása  után  Olaszország  azért  közelitett  hoz- 
zánk, régi  ellenségéhez,  mert  szüksége  volt  Németország  barát- 
ságára és  az   ut  Berlinbe   Wienen  át  vezetett. 

Olaszország  abban  az  időben  Németország  szövetségét  azért 
akarta  megszerezni,  mert  Franciaország  Tunisban  keresztezte 
régi  terveit  és  az  olasz  közvélemény  azt  látta,  hogy  izoláltan 
nem  birja  érdekeit  megvédeni,  nem  bir  a  Középtengeren  meg- 
felelő hatalmi  pozíciót  elfoglalni. 

Olaszország  csatlakozása  következtében  a  hármas  szövet- 
ség francia-ellenes  élt  nyert,  amit  Andrássy  el  akart  kerülni,  mig 
Bismarck  kezdettől  fogva  erre  törekedett.  1879-ben  Andrássy 
semmi  körülmények  között  sem  akarta  azt  a  Bismarck  által  kö- 
vetelt kötelezettséget  sem  vállalni,  hogy  Franc  aország  támadása 
esetén  a  monarchia  Németországot  támogassa,  nehogy  ezzel  Fran- 
ciaországot fenyegesse  és  Oroszország  karjaiba  lökje.  Mikor  Bis- 
marck ez  irányba  szorította,  kijelentette,  hogy  inkább  lemond 
a  szövetség  megvalósitásáról  is. 

A  hármas  szövetség  létesülése  után  azonnal  előtérbe  lépett 
a  veszély,  hogy  Franciaország  és  Oroszország  szövetkeznek,  da- 
cára annak  az  ellentétnek,  mely  a  köztársaság  és  a  cárizmus 
közt  fennállt.  Bismarck  érezte  ezt  és  azzal  akarta  megakadá- 
lyozni, hogy  a  hátunk  mögött,  ránk  nézve  káros,  barátságos  vi- 
szonyt tartott  fenn  Oroszországgal.  Mindazonáltal  még  sem  birta 
e  két  állam  közelítését  megakadályozni.  Már  1888-ban,  Bismarck 
kancellárságának  korában,  jön  létre  az  első  nagy  francia  köl- 
csön, amely  politikai  intimitás  jele  volt  és  a  szövetség  előké- 
szítőjévé vált. 

A  megkötött  hármas  szövetséget  Magyarország  fenn  akarta 
tartani,  mert  a  magyar  48  óta  rokonszenvet  érzett  az  olasz  iránt 
és  mert  a  létrejött  francia-orosz  ellenszövetséggel  szemben  az 
egyensúly  biztosítása  enélkül  lehetetlenné  vált  volna.  Az  álta- 
lunk meg  nem  becsült  szövetséges  az  ellenséges  csoporthoz  csat- 

lakozott   volna.    De   a   megkötött  szövetséghez  való  hűség  nem 
tesz  minket  a  szövetség  létesítéséért  felelőssé. 

Különben  a  két  államcsoport  békésen  megélhetett  volna 
egymással;  az  összeütközés  köztük  nem  volt  szükségszerű.  Igaz, 
hogy  Franciaország  sohasem  békült  meg  Elzász-Lotharingia  el- 
vesztésének gondolatával,  hogy  a  francia  nagy  hazafiasságának 
egész  erejével  ragaszkodott  a  revanche  reményéhez  és  hogy  Gam- 
betta  helyesen  fejezte  ki  a  francia  mentahtást,  mikor  azt  mon- 
dotta, hogy  a  franciának  mindig  Elzász-Lotharingiára  kell  gondol- 
nia, ha  nem  is  beszél  róla;  igaz,  hogy  tehát  Franciaország  és  Német- 
ország között  őszinte  és  biztos  barátság  nem  volt  képzelhető, 
de  tekintettel  Németország  nagyobb  erejére  és  Franciaország 
növekvő  békeszeretetére,  még  sem  kellett  attól  tartani,  hogy 
Franciaország  Elzász-Lotharingiáért  háborút  indítson. 

A  hármas  szövetség  első  idejében  a  francia-olasz  ellentét 
yolt  a  legélesebb.  Ha  ez  ellentéthez  más  akut  érdekösszeütközés 
járult  volna,  az  fehdézhette  volna  a  háborút,  miután  azonban 
ez  nem  történt  meg,    az    olasz    kérdés    a    békét    nem    zavarta 

A  keleti  kérdés  sem  tette  a  katasztrófát  szükségessé.  Ez- 
zel a  kérdéssel  alaposabban  kivánok  foglalkozni,  mert  benne  rej- 
lik Magyarország  felelőssége  a  háborúért  ^«s  mert  a  világháború 
a  keleti  kérdésből  származott. 

Mióta  a  török  faj  elvesztette  offenzív  erejét,  a  magyar 
állam  fő  veszélye  a  moszkovita  terjeszkedés  volt,  szövetségben  a 
pánszlávizmussal  és  orthodoxiával.  Már  Nagy  Péter  felvette  az 
érintkezést  azokkal  a  szerbekkel,  kik  a  török  üldözés  elől  Ma- 
gyarországba szöktek.  Azóta  mindinkább  az  orosz  cár  vette  pro- 
tekciója alá  az  egész  orthodoxiát  és  szláv  világot.  Ez  a  vesze- 
delem a  krimi  háború  után,  mely  az  orosz  ambíciókat  vissza- 
szorította, a  70-es  években  vált  újra  akuttá,  amikor  Ignatiev 
a  pétervári  udvart  újra  aktív  keleti  politikára  bírta.  Az  orosz 
hadak  győzelme  következtében  ekkor  ugy  látszott,  hogy  a  cárok 

elérik  régi  álmaikat,  az  Aja-Szófiára  kitűzik  a  kettős  keresztet 
és  a  Balkán  keresztényeit  Moszkvából  fogják  kormányozni. 

Ha  sikerül  az  Ignatiev-féle  koncepció,  az  osztrák-magyar 
monarchia  lehetetlen  helyzetbe  kerül.  Gazdaságilag  és  po- 
litikailag egyaránt  tehetetlenné  vált  volna,  ha  egységes  hatalom 
alá  kerül  Cettinje,  Zagreb,  Belgrád,  Varsó,  Moszkva.  Egy  vas- 
gyűrű zárt  volna  körül.  Belső  ellenálló  erőnk  megbomlott  volna. 
Az  irredentizmusnak  erőt  adott  volna  a  cárizmus  túlsúlya.  S 
hogy.  mit  jelent  számunkra  a  pánszláv-gondolat,  arra  megtanít 
Ignatiev,  aki  memoire-aiban  őszintén  bevallja,  hogy  célja  nem 
önálló  szláv  államok  alakítása,  hanem  az  összes  szlávok  egye- 
sítése a  cár  befolyása  alatt  a  németség  és  Ausztria-Magyaror- 
szág eíleri.   '  .  .  .    .        • 

Eszközül  Oroszország  ekkor  nagy  Bulgáriát  akarta  fel- 
használni, amely  a  törökök,.^  szerbek,  a  görögök  és  a.  románok 
ellenére  létesült  volna  és  összes  szomszédai  elleipiségesl^edésének 
kitéve,  orosz  vezetés  alatt,  teljesen  Oroszországra  lett  volna 
kénytelen  támaszkodni  és  Oroszország  dependence-ává  vált  volna. 

Anglia  és  az  általunk  követett  politika  ezzel  ellentétben 
abban  állott,  hogy  a  török  oly  erős  maradjon,  hogy  a  tengerszoro- 
sokat és  Konstantinápolyt  bírhassa,  a  balkáni  keresztény  népek 
pedig  függetlenek  legyenek,  anélkül,  hogy  bármelyikük  mester- 
séges fölénybe  kerüljön  a  többi  fölött.  Nagy  vonásokban  ez  a 
programm  érvényesült  a  berlini  kongresszuson. 

Ellenségeink  körében  divatossá  vált  a  Balkán  későbbi  vi- 
szályait a  berhni  szerződésre  vissza  vezetni.  Ez  a  vád  azonban 
teljesen  igazságtalan.  A  berlini  béke  nem  volt  oka  a  Balkán  vi- 
szályoknak, haoem  következménye.  Legfeljebb  azt  lehet  kifogá- 
solni, hogy  nem  birta  a  keleti  kérdést  megoldani.  Azt  hiszem 
azonban,  hogy  1878-ban  azt  nem  is  lehetett  elérni.  Hogy  az 
akkori  orosz  megoldás:  Bulgária  fölénye,  a  szomszédos  erők  kemény 
ellenállása  nélkül  nem  volt  elérhető,  bizonyltja  mind  az,  ami  a 
berlini  kongresszus  óta  történt,  bizonyltja  a  bolgár-szerb  és  az  utolsó 

Balkán-háboru,  sőt  a  világháború  is,  amelyben  Szerbia  in- 
kább vállalta  a  végveszélyt,  minthogy  eltűrje  Bulgária  ural- 
mát Macedóniában.  A  macedón  kérdésnek  olyan  formulája,  mely 
a  bolgár,  görög  és  szerb  kívánságokat  egyaránt  kielégíthette  volna, 
sem  akkor,  sem  azóta  található  nem  volt.  Ezen  kritika  célzatos- 
ságát az  bizonyltja,  hogy  azok  keresik  a  berlini  kongresszusban 
a  hibát,  akik  ma  ugyanazt  teszik,  amit  a  berlini  kongresszus: 
Bulgária  szupremáciája  ellen  küzdenek. 

Azt  hiszem  különben,  hogy  a  mostani  rendezése  a  Balkán- 
nak szintén  nem  lesz  végleges.  Bulgária  annyi  vért  ontott  a 
san-stefanoi  békében  megrajzolt  eszményképéért,  hogy  ma  ke- 
vésbbé  lesz  róla  hajlandó  lemondani,  mint  azelőtt  bármikor. 

A  Balkán-probléma  nehézségei  a  következők:  A  Balkán- 
államoknál hiányozViak  a  tradíción,  a  történelmen  és  a  termé- 
szeten alapuló  határok.  Az  államalkotó  elv  náluk  kizárólag 
a  nemzetiség.  A  fajok  azonban  a  félsziget  sok  részében  oly  ke- 
verten élnek,  hogy  ez  az  államalkotó  elv  folytonos  viszályok 
magvává  vált.  Egészséges  állami  élet  alapja  mindég  és  min- 
denütt az  összefüggő,  gazdaságilag  összetartozó,  természetes  ha- 
tárokkal biró  terület  és  együtt  érző  lakosság.  A  Balkánon  a  föl- 
tétlen érvényesülés  után  törő  nemzetiségi  elv  és  ezen  államal- 
kotó tényezők  nincsenek  harmóniában  és  innét  az  örökös  vi- 
szály. A  Balkán  alig  fog  önmagától  állandó  békéhez  jutni.  Csak 
a  föderáció  biztosithatná  ezt,  ehhez  pedig  tulsok  a  kölcsönös 
gyűlölet,  nagyon  kevés  a  kölcsönös  megértés  és  nem  elég  a  mű- 
veltség. A  világbékének  megszilárdulása  a  Balkán  békéjét  is 
megszilárdíthatja,  nem  pedig  megfordítva.  A  Balkán  az  állandó 
békének  egyik  Achilles-sarka  marad.  Ilyen  viszonyok  között 
szembetűnően  igazságtalan  vád,  ha  a  Balkán  talaján  keletke- 
zett viharokat  annak  a  politikának  tulajdonítják,  amelyet  mi  a 
berlini  szerződésnél  érvényre  juttattunk. 

De  hogy  álltunk  a  szerb  kérdéssel  ?  Igaz-e  az,  hogy  a  szerb- 
osztrák-magyar ellentét   —  a  világkatasztrófa  ezen  főürügye  — 

a  bosznia-hercegovinai  okkupációból  származott  ?  Ennél  a  kér- 
désnél is  csak  ismételhetem,  amit  már  mondtam.  A  berlini  kon- 
gresszus határozata  a  szerb  kérdés  akut  válságának  következ- 
ménye, egy  megoldási  kisérlet,  nem  pedig  magának  e  válságnak 
forrása.  Akik  az  Európa  által  monarchiánknak  adott  mandátum- 
ban látják  az  ellentét  forrását,  arra  hivatkoznak,  hogy  a  szer- 
bek természetszerűleg  törekedtek  Bosznia  és  Hercegovina  után, 
hogy  a  múltban  már  áldozatokat  is  hoztak  e  tartományok  fel- 
szabadításáért, hogy  tehát,  amikor  mi  e  tartományokba  bevo- 
nultunk, a  szerbek  természetes  útjait  kereszteztük. 

Mind  e  tények  igazak,  de  a  következtetés  téves.  Nem  az 
okozta  az  ellentéteket,  hogy  mikor  Bosznia-Hercegovinát  meg- 
szálltuk, Szerbia  útjába  kerültünk,  hanem  azért  szálltuk  meg 
Boszniát  és  Hercegovinát,  mert  Szerbia  nemcsak  Bosznia  és 
Hercegovina  után  vágyódott,  hanem  a  monarchia  régi  területei 
után  is.  Bosznia  és  Hercegovina  átengedése  nem  elégítette  volna 
ki  Szerbiát ;  ellenkezőleg,  uj  ösztökélés  lett  volna  arra,  hogy  e 
kis  állam  még  erélyesebben  törjön  a  tenger  felé  és  kezét  Dal- 
mácia és  Horvátország  után  kinyújtsa.  Igaz,  hogy  a  bosznia- 
hercegoyinai  lakosság  lázadását  a  török  régime  ellen  Szerbia  és 
Montenegró  támogatta,  de  igaz  az  is,  hogy  már  a  60-as  évek- 
ben Miletics  nagy  szerb  propagandát  csinált  a  magyar  integritás 
rovására  és  hogy  a  krivostyei  lázadást  Dalmáciában  szintén 
Montenegró  szította  abban  a  reményben,  hogy  ezek  az  ország- 
részek hozzá  fognak  csatlakozni.  Minél  közelebb  jutott  volna 
Szerbia  a  tengerhez,  annál  ellenállhatatlanabbá  vált  volna  a  tö- 
rekvése, hogy  a  tengerig  hatoljon.  Az  a  Szerbia,  mely  Dal- 
mácia határáig  terjed,  még  kevésbbé  mondhatatt  le  a  dalmát 
kikötőkről,  mint  az,  mely  a  Drinánál  végződött.  Mentől  meg- 
valósíthatóbbnak látszott  a  délszlávok  egyesülése,  annál  erősebb- 
nek  kellett  az  utána  való  vágyódásnak  lenni.  Meg  nem  védhető 
hosszú  horvát  és  dalmát  határ  az  irredentizmust  erősítette  és  a 
monarchia  helyzetét  tűrhetetlenné  tette  volna.  Boszniát  és  Her- 

cegovinát  azért  szálltuk  meg,  hogy  a  tengerhez  való  utunkat  és 
a  létező  régi  birtokainkat  megvédjük.  A  nagyszerb  eszme  nem 
az  okkupáció  következménye  —  az  okkupáció  a  nagyszerb  eszme 
ellen  akart  megvédeni. 

Különben  az  akkori  akciónk  nem  is  volt  kihivó,  nem  volt 
szerbellenes  cselekedet,  nem  volt  sértő  a  szerb  államra  nézve. 
Bosznia-Hercegovina  nem  volt  szerb  birtok  ;  azt  nem  Szerbiá- 
tól, hanem  Törökországtól  vettük  el ;  nem  a  szerb  lakosság 
állt  ellent  csapatainknak,  hanem  a  mohamedán  birtokosság  és 
a  mohamedán  demagógia.  Hadzsi  Lója  a  muzulmán  fanatizmust 
tüzelte  fel,  Yi^m  pedig  a  nagyszerb  érzést.  Szerbiának  még  sok- 
kal nagyobb  ellenállást  kellett  volna  legyőznie,  mint  nekünk,  ha 
Boszniát  meg  akarta  volna  szállani,  miután  abban  az  időben  ott 
a  katonai  hatalom  még  egészen  török  kézben  volt.  A  monarchia 
nem  mint  hóditó  jelent  meg,  hanem  mint  rendcsináló,  mint  a 
civilizáció  és  a  kereszténység  védője. 'Nem  egyoldalú  akció,  hatalmi 
számitás  vezette  Serajevóba  és  Mostarba,  hanem  Eiirópa  Anglia 
javaslatára  egyhangúlag  mondta  ki,  hogy  a  békét  és  rendet  ott 
csak  mi  tarthatjuk  fel. 

A  Berlinben  módositott  san-stefanoi  szerződés  nem  is 
kedvezett  Szerbiának.  Az  Bosznia-Hercegovinát  Törökország 
uralma  alatt  hagyta,  ámbár  a  török  uralom  ott  már  azért  sem  volt 
fentartható,  mert  csak  tengeren  maradt  összefüggésben  a  török 
birodalommal.  Biztos  volt,  hogy  e  szerencsétlen  ország 
újból  véres  zavargások  színhelye  lesz.  Oroszország  mostohán  bánt 
Milán  királlyal ;  Bulgáriának  kedvezett.  A  berlini  kongresszus 
oly  részeket  adott  Szerbiának,  melyeket  Oroszország  Bulgáriá- 
nak szánt.  Tehát  a  berlini  szerződés  nem  élesztett  szerb-osztrák- 
magyar  ellentétet,  ellenkezőleg,  mikor  Ausztria-Magyarország 
hatalmát  fokozta  Szerbia  közelében,  Szerbiát,  is  védelme 
alá  vette.  Szerbia  l-e  is  vonta  ezen  helyzet  következményeit ; 
irányt  változtatott  és  az  előbbi  orosz  politika  helyett  osztrák- 
magyarbarát  pohtikát  folytatott.  A  berlini  szerződés  nem  okozta 

a  köztünk  és  Szerbia  közt  kitört  viszályt,  Mlenkezőleg,  köze- 
lebb hozott  szomszédunkhoz.  A  szerbek  éré^^,  hogy  a  keleten 
a  mi  akaratunk  lesz  mérvadó,  ezért  megegy^'^ek  velünk. 

Ellenségeink  azt  terjesztették  és  sajnos,'  sokan  hitték  is, 
hogy  Albániát  és  Macedóniát  is  meg  akarjuk  hódítani  s  hogy 
Andrássy  politikájának  célja  Szaloniki.  Ebbőf  azonban  egy  szó 
sem  igaz.  Andrássy  koncepciójában  nem  volt  hóditó  szándék.  A 
gazdasági  összeköttetést  és  a  politikai  befolyást  akarta  számunkra 
biztosítani,  ezért  fektetett  oly  súlyt  arra,  hogy  Szerbia  és  Monte- 
negró ne  osszák  fel  egymás  közt  a  novibazári  Szandsákot,  ne  zár- 
janak el  minket  a  déli  Balkántól  és  ne  legyünk  körülvéve  egy 
délszláv  állam  által.  Koncepciójában  azonban  semmi  sem  volt, 
ami  a  független  és  békés  élet  után  vágyódó  Balkán-államokat  ve- 
szélyeztethette. 

Politikájának  alapgondolata  az  volt,  hogy  a  monarchia  be- 
folyását az  egyes  államok  szabadságának  védelmére  használja 
fel,  ép  ugy  a  cárok  túlkapása  és  atyai  protekciója  mint  a  szul- 
tán esetleges  revanche-a  ellen.  Emellett  oly  gazdasági  politikát  kí- 
vánt folytatni,  mely  a  Balkánt  hozzánk  közel  hozza  és  nagy  gaz- 
dasági forgalmat  létesit  köztünk.  Hódítani  nem  akart,  túlságosan 
sok  volt  a  monarchiában  az  idegen  nemzetiség  ahhoz,  hogy  azok  sza- 
porítása józan  törekvés  legyen.  A  kérdéses  népek  nehezen  meg- 
közelíthető hegyi  vidékeken  laknak,  távolból  nehezen  kormányoz- 
hatok, megszerzésük  tehát  rossz  üzlet  lett  volna. 

A  berlini  szerződés  által  jól  megalapozott  hatalmi  pozíciónk 
a  80-as  években  meghozta  kamatjait.  Az  oroszok  által  felszabadí- 
tott, de  azóta  szabad  fejlődésében  megakasztott  Bulgária  Batten- 
berg  és  Stambulov  idejében  bennünk  keresett  támaszt.  Szerbiát, 
a  Slivnicai  csata  után,  Khewenhüller  gróf,  a  mi  követünk, 
mentette  meg.  Montenegró  királya  a  mi  uralkodónktól  állandó  fize- 
tést fogadott  el. 

E  kedvező  helyzetet,  sajnos,  nem  tudtuk  teljesen  kihasználni. 
Agrárvámok  és  a  bolgár  kérdésben  tanúsított  erélytelenség  kö- 

vetkeztében  sokat  veszítettünk  azon  rokonszenvből  és  prestige- 
ből,  melyet  az  szerzett  nekünk,  hogy  az  orosz-török  háborúban  az 
orosz  győzelem  dacára  nem  az  orosz,  hanem  a  mi  programmunk 
valósult  meg.  Hibáink  ellenére  azonban  helyzetünk  mégis  olyan 
maradt,  hogy  a  Balkán  fejlődése  nem  zavarta  volna  meg  a  békét, 
ha  nem  változik  meg  a  világhelyzet  és  ha  az  uj  politikai  konstel- 
láció nem  ad  uj  energiát  annak  a  nagyszerb  gondolatnak,  melyet 
hátraszorítottunk,  megszüntetni  azonban  nem  tudtunk. 

A  monarchia  most  ecsetelt  keleti  politikája  Oroszország- 
gal sem  került  szükségszerűen  ellentétbe.  Andrássy  nem  idézte 
fel  az  orosz  revanche  szellemet.  Politikája  minden  izében  lojális 
volt  az  oroszszal  szemben  is.  Az  oroszok  azért  jutottak  Berlin- 
ben megalázó  helyzetbe,  mert  be  nem  tartották  a  nekünk  tett 
Ígéreteket.  Mielőtt  magukat  a  keleti  háborúra  elszánták,  szer- 
ződés jött  létre  Oroszország  és  közöttünk,  melynek  tartalma  az 
volt,  hogy  az  orosz-török  háború  következményeit  Oroszország 
nem  fogja  egymaga  megállapítani,  hanem  Európa  elé  viszi  és 
hogy  Oroszország  nem  alakit  oly  keresztény  államot,  mely  a 
többi  Balkán-népeket  veszélyezteti  és  a  Balkánon  mesterséges 
szupremáciát  gyakorolna  és  végül,  hogy  ha  a  státus  quo  megbom- 
lik Ausztria-Magyarország  megkapja  Bosznia-Hercegovinát.  E 
megállapodásokkal  ellentétbe  került  a  cár  San-Stefanoban.  E  meg- 
állapodások érvényesültek  Berlinben. 

Andrássy  nem  akarta  Oroszország  nehéz  helyzetét  meg- 
alázására kihasználni  és  magának  dicsőséget,  országának  múló 
és  veszélyes  előnyöket  biztosítani.  Élénken  emlékszem  azokra 
a  kritikus  időkre,  mikor  az  európai  béke  egy  hajszálon  függött, 
mikor  Oroszország  megszegte  vállalt  kötelességeit  és  kérdéses 
volt,  hogy  fog-e  annyira  engedni,  hogy  a  megegyezés  létre  jöhes- 
sen. Atyám  rendkívül  bízott  a  könnyű  győzelemben.  Az  orosz  had- 
sereg 2  évi  háború  által  meggyengülve  Konstantinápoly  előtt 
szemben  állott  egy  még  akcióképes  török  sereggel  és  Angliával 
és  hátban  a  mi  véderőnkkel  és  Romániával,  amely  Beszarábiának 

elvesztése  által  megsértve,  velünk  tartott.  Atyám  gyakran  mondta 
családi  körben,  hogy  ha  e  helyzetben  háborúra  kerülne  a  sor,  biz- 
tos benne,  hogy  a  bécsi  Ringen  fog  az  elfogott  orosz  hadsereg  végig- 
vonulni. Biztosan  tudta,  hogy  dicsősége  eléri  Cavourét  és  Bis- 
marckét, de  háborút  még  sem  akart.  Az  oroszt  nem  lehet  egy 
csapásra  megölni,  mondta  gyakran  előttem,  mint  egy  veszedelmes 
ellenséges  egyént,  az  túléli  a  vereséget  és  bosszúra  fog  készülni. 
A  segélyforrásaiban  gyengébb  monarchia  ki  fog  merülni,  mie- 
lőtt az  uj  mérkőzés  ideje  megjönne. 

Atyám  ezért  olyan  megoldást  keresett  és  talált,  mely  Orosz- 
országgal szemben  sem  keltett  helyrehozhatatlan  érdekellentétet. 
Eleinte  nagy  volt  az  elkeseredés  a  cári  birodalomban,  de  az 
ódium  főleg  Bismarckra  nehezedett,  kitől  azt  várták,  hogy  Orosz- 
ország érdekében  nyomást  fog  ránk  gyakorolni.  Miután  azonban 
a  monarchia  az  orosz  idegességre  csak  azzal  reagált,  hogy  Német- 
országgal védelmi  szövetséget  kötött,  miután  a  nihilizmus  Orosz- 
ország belső  békéjét  veszélyeztette,  Oroszország  komoly  revanche- 
politikát  nem  folytatott  és  köztünk  a  régi  viszony  nemsokára 
helyreállt.  Már  1881-ben  megegyezés  jön  létre  a  két  kabinet  közt 
s  1884-ben  az  uralkodók  Skiernievicában  találkoznak. 

A  helyreállt  harmóniát  1885-ben  megzavarta  a  bolgár  kér- 
dés. De  ez  a  viszály  nem  keletkezett  a  revanche  érzetéből  vagy  a 
berlini  szerződés  megdöntésének  akaratából.  A  sors  iróniája  ugy 
akarta,  hogy  az  összeütközés  oka  éppen  az  lett,  hogy  Oroszország 
Bulgáriának  azt  a  megnagyobbodását  iparkodott  megakadályozni, 
melyet  Berlinben  forszírozott  és  melyet  ott  mi  elleneztünk.  Az 
orosz  cár  a  berlini  szerződés  végrehajtásáért  exponálta  magát,  ami 
megerősíti  azt  a  tételemet,  hogy  az  Andrássy— Bismarck  és 
Beaconsfield  alkotása  nem  hozott  állandó  ellentétbe  a  szláv  világ- 
gal. Ezen  hoszszabb  viszály  után  újra  helyre  is  állt  a  keleti  poli- 
tikában a  harmónia  Oroszország  és  köztünk.  (1892  —  1908). 

A  két  államcsoport  egymáshoz  való  viszonya  veszélyesebb 
fordulatot  csak  akkor  vett,  mikor  az  eddigi  ellentétekhez  az  an- 

^ol-német  ellentét  járult,  mely  az  összes  többi  kérdésben  rejlő 
feszültséget  növelte. 

Andrássy  és  Disraeli  politikája,  mint  már  láttuk,  minket 
Angliához  közelebb  hozott.  Gladstone  politikája  ugyan  megint 
széjjel  vitt,  de  Salisbury  újra  helyreállította  a  régi  harmóniát. 
Utóbbinak  felfogására  jellemző,  hogy  1879-ben  a  német-osztrák- 
magyar szövetségről  azt  mondotta  „szerencsés  hir"éshogy  később 
mint  miniszterelnök  a  bolgár  ügyekben  határozottan  mellénk 
állott  és  velünk  együtt  küzdött  az  orosz  túlhajtott  igények  ellen. 

1887-ben  Anglia,  Olaszország  és  mi  Bulgária  függetlenségé- 
nek védelme  céljából  megegyezünk.  Mikor  Anglia  ugyanebben  az 
évben  fl,ottáját  erősiti  és  felállítja  azt  a  tételt,  hogy  annak  legalább 
akkorának  kell  lenni,  mint  az  utána  következő  két  legerősebb  flot- 
tának együttvéve,  akkor  elsősorban  Franciaország  flottájára  gon- 
dol. Anglia  Afrikában  és  Ázsiában  egyes  koloniáhs  érdekek  miatt 
Franciaországgal  éles  ellentétbe  kerül,  ugy,  hogy  Anglia,  ha  nincs 
is  direkt  szerződési  viszonyban  a  hármas  szövetséggel,  hozzá 
mégis  közelebb  áll,  mint  az  orosz-francia  szövetséghez  és  a  nagy 
világkérdésekben  szavát  legtöbbnyire  mellettünk  emeli  fel. 

II.  Vilmost  első  angliai  látogatása  alkalmából  későbbi  ver- 
senytársa, Eduárd  walesi  herceg  azzal  üdvözli,  hogy  a  német  had- 
sereg és  az  angol  flotta  együtt  fogja  a  békét  védelmezni.  A  fiatal 
császár  pedig  a  malplaqueti  és  a  waterloói  csaták  tradícióiról  beszél 
(1889).  Az  első  német  kancellár,  aki  a  fiatal  császár  személyes 
politikáját  képviselte,  Caprivi,  határozottan  angolbarát  irányt 
követett  (1890—1894).  1890-ben  megegyezés  jött  létre  Anglia  és 
Németország  között,  amely  Helgolandot,  ezt  a  stratégiailag 
fontos  helyet,  afrikai  kolóniák  ellenében  ez  utóbbinak  juttatja  és 
ezzel  Németország  tengeri  pozícióját  megerősíti. 

Néhány  év  alatt  azonban  Anglia  szakit  tradícióival  és  a  világ- 
rendben helyet  cserél.  Elhagyja  azt  a  pohtikát,  amelyet  Pitt  és 
Wellington  folytatott,  melyért  Palmerston  háborút  indított  és 
Beaconsfield  kész  volt  uj    harcra    és   melyet   még  Salisbury  is 

magáévá  tett.  India  úrnője,  a  Szuez-kanális  védője,  a  létező  leg 
nagyobb  mohamedán  hatalom  oly  szerződést  köt,  mely  Konstan- 
tinápolyt a  cároknak  igéri  oda.  Angol  vér  folyt  azért,  hogy  lerom- 
boltassék   az  a  hatalmi  helyzet,  melyet  eddig  angol  vér  védett. 

Mi  magyarázza  meg  ezt  a  fejlődést  éppen  olyan  nemzetnél, 
mint  az  angol,  mely  következetes  politikát  folytat  és  tradícióihoz 
jobban  ragaszkodik,  mint  bármely  más  állam? 

A  magyarázat  abban  áll,  hogy  Németország  közben  gyöke- 
resen átalakult,  belsőleg  megerősödött  és  célt  cserélt.  Kontinentá- 
lis nagyhatalomból  világhatalommá  vált.  Gazdasági  ereje,  ex- 
portja és  importja  rohamosan  növekszik,  kivándorlása  megszűnik. 
Kereskedelmi  hajói  megszaporodnak. 

Politikája  is  átalakul.  Bismarck,  aki  még  nehezebb  időket  is- 
mert, aki  még  a  kisebb  ambíciójú  porosz  királyt  szolgálta,  Bismarck, 
csodás  politikai  sikerei  ellenére  későbbi  államférfiúi  működésében 
szerény  politikát  folytatott.  Korábbi  merészsége  annak  követ- 
kezménye volt,  hogy  Poroszország  helyzetét  tarthatatlannak 
látta.  Mint  az  uj  birodalom  vezetője  azonban  egy  percig  sem  feled- 
kezett meg  Németországnak,  mint  Európa  központjának  veszélyez- 
tetett politikai  és  katonai  helyzetéről.  Mindig  koalíciótól  félt.  Nem 
mert  teljes  erővel  világpolitikát  csinálni.  Diadalai  után  is,  az  uj 
helyzetben  is,  gondolatai  és  vágyódásai  a  régi  korlátok  között 
maradtak.  Tevékenysége,  bizonyos  értelemben  legalább,  a  régi  po- 
rosz politika  keretei  között  mozgott  —  a  német  impérium  élén  is. 

II.  Vilmos  császár  ellenben  első  perctől  fogva  oly  hatalmi 
állásba  került,  mint  aminőt  XIV.  Lajos  óta  senki  sem  örökölt.  A 
Napóleonok  óriási  hatalmukat  önmaguk  szerezték.  Azon  fejedel- 
mek közül  pedig,  akiket  a  születés-  joga  állított  Németországhoz 
hasonlítható  hatalmas  állam  élére,  a  cár  erejét  a  korrupció  s  az 
orosz  faj  elmaradottsága  korlátozta,  az  angol  királyét  pedig  az 
angol  alkotmány. 

Vilmos  ezen  óriási  hatalomnak  érzetében  nevelkedett  fel. 
A  német  faj   számbeli  erejének,  műveltségének,   erkölcsi  értéké- 

nek,  gazdasági  eszközeinek  és  csodálatos  szervezőképességének 
tudatában,  a  német  dicsőség  és  saját  fényes  tulajdonságainak 
érzetében  azt  az  isteni  hivatást  érezte  magában,  hogy  az  örökölt 
óriási  hatalmat  minden  cselekedetében  és  szavában  kifejezésre 
juttassa,  sőt  a  nemzet  előnyére  és  saját  dicsőségére  még  jobban  ki- 
fejlessze. Ha  volt  uralkodó,  aki  a  nemzetében  és  nemzetéért  élt 
és  aki  nemzetének  minden  nagyságát  magában  érezte,  ugy  Vil- 
mos császár  volt  az.  Ö  a  német  fajt  nagyarányú  fejlődése  korá- 
ban méltóan  perszonifikálta. 

Már  fellépése  is  hatalmi  öntudatát  bizonyította.  Kézszorí- 
tása erős,  tekintete  éles  és  parancsoló.  Minden  szavában,  min- 
den cselekedetében  éreztette  a  hatalmat,  mellyel  rendelkezik. 
Politikájában  is  ez  az  öntudat  vezette. 

Németország  fegyverzetének  egy  gyengéje  volt,  —  a  flotta. 
A  szárazföldön  kétségtelenül  legerősebb  állam,  a  tengeren  alig 
számított  valamit,  —  hatodik  sorban  állott.  Pedig  érezhetővé  vált 
egy  hatalmasabb  tengerészet  szüksége.  Külkereskedelme  napról- 
napra növekedett.  Számtalan  oly  érdeke  és  oly  vagyona  van, 
amelyet  csak  a  flotta  védhet  meg.  A  hadihajók  nemcsak  bizto- 
sítják a  megkötött  nemzeti  üzleteket,  de  uj  üzleteket  készíte- 
nek elő.  A  prestige  a  tengerentúl  meghozza  üzleti   kamatait  is. 

Vilmos  angol  vérből  való.  Angol  előszeretete  a  tenger  iránt 
arra  bírja,  hogy  nagyhatalmi  öntudata  a  haditengerészet  kifej- 
lődésének gondolatában  jusson  kifejezésre.  (1897  —  1900—1905.) 
Ezzel  Anglia  útjait  keresztezi  és  arra  a  térre  lép,  melyen  Anglia 
dominál  és  dominálni  akar,  ahol  túlsúlyát  sohasem  engedte  és 
nem  is  engedheti  kérdésessé  tenni. 

A  kolóniák  tekintetében  is  megváltozik  Németország  alap- 
felfogása. Bismarck  még  azt  a  kijelentést  tette,  hogy  Salisbury 
megmaradása  az  angol  kormány  élén  többet  ér  neki,  mint  egy 
afrikai  kolónia  és  hogy  ő  sohasem  volt  kolónista.  Olyan  kevéssé 
tartja  a  kolóniát  a  szárazföldi  hatalom  forrásának,  hogy  Francia- 
országot, fő  ellenlábasát,  a  kolóniák  szerzésében  egyenesen  elősegíti. 

Caprivi  szerint  pedig  szerencse,  hogy  Afrikát  már  mások  el- 
foglalták, mert  ha  Németország  akarná  ezt  megszerezni,  ezzel 
a  németet  Angliával  ellentétbe  hozná.  Szerinte  „nem  olyan  nagy 
flotta  kell,  mint  aminőt  épiteni  lehet,  hanem  olyan  kicsi  flotta 
kell,  aminő  veszély  nélkül  lehet". 

Vilmos  császár  idejében  a  kolóniák  kérdése  a  német  társadalom 
sziveügyévé  vált.  Ha  végelemzésben  kevesebbet  szerez  Német- 
ország ezen  időben,  mint  Bismarck  idejében,  érezhető  és  látható 
a  császár  minden  cselekedetében  és  nyilatkozatában,  hogy  ezen- 
túl nagyobb  hévvel  fog  minden  lehetőség  után  nyúlni  és  szük- 
ség esetében  még  a  háború  eszközétől  sem  fog  visszariadni  koló- 
niáinak fejlesztése  vagy  megtartása  érdekében.  Anglia  érzi,  hggy 
egy  uj  hatalmas  és  határozott  versenytársa  van  a  világ  felosz- 
tásánál. 

Ha  távol  is  marad..  H.  Vilmos  HL  Napóleon  prestige-poli- 
tikájától,  —  mégis  elhagyja  Bismarck  álláspontját,  —  aki  csak 
olyan  kérdésbe  avatkozik,  amelyben  direkt  érdeke  van. 

Gondolkozásmódját  jellemzi  az  a  beszéde  (1900),  amely- 
ben Vilmos  azt  mondja:  „ohne  Deutschland  und  ohne  dem 
deutschen  Kaiser  darf  keine  grosse  Entscheidung  mehr  fallen". 
,,Geschehe  das,  so  wáre  es  ein  für  allemal  mit  der  Weltstellung 
des  deutschen  Volkes  vorbei,  und  Ich  bin  nicht  gewillt  es  dazu 
kommen  zu  lassen.  Hiefür  die  geeigneten  und  wenn  es  sein 
muss  auch  die  schárfsten  Mittel  rücksichtslos  anzuwenden  — 
ist  meine  Pflicht,  mein  schönes   Vorrecht". 

Mig  Bismarck  örült,  ha  Franciaország  Tunist  ambicio- 
nálta, ha  Anglia  Egyptomot  akarta  magának  alávetni,  II.  Vil- 
mos már  a  többi  nagyhatalmak  tengerentúli  hasonló  terjeszke- 
désében oly  tényt  lát,  mely  Németországot  arra  kényszeríti, 
hogy  maga  is  terjeszkedjék.  Nagy  horderejű  változás  és  veszé- 
lyes felfogás  ez  oly  kontinentális  fekvésű  országnál,  mint  ami- 
nő a  német.  A  világháborúnak  ez  egyik  fő  oka. 

Németország  ezen  politikája  mindig  több  helyen  és  mindig 

többször  jön  összeütközésbe  Angliáéval.  Keletázsiában  az  ellentét 
csaknem  állandóvá  válik.  Vilmos  azzal  kezdi  akcióját  a  távol 
keleten  (1895),  hogy  India  úrnőjének  bevonása  nélkül,  egyetértve 
Franciaországgal  és  Oroszországgal,-  a  győző  Japánra  olyan  békét 
kényszerit,  amely  Kinának  kedvez  és  ezzel  a  két  tengeri 
hatalmat  és  a  szigetországot  egyaránt  megsérti  és  egymás  karjaiba 
hajtja.  Ennek  az  első  lépésnek  következménye,  hogy  a  meg- 
mentett Kina  kikötői  felett  Oroszország  és  Németország  meg- 
egyeznek, ami  Anglia  és  Japán  féltékenységét  tovább  élesiti. 
Ezen  osztozkodás  birja  Japánt  azon  fegyverkezésre,  mely  a  fö- 
lényt Keletázsiában  neki  biztosította.  A  boxerlázadás  előkészül 
—  mint  reakció  —  az  európai  invázió  ellen.  Vilmos  kolóniális 
akcióját  ott  kezdte  meg,  ahol  az  a  legveszedelmesebb,  mert  a 
legtöbb  nagyhatalom  volt  érdekelve  és  ahol  általános  emberi 
szempontból  a  legkevésbbé  indokolt  volt,  mert  a  legműveltebb 
fajokkal  állott  szemben. 

Az  igy  megindult  nagy  verseny  későbbi  stádiumában, 
miután  a  boxerlázadást  Németország  vezetése  alatt  álló  európai 
vegyes  seregek  legyőzték  és  Oroszország  Kinában  túlságos  jó 
üzlethez  jutott,  Anglia  és  Németország  egymáshoz  közelitettek. 
1900-ban  szerződést  kötnek  a  kinai  status  quo  fentartása  cél- 
jából Oroszország  elleni  éllel.  Végelemzésben  azonban  sajnos, 
ez  a  közelítés  is  csak  eltávolította  egymástól  Angliát  és  Német- 
országot, mert  mikor  Anglia  ezt  a  megállapodást  ugy  magya- 
rázta, hogy  ez  Németországot  arra  kötelezi,  hogy  az  orosz 
mandzsúriai  terjeszkedést  megakadályozza,  Németország  ezen 
magyarázatot  visszautasította  (1902)  és  újra  Oroszország  felé 
közelitett,  ugy,  hogy  mikor  a  japán-orosz  háború  kitört,  Német- 
ország Oroszország  politikáját  támogatja,  anélkül  azonban,  hogy 
Oroszország  és  Franciaország  közé  éket  tudna  verni,  Anglia 
pedig  szövetségben  van  Japánnal. 

Az  igy  keletkezett  ellentét   a  háború  alatt  oly  élessé  vált, 
hogy  Anglia   (1904)   kijelentette   a   német   nagykövetnek,    hogy 

akkor  is  kénytelen  Japánnal  tartani,  ha  ez  a  hatalom  az 
oroszoknak  küldött  fegyverek  miatt  Németországnak  hadat 
üzenne.  A  viszály  már  olyan  nagy  e  két  hatalom  között, 
hogy  Anglia  kész  a  sárga  fajjal  tartani  a  germán  testvér  ellen. 

A  spanyol-amerikai  háború  (1898)  szintén  ellentétbe  hozta  az 
angol  és  német  közvéleményt;  az  első  Amerikával,  a  másik  Spanyol- 
országgal tartott.  Mint  az  orosz-japán  háborúban  és  a  Balkán- 
háborúban,  Németország*  a  vesztőre,  Anglia  a  győzőre  fogadott. 

Közismert,  hogy  a  bur  kérdés  milyen  mély  éket  vert  az 
angol  és  német  nép  közé.  Rokonszenvük  és  érdekeik  ellensé- 
ges táborba  osztják  őket  a  hires  császári  sürgöny  óta  (1896) 
egészen  a  német  hajók  lefoglalásáig  (1900)  és  Chamberlain  be- 
szédéig, amelybeíi  ez  az  angol  miniszter  a  német  hadsereget 
megsértette  (1902).  Már  olyan  nagy  ellentét  van  az  angol  és  a 
német  közvélemény  között,  hogy  amikor  Venezuela  köztársa- 
sággal szemben  a  két  kormány  együttes  akciót  fejt  ki,  az  an- 
gol néplélek  ezen  tény  ellen  foglal  állást  (1902). 

Ellentét  támadt  a  két  ország  között  Kanada  és  Anglia 
azon  elhatározása  miatt  is,  hogy  gazdaságilag  szorosabb  viszonyba 
lépjen.  Mig  a  többi  államok  Chamberlain  ezen  politikáját 
mind  elfogadták,  Németország  vámpolitikai  retorzióra  használja 
fel  (1908)  és  ezzel  szembehelyezkedik  az  angol  imperializmus 
kedvenc  gondolatával. 

A  balkáni  kérdés,  mely  előbb  közelebb  hozta  Németor- 
szágot Anghához,  a  90-es  években  szintén  széjjel  kezdi  őket  egy- 
mástól választani.  Mig  Bismarck  nem  csinált  külön  keleti  poli- 
tikát, hanem  legfeljebb  szövetségesét,  Ausztria-Magyarországét 
támogatta,  mely  utóbbi  hatalom  Angliával  karöltve  járt  el,  Vil- 
mos a  Keleten  vezető  szerepet  játszik  és  útja  eltér  az  an- 
golokétól. Vilmos  keleti  politikája  nem  azonos  azzal,  amelyet 
Ausztria-Magyarország  Andrássy  óta  folytatott.  Nem  tűzi  ki  fő 
célul  a  Balkán  keresztény  népeinek  védelmét,  a  Balkánnak  re- 
formok és   autonómiák  által  való   pacifizálását,  hanem  a  török 

birodalom  katonai  szövetségét  akarja  biztositani  és  az  egész 
Balkánt  és  főleg  Törökországot  gazdaságilag  ki  akarja  használni. 
A  német  által  felsegített  török  haderő  szerepe  az  lett  volna, 
hogy  szükség  esetében  a  Suez-csatornát  és  Egyptomot  fenye- 
gesse. 

Ezt  a  politikát  Anglia  korábbi  politikájával,  Beaconsfield 
politikájával  sem  lehetett  volna  összhangba  hozni. 

Andrássy  és  Beaconsfield  koncepciói  kiegészíthették  egy- 
mást: a  mi  egyensulypoHtikánk  a  Balkánon  és  az  angol  hatalmi 
túlsúly  török  Ázsiában  csodásan  összeillenek ;  Vilmos  császár  és 
Beaconsfield  keleti  politikája  egyenesen  kizárják  egymást,  mert 
mindkettő  arra  törekszik,  hogy  a  muzulmán  világ  feletti  véd- 
nökség szerepét  maga  számára  megszerezze. 

Angliát  a  német  politika  ilyen  fejlődése  mindig  idegessé 
tette  volna,  de  főleg  azzá  tette  most,  mikor  mindenütt  folyt 
már  a  kemény  verseny  közötte  és  a  német  közgazdaság  között, 
mikor  a  német-angol  háború  Bismarck  idejében  kizárt  eshető- 
ségét a  német  fejlődés  lehetővé  tette.  S  a  törökbarát  németek 
s  az  angol  pohtika  között  annál  könnyebben  jött  ellentét  létre, 
hogy  Londonban  törökellenes  politika  kerekedik  felül.  Az  angol 
demokrácia  már  Gladstone  nagy  agitációja  s  az  örmény  kegyet- 
lenkedések után  határozott  törökellenes  irányt  vett  fel.  A  török 
rendszert  ösztönszerűleg  utálja.  Nagy-Brita'nniában  Abdul  Hamid 
egyike  a  leggyülöltebb  neveknek.  S  mig  korábban  ennek  az 
antipátiának  érvényesülését  ellensúlyozta  az  az  aggodalom, 
hogy  ha  megdől  a  török  uralom,  az  orosz  fogja  Konstantiná- 
polyra kezét  rátenni,  most  ettől  az  eshetőségtől  sem  féltek 
már  annyira.  Mióta  Beaconsfield  Cyprust  (1878,)  Gladstone 
Egyptomot  (1892),  Salisbury  Sudant  (1896-99)  angol  befolyás 
alá  hajtották,  Konstantinápoly  sorsát  már  nem  tartották  oly 
fontosnak  Indiára  nézve,  mint  azelőtt.  Sokan  nagyobb  veszélyt 
láttak  a  Németországra  támaszkodó  Törökországban,  mint 
abban,   hogy     Konstantinápoly  orosz  védnökség  alá  kerül. 

így  azoknál  a  keleti  kérdéseknél,  melyek  nemzetköziekké 
váltak,  Anglia  és  Németország  ellentétes  állásponton  vannak. 
Salisbury  az  örmények  és  a  görögök,  Bülow  a  törökök  mellett 
foglal  állást.  (1897). 

Különösen  aggasztotta  az  angol  közvéleményt,  hogy  a 
német  császár  Ázsiában  tartott  egyik  beszédében  azt  jelentette 
ki,  hogy  300  millió  mohamedán  benne  fogja  mindig  legigazibb 
barátját  találni.  Anglia  sok  millió  muzulmán  alattvalójával  nem 
nézhette  egykedvűen  a  hatalmas  császár  ilyen  törekvését.  A 
hamburg-bagdadi  vonal  német  tervét,  a  gazdasági  imperializ- 
mus német  ideálját  ilyen  viszonyok  között  Angliában  nemcsak 
gazdasági,  hanem  politikai  terjeszkedési  vágynak  tartották  és 
a  terv  sikerét  akadályozni  törekedtek.  Ezen  ellentétek  elinté- 
ződtek ugyan,  de  rendkívüli  módon  hozzájárultak  ahhoz,  hogy 
e  két  nemzet  egymással  szemben  bizalmatlanná  váljék  és  hogy 
oly  hangulat  keletkezzék  mindkét  országban,  melyben  az  ágyuk 
maguktól  is  elsülnek. 

Ily  komoly  súrlódás,  főleg  azonban  a  császár  politikájá- 
nak egész  iránya  Angliában  azt  a  meggyőződést  ébreszti,  hogy 
Németország  Angliára  nézve  veszélyes  lehet.  Sokan  meglepetés- 
szerű inváziótól  féltek  és  mindenki  érezte,  hogy  Németország- 
ban oly  hatalom  van  keletkezőben,  mellyel  szemben  okvetlenül 
szükség  van  ellensúlyra.  Angol  nézet  szerint  a  flotta  Anglia  szá- 
mára életszükséglet,  Németország  számára  luxus.  A  brit  felfogás 
tehát  egyenes  provokációnak  tekinti,  hogy  Németország  Anglia 
izgalmát  semmibe  sem  véve,  flottaépitkezési  terveit  folytatja.  Igaz 
is,  hogy  ez  az  egész  flottaakció  tényleg  Angliához  volt  mérve. 
Célja  az  volt,  hogy  Németországot  Angliától  emancipálja  és  a 
tengeren  a  brit  hatalom  egyeduralmát  visszaszorítsa.  Komoly 
részről  nincsen  soha  szó  Anglia  megtámadásáról,  de  Németország 
a  tőle  megszokott  alapossággal  és  erővel  olyan  hatalmi  pozició 
megszerzésén  fáradozik,  amelynek  egyenes  célja  Anglia  eddigi 
biztonságát,  eddigi  predominans  világhelyzetét  megszüntetni. 

Németország  II.  Vilmos  alatt  olyan  hatalmi  pozíciót  akar 
elfoglalni,  amelyet  eddig  Anglia  egy  más  államtól  sem  tűrt  el.  Miért 
csináljon  kivételt  Németországgal  szemben?  Igaz,  hogy  II.  Vilmos 
nem  volt  oly  veszélyes  Angliára  nézve,  mint  pl.  a  katholikus  reakció 
vezére  II.  Fülöp  spanyol  király,  vagy  mint  volt  XIV.  Lajos,  a 
Stuartok  protektora  vagy  Napóleon,  a  világhóditó,  akik  mind  az 
angol  szigettel  szemközt  levő  tengerpartot  uralták  vagy  akarták 
alávetni.  Mindazonáltal  a  Németország  által  elfoglalt  hatalmi 
pozició  olyan  volt,  hogy  Angliának  mindent  meg  kellett  tennie, 
hogy  magát  vele  szemben  megvédje.  Miután  nem  sikerült  Német- 
országgal megegyeznie  és  pedig,  ugy  hiszem,  főleg  Németország 
politikája  miatt,  amely  nem  bizott  az  angol  szövetség  lehetőségé- 
ben és  őszinteségében  és  szivesebben  támaszkodott  Oroszországra, 
mint  Angliára,  az  is  érthető,  hogy  Angha  minden  követ  megmoz- 
dít, hogy  többi  versenytársaival  kibéküljön,  szabad  kezet  biz- 
tosítson és  barátokat  szerezzen  magának  árira  az  esetre,  ha  Né- 
metországgal összeütköznék.  Németországnak  napról-napra  erő- 
södő világhatalmi  pozíciója  arra  ösztökélte  Angliát,  hogy  uj  po- 
litikát kezdjen,  azt  a  politikát,  mely  Eduárd  király  nevéhez 
van  kapcsolva.  Ez  a  politika  pedig  viszont  izgatóan  hatott  a 
német  kedély  állapotára.  Németország  Eduárd  király  tevékeny- 
ségében offenzív  szellemet  látott,  Anglia  uj  iránya  nála  csak  fo- 
kozta azt  az  elhatározást,  hogy  tekintélyét,  világpolitikai  súlyát 
mindinkább  növelje  és  az  imperializmus  utján  tovább  kitartson. 
A  páratlan  katonai  győzelmek  és  óriási  gazdasági  fellendülés  ál- 
tal felfokozott  német  hatalmi  öntudatot  Anglia  ellenakciója  csak 
ujabb  erőfeszítésre  birta. 

Franciaországnak  is  volt  erős  flottája  és  ezt  Anglia  eltűrte, 
Olaszország  és  főleg  Franciaország  az  utóbbi  évtizedekben  sokkal 
nagyobb  kolóniákat  szerzett,  mint  Németország,  Németországban 
tehát  Anglia  idegességét  a  német  fejlődéssel  szemben  tisztán 
irigységnek  és  rosszakaratnak  tekintették. 

Megalakult  az  entente  cordiale  (1904)    Anglia  és  Francia- 

ország  között,  amely  látszólag  három  csoportra  osztja  az  európai 
hatalmakat,  amennyiben  a  hármasszövetség  és  a  kettős  szövetség 
mellé  állitja  az  entente-ot,  tényleg  azonban  azáltal,  hogy  Francia- 
ország az  ententenak  is,  a  kettős  szövetségnek  is  tagja,  Oroszor- 
szágot is  Angliához  kapcsolja  és  az  európai  hatalmakat  két  tá- 
borra osztja,  —  az  angol  vezetés  alatt  álló  ententera  és  a  német  ve- 
zetés alatt  álló  hármas  szövetségre  (1907—8).  S  a  két  tábor  két 
kérdésben  ütközik  össze.  Az  egyik  a  marokkói,  a  másik  megint 
az  örökké    válságos    keleti    kérdés. 

A  marokkói  kérdést  az  hozza  napirendre,  hogy  Anglia  és 
Franciaország  Egyptöm  és  Marokkó  sorsa  fölött  intézkednek 
anélkül,  hogy  azokat  a  népeket,  melyek  gazdaságilag  érdekelve 
vannak,  köztük  az  előretörő  német  világhatalmat,  akár  kielégi- 
tették,  akár  megkérdezték  volna  (1904).  Anglia  és  Franciaország 
—  mint  Caillaux  mondta  —  kölcsönösen  biztosítják  egymásnak 
Afrikában:  „la  liberté  de  conquéte"*)-et.  Európa  Marokkó  miatt 
kétszer  a  háború  küszöbén  állt  (1905  és  1911),  de  mind  a  kétszer 
létrejött  a  megegyezés.  Egyik  fél  sem  volt  a  megoldásokkal  telje- 
sen megelégedve,  Franciaország  duzzog,  mert  kénytelen  volt  Né- 
metországgal számolnii  mert  egy  külügyminisztert  Németország 
miatt  fel  kellett  áldozni  (Delcassé)  és  mert  afrikai  birtokaiból  vala- 
mit Németországnak  kellett  átengedni,  Németország  pedig,  azért 
neheztel,  mert  Marokkóban  Franciaország  teljesen  elérte  céljait, 
mert  határozott  ellenállása,  sőt  harcias  allűrjei  ellenére  kénytelen 
volt  engedni  és  eltűrni,  hogy  Franciaország  magát  a  szerződéses 
megállapodásokon  tultegye.  A  német  pártok  közül  többen  meg- 
alázónak tekintették  a  kompromisszumot  és  azt  tartották,  hogy  az 
egész  transactióban  Franciaország  maradt  felül.  Tényleg  nem  is 
tagadható,  hogy  az  algecirasi  konferencián  Franciaországgal 
tartott  a  legtöbb  hatalom  és  az  egész  transactióban  Franciaország 
többet  nyert,  mint  Németország.  Parisban  a  Bismarck  korában 
még  eleven  félelem   Németországtól   végleg   megszűnt.    E  válsá- 

*)  Caillaux.  „Agadir." 

gok  közben  az  entente  belső  egysége  megerősödött.  A  fran- 
ciáknak kezdetben  nehezen  esett  az  angol  barátságot  elfo- 
gadni, mert  az  Angliával  való  egyezkedést  Franciaországnak  erős 
megalázása  előzte  meg  Fashodábán  és  mert  az  entente  cordiale 
előfeltétele  az  volt,  hogy  Franciaország  sok  százados  versengését 
a  kolóniák  terén  Angliával  szemben  végleg  feladja.  A  francia  szen- 
vedélyesebb is  és  nem  bir  oly  gyorsan  raisonból  felejteni,  mint 
az  angol.  Épen  ezért  igen  nagy  jelentősége  volt  annak,  hogy  a 
marokkói  válságban  francia  érdekben  állott  az  entente  csatasorba 
és  hogy  ez  a  franciák  érzelmét  az  uj  rendszer  számára  megnyerte. 
Anglia  és  Franciaország  katonai  egyezményt  kötnek  egymással, 
(1905 -:6),  mely  csak  akkor  hajtható  ugyan  végre,  ha  a  két  állam 
a  casus  bellit  kimondja  és  nem  jelent  formai  obligót  de  egyrészt 
mégis  belsőbbé  teszi  az  egymáshoz  való  viszonyt,  másrészt  a  had- 
erők csoportosítását  már  a  békében  is  az  entente  összemüködé- 
sére  alapitja,  ugy,  hogy  e  két  szomszéd  között  oly  egymásra  való 
utaltság  keletkezik,  mely  nehézzé  teszi  az  egymástól  való  elvá- 
lást és  független  fellépést.  A  hármas  szövetség  gyengéje  ellenben  a 
marokkói  válság  hatása  alatt  nyilvánossá  válik.  Francia  államférfiak 
közzétett  bizalmas  nyilatkozataiból  ugy  látszik,  hogy  Olaszország  a 
Tripolisban  szerzett  szabad  kéz  ellenértékéül  már  1902-ben  a  hár- 
masszövetséggel ellentétes  titkos  megállapodást  létesített  Francia- 
országgal és  kijelentette,  hogy  Franciaország  ellen  harcolni  nem 
fog,  amire  pedig  Franciaország  támadása  esetében  kötelezve  lett 
volna.  Akár  igaz,  akár  téves  e  feltevés,  tény,  hogy  van  olasz 
irányváltozás  és  hogy  ez  az  irányváltozás  a  marokkói  válság  ha- 
tása alatt  a  közvéleményben  uj  tápot  nyer.  És  az  is  tény,  hogy 
amikor  a  marokkói  kérdésben  Olaszország  a  francia  álláspontra 
helyezkedik,  ez  az  új  politika  már  positive  cselekedetekhez  vezet. 
Olaszország  uj  orientációján  már  csak  az  változtathatna,  ha 
Anglia  a  hármas  szövetséggel  tartana.  De  ennek  ellenkezője  tör- 
ténik és  Anglia  németellenes  poHtikája  Olaszország  közelítését 
az  ententehez  megerősíti. 

A  marokkói  válságok  legfőbb  végeredménye  az  idegek 
ujabb  felizgatása,  harag,  gyűlölség,  ujabb  adag  puskapor  felhal- 
mozása, mely  csak  szikrára  vár,  hogy  lángra  lobbanjon. 

A  keleti  kérdés  sokkal  veszélyesebbé  vált  ebben  az  időben, 
mint  bármikor  ezelőtt,  mert  Szerbia  orosz  befolyás  alatt  teljes 
erővel  nagyszerb  politikát  kezdett  folytatni. 

Hogy  történt  ez? 

Az  orosz  kormány  tudja,  hogy  Szerbiát  orosz  befolyás  alá 
állítani  annyit  jelent,  mint  minket  két  tüz  közé  szorítani,  mint 
a  cári  befolyást  határaink  között  megerősíteni  és  a  cári  befolyást 
a  nálunk  élő  orthodox  szerbekre  kiterjeszteni.  Minden  orosz 
politikus  tudja,  hogy  cári  védelem  alatt  folytatott  nagyszerb 
politika  annyit  jelent,  mint  Ausztria-Magyarország  létkérdé- 
sének felvetése,  mint  cári  védelem  alatt  való  megtámadása  integ- 
ritásunknak éppen  ott,  ahol  az  integritás  azért  bir  különös  becs- 
csel, mert  a  tengerrel  való  összeköttetést  biztosítja. 

Oroszországra  nézve,  ha  nem  akar  Ausztria-Magyarország  el- 
len frontot  csinálni,  a  tőle  távol  fekvő  Szerbia  sem  politikailag,  sem 
gazdaságilag  nem  fontos.  —  Gazdaságilag,  katonailag  és  politikai- 
lag a  Balkánnak  azon  részei  voltak  Oroszországra  nézve  állandóan 
jelentősek,  melyek  a  Fekete-tenger  és  a  tengerszorosok  közelében 
vannak.  Szerbia  protekciója  csak  az  Ausztria-Magyarország  és  Né- 
metország ellen  irányzott  politika  eszköze  lehetett.  Amint  Péter- 
vár a  nagyszerb  eszmét  védelme  alá  vette,  tudni  kellett,  hogy  az 
osztrák-magyar  kérdést  előbb-utóbb  fel  akarja  vetni. 

Azok  az  osztozkodási  javaslatok,  melyeket  a  pétervári  udvar 
Katalin  cárnő  korától  Gortschakoff ig  a  bécsi  kabinetnek  tett,  mind 
annak  tudatán  épültek  fel,  hogy  az  osztrák-magyar  monarchiával 
való  megegyezés  előfeltétele,  hogy  Szerbia  az  utóbbi  befolyásának 
körében  maradjon.  Kaunitz,  Metternich,  Buol,  Andrássy,  mind- 
azok a  külügyminiszterek,  akik  a  keleti  kérdéssel  foglalkoztak, 
nem  egyszer  kijelentették,  hogy  ha  Oroszország  kezét  Szerbia  felé 
nyújtja,  ez  háborút  jelent.  Napóleon,  a  stratégiai  kérdések  legna- 

gyobb  mestere,    többször  mondotta,  hogy  Belgrád  Ausztria-Ma- 
"gyarországra  nézve  vitális  fontosságú. 

Ennek  az  alapigazságnak  meg  is  felelt,  hogy  Bismarck  a  ber- 
lini szerződést  Oroszországgal  egyetértve  a  80-as  évek,  bolgár  vál- 
ságai idejében  ugy  értelmezte,  hogy  a  keleti  Balkán,  azaz  Bulgária, 
orosz,  a  nyugati  Balkán,  azaz  főleg  Szerbia,  osztrák-magyar  be- 
folyás alatt  áll.  Ő  gyakran  hangsúlyozta,  hogy  Szerbiában  oszt- 
rák, Bulgáriában  orosz  politikát  folytat.  Igaz,  hogy  Andrássy 
ezt  a  magyarázatot  sem  fogadta  el,  de  nem  azért,  mintha  Szerbiá- 
ban hajlandó  lett  volna  orosz  befolyást  eltűrni,  hanem  azért,  mert 
szerinte  a  berlini  szerződés  az  orosz  befolyást  az  egész  Balkánról 
kizárta.  Szerbiára  nézve  nem  volt  véleménykülönbség,  mindenki 
tudta,  hogy  Oroszországnak  ott  a  szerződés  értelmében  nincs  mit 
keresnie.  Azt  sem  lehet  elfogadni,  hogy  Oroszországot  olyan  régi 
tradicionális  érzelem  kapcsolta  volna  Szerbiához,  amely  Szerbia 
támogatását  minden  kockázat  ellenére  akkor  is  megmagyarázná 
—  amikor  azt  érdek  nem  követeli.  A  napóleoni  időkben  Orosz- 
ország a  szabadságharcban  lévő  Szerbiát  saját  érdekeinek  biztosi- 
tása  céljából  teljesen  feláldozta.  A  san-stefanoi  békénél  mostohán 
bánt  állítólagos  kedvencével.  Amikor  Battenberg  hadai  Belgrádot 
fenyegetik,  mi,  a  monarchia  mentjük  meg  Milánt,  nem  Oroszor- 
szág. A  reichstadti  találkozástól,  —  amikor  Gortschakoff  Andrássy- 
nak  megígéri  Bosznia  és  Hercegovina  annexióját,  —  a  buchlaui  entre- 
vue-ig,  amelyben  ugyanezt  helyezi  kilátásba  Isvolsky  Berchtold- 
nak,  a  cári  kormány  Szerbia  érzelmeit  és  érdekeit  annyira  sértő 
annexióhoz  többször  hozzájárult.  A  jelenlegi  válság  alatt  Sasonow 
a  következőket  mondta :  „Semmi  érzéssel  sem  viseltetem  a- 
Balkán-szlávok  irányában.  Ezek  számomra  a  legterhesebbek.'* 
Amikor  a  cár  jó  viszonyban  akar  velünk  lenni,  eltűri,  hogy 
Szerbia  a  táborunkhoz  csatlakozzék.  ^ 

Szerbia  sokáig  alkalmazkodott  is  az  európai  felfogáshoz  és 
a  monarchiához  simult,  csak  miután  Milán  király  lemondott,  kez- 

dett  irányt  változtatni,  csak  a  Karagyorgyevics  dinasztia  állt  vég- 
leg Pétervár  protekciója  alá. 

Irányváltozásának  oka  az  volt,  hogy  a  monarchia  keleti 
poziciója  gyengült,  az  orosz  prestige  ellenben  növekedett.  Milán 
azért  közelitett  hozzánk,  mert  a  berlini  kongresszuson  azt 
tapasztalta,  hogy  a  keleti  kérdésekben  a  mi  befolyásunk  volt 
döntő.  Amint  ez  a  befolyás  gyengült,  Szerbia  magatartása  is 
módosult. 

Kínálkozott  egy  alkalom,  mikor  Ausztria-Magyarország  be- 
folyását újra  dominálóvá  tehette  volna  Belgrádon  és  az  akkor 
volt,  amikor  az  utolsó  Obrenovicsot  utálatos  módon  felkoncolták. 
Ugy  tudom,  hogy  akkor  az  orosz  külügyminiszter  a  mi  péter- 
vári nagykövetünknek,  Lichtenstein  hercegnek,  azt  a  propoziciót 
tette,  hogy  vonuljunk  be  Belgrádba,  állitsuk  ott  helyre  a  rendet 
és  vegyük  át  egy  időre  a  kormányzást,  ami  szintén  bizonyitja, 
hogy  az  orosz  érdeklődés  Szerbia  iránt  nem  volt  olyan  állandó 
és  mély,  amint  azt  utóbbi  időkben  állították. 

De  ezt  a  kedvező  alkalmat  elszalasztottuk.  Oroszország  aján- 
latát nem  fogadtuk  el.  A  Karagyorgyevics  dinasztia  megerősödött 
és  ámbár  ezt  a  mi  passzivitásunknak  köszönhette,  halálos  ellen- 
ségünkké vált. 

Az  első  ellentét  közöttünk  gazdasági  téren  mutatkozott. 
Andrássy  koncepciója  szerint  a  berlini  szerződés  által  teremtett 
politikai  helyzetet  nem  államjogi,  hanem  erkölcsi  hódításokkal  és 
erős  gazdasági  összeköttetések  teremtésével  kellett  volna  kihasz- 
nálnunk. Ehelyett  a  német  agrárvámok  által  (1905)  a  nyugatról 
kiszorítva,  mi  kelet  felé  akartunk  elzárkózni  és  Szerbia  állat- 
behozatalát mindenféle  eszközzel  akadályoztuk.  Az  a  szerencsétlen 
követelés,  hogy  Szerbia  ágyúit  a  Skoda-gyárban  rendelje,  Szerbiá- 
ban szintén  nagy  visszatetszést  és  ellenszenvet  keltett.  Az  állat- 
egészségügyi zárlatok  és  a  nehézkes  szerződési  tárgyalások  épp 
azon  időben  keltettek  irántunk  rossz  hangulatot,  mikor  Szerbia 
kevésbbé  kezdett  tőlünk  félni,  mert  a  monarchiát  belviszonyai 

gyengítették.  A  keserűség  és  az  a  hit,  hogy  mi  bomlunk,  Orosz- 
ország pedig  uj  szövetségesei  által  erősödik,  terelték  Szerbiát  az 
orosz  politika  útjaira. 

Oroszország  politikája  szintén  oly  változáson  ment  keresz- 
tül, mely  hajlandóvá  tette  a  szerb  közeledés  elfogadását  minden 
nyilvánvaló  veszélye  és  provokatív  jellege  ellenére.  Miklós  cár 
trónra  jutása  óta  fő  tevékenységét  a  távoli  Ázsiára  fektette.  Mi- 
után a  bolgár  példa  azt  bizonyította,  hogy  a  Balkánon  az  orosz 
vérrel  alapított  állam  sem  megbízható  támasz,  miután  Oroszor- 
szág egy  hajszálnyira  volt  attól,  hogy  a  Balkánon  befolyását  sok 
áldozata  ellenére  teljesen  elveszítse  és  végül  féleredménnyel  volt 
kénytelen  megelégedni  Bulgáriában,  miután  a  Balkánon  várható 
előnyök  méretei  a  legjobb  esetben  is  elenyésző  csekélyek  voltak 
azon  előnyökhöz  hasonlítva,  melyeket  Ázsiában  szerezhetett  ugy 
a  gazdasági  lehetőségek,  mint  a  területi  nagyobbodása  terén,  a 
cár  főtörekvését  arra  fordította,  hogy  Kelet-Ázsia  felé  terjesz- 
kedjék. 

Ez  az  igyekezet  azonban  hajótörést  szenvedett  a  japánokon  és 
a  mögöttük  álló  Anglián.  Beállt  a  reakció.  Amint  a  Balkán-politika 
eredménytelensége  készítette  elő  az  ázsiai  aktivitást,  ugy  az  ázsiai 
vállalkozás  sikertelensége,  Ojama  és  Togo  győzelme  tette  lehetővé 
Hartwig  politikáját  és  szerbofil  irányzatát.  A  cárok  régiméje  nem 
birta  el  sokáig  a  passzív  külpolitikát.  A  századok  óta  való  folyto- 
nos nagyobbodásnak  huzamosabb  megakadása,  a  cár  prestigejét  ve- 
szélyeztette, forradalmat  jelenthetett.  Ezért  táplálkozott  az  egyik 
offenzív  gondolat  a  másik  offenzív  gondolat  csődjéből.  Ezért  vál- 
totta fel  az  ázsiait  a  balkáni  aktiv  politika. 

Különösen  elősegitette  ezt  az  uj  irányzatot  Anglia  előbb  em- 
iitett németellenes  politikája.  Oroszország,  Anglia  segítségével 
(1907—1908)  Európa  felé  levegőhöz  jut  közvetlenül,  miután 
Ázsiában  áttörhetetlen  fal  elé  került  és  ezt  a  kedvezőbb  európai 
constellatiot  fel  is.  használja. 

Köztünk  és  Oroszország  között   az   ellentétet  különösen  az 

élesítette  ki,  hogy  éppen  amikor  az  ázsiai  epizód  után  Oroszország 
a  Balkánon  a  régi  kurzust  újra  képes  és  hajlandó  felvenni,  mi  is 
erélyes  Balkán-politikára  készülünk.  Mikor  Oroszország  a  távoli 
Ázsiában  volt  elfoglalva,  a  Ballhauspíatzon  passziv  politikát 
folytattak.  Amikor  Oroszország  újból  a  Balkán  felé  fordítja 
figyelmét,  olyan  külügyminiszterünk  van,  aki  Andrássy  óta  a 
legönérzetesebb  nagyhatalmi  politikát  folytatni  és  keleti  tekin- 
télyünket emelni,  gazdasági  összeköttetéseinket  szaporítani  akarja. 
Értem  báró  Aehrenthalt,  Ennek  az  ambiciózus,  erélyes  ál- 
lamférfinek első  lépése  a  Szaloniki  felé  való  vasúti  összeköttetés 
biztosítása,  már  féltékenységet  ébreszt  Pétervárott,  ámbár  ez  a 
lépés  teljesen  jogos  és  semmiképen  sem  agresszív.  Ez  az  ellen- 
tét még  nem  is  vezet  a  végső  elhidegüléshez.  A  feszültség  enyhül. 

Isvolsky  politikája  nincs  feltétlenül  ellenünk  irányítva. 
Bizonyos  eredményekre  szükség  van  a  keleten,  de  ha  velünk  egyet- 
értésben érheti  el  őket,  annál  jobb.  Aehrenthal  és  Isvolsky  Buch- 
lauban  találkoznak  (1908)  és  ugy  látszik,  hogy  megegyeznek. 
Oroszország  a  tengerszorosok  kérdésének  előnyös  megoldása  fejé- 
ben Bosznia-Hercegovina  annexióját  hajlandó  támogatni.  A  meg- 
egyezés azonban  nem  precizirozza  sem  azt,  hogy  az  annexió  mi- 
kor történjék  meg,  sem  azt,  hogy  a  tengerszorosok  kérdése  mi- 
kor vettettessék  fel,  sem  az  eljárás  mikéntjét.  A  megállapodás  e 
hiányait  kihasználva  Aehrenthal  önállóan  cselekszik,  egyoldalúan 
és  váratlanul  kimondja  az  annexiót.  A  tengerszorosok  kérdése  nem 
kerül  napirendre.  Isvolsky  becsapottnak  érzi  magát.  Éles  diplo- 
máciai harc  indul  meg.  Szerbia  háborúra  izgat,  —  a  fegyveres 
mérkőzés  küszöbön  áll. 

Aehrenthal  higgadt  és  kitűnő  vivónak  mutatkozik.  A  diplo- 
máciai hadjáratot  győzelmesen  fejezi  be.  Az  annexiót  Európa 
elismeri.  A  hármas  szövetség  erősebb  maradt,  mint  az  entente, 
ámbár  Olaszország  nem  bizonyul  megbízható  barátnak.  Német- 
ország hűsége  és  erélye  és  Aehrenthal  személyes  tulajdonságai 
célhoz  vezetnek.  Bülow  azt  hiszi,  hogy  ez  a  diplomáciai  győze- 

lem  az  entente  Einkreisung-ját  kettészakítja,  ámbár  tényleg  csak 
megsérti  az  entente-ot. 

Sajnos  ezen  részleteiben  kitűnően  vezetett  kampány  alap- 
gondolata hibás  volt  és  a  világháborút  elő  kész  it  ette.  Formailag 
világos  jogtalanságot  követtünk  el,  példát  adtunk  az  agresszivi- 
tásra, amely  példát  Olaszország  ránk  hivatkozva  sürgősen  utáno- 
zott. Ezt  részben  azért  is  tette  mert  a  mi  sikereink  után  neki  is 
szükséges  volt  bizonyos  eredményeket  felmutatni.  Mi  egy  katonát, 
€gy  garast  sem  nyertünk.  Hatalmasabbak  nem  lettünk.  Ellenke- 
zőleg. A  novibazári  Szandzsákot  feladtuk  és  a  montenegrói  tenger- 
parton birt  jogainkról  lemondtunk.  A  töröktől  pénzzel  vásároljuk 
meg  azt,  ami  tényleg  évtizedek  óta  úgyis  a  mienk  volt.  Orosz- 
országot felbőszítjük,  de  meg  nem  gyengitjük.  A  szerb  agitáció  nem 
szűnik  meg,  sőt  nagyobb  gyűlölettel  és  következetességgel  folyik, 
mint  valaha.  Oroszország  és  Szerbia  fegyverkeznek.  Pétervár  re- 
vanche-ra  készül,  Japánnal  megegyezik  (1909),  Olaszországhoz 
közelit  (1908—09).  A  tengerszorosok  kérdésének  megoldását 
előkészíti.  Miután  velünk  nem  sikerült  céljaikat  megközelíteni, 
Pétervárott  hátunk  mögött  dolgoznak  tovább  a  változatlan  cél 
felé.  Roccognigi-ben  a  cár  az  olasz  királlyal  megegyezik,  a 
király  a  tengerszorosok  kérdésében  támogatja  a  cárt,  Tripolis 
kérdésében  pedig  a  cár  segiti  a  királyt.  (1909).  Szerbia  és  Mon- 
tenegró, melyek  a  Nikita  király  ellen  elkövetett  merénylet  miatt 
egymástól  elhidegültek,  újra  szövetkeznek. 

Én  ezen  időben  belügyminiszter  voltam.  A  fentebb  felho- 
zott okoknál  fogva  az  annexió  ellen  foglaltam  állást.  Azt  kíván- 
tam, hogy  Szerbiával  számoljunk  le,  vagy  Szerbiát  oly  meg- 
egyezésre szorítsuk,  mely  a  hadseregét  leszerelésre  kényszeríti  és 
megszünteti  a  Szerbia  részéről  jövő  állandó  fenyegetést-  Orosz- 
ország nem  volt  kész.  A  japán  vereséget  még  nem  heverte  ki 
■és  Japánhoz  való  viszonya  még  nem  volt  tisztázva.  Azon 
nézeten  voltam,  hogy  Szerbia  engedni  fog  és  lefegyverzése  sike- 
rül, ha  pedig  ellenállna,  izoláltan  marad.  A  most  megjelent  szerb 

diplomáciai  levelezésből  látszik,  hogy  igazam  volt.  Ezek  tanu- 
sága  szerint  Isvolsky  a  leghatározottabban  kijelentette  a  szerb 
követnek,  hogy  Oroszország  nem  kész  és  hogy  akkor  sem  moz- 
dulna meg,  ha  Ausztria-Magyarország  Szerbiát  megtámadná. 
Álláspontomat  akkoriban  a  minisztertanácsi  jegyzőkönyvben, 
mint  különvéleményt  iktattam  be. 

Az  orosz  cár  Vilmos  császár  személyes  behatása  alatt  újra 
közelíteni  látszott  hozzánk  (1910  —  11).  De  ez  a  politika  már 
olyan  kevéssé  felelt  meg  az  uj  orosz  közhangulatnak,  hogy  nem 
tarthatta  magát.  Az  annexió  óta  a  revanche  gondolata  ma- 
radt az  orosz  nemzeti  eszme.  Németország  keleti  politikáját  — 
a  Hamburg— bagdadi  tervet  —  sem  birja  Oroszország  megemész- 
teni, mert  a  távoli  keleten  megbénított  birodalmat  ez  a  terv 
nyugaton  is  passzivitásra  kényszeritette  volna. 

Mig  a  távoli  keleten  Japán,  a  nyugaton  Németország  tér- 
foglalását kellene  eltűrnie. 

Az  orosz  revanche  politika  első  diadala  volt,  hogy  sike- 
rült a  Balkán-államok  szövetségét  saját  protektorátusa  alatt  léte- 
síteni oly  célokkal,  melyek  elsősorban  Törökország,  másodsorban 
azonban  ellenünk  voltak  irányítva  (1912).  Ez  a  balkáni  szövet- 
ség a  mi  vereségünk  volt.  A  Balkánból  kilökött  minket.  Ha  sike- 
rülne ezen  cári  vezetés  alatt  keletkezett  szövetségnek  konszo- 
lidálódni, ellenfelünk  már  ekkor  fényes  elégtételt  szerzett  volna 
magának  és  a  hatalmi  egyensúly  teljesen  kárunkra  változott 
volna  meg. 

Abban  a  hitben,  hogy  amint  a  Balkán-államok  egyesültek, 
a  török  uralom  Macedóniában  úgysem  tartható  fenn  és  a  szul- 
tánnak macedón-albániai  birtoka  csak  tehertételt  képezhet,  a 
helyes  ellenhuzást  azon  időben  abban  láttam,  hogy  mi  a  Balkán- 
államok Macedónia  autonómiájára  vonatkozó  követeléseit  támo- 
gatjuk, a  Divánt  figyelmeztetjük,  hogy  ha  nem  enged,  összes 
európai  birtokait  elvesztheti,  a  Balkán-szövetségeseknek  pedig 
a  status  quo  antet  garantirozzuk  azon  feltétel  alatt,  hogy  érde- 

keinket  tiszteletben  tartják.  Ezt  a  háború  első  napjaiban  (1912. 
október)  jeleztem,  a  delegációban  pedig  valamivel  később  fej- 
tettem ki  (1913.  november  és  decemberben). 

De  nem  ezt  az  utat  követtük.  Oroszországgal  együtt  azt 
a  lehetetlenséget  követeltük,  hogy  a  keresztény  államok  a  győ- 
zelem esetében  is  elégedjenek  meg  eddigi  határaikkal.  Ezen 
politika  következtében  köztünk  és  Szerbia  közt  nem  jött  jétre 
megegyezés  és  érdekeinket  a  győző  Szerbia  ellen  kellett  meg- 
védeni, ami  örökös  összeütközésekhez  és  a  háború  veszedel- 
mének fehdézéséhez  vezetett,  A  végeredmény  az  volt,  hogy 
Szerbia  hatalmasabb  lett  és  ha  lehet,  még  elkeseredettebb  ellen- 
ségünkké vált,   mint   azelőtt  volt. 

A  Balkán-háború  alatt  a  világháború  veszélye  oly  nagy  volt, 
hogy  Oroszország  mindent  meg  tett,  hogy  ez  esetre  kilátásait  meg- 
javítsa. Japánnal  (1912)  megegyezik  arra  vonatkozólag,  hogy  az 
eventualis  európai  háborúban  Japán  az  orosz  keletázsiai  érdekeket 
védelme  alá  vegye,  orosz  területet  meg  ne  szálljon  és  ezek  fejében 
Kiautschaut  a  némettől  elvehesse.  Oroszország  Franciaországgal 
tengerészeti  konvenciót  köt,  a  nyugati  határon  próbamozgósitás 
cimén  csapatokat  von  össze. 

Mindazonáltal  a  világháború  mégis  el  volt  kerülhető. 
Ebben  az  időben  legalább  még  egyik  államcsoport  sem  akarta  a 
háborút  és  a  békevágy  dominált  az  összes  kabinetekben. 

De  azért  a  marokkói  és  a  keleti  válság  még  is  nagy  lépést 
jelentett  a  háború  felé.  Az  entente  népei  csak  a  marokkói  válság- 
ban tanúsított  kardcsörtetésünkre  emlékeznek  vissza  s  ebben  a 
német  imperahzmus  türhetetlenségét  vélik  felismerni.  A  keleti 
háború  után  csalt  Montenegró  és  Szerbia  ellen  irányzott  ulti- 
mátumunkról beszélnek.  Elfelejtik,  hogy  Németország  érdem- 
legesen engedett  a  marokkói  kérdésben,  annak  dacára,  hogy 
Oroszország  gyengesége  idején  katonailag  előnyös  helyzetben 
volt.  Elfelejtik,  hogy  mi  eltűrtük,  hogy  azok  a  délszláv  államok, 
melyek  ellenséges,  agresszív  céljaikat  még  titkolni  sem  tartották 

érdemesnek,  tetemesen  megerősödjenek.  Senki  sem  gondol  arra, 
hogy  hozzájárultunk,  hogy  az  általunk  felállított  Albánia 
megnyirbáltassék,  hogy  Novibazár,  mely  minket  Albániával 
összekötött,  a  barátságos  török  kezéből  az  ellenséges  délszláv 
kézbe  jusson,  hogy  a  szaloniki-mese  valótlanságát  világosan 
bebizonyítottuk  azzal,  hogy  elzárattuk  magunkat  a  délszláv 
gyürü  által. 

De  nálunk  is  a  dolgoknak  csak  egyik  oldalát  látják.  Mi  is  csak 
arra  emlékezünk  vissza,  hogy  az  entente  Marokkóban  Németor- 
szágot ki  akarta  nullázni  és  nélküle  akarta  a  világpolitikát  irányí- 
tani, hogy  még  Caillaux,  Franciaország  legbékésebb  miniszter- 
elnöke is  olyan  politikát  folytatott,  a  melyet  később  abban  fog- 
lalhatott össze,  hogy:  ,,le  Maroc  pour  la  Francé,  ou  le  conflit." 

Nálunk  is  csak  arról  esik  szó,  hogy  az  entente  a  Balkánon 
Szerbia  agresszív  politikáját  védelme  alá  vette,  ámbár  ott  fontos 
helyi  érdekei  nem  voltak  és  elfelejtjük,  hogy  ellenfeleink  végelemzés- 
ben mindkét  kérdésben  velünk  megalkudtak  és  azt  bizonyították, 
hogy  legfőbb  tekintetük  mégis  a  béke  biztosítása  maradt. 

A  keleti  válságnak  következménye  még  károsabb  volt,  mint 
az  afrikaiaknak,  mert  Marokkóban  sikerült  az  ellentétek  helyi  okait 
teljesen  megszüntetni  (1911),  mig  ellenben  a  Balkánon  ez  nem 
történhetett  meg. 

Itt  olyan  helyi  ellentétek  maradtak  fenn,  amelyek  a  nagy- 
hatalmak akarata  nélkül  is  háborút  idézhettek  elő,  —  pld.  első 
sorban  a  nagyszerb  gondolat,  összes  komplikációval  együtt* 

A  győzelmei  által  felbátorított  Belgrád  nemzeti  programmja 
teljességének  megvalósításához  lát.  Miután  Macedóniában  célt 
ért,  Bulgáriát  legyőzte,  Törökország  legyengült,  Ausztria  és  Ma- 
gyarországban élő  testvéreinek  meghódítását  készíti  elő.  Folyik 
az  aknamunka  határainkon  belül.  A  cél:  forradalmi  állapotok  fel- 
idézése által  az  osztrák-magyar  kérdést  felvetni  és  a  háborút  elő- 
készíteni. Oroszország  ez  üzelmeket  jó  szemmel  nézi  és  a  nagyszerb 
gondolatot  szeretetteljes  kitartással  ápolja. 

Nálunk  a  vezető  körök  mindjobban  kezdtek  kötelességszerüleg 
a  kérdéssel  foglalkozni,  hogy  miképen  lehet  a  szemmellátható  és  ta- 
gadhatatlan veszélynek  véget  vetni.  Én  azon  meggyőződésre  ju- 
tottam, hogy  Szerbiát  izolálása  után,  vagy  háborúban  kell 
letörni,  vagy  arra  kell  kényszeríteni,  hogy  a  nagyszerb  gon- 
dolattal szakítson  és  valóban  hozzánk  közelítsen.  De  világosan 
láttam  azt  is,  hogy  ezt  a  célt  a  világháború  nélkül  csak  külpoliti- 
kánk bizonyos  megváltozásával  érhetjük  el. 

Az  eszköz  :  a  detente  a  két  ellenséges  nagy  államszövetség 
között  a  szerb  kérdés  megoldása  előtt.  Ezt  a  detente-ot  még  le- 
hetségesnek tartottam  ekkor  is.  Ausztria-Magyarország  és  Anglia  és 
Franciaország  között  semmi  direkt  ellentét  nem  volt.  Még  a  keleti 
válság  alatt  is  érezhetővé  vált,  hogy  Grey-vel  a  megértés  lehető, 
hogy  Anglia  a  mi  keleti  pozíciónkat  nem  tartja  magára  nézve 
veszélyesnekj^CLSak  Németország  nijatt  töxtellenünk.  Ezt  a  hely- 
zetet kellett  arra  használni,  hogy  közvetítsünk  Anglia  és  Német- 
ország, ezen  két  fő  versenytárs  között,  melyeknek  viszálya  éíe- 
sitette  ki  a  politikai  helyzetet.  A  megegyezés  utjai  meg  voltak, 
csak  rá  kellett  azokra  találni.  Nagy  volt  a  bizalmatlanság,  a  gyűlölet 
a  két  világ  hatalom  között,  de  egy  olyan  nagy  konkrét  ellentét  sem 
volt  köztük,  amely  csak  fegyverrel  lett  volna  elintézhető.  Egyik- 
nek sem  volt  olyan  földje,  melyre  a  másiknak  okvetlenül  szüksége 
lett  volna.  Egyiknek  fejlődése,  erősödése  sem  veszélyeztette  a  má- 
sik területét.  Távolról  sem  volt  az  angol  és  német  érdekek  között 
az^  az  ellentét,  amely  például  sokáig  megvolt  Franciaország  és 
Anglia  között  Indiában  és  Északamerikában,  Poroszország  és 
Ausztria  között  a  német,  vagy  Savoya  és  Ausztria  között  az  olasz 
kérdésben,  amely  a  világháborúig  Szerbia  és  Bulgária  vagy 
Szerbia  és  közöttünk  fenn  állott.  Anglia  és  Németország  még 
nagyon  sokáig  megférhettek  egymás  mellett.  Volt  tér  elég  mind- 
kettőjük fejlődésére. 

Bismarck  egy  angol  újságírónak  egyszer  azt  mondotta,  hogy 
Angliát  csak  ugy  nyugtathatná  meg  Németország,  ha  gazdasági 

erősödését  megállítaná.  Ezt  egy  percig  sem  hittem  el  és  ma  sem 
fogadom  el.  Mindig  az  volt  a  meggyőződésem,  hogy  a  megegyezés 
útja  a  flottaépitésre  vonatkozó  olyan  megállapodás,  mely  az  angol 
tengeri  szupremáciát  biztosítja.  Mindig  azt  tartottam  poUtikánk 
legnagyobb  hibájának,  hogy  ez  irányban  nem  tettünk  komoly 
kísérleteket,  hogy  elveszítve  az  iniciativát,  teljesen  Berlin  vezetése 
alá  kerültünk  és  nem  közvetítettünk.  Mindig  azon  a  véleményen 
voltam,  hogy  sokkal  okosabb  mindkét  fél  érdekében  a  megegyezés, 
mint  a  korlátlan  verseny  vagy  pláne  a  háború. 

Ha  ezenkívül  Oroszországot  kielégítjük  azzal,  hogy  meg- 
nyitjuk hadihajói  számára  a  tengerszorosokat  azon  korlátozással, 
hogy  egyszerre  csak  egy  hajó  haladhasson  át  a  török  vizeken,  erős 
hitem,  hogy  megteremthettük  volna  a  szerb  kérdés  békés  elinté- 
zésének előfeltételeit.*)     Magával    Szerbiával    szemben  arra    kel- 

*)  A  détente  szükségét  a  keleti  háborút  követő  időben  a  delegáció- 
ban és  a  sajtóban  (1913.  okt.— dec.)  többször  kifejtettem. 

(Drei  Reden  über  auswártige  Politik.  28.  oldal).  ,,Doch  indiesem 
Bündnisse  müssen  wir  eine  gewisse  selbstándige  Relle  spielen  und  ich 
stimme  darin  mit  rneinem  g.  Freunde  Grafen  Michael  Károlyi  überein,  der 
gesagt  hat,  unsere  Rolle  in  diesem  Bündnisse  sei  die,  daŰ  wir  die  Gegen- 
sátze  mildern,  welche  zwischen  dem  Dreibund  und  der  Entente  bestében. 
In  der  Tat  sind  wir  hiezu  am  meisten  berufen,  weil  es  zwischen  uns  und 
jenen  übrigen  GroŰmáchten  die  wenigsten  speziellen  Interessengegensátze 
gibt.  Ich  glaube,  daű  wir  hierin  dem  Dreibunde,  dem  Frieden  Europas 
groűen  Nutzen  leisten  können.  Europas  Friede  ist  so  lange  gesichert,  als  zu 
dem  französich-deutschen  Gegensatz  nicht  ein  anderer  akuter  Gegensatz 
hinzukommt.  Ein  solcher  war  in  der  letzten  Zeit  der  deutsch-englische, 
und  seit  der  Annexion  wieder  der  Gegensatz  zwischen  Russland  und  uns. 
Diese  Gegensátze  brachten  es  mit  sich,  daű  der  Friede  fást  einen  Krieg 
aufwiegt,  daű  er  mit  so  schrecklichen  materiellen  Opfern  ist,  den  man  á  la 
longue  wirklich  nicht  ertragen  kann.  Da  muű  Hilfe  geschaffen  werden;  das 
ist  unsere  Pflicht  der  Menschheit  gegenüber,  unsere  Pflicht  gegen  uns 
selbst  (So  ist's!  im  Zentrum)  unsere  Pflicht  gegenüber  der  wirtschaftlichen 
Entwicklung.  So  lange  die  Atmospháre  Europas  mit  so  viel  Pulverdampf 
erfüUt  ist,  wie  das  in  den  letzten  fünf-sechs  Jahren  der  Fali  war,  ist  ein 
wirtschaftlicher  Aufschwung  in  Európa  fást  ausgeschlossen.  Hier  tut  Ab- 
hilfe  not.  (So  ist's!  im  Zentrum.) 

Mittlerweile  hat  sich  von  den  erwáhnten  Gegensátzen  der  eine,  dre 
deutsch-englische,  wie  ich  hőre,  gemildert,  was  jedenfalls  ein  groűer  Vor- 
teil  ist. Mit  groűer  Freudé  begrüűte  auch  ich  es,daű  ünser  Thronfolger  in  Lon- 

lett  volna  szorítkoznunk,  hogy  teljes  regimeváltozást  idézzünk  elő 
—  bármi  áron,  amely  uj  régimet  azzal  támogathattuk  volna,  hogy 
jó  gazdasági  szerződést  kötünk  vele,  hogy  számára  a  szabad  ki- 
juthatást  a  tengerhez  biztosítjuk,  persze  minden  korridor  nélkül, 
csupán  nemzetközi  gazdasági  és  tarifális  szerződések  által. 

don  war  und  daű  er  den  Faden  der  persönlichen  Fühlungnahme  mit  der  dor- 
tigen  Dynastie  aufgenommen  hat.  Es  ist  sehr  nützlich,  wenn  wir  in  ein  inti- 
mes vertraulicheres  Verháltnis  zu  England  treten,  denn  Englands  Interessen 
sind  traditionellerweise  mit  den  unserigen  identisch.  Hauptsáchlich  im 
Orient  láuft  seit  dem  18.  Jahrhundert  die  englische  Aktion  bis  zum  heuti- 
gen  Tagé  fást  immer  mit  der  unserigen  parallel,  ausgenommen  —  wir  be- 
dauern  es  genug  —  bei  dem  Anlaű  der  bosnischen  Annexion.  Diese  In- 
teressengemeinschaft  berechtigt  zur  Hoffnung,  daB  wir  imstande  sein  wer- 
den,  auch  zur  Milderung  des  Gegensatzes  zwischen  England  und  Deutsch- 
land  beizutragen. 

Folgt  unser  Verháltnis  zu  Ruűland.  Da  sind  wir  direkt  interessiert. 
Ich  würde  es  für  die  wichtige  notwendigste  Sache  haltén,  wenn  wir  jetzt 
die  Spannung  zu  mildern  versuchten,  die  zweifellos  zwischen  uns  in  den 
letzten  Jahren  bestanden  hat.  Ich  glaube,  daű  jetzt  eine  günstige  Gelegen- 
heit  dazu  verbunden  ist,  und  dabei  schreckt  es  mich  absolut  nicht,  daű 
das  Verhalten  RuBlands  uns  gegenüber  in  den  letzten  Zeiten  kein  freund- 
schaftliches  war.  Im  Gegenteil,  gerade  dieses  bildet  den  Anreiz  für  mich, 
die  Besserung  unseres  Verháltnisses  zu  Russland  für  dringlich  zu  erkennen. 

Denn  ohne  realen,  wirklichen  Interessengegensatz,  bloŰ  auf  Grund 
gewisser  Empfindlichkeiten  der  Selbstliebe  und  des  Prestiges  besteht  dieser 
Konflikt,  der  in  gewissen  Fállen  grosse  Gefahren  nach  sich  ziehen  kann  und 
uns  jedenfalls  ungeheures  Geld  kostet.  Ich  habé  volles  Vertrauen  dazu, 
daű  man  ihn  mildern  wird  können,  denn  ich  sehe  keinerlei  Grund  dazu, 
daű  dieser  Gegensatz  bestébe." 

,,Frankreich  gegenüber  ware  es,  glaube  ich,  gleichfalls  richtig,  ein 
wenig  andere  Töne  anzuschlagen.  Ich  hatte  nicht  gewünscht,  das,  was  ich 
im  Ausschusse  gesagt  habé,  hier  nochmals  vorzubringen;  nachdem  aber  die 
Sache  heute  wieder  erwáhnt  worden  ist,  so  will  ich  darauf  zurückkommen, 
daű  ich  den  Ton  des  Exposés  für  nicht  sehr  gelungen  gehalten  habé,  denn 
dasselbe  enthált  nur  Einwánde,  ohne  jedes  Wort  der  Anerkennung,  und 
doch  ist  es,  wenn  auch  an  den  Pariser  Pressorganen  manches  auszustellen 
ist,  zweifellos,  daű  in  Frankreich  auch  der  "Wille  zum  Frieden  sehr  groű 
war  und  daű  muss  jeder  friedliebende  Mensch  mit  Dank  anerkennen," 
(dec.  9). 

Ezen  politikát  azzal  is  törekedtem  előkészíteni,  hogy  kerestem  francia 
államférfiakkal  az  érintkezést.  Egy  Franciaországban  élő  magyar  (Mann- 
heim)  közvetítésével  Stég  volt  miniszterrel  kellett, volna  találkoznom,  amit 
azonban  a  közbejött  háború  megakadályozott. 

Az  ententenak  nem  kellett  volna  Szerbiát  feladni,  csak  a 
nagyszerb  eszmét,  mely  neki  csak  addig  ért  valamit,  mig  vagy 
háborút  akart  velünk  kezdeni,  vagy  azon  hitben  volt,  hogy  mi 
fogjuk  megtámadni,  de  minden  értékét  elvesztette  volna,  mint 
minden  agresszív  gondolat,  ha  a  detente  sikerülv--'í:^-^— 

A  detente  esetében  a  szerb  kérdést  világháború,  sőt  háború 
nélkül  meg  lehetett  volna  oldani,  a  detente  nélkül  erre  ahg  volt 
kilátás.  A  két  nagy  államszövetség  kölcsönös  bizalmatlansága 
és  gyűlölete  közben  csak  nehezen  lehetett  azt  remélni,  hogy  az 
entente  megengedje,  hogy  Szerbia  kezéből  azt  a  kardot  kicsa- 
varjuk, amelyre  szüksége  lehetett  neki  is. 

Kormányunk  is  érezte  a  szerb  veszély  megszüntetésének 
szükségét.  De  fő  hibája  volt,  hogy  megszűnt  az  európai  politikában 
önálló  akarattal  birni,  csak  Balkán-politikát  folytatott,  a  szerb 
kérdést  pedig  békében  csak  az  európai  politika  némi  megváltozta- 
tása esetében  lehetett  elintézni.  A  szerb  veszedelem  az  európai 
helyzet  folyománya  volt  és  azt  csak  az  alap-bajjal  együtt  lehetett 
volna  vér  és  vas  nélkül  orvosolni. 

Berchtold  már  1913-ban  gondolt  a  fegyveres  leszámolásra, 
de  Olaszország  azon  nyilatkozata,  hogy  minket  ez  esetben  nem 
támogatna,  megállította.  Éppen  akkor,  amikor  a  szerencsétlen  sera- 
jevoi  attentatum  megtörtént,  a  balkáni  egyensúly  megváltoztatá- 
sával akarta  Berchtold  a  szerb  veszélyt  ellensúlyozni.  A  közvetlen 
a  serajevoi  gyilkosság  előtt  megirt  memorandumból  látjuk,  hogy 
akkor  a  külügyministerium  Bulgáriát  végleg  meg  akarta  nyerni 
s  tisztázni  akarta  Romániával  szemben  a  helyzetet,  ami  helyes 
volt,  de  nem  volt  elég,  mert  a  kérdés  lényege  —  újból  hangsúlyozom 
és  aláhúzom  —  az  ententehoz  való  viszony  megjavításában  rejlett. 
Bár  ebben  az  irányban  is  történtek  kísérletek,  de  sajnos  ugy 
-Iá±sjdk_nern^  kellő  konio^^  semmi  esetre  a  kellő  sikerrel. 

Anglia  és  Németország  megegyeztek  egymással  egyes  kérdések- 
ben, például  tisztázták  a  portugáli  kolóniákra  vonatkozólag  cél- 
jaikat (1913—14)  és  a  bagdadi  vonalra  vonatkozólag  is  kielégítő 

megoldást  találtak  (1914),  de  ezek  a  megállapodások  nem  érin- 
tettek oly  kérdéseket,  melyek  főokai  voltak  a  kölcsönös  bizalmat- 
4anságnak  s  nem  voltak  uj  politikai  irány  kisérő  jelenségei,  mint  a 
francia-angol  és  az  angol-orosz  konkrét  kérdésekre  vonatkozó 
megállapodások. 

A  flotta  kérdését  nem  sikerült  tisztázni.  1912-ben  a  marok- 
kói válság  után  és  még  az  utolsó  balkáni  háború  előtt  történt  ugyan 
ez  irányban  kísérlet,  de  ez  a  kísérlet  sajnos,  kudarcot  vallott. 

Folytatódott  tehát  a  verseny  a  tengeren  a  két  világhatalom 
között.  A  tengerszorosok  kérdésében  sem  történt  semmi  és  az 
oroszok  hangulata  velünk  szemben  napról-napra  romlik. 

Uj  izgalmat  okozott  Limán  von  Sanders  német  tábornok 
törökországi  szereplése,  melyben  kísérletet  láttak  arra,  hogy  a 
török  hadsereg  mediatizálódjék  és  német  parancs  alá  kerüljön. 
Féltik  Konstantinápolyt  a  német  uralomtól.  A  német  kormány 
engedékenységgel  ezt  az  ellentétet  is  megoldotta,  de  utóhatása, 
ugy  mint  sok  más  békésen  elintézett  viszálynak,  megint  csak  a 
bizalmatlanság  erősödése  volt. 

Az  orosz  sajtó  éles  támadásokat  közöl,  különösen  a  Novoja 
Vremja  folytat  nagy  hadjáratot  Németország  ellen  a  német-orosz 
kereskedelmi  szerződés  ürügyéből.  Ezzel  párhuzamosan  az  orosz 
hadvezetőség  is  mindig  nyíltabban  készül  a  háborúra.  A  hadügy- 
miniszter kérkedik  hadi  készültségével,  Franciaországot  fegyver- 
kezésre szólítja  fel  a  nyilvánosság  előtt.  Előkészül  a  mobih- 
zálásra  és  pedig  nemcsak  oly  szerves  intézkedésekkel,  melyek 
azt  állandóan  gyorsíthatják,  de  ely  intézkedésekkel  is,  melyek 
csak  az  akkori  mozgósítást  könynyitették  meg  és  kidobott  pénzt 
jelentettek,  ha  ez  a  mozgósítás  nem  hajtatnék  végre.  Ilyenek 
pl.  bizonyos  hadköteles  kategóriák  fegyver  alatt  való  vissza- 
tartása, mások  behívása.  Csapatszállitások  és  koncentrálások  által 
a  mobihzálás  tulaj  donképen  már  titkosan  folyamatban  van.  A  cár 
meglátogatja  Károly  román  királyt  és  valósággal  udvarol  neki, 
hogy  a  barátságát  megnyerje. 

Mivel  a  japán  háborúban  és  az  utolsó  Balkán-hábo- 
rúban Oroszország  politikai  hatalma  és  közgazdasága  saját 
testén  érezte  annak  káros  következményeit,  hogy  a  Dardanella 
nem  az  övé,  ^  tengerszorosok  kérdése  az  orosz  politikában 
mindig  nagyobb  szerepet  kezd  játszani.  A  kompromisszumos 
megoldás  helyett  mindinkább  a  radikális  megoldásra,  a  bé- 
kés megoldás  helyett  a  háborús  megoldásra  gondolnak.  Sasonow^ 
1914.  februárjában  hivatalosan  kijelenti  egy  szaktanácskozás- 
ban, hogy  a  tengerszorosok  birtokbavétele  ,,az  orosz  törté- 
neti missziója".  Ámbár  a  közeljövőben  nem  lát  előre  kompliká- 
ciókat, még  sem  vállalhat  a  külügyminiszter  garanciát  a  balkán 
status  quo  fenntartására,  ezért  szükségesnek  tartja  a  tenger- 
szorosok megszállásának  katonai  tervét  már  most  megállapitani. 
Az  egész  orosz  kormányzat  egyetért  a  külügyminiszterrel  a 
feladat  sürgősségében  és  fontosságában. 

Az  orosz  politika  az  elhatározás  komolyságának  teljes  tu- 
datában ezzel  oly  célt  tűzött  ki,  mely  világháború  nélkül  nem 
valósitható  meg. 

A  detente-tárgyalások  Angliával,  ámbár  a  békét  célozták, 
Oroszországban  a  harci  pártot  erősitik.  Mentől  közelebb  van  a 
lehetőség,  hogy  Anglia  Németországgal  kiegyezik,  annál  erőseb- 
ben dolgozik  Oroszország  azon,  hogy  ezt  megakadályozza  és  ben- 
sőbbé tegye  a  viszonyt  az  entente-on  belül.  1914.  áprihsban 
Isvolsky  rendes  szövetséget  akar  Angliával  létesíteni.  Tárgya- 
lásokat indit  meg  a  tengerészeti  konvenció  megkötése  céljából. 
A  francia  államférfiakat  is  meglepi,  hogy  Grey  hajlandó  az  orosszal 
ugyanazon  viszonyba  lépni,  mely  Franciaországhoz  fűzi.  A  fegy- 
verkezési verseny  mindenütt  uj  lendületet  vesz.  1913-ban 
Németország  nagy  erőfeszítéseket  tesz,  hogy  a  balkán  hatalmi 
helyzet  megromlását  saját  belső  erejének  kifejlesztésével  helyre- 
hozza. Franciaország  a  hároméves  szolgálati  időhöz  folyamodik. 
Ausztria-Magyarország  is  fejleszti  haderejét. 

Ilyen  feszült  világhelyzetben  történt  a  serajevói  gyilkosság, 

amely  nem  volt  magában  álló  attentatum,  hanem  egy  egész  me- 
rénylet sorozat  befejezője.  Puskaporos  toronyban  gyulladt  ki  az 
egyik  legerősebben  megtöltött  hordó.  Kölcsönös  bizalmatlanság 
atmoszférájában  kellett  azt  a  kérdést  megoldani,  melyet  bizalom- 
mal is  csak  nehezen  lehetett  volna  elintézni,  mert  a  kérdés  lényege 
az  volt,  hogy  Szerbia  a  nemzetiségi  elv  alapján  magáénak  tartja 
azt,  ami  becses  és  kétségtelen  tulajdonunk  volt.  Mindenki  érezte, 
hogy  a  gyilkosság  nem  az  egyén  ellen  volt  irányítva,  hanem  a 
monarchia  képviselője  ellen.  Mindenki  látta,  hogy  a  gyilkosságot 
nem  egyes  elszigetelt  fanatikusok  követték  el,  hanem  azt  egy 
egész  társadalom  izzó  gyűlölete  termelte  és  hogy  e  gyűlöletet  a 
szerb  állam  hivatalos  politikája  tudatosan  szitotta.  Ezért  volt 
természetes,  ezért  talált  nálunk  mindenütt  helyeslésre  a  mon- 
archia azon  elhatározása,  hogy  ezzel  az  irányzattal  leszámol  és 
Szerbiát  bármi  áron  is  leszerelésre  kényszeríti. 

Semmit  sem  változtat  a  helyzeten,  hogy  a  lövést  bosnyák 
honos  irányította  bosnyák  területen,  mert  ez  bosnyák  szerb 
nemzetiségű  volt,  szerb  politikát  folytatott,  Szerbiából  jött  impul- 
zusnak volt  eszköze  és  Szerbia  érdekében  akart  cselekedni. 
S  ha  az  entente  részéről  gyakran  hivatkoznak  arra,  hogy  a  cárok 
életét  külföldön  szőtt  merényletek  gyakran  veszélyeztették  és 
Carnot  francia  köztársasági  elnököt  olasz  döfte  le  anélkül,  hogy 
ezért  Oroszország  vagy  Franciaország  bárkitől  elégtételt  követelt 
volna,  azt  válaszolom,  hogy  ez  igaz,  de  nem  bizonyít  semmit, 
mert  más  volt  a  helyzet  amaz  esetekben.  Ott  anarchista 
attentatumokról  volt  szó,  nem  pedig  nacionalista  merényletek- 
ről, nem  olyanokról,  amelyek  szomszéd  nemzetek  ellenséges  poli- 
tikájának következményei.  Eme  korábbi  gyilkosságok  nem  követ- 
tettek el  ellenséges  országok  követeléseinek  érdekében  és  poli- 
tikája folytán.  A  merénylők  célzatait  saját  nemzeteik  is  a  leg- 
keményebben és  a  leghangosabban  elitélték.  Vájjon  nyugodtan 
tűrte  volna-e  Franciaország  Carnot  meggyilkolását,  ha  ez  őrült 
tett  annak  lett  volna  következménye,  hogy  Olaszországban  a  kor- 

mány,  a  dinasztia,  a  sajtó  Nizza,  Sardinia  és  Tunis  meghóditására 
izgat  és  ezen  izgatások  adják  egymásután  fanatikus  kezekbe  a  tőrt 
a  francia  állam  képviselői  ellen? 

Ezzel  befejeztem  az  első  kérdésre  adandó  válaszomat  s  meg- 
indokoltam, hogy  miért  fogadta  a  nemzet  túlnyomó  többsége, 
miért  fogadtam  én  is  megnyugvással  az  ultimátum  hirét,  ámbár 
róla  előzetesen  semmit  sem  tudtam  és  az  ultimátum  módját  és 
hangját  sem  akkor,  sem  később  ügyesnek  nem  tartottam.  Érez- 
tük, hogy  vitális  nemzeti  érdekek  védelméről,  defenzív  célú  po- 
litikáról van  szó,  olyanról,  melyet  minden  hazafinak  támogatni 
kell,  akár  helyesnek,  akár  helytelennek  tartja  a  kormány  eddigi 
eljárását. 

Megengedem,  hogy  elképzelhető  olyan  közszellem,  amely 
ilyen  veszélyes  helyzetben,  ilyen  támadások  hatása  alatt,  ilyen 
arculütés  után  sem  gondol  erőszakos  visszatorlásra,  amely  haj- 
landó saját  jogáról  lemondani  vagy  hajlandó  életérdekeit  nem- 
zetközi bíráskodásra  bizni.  Az  a  nemzet,  amely  valaha  a  múlt- 
ban a  mienkhez  hasonló  esetben  sorsát  mások  igazságszeretetére 
bizta,  erkölcsi  joggal  követelhetné,  hogy  példáját  utánozzuk 
mi  is.  De  ilyen  nemzet  nincsen.  Hasonló  esetben  még  egy  állam 
sem  fordult  harmadik  tényező  jóakaratához. 

A  serajevói  vérengzés  következtében  az  eldöntendő  kérdés 
nem  az  volt,  hogy  a  szigorú  jog  szempontjából  a  sarajevói  gyil- 
kosság és  a  szerb  társadalom  részvétele  ebben  a  gyilkosságban 
nekünk  milyen  elégtétel  vagy  biztosíték  követelésére  adhatott  ala- 
pot, hanem  az,  hogy  a  gyilkossággal  kapcsolatos,  létünket  s  a 
nemzetközi  békét  állandóan  fenyegető  szerb  politika  megszünteté- 
sére milyen  garanciákra  van  szükségünk.  Ilyen  kérdés  felett  pedig 
még  sohasem  döntött  a  hágai  biróság.  A  közfelfogás  a  nemzetközi 
reform  pártolói  között  ezen  időkben  még  az  volt,  hogy  a  nemzeti 
becsületet  és  a  létérdekeket  érintő  kérdések  nem  valók  a  biróság  elé. 

Mikor  Krüger  Angliának  felajánlotta  a  bíróságot  hasonló 
fontos  kérdésben,  Anglia  azt  visszautasította.  Az  Anglia  és  Fran- 

ciaország  között  létrejött  szerződésben  expressis  verbis  kimon- 
dották, hogy  a  bíróság  hatásköréből  az  ilyen  ügyeket  ki  kell  zárni. 
Mikor  tehát  mi  sem  akartuk  létérdekeinket  a  hágai  bíróságra 
bizni,  járt  utón  haladtunk.  A  közfelfogást  és  az  eddigi  gyakorla- 
tot tekintve,  senkinek  sincs  joga  ezért  nekünk  szemrehányást 
tenni. 

Mikor  a  nemzet  helyeselte  a  Szerbiával  való  leszámolás  gon- 
dolatát, mikor  lelkesen  engedelmeskedett  a  katona  kötelességé- 
nek, a  bevonulási  parancsnak,  igazában  vélt  lenni,  tisztán  vé- 
delmi politikát  vélt  folytatni.  Az  akkori  eljárásáért  nincs  is  oka 
^       a  nemzetnek  magát  utólag  sem  szégyelni. 

'  %  A  mai  háború  irtózatos  következményei  remélhetőleg  arra 

•^  1    fogják  a  népeket  hangolni,  hogy  a  nemzetközi  viszályok  elinté- 
4      zésére  békés  módot  találjanak.  De  ha  nem  Ítéljük  el  egyaránt  az 

''^  eddigi  háborúkat  folytatott  összes  népeket,  a  jövőben  remélhe- 
tőleg uralomra  jutó  elvek  alapján,  akkor  felettünk  sem  szabad 
pálcát  törni,  mert  nálunk,  magyaroknál  egyetlen  olyan  ember 
sem  volt,  aki  a  háborút  hódításért,  hatalmi  terjeszkedésért  akarta 
volna  felidézni,  nálunk  axiómaszámba  ment,  hogy  elég  a  nem  ma- 
gyar lakos  a  magyar  területen  és  hogy  hiba  volna  a  hódításért  akár- 
csak egy  emberi  életet  is  kockára  tenni.  Mi  arra  is  túlságos  gyen- 
gék voltunk,  hogy  a  háborútól  valami  nagy  világpolitikai  sze- 
repet, vezető  befolyást  várjunk. 

Oroszország  oly  legyőzését,  mely  hosszú  időre  tehetetlenné 
tette  volfia  a  cárizmus  agresszív  politikáját,  senki  sem  merte  re- 
mélni. Franciaország  vagy  AngHa  letörése,  és  Németország  szup- 
remáciája  az  egész  kontinensen  pedig  nem  képezhetett  olyan  célt, 
melyért  józan  magyar  ember  vérét  áldozni  akarta  volna.  Ellenke- 
zőleg, mint  minden  kis  nemzetnek,  a  miénknek  is  az  egyensúly 
fenntartása  volt  az   érdeke,  —  ezt  pedig  a  háború   megdönteni 

^/  fenyegetett.  Mi  a  háború  gondolatával  kizárólag  birtokállomá- 
nyunk megvédése  céljából  barátkoztunk  meg.  Minden  más  állitás 
vagy  tévedés,  vagy  hazugság.  Bizonyltja  ezt  Tisza  magatartása 

is  a  döntő  közös  minisztertanácson,  aki  Magyarország  nevében 
foglalta  el  az  összes  jelenlevő  kormányférfiak  között  a  legbékésebb 
álláspontot,  s  aki  szintén  a  mi  nevünkben  fogadtatta  el,  nem 
hangulat  keltés  kedvéért,  hanem  a  vezető  politikai  gondolat  kife- 
jezéseként azt  a  javaslatát,  hogy  nem  folytatunk  hóditó  hadjára- 
tot, nem  akarunk  szerb  területet  megszerezni. 

Kit  terhel  a  vétkesség  a  háborúért? 

II.  Frigyes  porosz  király  teli  kincstárt,  jó  sereget  örökölt. 
Érezte,  hogy  nagy  tehetsége  van.  Dicsőség  után  vágyott.  Az  osztrák 
Szilézia  szépen  kiegészítette  volna  tartományait.  Ezért  megtámadta 
Ausztriát.  Cavour,  a  nagy  olasz  államférfiú  belátta,  hogy  csak 
Ausztria  testén  át  érheti  el  az  olaszok  egyesülését,  ezért  kereste 
az  alkalmat  a  háborúra  és  Plombiéreben  III.  Napóleont  meg- 
nyerte a  támadás  gondolatának.  Bismarck  tudta,  hogy  Ausztria 
kiszorítása-  nélkül  Poroszország  nem  birja  Németországban  a 
hegemóniát  megszerezni  s  ezért  ürügyet  keresett  arra,  hogy  belé- 
kössön Ausztriába. 

Kik  vitték  ezen  férfiak  szerepét  a  jelenben?  Lord  Grey, 
Bethmann-HoUweg,  Berchtold,  Poincaré  vagy   II.  Vilmos? 

Mi  nem  akartuk  a  világháborút,  sem  Németország,  sem 
Ausztria-Magyarország,  de  abban  megegyeztünk  mindketten,  hogy 
Szerbiát  meg  kell  alázni  és  gyengíteni. 

A  középhatalmak  politikai  célja  a  meglevő  fenntartásában 
kulminált,  nem  pedig  oly  hódításban,  melyért  világháborút  ér- 
demes lett  volna  kockáztatni.  Németországnak  egyetlen  létező 
hatalmi  viszonyt  változtató  gondolata  a  német  flotta  fejlesztése 
volt,  de  ez  a  gondolat  sem  épült  fel  azon  a  feltevésen,  hogy 
más  államok  erőtényezőit  letöri  vagy  meggyengiti,  az  csak 
saját  erőforrásai  békés  kifejlesztésével  járt  volna.  Sőt  éppen 
szövetségesünk  ezen  ambíciója  szólt  legjobban  a  világhá- 
ború ellen,  mert  világos,  hogy  csak  a  béke  alatt  lehetett  a  flot- 

tát  kifejleszteni.  Ha  Németország  korábban  kezd  háborút,  mint- 
sem a  tengeren  megkezdett  munkáját  befejezte,  nagy  áldozatok 
eredményeit  kockáztatta  volna,  a  siker  minimális  kilátásával. 

De  ha  nem  is  akartuk  a  világháborút,  akartuk  Szerbia 
letörését.  Ausztria-Magyarország  azért  akarta  a  szerb  kérdést 
gyökeresen  megoldani,  mert  érezte,  hogy  ha  a  gyilkosság 
után  sem  kap  arra  komoly  garanciát,  hogy  Szerbia  agresszív 
politikáját  többé  nem  fogja  folytathatni,  akkor  a  monarchia 
megszűnik  akcióképes  lenni,  megszűnik  a  jövőjében  bizni,  széj- 
jelmálik,  mint  az  oldott  kéve.  Ilyen  esetben  nem  lehet  reménye 
arra,  hogy  a  Balkán-helyzet  megjavuljon,  az  csak  romlani  fog. 
Ilyen  esetben  biztosra  vette,  hogy  gyengeségét  ellenségei  meg- 
támadására fogják  kihasználni. 

Németország  azért  óhajtott  a  szerb  veszéllyel  végezni, 
mert  látta  és  érezte,  hogy  az  entente  államai  azért  vették 
Szerbiát  védelmükbe,  mert  általa  Németországot  akarták 
gyengíteni.  Minket  a  német  világbirodalom  előretolt  bás- 
tyájának tekintettek.  A  szerb  előnyomulás  feladata  volt  ennek 
a  német  előretolt  hadi  állásnak  elzárása  a  tengerszorosoktól. 
A  nagyszerb  gondolat  világpolitikai  hivatása  Németországot  a 
kelettől  elvágni.  Ha  szövetségesünk  minket  ezen  nyomás  alatt  ösz- 
szeroskadni  hagyna,  önmagát  adná  fel  és  önmagát  szolgáltatná 
ki  azon  koalíciónak,  melynek  agresszív  céljairól  meg  volt  győ- 
ződve. Vitális  érdekei  és  érzelmei  egyaránt  követelték,  hogy  oly 
megoldást  keressen,  mely  leoldja  a  fejünk  fölött  lógó  jugoszláv 
Damokles-kardot. 

Ezért  történt,  hogy  miután  a  szerb  kérdést  megpendítet- 
tük, Tschirsky  nagykövet,  mint  azt  nekem  később  elmondta, 
minket  erélyes  akcióra  törekedett  befolyásolni  és  azt  éreztette  ve- 
lünk, hogy  Berlinben  Ausztria-Magyarország  elvesztené  értékét, 
mint  szövetséges,  ha  nem  birná  a  szerb  kérdést  megoldani. 

A  német  császár  és  a  kancellár  azon  a  nézeten  voltak, 
hogy   legelőnyösebb   volna   a   gyors   katonai  fellépés    (június  7). 

-'  l     Azon  első  minisztertanácson,  mely  Bécsben  az  uj  politikai  helyzet- 

""V    tel  foglalkozott,  az  összes  résztvevő  közös  és  osztrák  miniszterek, 

.     a  háború  és  pedig  a  gyors,    meglepetésszerű    háborút    tartották 

[  "^     egyedül   célhoz   vezetőnek.   Csak   Tisza   akadályozta  meg,   hogy 

\    ilyen  irányú  határozat  hozassék.    ö   megelégedett  volna  a  dip- 

'  Z^^'    lomáciai    győzelemmel,   mely   aktívabb   keleti   politika    kiinduló 

'     9^     pontja  lehetne  és  megjavítaná  helyzetünket. 

i  De  nem  ez  a  felfogás  irányítja  tovább  a  monarchia  puli- 

vá tikáját.  Mindenből  azt  kell  következtetnem,  hogy  az  ultimátum 
<*  megszövegezésénél  és  az  egész  későbbi  akciónál  már  megint  azon 
^  szándék  érvényesült,  hogy  Szerbia  háborúba  szorittassék.  Tisza 
közbelépése  következtében  Szerbiának  lehetősége  nyilt  a  háborút 
elkerülni,  de  miután  Szerbia  e  lehetőséget  ki  nem  használja  azon- 
nali gyors  visszavonulásra,  a  további  eljárásunk  —  ugy  látszik 
—  megnehezíteni  igyekezett  azt,  hogy  Szerbia  később  teljes 
megaláztatás  nélkül   mégis  élhessen  ezzel  a  lehetőséggel. 

De  ha  az  uj  Vörös  könyv  adatai  teljesen  világossá  teszik 
is    azt,  hogy   Bécsben   és    Berlinben    a  Szerbiával  való   háborút 
tekintették  a  legjobb  megoldásnak,  ugy  azt  éppen  olyan  kétség- 
bevonhatatlanul  bizonyítják,  hogy  a  világháborút  kerülni  akar- 
\   §     tuk.  De  kell-e  ezt  egyáltalában  bizonyítani?   Nem   magától  ért- 
hető-e, hogy  a  monarchia  és  az  agg  uralkodó  nem  akartak  világhá- 
borút? Az  a  tény,  hogy  a  kezdeményezést  mi  ragadtuk  magunk- 
i    ;      hoz,  nem  pedig  Németország,  nem  eléggé  bizonyitja-e,  hogy  sze- 
V   t     rényebb  célról  volt  szó,  mint  —  világháborúról?  Egyetlen  német, 
<'■    osztrák  vagy  magyar  miniszter  sem  beszélt  arról,  hogy  fel  kell 
í^   c^?     az  alkalmat  arra  használni,  hogy  legyőzzük  Oroszországot  vagy 
az    ententot,    avagy    hogy    a    két  világszövetség  közti  helyzetet 
i     c     fegyveres  kézzel  egyszersmindenkorra  tisztázni  kellene.  A  világ- 
^  ;^     háborúról  csak  mint  egy  eventualitásról  van  szó,  olyanról,  me- 
4    s    lyet  csak  azért  kell  megkockáztatni,   mert  úgyis  alig  kerülhető 
^         el. .  Egész   diplomáciai  tevékenységünk  abban  a  kísérletben  me- 
j        rül   ki,   hogy   az   európai   kérdést  elválasszuk  a  szerb  kérdéstől. 

E  célból  készek  vagyunk  Oroszországgal  megállapodni  érdekeinek 
biztosítása  tekintetében,  e  célból  hajlandók  lennénk  Szerbiának 
kedvező  békefeltételeket  nyújtani,  csupán  arra  helyezünk  súlyt, 
hogy  előbb  katonailag  leszámolhassunk  vele. 

Tiszának  azt  az  indítványát,  hogy  mondja  ki  a  miniszter- 
tanács, hogy  Szerbia  rovására  nem  akarunk  hódítani,  a  minisz- 
térium azért  fogadja  el  egyhangúlag,  mert  reméli,  hogy  igy  elke- 
rülhető lesz  a  világháború. 

Mikor  azonban  világosan  látjuk,  hogy  ez  elérhetetlen,  és 
a  szerb  háború  világháborút  fog  okozni,  politikánk  módo- 
sulni kezd.  -^,  ; 

Ez  körülbelül  juUus  29-én  történt  meg,  miután  Oroszország  ,^^/ 
Ausztria-Magyarország   ellen  mozgósított' és    Grey   határozottan  '.^_ 
megüzente   Bethmann-Hollwegnek,  hogy  ne  számítson  az  6  neut- 
ralitására,  aminek   következtében   tartani   lehetett   attól,     hogy 
Anglia  igen  gyorsan  fogja  a  beavatkozást  elhatározni. 

A  német  császár,  aki  már  a  Szerbia  által  adott  válasz  alap- 
ján tárgyalni  akart,  most  már  a  világháborútól  megriadva,  az 
engedékenységet  tanácsolja.  Bethmann-Holhveg  Berchtoldnak 
csaknem  fenyegető  hangon  ir  és  Greynek  azon  javaslatát  támo- 
gatja, hogy  csapatainkat  állítsuk  meg  és  kézizálogként  megtartva 
Belgrádot,  a  nagyhatalmak  közvetítését  fogadjuk  el  közöttünk 
és-  Oroszország  között. 

Mi  is  változni  látszunk.  Oroszországgal  konverzáclóba  bo- 
csátkozunk a  szerb  ultimátum  felett  (július  30),  ámbár  Berch- 
told  július  28-án  még  nem  járult  hozzá  Sasonow  ilyen  irányú 
indítványához.  Az  eddig  visszautasított  négyes  közvetítést  is  haj- 
landók vagyunk  elfogadni  bizonyos  feltételek  ellenében.  Még  nem 
adjuk  fel  azt  a  tervet,  hogy  a  szerb  hadsereget,  megverjük,  mert 
—  azt  mondja  a  külügyminiszter  —  „két-három  éven  belül 
Szerbia  ujabb  támadásától  kell  tartanunk,"  de  engedményt  mégis 
teszünk  és  ki  tudja,  hogy  az  első  engedménynek  a  követkéz- . 
menyei  nem  lesz-e  ujabb  közelítés? 

Az  entente  diplomatái  reménykedni  kezdenek,  de  ekkor 
következik  be  Oroszország  általános  mozgósítása,  mely  egy  csa- 
pásra véget  vetett  a  békelehetőségeknek.  Németország  előre  je- 
lezte, hogyha  Oroszország  ellene  mozgósítana,  ő  kénytelen  lenne 
ugyanazt  megtenni,  nála  pedig  az  általános  mozgósítás  háborút 
jelent.  Oroszország  tisztában  is  van  cselekedetének  komoly  kö- 
vetkezményeivel. Sasonow  Poincarénak  üzentette  (július  29),  hogy 
katonai  intézkedései  következtében  náluk  ,,a  háború  elkerülhe- 
tetlenségével" számítanak.  Berlint  az  orosz  mozgósítás  arról  győzi 
meg,  hogy  Oroszország  háborút  akar  és  a  kormány  csak  egy  köte- 
lességet érez:  a  háború  azonnali  megindításával  a  győzelem  kilá- 
tásait javitanis  a  nagyobb  gyorsaságában  rejlő  előnyt  kihasználni. 

Mikor  az  orosz  mozgósítás  kettévágta  a  tárgyalást,  még 
lehető  lett  volna  a  háborút  elkerülni.  A  közvetítő  kísérletek  nem 
fejeződtek  be,  nem  hiúsultak  meg  végleg.  Lehető  lett  volna  még^ 
hogy  Ausztria-Magyarország  első  katonai  eredményei  után  megál- 
htj  a  csapatait  és  alkuba  bocsátkozik.  Lehető  lett  volna,  hogy  az 
entente  Szerbia  legyőzését  eltűri  és  azzal  elégszik  meg,  hogy  a 
katonai  gyengítése  után  Szerbiát  megmenti  és  a  békekötésnél  élet- 
képességét és  függetlenségét  biztositó  feltételeket  ér  el. 

Az  orosz  mozgósítás  semmisiti  meg  a  lehetőségeket.  Minek 
a  következménye  volt  ez  a  mozgósítás  ?  Az  oroszok  háborús 
akaratának?  Mit  tudunk  az  entente-államok  szándékairól?  Vegyük 
sorra  őket,  nem  találjuk-e  meg  közöttük  a  keresett  gonosz- 
tevőket? 

Kétségtelen,  hogy  Franciaországnak  volt  oka  a  világ- 
háborúra. 

Elzász-Lotharingiát  csak  világháború  szerezhette  meg  Fran- 
ciaország számára;  az  1870  —  71.  esztendők  keserves  emlékeit  csak 
német  vér  moshatta  le.  Az  utóbbi  időben  napfényre  került  ok- 
mányok bizonyítják  is,  hogy  az  entente  cordiale  és  a  marokkói 
válság  óta  főkép  Franciaország  mindjobban  közeliteni  érzi  a  nagy 
mérkőzés,   „a  nagy  történeti  igazságszolgáltatás"   percét. 

1911-ben,  a  marokkói  válság  idejében,  a  londoni  szerb  kö- 
vetnek Cambon  francia  nagykövet,  tehát  mindenképpen  illetékes 
és  elfogulatlan  egyéniség  azt  mondja,  hogy  valószinü,  hogy  az 
akkori  ellentétek  békés  megegyezés  utján  fognak  megoldatni, 
azonban:  „durch  diese  Verstándigung  werden  nicht  und  können 
nicht  für  lángere  Zeit  die  Gefahren  beseitigt  werden,  welche  von 
der  draufgángerischen  Politik  Deutschlands  drohen.  Das  Resul- 
tat  dieser  Verstándigung  wird  nur  ein  Aufschub  des  Krieges  um 
3  bis  4  Jahre  sein!"  „Frankreich  ist  sich  bewusst,  dass  ihm  in 
iedem  Falle  der  Krieg  aufgezwungen  werden  wird.  Aber  Frank- 
reich sowohl  als  auch  seine  Verbündeten  sind  der  Ansicht,  dass 
selbst  um  den  Preis  grösserer  Opfer  der  Krieg  auf  einen  entfern- 
teren  Zeitraum  verschoben  werden  müsse  d.  h.  auf  1914  bis 
1915!"*) 

1912-ben  Poincaré  akkori  miniszterelnök  kijelenti  Isvolsky- 
nak:  „Frankreich  ist  unzweifelhaft  friedlich  gesinnt  und  sucht 
und  wünscht  keinen  Krieg,  doch  Deutschlands  Auftreten  gegen 
Russland  wird  diese  Gesinnung  sofőrt  ándern,  und  er  ist  über- 
zeugt,  dass  in  diesem  Falle  das  Parlament  und  die  öffentliche 
Meinung  die  Entschlossenheit  der  Regierung  in  der  Erweisung 
t'iner  bewaffneten  Unterstützung  Russlands  ausnahmslos  biliigen 
wird."  Az  olasz  nagykövetnek  ugyanezt  mondja :  „lm  Laufe 
des  Gespráchs  sagte  Poincaré  zu  Tittoni,  dass,  wenn.  der  öster- 
reich-serbische  Konflikt  zu  einem  allgemeinen  Kriege  führe,  Russ- 
land voll  und  ganz  auf  die  bewaffnete  Unterstützung  Frankreichs 
rechnen  könne." 

1913-ban,  a  balkáni  háború  alatt,  Benckendorff  orosz  londoni 
nagykövet,  tehát  megint  egy  kompetens  és  részrehajlatlan  tanú, 
azt  jelenti  kormányának,  hogy:  ,,de  toutes  les  Puissances  s'est 
la  Francé  seule,  qui,  pour  ne  pas  dire  qu'elle  veut  la  guerre, 
la   verrait  sans  grand   regret.    En  tout  cas  rien  ne  m'a  indiqué 

*)  Mindezek  az  idézetek  a  háború  előidézéséért  való  felelősségről  szóló 
uj  német  fehérkönyvből  vétettek.  (Berlin,  1919). 

qu'elle  contribue  activement  á  travailler  dans  le  sens  d'un  com- 
promis.  Or,  le  compromis  c'est  la  paix,  en  dehors  d'un  compro- 
mis  c'est  la  guerre!"  Az  orosz  nagykövet  azt  irja:  ,,La  situation, 
telle  que  j'ai  pu  l'observer,  me  parait  étre  que  toutes  les  Puis- 
sances  travaillent  en  réalité  á  la  paix.  Mais  de  toutes,  c'est  la 
Francé  qui  accepterait  la  guerfe  avec  le  plus  de  philosophie.  La 
Francé,  comme  il  a  été  ,,s'est  reprise."  Elle  a,  á  tort  ou  á 
raison,  confiance  compléte  en  son  armée;  le  vieux  levain  de  ran- 
cune  reparált;  elle  pourrait  bien  juger  les  circonstances  plus  fa- 
vorables  aujourd'hui  qu'elles  ne  le  seraient  plus  tárd!" 

Háborús  szándékot  látszik  bizonyítani  egy  beszélgetés,  me- 
lyet pár  héttel  az  attentátum  elkövetése  előtt  gróf  Károlyi  Mi- 
hály folytatott  Poincaré  köztársasági  elnökkel  s  melyet  nekem 
Károlyi  a  háború  utolsó  heteiben  mondott  el.  Poincaré  ekkor 
Károlyit  arra  kapacitálta,  hogy  Magyarország  cseréljen  szövet- 
séget és  a  háborúban,  melyet  1916-ra  várt,  álljon  az  entente 
mellé.  Azzal  érvelt,  hogy  igy  kivívhatja  a  teljes  önállóságot 
és  hogy  a  háborúban  ugy  sem  foghat  Németország  győzni, 
mert  Olaszország  el  fogja  hagyni  a  hármas  szövetséget. 

Mindez  azt  bizonyítja,  hogy  Franciaországban  már  elke- 
rülhetetlennek tartják  a  háborút.  Mindig  kevésbbé  félnek  tőle, 
sőt  a  francia  politika  főcélja  a  háborúra  elkészülni.  De  azért  nincs 
okmányszerüleg  igazolva,  hogy  Franciaország  1914-re  vagy  más 
határozott  időpontra  az  ,, elkerülhetetlennek"  tartott  háború  pro- 
vokálását  elhatározta  volna.  Nem  ismerünk  oly  szerződést,  mely 
erre  kötelezné.  Világosan  csak  azt  lehet  látni,  hogy  Fran- 
ciaország feltétlenül  el  van  arra  tökélve,  hogy  beavatkozik  a  há- 
borúba, amint  Németország  és  Oroszország,  bármely  oknál  fogva 
összeütköznének  és  hogy  ezt  Oroszországban  régóta  tudják,  ami 
ennek  a  birodalomnak  nagymérvű  biztonságot  kölcsönöz  és  a 
háború  kitörését  megkönnyíti. 

Oroszországnak  is  van  motívuma  a  világháborúra.  Tenge- 
reinek és  leggazdagabb  vidékeinek  kapuját,  az  orosz  szivhez  oly 

közel  álló  Bysanzot  csak  világháború  utján  érheti  el.  Emellett 
Jugoszlávia  is  csak  vértengerből  keletkezhetik,  amit  jól  tudnak 
Pétervárott. 

A  bukaresti  orosz  követ,  herceg  Urusoff,  a  szerb  követnek 
azt  mondja  az  annexióválság  idejében  (1908):  „Kein  vernünfti- 
ger  habé  denk€n  können,  dass  Österreich-Ungarn  aus  eigenen 
Stücken  die  okkupierten  Provinzen  aufgeben  würde  und  dass 
sie-an  Serbien  fallen  würden.  Diese  Eventualitát  kann  nur  die 
Folge  eines  für  Österreich-Ungarn  unglücklichen  Krieges  oder 
einer  erfolgreichen  Revolution  in  Bosnien  sein." 

Ugyanezen  válság  idejében  Isvolsky,  az  orosz  külügymi- 
niszter, azt  mondja  a  szerb  követnek,  hogy  köztudomású,  hogy 
Ausztria  sohasem  adná  át  háború  nélkül  Bosznia-Hercegovinát  a 
törököknek,  még  kevésbbé  a  szerbeknek.  Ugyanezt  mondja  a  cár  is: 

„Der  Zar"  —  jelenti  egy  szerb  diplomata  —  ,,gab  seinen 
grossen  Sympathien  für  Serbien  Ausdruck,  riet  eine  ruhige  Hal- 
tung  an,  denn  unsere  Sache  sei  gerecht,  aber  unsere  Vorbereitung 
schwach.  Die  bosnische-herzegovinische  Frage  werde  nur  durch 
einen  Krieg  entschieden  werden." 

S  Oroszország  ennek  a  tudatnak  ellenére  szitja  a  nagyszerb 
ambíciót. 

A  cár  most  emiitett  megállapítását  ugy  folytatja:  „Unsere 
Direktive  mögé  sein:  Verstándigung  mit  der  Türkéi,  ruhige  Hal- 
tung,  militárische  Vorbereitung  und  Abwarten." 

Gucskow  1909-ben,  szintén  a  boszniai  válság  idejében,  mi- 
kor közölte  a  szerbekkel,  hogy  Oroszország  nem  avatkozhatik 
be  a  kérdésbe,  a  jövőre  vonatkozólag  hozzáteszi:  „ist  unsere 
Rüstung  einmal  vollkommen  durchgeführt,  dann  werden  wir  uns 
.mit  Österreich-Ungarn  auseinandersetzen.  Beginnt  jetzt  keinen 
Krieg,  denn  dies  wáre  Euer  Selbstmord,  verschweigt  Eure  Ab- 
sichten  und  bereitet  Euch  vor,  es  werden  die  Tagé  Eurer  Freu- 
dén kommen."  Bobrinskiról  azt  jelentette  a  szerb  követ,  hogy 
azt   mondta   neki:    „Bei   uns   war  gegen  Österreich   kein    Hass, 

aber  die  von  Österreich  uns  bereitete  Erniedrigung  hat  gegen 
dasselbe  einen  fürchterlichen  Zorn  und  Hass  entfesselt,  Öster- 
reich wird  das  teuer  bezahlen." 

Isvolsky  külügyminiszter  a  szerb  követnek  mondja,  hogy 
„Serbien  wird  solange  zu  einem  klághchen  Lében  verurteilt  sein, 
bis  nicht  der  Moment  des  Verfalls  Österreich-Ungarns  eingetre- 
ten  sein  wird.  Die  Annexion  habé  diesen  Moment  náher  gerückt 
und,  wenn  er  eintritt,  werde  Russland  die  serbische  Frage  auf- 
rollen  und  lösen.  Isvolsky  sieht  ein,  dass  der  Kampf  mit  dem 
Germanentum  unausweichbar  sei." 

A  Balkán-háború  idején  Sasonowról,  az  uj  orosz  külügy- 
miniszterről azt  jelenti  a  szerb  követ:  „er  hege  nach  den  gros- 
sen  Erfolgen  Vertrauen  zu  unserer  Kraft  und  glaube,  dass  wir 
Österreich-Ungarn  erschüttern  werden.  Demgemáss  sollten  wir 
uns  mit  dem  begnügen,  was  wir  bekommen  werden,  und  dies 
als  eine  Etappe  betrachten;  denn  die  Zukunft  sei  unser." 

1913-ban,  szintén  a  balkáni  viszály  alatt,  Sasonow  ismétli: 
,, Serbien  muss  für  die  künftige  Zeit  arbeiten,  wenn  es  viel  Land 
von  Österreich-Ungarn  bekommen  wird^ji^^^^^^*"**^^' 

Sasonow  1913-ban  Hartwignak,  az  orosz  belgrádi  követnek 
azt  üzenteti,  hogy  ,, Serbien  hat  erst  das  erste  Stádium  seines 
historischen  Weges  durchlaufen,  und  zur  Erreichung  seines  Zieles 
muss  es  noch  einen  furchtbaren  Kampf  aushalten,  bei  dem  sei  ne 
ganze  Existenz  in  Frage  gestellt  werden  kann.  Serbiens  verheis- 
senes  Land  liegt  im  Gebiete  des  heutigen  Österreich-Ungarn  und 
nicht  dórt,  wohin  es  jetzt  strebt  u  nd  wo  auf  seinem  Wege  die 
Bulgaren  stehen.  Unter  diesen  Umstánden  ist  ein  Lebensinteresse 
Serbiens,  einerseits  die  Bundesgenossenschaft  mit  Bulgarien  zu 
erhalten,  und  andererseits  sich  in  záher  und  geduldiger  Arbeit 
in  den  erforderhchen  Grad  der  Bereitschaft  für  den  in  der  Zu- 
kunft unausweichüchen  Kampf  zu  versetzen.  Die  Zeit  arbeitet 
für  Serbien  und  zum  Verderben  seiner  Feinde,  die  schon  deut- 
hche  Zeichen  der  Zersetzung  aufweisen."  „Ein  Bruch  zwischen 

Bulgarien  und  Serbien  ist  ein  Triumph  Österreichs.  Seine  Agonie 
würde  dadurch  um  viele  J  ahre  hinausgeschoben  werden." 

Lehet-e  világosabban  beszélni? 

1913-ban  a  pétervári  szerb  követ  jelenti,  hogy  egy  kom- 
petens személyiség  tudomására  hozta  ,,dass  wir  unmittelbar  vor 
der  Gefahr  eines  allgemeinen  europáischen  Krieges  standén,  und 
dass  der  Grund,  weshalb  dieser  Krieg  mit  gewissen  moralischen 
Opfern  für  jetzt  vermieden  worden  ist,  unter  anderen  auch  auf 
den  Wunsch  zurückzuführen  sei,  den  Balkanverbündeten  Gele- 
genheit  zur  Erholung,  Sammlung  und  Vorbereitung  für  Eventua-. 
litáten,  die  in  einer  nicht  fernen  Zukunft  eintreten  könnten,  zu 
gewáhren." 

1914-ben  Pasicsnak,  a  nagyszerb  gondolat  fő  képviselőjé- 
nek, az  orosz  uralkodó  azt  mondotta,  hogy  „szláv  kötelességét 
teljesítette,"  mikor  a  Balkán-háború  alatt  Ausztria-Magyaror- 
szág ellen  mobilizált.  Arra  biztatja,  hogy  közelítsen  Szerbia  Ro- 
mániához, melyhez  az  osztrák  és  magyar  románok  csatlakozni 
akarnak.  Mikor  a  szerb  miniszterelnök  azzal  dicsekszik  a  cár- 
nak, hogy  a  monarchiabeli  délszlávok  kifelé  gravitálnak,  észre- 
veszi, hogy  ez  a  cárnak  „nagyon  kedves."  A  cár  kifejezi  azon  re- 
ményét, hogy  az  orosz  bankok  jobban  fognak  érdeklődni  a  szláv 
országok  iránt,  mint  eddig  és  hangoztatta,  hogy  Ausztria  rosz- 
szul  bánik  a  szláv  állampolgárokkal  és  ha  ez  igy  folytatódik,  az 
meg  fogja  magát  bosszulni.  Nagy  örömét  fejezi  ki  afelett,  hogy 
Szerbia  erős  hadsereggel  rendelkezik.  Mikor  Pasics  azt  a  tervet 
emliti  meg,  hogy  házasságot  kellene  kötni  az  orosz  és  szerb  di- 
nasztia között  és  igy  a  cár  leánya  az  ,, összes  délszlávok  cárnőjévé 
válhatnék,  a  cár  ezt  a  miniszterelnök  jelentése  szerint  „látható 
örömmel  fogadja."  Ez  az  érdekes  konverzáció  azzal  végződik, 
hogy  a  hatalmas  cár  kijelenti,  hogy  „Szerbiáért  mindent  meg 
fog  tenni." 

Mindez   azt  bizonyltja,   hogy  Oroszország   1908-  és  9-ben 
a  boszniai  annexió  alkalmával  nem  akarta  a  háborút,  de  csak 

—  53  — 


Kir  TERHEL  A  VÉTKESSÉG  A  HÁBORÚÉRT  ? 

azért,  mert  magát  akkor  gyengének  tartotta,  azonban  már  akkor  he_ 
lyesli  a  nagyszerb  gondolatot.  Az  orosz  diplomácia  következe- 
tesen igyekszik  azt  biztositani,  hogy  Szerbia  támadó  törekvését 
fel  ne  adja,  ámbár  tudja,  hogy  az  csak  háború  árán  valósitható 
meg.  1912-ben  és  13-ban  a  Balkán-háborúk  alkalmával  szintén 
nem  akar  világháborút,  de  ugyancsak  azért,  mert  még  nem  tartja 
magát  elég  erősnek.  Azonban  a  Vesta-szüz  gondosságával  ápolja 
ekkor  is  azt  a  lángot,  melyből  a  mai  tűzvész  fejlődött  ki.  Biz- 
tatás által  gondoskodik  arról,  hogy  Nagyszerbia  eleven  eszmény 
maradjon  és  a  Karagyorgyevicsok  ezt  az  eszményt  a  mi  rová- 
sunkra, nem  pedig  Bulgária  kárára  törekedjenek  megvaló- 
sítani. 

Mindezeknél  fogva  Oroszország  vétkessége  a  háború  elő- 
idézésében nem  lehet  kétséges.  Tudatosan  gyűjtötte  a  világot  lángba 
boritó  tüz  anyagát.  Meg  akart  minket  semmisíteni:  háború, 
vagy  forradalom  utján.  Csak  az  lehet  kérdéses  vájjon  a  cár  kor- 
mánya 1914-re  elhatározta-e  a  háborút  vagy  sem.  Ebben  a  tekin- 
tetben pozitiv  bizonyíték  nem  áll  rendelkezésre.  Mindenesetre 
azonban  abban  kell  keresnünk  a  béke  megóvásának  legfőbb  aka- 
dályát, hogy  mivel  Oroszország  bátorította  Szerbiát,  hogy  arra 
a  lejtőre  lépjen,  amely  a  katasztrófához  vezetett,  nem  enged- 
hette meg,  hogy  mi  Szerbiát  megbüntessük.  Oroszország  olyan 
megoldást  sem  akart  elfogadni,  amely  a  kardot  kicsavarhatta  volna 
a  Karagyorgyevicsok  kezéből. 

Angliának  sem  volt  komoly  oka  vil  ágháborut  akarni.  A  német 
kolóniákért  a  háború  nem  fizetné  ki  magát.  Többet  kellene  értük 
költeni,  mint  amennyit  jövedelmeznek.  A  német  gazdasági 
versenyt  karddal  letörni  szintén  rossz  számítás.  Vevőjét 
tönkretenni  nem  okos  dolog.  A  világháború  egyáltalában  oly 
drága,  hogy  nem  lehet  jó  üzlet.  A  német  flotta  megsemmisítése 
komoly  érdek  ugyan,  de  Anglia  szövetségi  rendszere  és  ílotta- 
épitése  a  német  flottában  rejlő  fenyegetést  ellensúlyozhatják 
háború  kockázata  nélkül  is.  Ennek  az  általános  helyzetnek  meg 

is  felel,  hogy  az  eddigi  közleményekben  nincs  oly  részlet,  mely 
Anglia  háborús  szándékát  árulná  el. 

Mióta  Anglia  nem  bir  Németországgal  megegyezni,  riválisa 
ellen  nagy  tábort  gyűjt  maga  köré.  Nagybritanniának  ez  az  ál- 
lásfoglalása kiélesiti  a  világhelyzetet,  bátorságot  önt  Németor- 
szág összes  ellenségeinek  lelkébe,  erősbiti  Franciaországban  a 
revanche  eszméjét  és  lehetővé  teszi,  hogy  Oroszország  Nagy- 
szerbiával véres  játékát  űzze,  de  azért  semmi  oly  cselekedete, 
vagy  a  felelős  angol  férfiak  oly  nyilatkozata  sem  ismerős  előt- 
tem, mely  háborús  célzatot  bizonyítana. 

Az  utolsó  marokkói  konfliktus  idején  Grey  olyan  álláspon- 
tot foglalt  el,  hogy  Caillaux  francia  miniszterelnöknek,  mint 
maga  irja,  nem  volt  meg  az  a  megnyugvása,  hogy  Anglia  katonai 
támogatására  számithat,   ami  óvatossá  teszi. 

A  Balkán-háború  idején  Poincaré  azon  véleményen  volt, 
hogy  Oroszország  háború  esetében  biztosan  Angliának  csak  dip- 
lomáciai támogatására  számithat,  ami  azonban  —  teszi  hozzá 
Poincaré  —  nem  zárja  ki  azt,  hogy  Anglia  esetleg  tovább  ne 
menjen.  Benckendorff  abban  a  —  már  emiitett  —  jelentésében, 
melyben  Franciaország  harckészségéről  beszél,  kiemeli,  hogy 
Cambon,  a  francia  nagykövet  bizik  Anglia  segítségében  és  hiszi, 
hogy  Angliának  a  becsületérzés  vagy  a  nemzeti  dignitás  kardot 
adhat  kezébe,  de  hangsúlyozza,  hogy  az  angol  kormány  és  köz- 
vélemény békét  akar  és  kompromisszumra  dolgozik.  Francia- 
ország védelmére  azonban  ő  szerinte  is  sikra  szállana.  Impresz- 
szióm  egészben  tehát  az,  hogy  az  angol  politika  a  Balkán  há- 
borúk alatt  is  inkább  a  békét,  mint  a  háborút  akarja. 

Ugy  látszik,  hogy  Anglia  a  jelenlegi  válság  alatt  is  óvatos 
politikát  folytatott:  az  utolsó  percig  el  tudott  kerülni  minden 
olyan  lekötöttséget,  mely  Franciaországot  a  segítségéről  bizto- 
sította, de  amellett  meg  tudta  tartani  a  szövetségesek  bizalmát 
és  nem  tett  vagy  mondott  olyat,  ami  ezeket  maga  ellen  hangolta 
volna,  vagy  náluk  kellemetlen  benyomást  hagyott  volna  hátra. 

Július  27-én  az  orosz  nagykövet  azt  sürgönyzi,  hogy  Berlin 
és  Wien  bizakodása  Anglia  neutralitásában  már  többé  nem  jogosult. 
De  azért  ugy  látszik,  hogy  ő  még  ekkor  sem  számit  teljes  bizton- 
sággal Angliára.  30-ikán  Cambon  Benckendorffnak  azt  mondja, 
hogy  nézete  szerint  ,,a  helyzet  a  parlamentben  nem  tisztázódott 
annyira,  hogy  Grey  kockázat  nélkül  már  ma  nyiltan  léphetne 
fel",  ami  nyilvánvalóan  azt  jelenti,  hogy  a  kormány  kockázat 
nélkül  még  nem  állhat  Oroszország  és  Franciaország  mellé.*  31-én 
az  orosz  nagykövet  kijelenti,  hogy  ,,Grey  világosan  lát"  és  tudja 
hogy  ,, óvatosságra  van  szüksége",  mert  a  közvélemény  az  egész 
szerb  ügyben  merőben  szláv  kérdést  lát,  a  kormány  pedig  ,,nem 
léphet  fel",  ha  nincs  mögötte  a  közvélemény.  Csak  ha  Franciaország 
veszélyeztetése  lépne  előtérbe,  dőlne  el  Angliában  a  kérdés  a 
beavatkozás  mellett.  A  szerb  ügynek  nincs  ,, fontossága  a  közvé- 
lemény előtt,"  „a  pénz,  kereskedelem,  ipari  centrumok  Észak- 
angliában a  háború  ellen  vannak."  Ilyen  viszonyok  között, 
mondja  továbbá  az  orosz  nagykövet,  az  Angliára  való  számítás 
csalóka  lehet  és  a  Greybe  helyezett  bizalom  kifejezése  az  állam- 
férfit paralizálhatja. 

A  döntést  a  beavatkozás  mellett  a  luxemburgi,  majd  a 
belga  neutralitás  megsértése  hozza  meg,  melj^et  ezért  Isvolsky 
(augusztus   2)   Franciaországra   nézve   , .előnyösnek"   tart. 

Ez  adatok  Greyre  egyénileg  nagyobb  felelősséget  hántanak, 
mint  a  hivatalos  közlemények  tették.  Megállapítják,  hogy  Orosz- 
ország korábban  tudta,  mint  mi  Greynek  azt  a  szándékát,  hogy 
ellenünk  kész  beavatkozni,  ami  lényegesen  csökkentette  a 
béke  esélyeit.  Ügy  látom,  hogy  amikor  Grey  már  csak  aközt 
választhatott,  hogy  Oroszországot  elkedvetleníti  és  a  jövőre  ezt 
a  szövetségest  elveszti,  vagy  hogy  a  háborút  kedvező  feltételekkel 
megkockáztatja,  utóbbi  megoldást  választotta.  Kérdés  azonban, 
hogy  Grey  megvalósíthatta  volna-e  a  politikáját,  ha  Belgium  sem- 
legességét nem  sértik  meg.  Az  egy  azonban  teljesen  biztos,  hogy 
Grey  semmiesetre  sem  akarta  az  európai  konflagrációt  előidézni. 

Nem  ismerek  oly  szerződést,  oly  cselekedetet  vagy  felelős 
egyének  olyan  nyilatkozatát,  mely  csak  valószínűvé  is  tenné, 
hogy  1914-re  vagy  bármely  későbbi  időpontra  Anglia  támadó 
háborút  tervezett  volna.  Ha  ez  lett  volna  szándéka  Asquith  ka- 
binetjének, ugy  az  ir  kérdést  nem  forszírozta  volna  s  jobban  ké- 
szült volna  elő   á  háború  eshetőségeire. 

Tehát  a  ,,perfid  Albionban"  sem  találom  meg  a  mindenre 
kész,  tudatos  békebontót. 

11.  Frigyes,  Cavour,  Bismarck  megközelithetőleg  kiszámít- 
hatták vállalkozásuk  következményeit,  de  a  mostani  világháború- 
ban küzdő  mérhetetlen  erők  egymáshoz  való  arányát  sokkal 
nehezebb  volt  megállapítani.  S  a  háborúval  járó  szenvedés  és 
kockázat  is  oly  óriási,  hogy  alig  képzelhető,  hogy  valaki  világ- 
háborút provokáljon,  ha  nincs  abban  a  meggyőződésben,  hogy 
az  úgysem  kerülhető  el. 

A  világháboíu  szándékos  előidézésének  vádját  nem  merem 
tehát  senki  eilen  sem  emelni.  Az  a  benyomásom,  hogy  Európa 
felelős  állásban  lévő  államférfiainak  egyike  sem  akarta  a  világ- 
háborút. 

A  válság  idején  ugy  látszik  minden  kormány  kereste  a  meg- 
egyezés lehetőségét  és  még  Oroszország  sem  akarta  minden  áron 
a  háborút  erőszakolni. 

A  világháború  a  teljesen  megromlott  helyzet  automatikus 
következménye,  inkább  a  hibák,  a  gyűlöletek  és  bizalmatlansá- 
gok háborúja,  mint  a  politikai  számításé.  Egy  olyan  politikai  cse- 
lekedetről sem  tudok,  amelyet  meg  nem  magyarázna  az  a  felte- 
vés, hogy  az  illető  azon  meggyőződésben  volt,  hogy  az  ellenfél  a 
háborúra  el  van  határozva.  Még  az  orosz  hadsereg  általános 
mozgósítása  is  abból  eredhetett,  hogy  a  hadvezetőség  attól  félt, 
hogy  mi  meg  fogjuk  támadni  s  ha  nem  siet  a  mozgósítással,  a  háborút 
már  az  első  csapásoknál  elveszíti.  Ki  tagadhatná,  hogy  magunk- 
tartásában  csakugyan  sok  volt,  ami  azt  a  hitet  ébreszthette* 
hogy  mi  a  világháborút  akarjuk? 

Maga  az  a  tény,  hogy  a  háború  nem  azért  indult  meg,  mert 
céltudatos  politikai  akaratok  nem  birtak  egymással  kompro- 
misszumra jutni,  mert  az  összes  közvetítő  kísérletek  teljesen  és 
véglegesen  fiaskót  mondtak,  hanem  azért,  mert  a  tárgyalások  köz- 
ben a  bizalmatlanság,  az  önvédelem  szüksége  oly  katonai  rend- 
szabályokhoz vezetett,  melyek  a  többi  állam  bizalmatlanságával 
és  önfentartási  ösztönével  ki  nem  egyenlíthető  ellentétbe  kerül- 
tek, mondom,  maga  az  a  tény  is  valószínűvé  teszi,  hogy  nem  a 
politikai  akarat  és  tudatos  számítás,  hanem  a  bizalmatlanság 
és  önfentartási  ösztön  volt  a  világháború  igazi  oka. 

Tanulságos  könyvet  lehetne  irni  azokról  a  tömegszuggesz- 
ciókból  eredő  és  tömegszuggeszciókat  okozó  beszédekről  és  ira- 
tokról, melyek  a  háborús  hangulatot  évtizedek  óta  előidézték 
és  az  államférfiak  békés  szándékait  keresztezték.  A  francia 
nép  lelkéből  eredő  gyűlölet  önkéntelen  és  gyakori  kifakadásai 
élesztették  a  németben  azt  a  tudatot,  hogy  hiába  akar  békét  a 
franciával,  a  francia  az  első  lehető  alkalmat  arra  fogja  felhasz- 
nálni, hogy  kiküszöbölje  emlékeiből  Sedánt.  Vezető  államférfiak, 
lapok  és  a  közélettől  távolálló  egyének  nyilatkozataiból  és  maga- 
viseletéből meriti  a  német  közvélemény  évekig  nap  nap  mellett 
azt  a  meggyőződést,  hogy  Franciaország  az  1870-  és  71-iki  ese- 
ményeket sohasem  fogja  elfelejtem  és  megbocsátani. 

Azt  a  meggyőződést,  hogy  csak  tűzzel  és  vassal  lehet  a  szerb 
kérdést  megoldani,  nálunk  ugy  a  szerb  sajtó,  mint  a  szerb 
nacionalisták  demonstrációi  és  Ferenc  József  uralkodónkra  szórt 
örökös  szitkok  növelték  nagyra.  Nemcsak  egyes  politikai  csele- 
kedetek, hanem  a  hangulat  ezer  meg  ezer  megnyilvánulása 
mérgezték  meg  a  két  szomszéd   közötti  viszonyt. 

Az  olasz-osztrák  barátságot  semmi  sem  rontotta  el  annyira, 
mint  a  felelőtlen  sajtó,  a  régi  emlékekből  élősködő  politikai  dema- 
gógia, az  a  bizalmatlanság  és  ellenszenv,  mely  a  nacionalista  tö- 
megekben élt  s  annyiszor  nyilvánult  meg  utcai  demonstrációkban 
és  inzultusokban.  A  kölcsönös  ellenszenv  és  bizalmatlanság  levegő- 

jében  nehéz  volt  Olaszország  és  köztünk  a  békét  fenntartani  és 
könnyű  volt  széjjelhuzást  előidézni.  És  ha  Conrad  ma  arra  hivat- 
kozik, hogy  az  események  neki  adtak  igazat,  —  amennyiben  az 
olasz  cserben  hagyott,  —  az  a  kérdés  merül  fel,  nem  járult-e 
6  maga  is  azzal  a  nyilvánosságra  került  gondolatával,  hogy 
Olaszországot  meg  kell  támadni  és  egyszersmind  az  olasz  ellenes 
sajtó  hadjáratával  ahhoz,  hogy  jóslata  bekövetkezzék? 

Az  angol  és  német  viszonyt  is  legjobban  a  szó  és  irás  mér- 
gezte meg.  Nem  annyira  valódi  érdekellentétek,  és  az  államok 
cselekedetei,  mint  a  fehzgatott  néphangulat  és  a  felelőtlen  sajtó 
tették  e  két  nemzetet  ellenségekké.  Csak  rövid  néhány  példával 
akarom  azt  a  processzust  illusztrálni.  Vessünk  egy  pillantást  az 
angol  sajtóra. 

A  Saturday  Rewiew  1895-ben  következőket  irja:  „Német 
háború  esetében  csak  nyerhetünk  és  semmit  sem  veszithetünk." 
1897-ben  ugyanez  a  lap  irja,  hogy  Anglia  és  Németország  minde- 
nütt versenyeznek  egymással.  „Ez  a  sok  kis  ellentét  a  legnagyobb 
háborús  ok,  ami  valaha  létezett."  „Ha  Németország  holnap  össze- 
omlik, nincsen  angol,  aki  holnapután  ne  lenne  gazdagabb." 

A  National  Rewiew  1902-ben  ezeket  irja:  „Németország  az 
ellenség.  A  világ  vezetése  az  angol-szász  és  a  szláv  elemeké." 

Mikor  1902-ben  Venezuelában  bizonyos  közös  érdekek  vé- 
delmére Anglia  és  Németország  együttes  akciót  indítottak  meg,  az 
angol  sajtó  ezért  keményen  megtámadta  a  kormányt  és  a  német 
kormányt  hódítási  vágyakkal  gyanúsította  meg. 

1904-ben  az  „Army  and  Navy  Gasette"  irja:  ,, Megjött  az 
idő,  hogy  a  német  flottával  végezzünk." 

A  Daily  Chronique  1905-ben  irja:  „Ha  a  múlt  évben  a  német 
flottát  tönkretettük  volna,  Európa  békéje  60  évre  biztosítva 
lenne." 

Lord  Northcliffet  és  sajtóját  németellenes  évekig  tartó  szen- 
vedélyes propagandájával  a  háború  kitöréséért  nagyobb  felelős- 
ség terheli,  mint  bármely  más  államférfit. 

A  pártharcból  eredő  vádaskodások  és  leleplezések  az  1911-iki 
marokkói  válság  után  azt  az  impressziót  keltették  a  német  közön- 
ségben, hogy  Anglia  váratlanul  meg  akarta  támadni  és  tönkre 
akarta  tenni  a  német  flottát.  Chamberlain  beszéde  és  Bülow 
válasza  a  bur  háború  idejében  a  katonai  attrocitások  dolgában, 
Lee  hadügyi  államtitkár  fenyegetése,  hogy  az  angol  flotta  az  ellen- 
séges hajóhadat  tönkreteheti,  még  mielőtt  a  közönség  észrevenné, 
hogy  háború  van,  a  két  nemzetet  egymásra  uszitja,  ámbár 
e  nyilatkozatok  mindinkább  bizalmatlanságból  és  az  ország 
hangulatával  való  számításból  eredtek,  mint  háborús  szán- 
dékból. 

De  nem  egyoldalú  a  hiba.  Németország  is  bőven  szol- 
gáltatott gyuanyagot.  Még  a  békés,  alapjában  angolbarát 
császár  szavai  is  nagyban  hozzájárulnak  az  angol  ellen- 
szenv keltéséhez.  A  császár  gondolatait  oly  pregnáns,  erőteljes, 
röpke  szavakban  szereti  és  tudja  kifejezni,  melyek  az  emlékben 
maradnak  és  sokszor  oly  intenciót  látszanak  tanúsítani,  melytől 
távol  áll.  Hányszor  használták  a  császár  személye  ellen  izgatásul, 
hogy  egy  izben  azt  mondta,  elvárja  katonáitól,  hogy  parancsára 
atyjukat,  testvérüket  is  lelőj j ék.  Hányszor  bizonyították  a  császár 
kegyetlenségét  azzal  a  hires  parancsával,  hogy  a  német  katona  ne 
adjon  kínainak  kegyelmet.  Pedig  ezen  első  kijelentése  csak  a  feltét- 
len fegyelem  szükségét  akarta  kiemelni,  mig  a  második  momentán 
szenvedélyből  származott,  és  korántsem  felelt  meg  a  császár  igazi  lel- 
kületének. Roppant  ártott  Angliában  a  császárnak  a  hires  Krüger 
sürgöny  is  és  az  a  kijelentése,  hogy  a  német  jövője  a  tengeren  van. 
A  trónörökös  beszédei  azt  a  benyomást  keltették,  hogy  a  béke 
semmiesetre  'sincs    hosszú    időre    biztosítva. 

Kiszámithatatlan,  hogy  mennyit  rontott  a  szimpátián  Angliá- 
ban a  bur  háború  alatt  a  német  sajtó  magaviselete!  A  flottaliga 
agitáció  ja  miatt  Angliában  azt  hiszik,  hogy  a  német  flotta  Anglia 
ellen  épül,  ugy  amint  Roberts  izgatása  az  angol  szárazföldi  hadsereg 
fejlesztése  mellett  Németországban  azt  a  benyomást  keltette,  hogy 

az  angol  készülődés  tulaj  donképen  a  német  birodalom  megtáma- 
dására való  előkészület. 

A  német  nemzetnek  a  legtöbbet  az  alldeutschok  ártottak, 
mindazokkal  a  beszédekkel  és  cikkekkel,  amelyek  abból  az  alap- 
gondolatból eredtek,  hogy  a  német  nemzet  az  első  a  világon  és 
arra  van  hivatva,  hogy  mindenütt  parancsoljon.  Különösen  dőzsölt 
az  alldeutsch  érzés  a  lipcsei  csata  évfordulója  alkalmából.   (1913). 

A  marokkói  kérdésben  nem  annyira  a  német  álláspont  lé- 
nyege, mint  a  politikai  allűrök  sértették  az  angol  hiúságot.  A  csá- 
szár személyes  fellépése  a  tengeri  kikötőben  és  a  hadihajó  kiküldése 
Agadirba  pofként  hatottak  az  angol  közvéleményre. 

Ha  eddigi  vizsgálódásaim  eredményét  összegezem,  a  követ- 
kező végső  konklúzióra  jutok  el: 

A  két  nagy  államszövetség  ellenséges  viszonya  és  a  háború 
veszélye  által  felidézett  feszültség  és  a  gyanakvás  Európában 
olyan  mérvű,  hogy  Oroszország  a  nyugati  hatalmak  hallgatólagos 
elnézésével  folytatja  azt  a  veszélyes  politikát,  hogy  a  nagyszerb 
eszmével  szövetkezik  és  azt  táplálja. 

Az  igy  szabadjára  eresztett  szenvedélyt  senki  sem  birja 
uralni:  és  bekövetkezik  a  sarajevói  gaztett. 

Midőn  e  tragédia  kényszere  alatt  végre  le  akarunk  számolni 
a  szerb  veszéllyel,  Oroszország  kerül  az  utunkba,  amely  elitéli 
ugyan  a  gyilkosságot,  ennélfogva  Szerbia  bizonyos  mérvű  meg- 
alázásába  is  kész  beleegyezni,  de  nem  hajlandó  Szerbia  harc- 
képességének olyan  mérvű  gyengítését  megengedni,  amely  alkal- 
mas volna  arra,  hogy  belső  és  külső'  vonatkozásban  a  nyugalmunkat 
biztosítsa.  Szerbia  szövetségére  és  erejére  a  jövő  számára  is  szük- 
ségevan, Franciaország  pedig  fedezi  Oroszországot,  Anglia  Francia 
országot,  ami  természetes  következménye  ezen  államok  általános 
politikájának  és  a  német  szupremáciától  való  félelmüknek. 

A  világháborút  egyik  hatalom  sem  akarja,  talán  még  Orosz- 
ország sem.  Az  utolsó  pillanatig  történnek  kísérletek  békés  meg- 
oldás irányában.  A  helyzet  nehézségei  azonban  túlnőnek  az  állam- 

férfiak  ügyességén.  Mielőtt  még  a  közvetítési  kísérletek  végleg 
meghiúsulnak,  az  általános  bizalmatlanságból,  a  váratlan  megtá- 
madtatástól  való  félelemből,  abból  a  meggyőződésből,  hogy  az 
annyiszor  várt  világháború  most  igazán  elkerülhetetlen,  olyan 
katonai  helyzet  áll  elő,  amelyet  már  nem  lehet  visszafejleszteni.  Az 
orosz  mozgósítás  hozza  meg  a  döntést. 

Ha  a  szerb  kérdésben  kompromisszum  létesül,  el  lehetett 
volna  halasztani  a  háborút,  de  nem  elkerülni.  Az  igazi  békét  csak 
a  nagyhatalmak  politikájának  megváltoztatása  biztosította  volna. 

A  nagyhatalmak  közül  Oroszországot  terheli  a  legsúlyosabb 
felelősség,  mert  ő  tenyésztette  éveken  át  a  szerbek  aggresszi vitását 
és  6  adta  meg  az  utolsó  lökést  a  háború  kitöréséhez. 

A  világégés  igazi  oka  azonban  mégis  az  általános  gyűlölködés 
és  az  az  általános  meggyőződés,  hogy  a  háború  nemsokára  kitör, 
és  hogy  ezért  az  a  politika,  amely  a  momentán  béke  kedvéért 
hatalmi  pozíciót  adna  fel,  az  engedékeny  államon  irtózatosan 
megbosszulná  magát. 

De  nem  azonosítom  e  magamat  fentebbiekkel  a  szociál- 
demokrácia azon  álláspontjával,  hogy  a  világháború  a  kapitalista 
rendszer,  nem  pedig  egyes  államférfiak  hibájának  következménye 
és  hogy,  aki  a  békét  akarja,  segítse  tehát  a  szociáldemokráciát 
uralomhoz? 

Válaszom  erre:  egy  határozott  —  nem.  Igaz,  hogy  a  világ- 
háború az  imperializmus  talaján  nőtt,  annak  az  imperializmus- 
nak talaján,  mely  a  nagy  ipar  érdekében  kolóniákért  versenyez, 
mely  védvámokkal  zárja  el  területeit  és  melynél  a  szédítő  kon- 
kurrencia  a  teljes  nemzetközi  anarchia  jegyében  folyt  le,  igaz  az  is, 
hogy  csak  a  modern  industrializmus  és  kapitalizmus  tette  a  mos- 
tani háborút  technikailag  lehetségessé  és  hogy  az  imperializmusok 
őrült  versengése  gyengítette  meg  az  emberi  szolidaritás  érzetét, 
fűtötte  a  nacionalizmust  azon  hőfokig,  amelyben  a  jelenlegi 
öldöklés  és  pusztítás  lehetővé  vált;  de  azért  a  kapitalizmus,  a 
polgári  társadalom,  a  hazafiság  a  világháborúkat  nem  teszi  szük- 

ségessé.  A  mai  háború  a  kapitalizmusnak,  a  polgári  társadalomnak 
és  a  nemzeti  organizmusoknak  ép  oly  kárára  van,  mint  általában 
az  emberiségnek.  A  háború  kockázata,  irtózatos  költségei,  az 
emberanyag  vesztesége,  a  háborúval  járó  belpolitikai  rázkódtatás 
a  produktivitást  és  a  belső  rendet  egyaránt  oly  veszélyeknek  teszi 
ki,  oly  visszaesést  jelent  a  civilizáció  terén,  h'bgy  a  háború  a 
kapitalista  világnak  épp  oly  kevéssé  van  érdekében,  mint  a 
munkásvilágnak. 

Azok  a  háborúk,  melyeket  eddig  ismertünk,  az  imperializmus 
fejlődésének  eszközei  és  mérföldmutatói  voltak.  Ha  azonban  a 
mostani  háború  valaha  ismétlődnék,  az  az  imperializmusnak 
örökre  sirját  ásná.  Ily  nagyarányú  világháború  a  mai  tömegekkel 
és  technikai  eszközökkel  olyan  szerencsétlenség,  mely  egy  ország- 
nak és  egy  gazdasági  rendszernek  sem  válik  előnyére.  Azt  legfel- 
jebb az  anarchia  pártja  kívánhatja  felidézni.  Aki  a  létező  társa- 
dalmi rendet  fenn  akarja  tartani,  csak  a  béke  barátja  lehet ! 

A  szociáldemokrácia  törekvése  nemzetközi  rendezést  és 
szolidaritást  létesíteni,  —  elsőrangú  békés  tényező  ugyan,  de 
mégis  csak  törekvés  és  csak  akkor  garantálhatná  a  békét,  ha  nem 
negálná  maga  is  a  béke  szellemét,  ha  nem  hirdetné  az  osztályharc 
és  osztálygyülölet  azon  cudar  elvét,  mely  a  bolseviki  pusztítá- 
sokhoz és  háborúkhoz  vezetett,  ha  felfedezte  volna  annak  a  titkát, 
hogy  mikép  lehet  az  általa  sem  megszüntethető  territoriális 
és  nemzeti  alapokon  álló  külön  érdekeket  és  érzelmeket  egymás- 
sal békésen  kiegyenlíteni.  Az  akarat  egymaga  még  nem  biztosíték. 

Nézetem  szerint  ezt  a  nagy  kérdést,  hogy  a  társadalmi  rend 
a  magántulajdon  alapján  álljon-e  vagy  a  közös  tulajdon  alapján, 
hogy  minő  legyen  a  két  elv  szerepe  a  nemzetek  közgazdaságában, 
ezt  a  nagy  kérdést  a  helyi  viszonyok,  az  emberi  természet,  a 
közgazdaság  nagy  törvényei  szerint  kell  megoldani,  a  produkti- 
vitás és  az  egészséges  belső  fejlődés  szempontjából,  nem  pedig  a 
béke  vagy  a  háború  szempontjából. 

A  világháború  tanulsága  az,  hogy  minden  társadalmi  rend- 

nek  egyaránt  a  béke  érdekéhez  kell  alkalmazkodnia,  hogy  minden 
erőfeszítésnek  egy  cél  felé  kell  gravitálnia,  azon  cél  felé,  hogy  a 
hazafias  érzést,  a  nemzet  iránt  való  hűséget,  az  ellentétes  osztály 
vagy  államérdekeket  az  emberi  szoHdaritással  megegyeztessük, 
hogy  a  fegyverkezés  korlátozását  intézményes  védelem  alá  állít- 
suk, a  béke  védelmére  uj  intézményeket  létesítsünk  és  a  nemzet- 
közi anarchiát  a  lehetőségig  megszüntessük.  A  kapitalizmus  és 
polgári  társadalom,  a  nemzeti  érzület  ép  oly  kevéssé  tűrheti  el  a 
mai  világháború  ismétlődését,  mint  a  szociáldemokrácia.  A  világ- 
háború megszűnt  az  imperializmusnak  racionális  fegyvere  lenni, 
ez  az  imperializmusnak  is  csődje,  mert  a  győzőnek  sem  lehet 
belőle  tényleges  haszna.  §  az  ilyen  háború  pusztító  hatása  a  tech- 
nika haladásával  még  évről-évre  növekedni  fog. 

S  ha  a  háború  tanúsága  belpolitikaílag  a  tömegek  nagyobb 
befolyásának  biztosítását,  érdekeik  nagyobb  gondozását  követeli 
a  szabadság  és  demokrácia  irányában,  ebből  nem  következik,  hogy 
mindenütt  ugyanazon  elméleti  rendszert  kellene  elfogadni  összes 
gyengéivel  és  tökéletlenségeível  együtt,  tekintet  nélkül  az  orszá- 
gok különböző  állapotára. 

A  háború  alatt  a  két  táborban  egyaránt  sokan  a  harc  okát 
két  kultúra  mérkőzésére  akarták  visszavezetni.  Mindegyik  fél  a 
maga  kultúráját  dicsőítette  s  összeférhetetlennek  tartotta  a  másik 
fél  kultúrájával.  Ezen  betegesen  elfogult,  szüklátkörü  felfogás  is 
a  háborús  neurózisra  vezethető  vissza.  Mikor  egy-egy  ilyen  irányú 
német  írat  kezembe  jutott,  pl.  Chamberlainnek  irata  a  német 
géniusz  fölényéről,  a  német  kultúra  és  szabadság  egyedül  üdvö- 
zítő voltáról,  azon  gondolat  villant  meg  agyamban,  hogy  nem 
küzdünk-e  német  szuggeszció  alatt  valami  szellemi  zsarnokság, vala- 
lami  emberi  típus  hatalmi  túltengése  mellett.  De  az  entente  ha- 
sonló irányú  iratai  hamar  megnyugtattak  és  meggyőztek  arról, 
hogy  általános  —  minden  táborban  észlelhető  túlzással  van  dol- 
gunk, nem  pedig  egy  nemzet  nagyzási  hóbortjával.  Egész  iroda- 
lom fejlődött  ki  az  ententenál  is,  mely  a  háborút  a  német  mentalí- 

tásra,  a  német  kultúra  egyoldalúságára,  a  Nietzsche,  Bernhardí, 
Treitschke,  II.  Frigyes  politikai  erkölcstelenségére  vezeti  vissza 
s  azt  próbálja  bizonyítani,  hogy  a  nyugati  tisztultabb  felfogás- 
nak, nyugati  magasabb  kultúrának,  szabadságszeretetnek  és  de- 
mokráciának kellett  a  német  barbarizmust  az  emberiség  érdeké- 
ben letörni,    ^v^^^í^ 

Ezzel  sz^ben  az  egyszerű  igazság  az,  hogy  a  kultúrák  mér- 
kőzésének nincs  semmi  köze  a  fegyveres  harchoz.  Elmúlt  az  az  idő, 
mikor  az  arabs  kultúra  a  kereszténynyel,  a  katolikus  a  protestánssal 
az  erőszak  eszközeivel  versenyzett.  Ha  téves  egyik  vagy 
másik  kultúra,  a  szellem,  a  meggyőzés  fegyvereivel  kell  ellene 
küzdeni,  nem  pedig  kézigránátokkal  és  bombavető  léghajókkal. 
Az  emberiség  az  összes  kultúrákra  egyaránt  rászorul,  a  német 
géniuszra  ép  annyira  szükség  van,  mint  a  franciára,  angolra  vagy 
olaszra,  a  kis  nemzetek  szellemi  önállósága  is  világérdek.  Anélkül, 
hogy  a  kultúrák  összehasonlitásához  fognék,  anélkül,  hogy  közöt- 
tük rangfokozatot  felállítanék,  lehetetlen  be  nem  ismerni,  hogy 
összes  gyengéivel  együtt  mindegyiknek  óriási  az  értéke,  mind- 
egyikben rendkívül  sok  a  nemes,  a  hasznos,  a  szép.  Az  emberisé- 
get rabolja  meg  az,  aki  az  egyik  vagy  másik  önálló  és  eredeti 
fejlődését  meg  akarja  akasztani.  A  sokoldalúságban  áll  a  modern 
haladás  jellemvonása  és  fölénye  a  római  kultúrával  szemben. 

Nincs  igazságtalanabb  és  egyoldalubb  felfogás,  mint  az, 
amely  a  politikai  cinizmust  és  egoizmust  német  specialitásnak 
tartja.  Igaz,  hogy  egynéhány  német  iró  igen  élesen  és  hatásosan 
fejezte  ki  a  politikában  az  egoizmus  helyességét,  de  ezt  sem  csupán 
a  német  irók  tették.  Már  Machiavelli  egymaga  elég  arra,  hogy  a 
politikai  elmélet  terén  a  pálmát  az  egoizmus  dicsőítése  tekinteté- 
ben ne  a  németnek  adjuk.  A  gyakorlati  politika  terén  pedig  éppen- 
séggel nincs  egyik  nemzetnek  sem  joga  a  másikat  elitélni,  mert 
bizony  mindegyik  története  tömérdek  önző  cselekedetet  jegyez  feL 
Ha  II.  Frigyes  porosz  király  kétségtelenül  cinikus  mondásai  és 
egyes  lelkifurdalás  nélkül  végrehajtott  cselekedetei  felett  bírálatot 

akarunk  mondani,  nem  szabad  elfelejteni,  hogy  e  nagy  király  óriási 
érdemeket  szerzett  népével  szemben,  nem  szabad  számon  kivül 
hagyni  azt  a  nagy  szeretetet,  melyet  népe  iránt  tanúsított  és  hogy 
XIV.  Lajos,  I.  Napóleon  legalább  annyi  vért  ontottak  nagyravágyó 
törekvésekért  és  gyakran  ép  oly  kevéssé  tartották  be  szavukat, 
mint  II.  Frigyes. 

Kapcsoljuk  tehát  ki  a  háború  kérdéseiből  a  kultúrák  érté- 
kének kérdését.  A  béke  csak  akkor  lesz  igazi  állandó  béke,  ha  a 
fajok  egymás  lenézésén  alapuló  soviniszta  túlzásaikkal  szakíta- 
nak, ha  belátják,  hogy  egymástól  tanulniok  kell,  hogy  egymásra 
vannak  utalva,  hogy  se  a  francia,  se  az  angol,  se  az  amprikai  nem 
állnának  ott,  ahol  ma  vannak,  ha  nem  volna  német  kultúra  a  maga 
dicső  alkotásaival  és  hogy  ugyanez  áll  megfordítva  is.  Az  egész 
világon  lehető  gyorsan  vissza  kell  térni  a  közös  vállvetett  munká- 
hoz és  meg  kell  erősíteni  az  emberi  szolidaritás  érzetét. 

Az  Entente-diplomácia  fölénye. 

Könnyebb  a  küzdő  népek  ügyességét,  mint  a  háborúért  való 
felelősségét  összemérni.  Minden  esetre  kétségbevonhatatlanabb, 
hogy  az  entente  nagy  politikai  fölényt  bizonyított  felettünk, 
mint  az,  hogy  a  háború  felidézésében  ártatlanabb  nálunk. 

Anglia  már  a  háború  előtt  oly  diplomáciai  sikert  vivott  ki 
Németország  felett,  amely  párját  ritkítja. 

Ha  összehasonlítjuk  Anglia  és  Németország  helyzetét 
1900-ban  és  1908-ban,  azt  látjuk,  hogy  az  első  évben  Anglia  még 
kedvezőtlen  helyzetben  volt.  Nehéz  harcot  folytatott  a  burokkal.  Az 
a  benyomás,  hogy  egy  kis  nemzet  hősiességén  megtörik  a  világ 
legnagyobb  birodalmának  ereje.  Góliát  és  Dávid  esete  látszott  is- 
métlődni. A  világ  közvéleménye  Anglia  ellen  fordult.  Amit  1914-ben 
a  német,  ugyanazt  mondhatta  el  magáról  1901-ben  az  angol,  hogy 
t.  i.  eljátszotta  a  világ  .rokonszenvét,  de  azzal  a  különbséggel, 
hogy  Németországnak  voltak  hü  szövetségesei,  Anglia  pedig  e 
,nehéz  óráiban  egészen  magában  állt.  Rosebery  lord  azt  pana- 
szolja, hogy  hazáját  példátlanul  gyűlöli  az  egész  világ.  Az  ellen- 
zék vezére,  Campbell-Bannerman  keserűen  kifakad  és  azt  mondja, 
hogy:  ,, Elvesztettük  vérünket,  kincsünket,  hatalmunkat  és  pres- 
tigeünket,  elvesztettük  az  erő  forrását,  az  emberiség  rokon- 
szenvét, elismerését  és  becsülését." 

Franciaországban  izzó  hangulat  volt  AngHa  ellen  Fashoda 
és  a  Parisban  hangosan  kitörő  bur  szimpátiák  miatt.  Az  an- 
gol gyűlölet  kezdett  már  a  németgyülölettel  versenyezni.  Ha  nem 

is  oly  mély,  akutabb.  A  parlament  állást  foglalt  a  burok  mellett. 
A  francia  sajtó  még  a  tiszteletreméltó  és  öreg  Victoria  királynét 
sem  hagyta  békében. 

Anglia  második  régi  versenytársa,  Oroszország  Kinában, 
Tibetben,  Perzsiában  tért  foglal.  Mindenütt  Angliával  versenyez. 
Indiát  veszélyezteti.  Pétervárt  be  akarnak  avatkozni  a  burok 
érdekében  s  e  célból  akciót  indítanak  Berlinben  és  Parisban. 

Még  Amerikában  is  nagy  a  hajlandóság  a  Bur  köztársa- 
ságnak igazat  adni,   az   angolokat  elitélni. 

S  amily  nehéz  Angha  helyzete,  oly  kedvező  Németországé, 
melynek  utjai  mindenfelé  szabadok.  Oroszországgal,  melynek  nagy 
szüksége  van  ázsiai  terjeszkedése  számára  Németország  jóakaratára, 
a  legbensőbb  viszonyban  van.  Franciaország  sohasem  állt  közelebb 
Németországhoz,  mint  a  Dreyfus  per  után  (1899),  mikor  a  had- 
sereget desorganizálták,  a  társadalmi  békét  az  agresszív  egyház- 
politika feldúlta.  Waldeck  Rousseau  miniszterelnök  (1899  —  1902) 
volt  az  összes  francia  államférfiak  között  az,  ki  a  legszívesebben 
talált  volna  modus  vivendit  hatalmas  szomszédával.  Ausztria- 
Magyarországot  nem  kötötte  még  le  a  balkáni  veszedelem,  teljes  ere- 
jével a  hármas  szövetség  szolgálatában  állott.  Oroszországgal  egyez- 
ség jött  létre.  A  Balkán-államok  békés  és  szerény  politikát  folytat- 
nak. Konstantinápolyban  a  német  vezet.  Ebben  az  időben  szerzi 
meg  Németország  a  bagdadi  vonal  építésére  szóló  engedélyt  és 
ekkor  történt,  hogy  Kinában  az  egész  civilizált  világ  német 
vezetés  alatt  küzdött  a  boxerek  ellen.  Francia  katonák  német 
marsallnak  engedelmeskedtek.  Hollandia  komolyan  foglalkozott 
a   gondolattal,    hogy   vámunióba  lépjen  Németországgal. 

Egészen  más  a-  helyzet  8  —  10  év  után.  Angha  újra  be- 
bizonyította, hogy  nagy  Steher.  Több  sereget  küldött  Afrikába, 
mint  amennyi  addig  bármikor  a  tengereken  átkelt.  Az  angol  demo- 
krácia megmutatta,  hogy  az  imperiáhzmust  legnehezebb  küzdelmei- 
ben támogatni  tudja.  A  kolóniák  hűek  maradnak.  Angha  Ameriká- 
val   megegyezik. '  A    két    angol-szász    faj  szolidaritásának  érzete 

mély  gyökeret  kezd  verni.  Anglia  Japánban  hatalmas  szövet- 
ségest nyer.  Az -ellenséges  hangulat  Franciaországban  megszűnik. 
Létre  jön  az  entente  cordiale.  S  az  ellenséges  Oroszországból 
lassankint  barát  válik.  Olaszország,  ámbár  tagja  a  hármas- 
szövetségnek, Franciaországhoz  közelit  és  újra  angol  befolyás 
alá  kerül.  Szerbia  Angliának  Oroszország  utján  rendelkezésére 
áll  és  a  monarchia  erejének  egy  részét  leköti. 

Mi  vezetett  ehhez  a  teljes  változáshoz  ?  Anglia  érzi  az 
enyészet  hideg  szelét,  megérti,  hogy  mikor  az  imperializmus 
mindenfelé  terjed,  mikor  a  tengerentúli  kolóniák  utáni  vágyó- 
dás minden  államban  megerősödik,  az  eddigi  ,,splendid  isolation" 
tarthatatlanná  válik.  Belátja,  hogy  áldozat  nélkül  nem  ment- 
heti meg  magát,  hogy  fizetnie  kell,  ha  komoly  értékeket  akar 
nyerni;  hogy  a  „do  ut  des"  szellemében  kell  eljárnia.  S  amint 
célját  kitűzte,  nem  riad  vissza  sem  kockázattól  sem  ódiumtól, 
sem  áldozattól.  Japánt  azzal  nyeri  meg,  hogy  kész  a  sárga  fajjal 
a  fehér  ellen  szövetkezni,  s  liogy  arra  kötelezi  magát,  hogy  egy 
francia-orosz  támadás  esetében  melléje  áll.  Ez  bizonyára  nem 
könnyű  elhatározás,  de  szükségess  igy  Londonban  nem  haboznak. 

Franciaországot  részben  Eduárd  király  személyes  ügyessége, 
nagy  tapintata,  emberismerete  és  .részben  az  az  elhatározás 
nyeri  meg,  hogy  Franciaország  kolóniális  igényeit  komoly 
reális  lehetőségek  feláldozása  árán  is  kielégíti.  Mikor  Anglia 
Marokkóról,  melyet  sokáig  saját  hatalmi  körébe  akart  vonni, 
Franciaország  érdekében  lemond,  mikor  Gibraltár  közelében 
maga  segiti  az  eddigi  főversenytársat,  Franciaországot  abban, 
hogy  gyökeret  verjen  és  mikor  kész  a  marokkói  francia  ér- 
dekekért mindenét  kockáztatni,  akkor  nagy  áldozatokat  hozott. 
De  e  lemondások  kifizették  magukat ;  általuk  Anglia  százados 
főversenytársat  teljesen  magához  láncolja. 

Ugyanilyen  nagyszabású  elhatározással  nyeri  meg  Orosz- 
országot. Amint  Franciaországot  előbb  arról  kellett  meggyőzni, 
Fashodánál,  hogy  AngUa  nélkül  nem  bir  a  világpolitikában  ér- 

vényesülni  s  csak  ezen  erőpróba  után  nyeri  meg  az  angol  poli- 
tika Franciaország  jóakaratát  koncessziókkal  és  udvarlásokkal, 
ugyanúgy  volt  ez  Oroszországnál  is.  Ezúttal  Japán  feladata  volt, 
hogy  a  cári  birodalmat  szerénységre  és  oly  mérsékletre  tanitsa, 
mely  lehetségessé  tette,  az  angollal  való  megegyezést.  De,  mint 
Franciaországot,  ugy  Oroszországot  is,  ezen  gyengülés  után 
is^  csak  széles  látókörű  áldozatkészséggel  lehetett  megnyerni. 
Eddig  Anglia  Oroszország  mindenirányu  terjeszkedését  akadá- 
lyozta: most  Angha  kénytelen  számitást  csinálni  s  az  orosz  ter- 
jeszkedést ott  megengedni,  sőt  elősegíteni,  ahol  az  kevésbbé  ve- 
szélyes reá  nézve.  Ha  Anglia  anélkül,  hogy  Németországgal  meg- 
egyezett volna,  Oroszország  mindenirányu  expanzióját  ezentúl  is 
akadályozza,  annak  a  veszélynek  lehetett  volna  kitéve,  hogy 
Németország  és  Oroszország  szövetkeznek.  Nem  volt  kizárva, 
hogy  Oroszország  azért,  hogy  Japánon  bosszút  álljon,  hogy 
Kina  óriási  segédforrásait  magának  alávethesse  és  Afganistánt 
és  Perzsiát  uralhassa,  a  Konstantinápoly-bagdadi  német  elő- 
nyomulással  megbékül.  Erre  minden  esetre  könnyebben  lett 
volna  kapható,  mint  arra  a  passzivitásra,  amelyre  Anglia  régi 
pohtikája  reá  szorította.  S  akkor  megtörténhetett  volna,  hogy  egy 
időben  lenne  fenyegetve  aSuez— indiaiés  a  Kina— indiai  vonal.  I. 
Napóleon  gyakran  felmerülő  álma  volt  a  francia-orosz  szövetséggel 
Angliát,  Törökországon  és  Egyptomon  át,  másrészt  Közép-Ázsián 
át  támadni.  E  veszély  uj  formában  a  német-orosz  szövetség  formájá- 
ban feltámadhatott.  A  német  karja  már  úgyis  közel  van  hozzá,  hogy 
hamarosan  Bagdadig  érjen.  Mivé  válnék  Angha  hatalmi  pozíciója, 
ha  a  Vilmos  császár  által  gyakorolt  ezen  nyomáshoz  még  hozzá 
járulnék  az,  amelyet  a  cár  Közép-Ázsián  át  képes  gyakorolni  ?  A 
bur  háborúban  a  német-orosz  szövetség  már  kialakulóban  volt. 
Ezen  legnagyobb  veszély,  mely  Angliát  érhette,  már  látható  volt. 
Mivel  Anglia  jobban  félt  Oroszország  ázsiai  előretörésétől  Kina 
vagy  Perzsia  felé,  mint  a  balkáni  térfoglalásától,  a  londoni  poli- 
tika arra  határozta  el  magát,  hogy  miután  Oroszország  előnyo- 

múlását  Kínában  Japán,  Perzsiában  pedig  szerződés  állitotta 
meg  (1907)  a  Balkánon  maga  támogatja  az  orosz  törekvéseket 
(1908).  Annál  könnyebben  teszi  ezt  Anglia,  mert  ugy  is  módjá- 
ban volt  a  konstantinápolyi  orosz  supremacia  káros  következ- 
ményeivel szemben  védekezni.  Ha  Oroszország  komoly  sikert 
mutatna  fel  a  török  birodalom  rovására  és  az  indiai  birodalom 
első  védelmi  vonalát  áttörné,  Anglia  még  mindig  kiépíthetne  egy 
második  vonalat.  Ha  létrejönne  Nagy  Péter  s  H.  Katalin  azon 
politikai  gondolata,  mely  ellen  harcoltak  Pittek,  Palmerstonok 
és  Disraeliek,  akkor  Anglia  igyekeznék  Nagy  Sándor  birodal- 
mának uj  kiadását  megvalósítani  és  Egyptomra  támaszkodva 
kezét  Arábiára  és  Mezopotámiára  tenné  rá,  ugy,  hogy  közvetlen 
angol  uralom  kapcsolná  össze  Máltát,  Cyprust,  Egyptomot 
Indiával. 

Az  uj  angol  szövetségi  rendszernek  jelentékeny  nehézségek- 
kel kellett  megküzdenie.  Csak  akkor  válhatik  erőssé,  ha  Orosz- 
ország megbékül  Japánnal,  amely  megalázta.' A  diplomáciai 
ügyesség  netovábbja,  hogy  Angliának  ez  is  sikerült.  Miután 
Japán  Anglia  munkáját  is  sikeresen  elvégezte  és  Oroszországot 
legyőzte,  oly  megegyezést  sikerült  Oroszország  és  Japán  között 
létesíteni,  mely  lehetségessé  teszi,  hogy  Anglia  viszonyát  mind- 
kettőhöz napról-napra  belsőbbé  tegye.  Az  angol  diplomáciának 
az  is  sikerül,  hogy  Japánt  is,  Észak-Amerikát  is  megnyeri,  dacára 
e  két  hatalom  közt  fennálló  feszültségnek  és  annak  ellenére, 
hogy  köteles  volna  esetleg  Japánt  Észak-Amerika  ellen  is  meg- 
védeni. De  persze  ezt  is  csak  komoly  áldozat  árán  éri  el. 
Anghának  megvolt  a  joga  a  világforgalom  egyik  uj  gócpontját, 
a  Panama-szorost,  melyet  Amerikával  együtt  épitett,  legalább 
részben  befolyása  alatt  tartani  és  most  erről  a  becses  jogról 
lemond  a  tengerek  úrnője  és  e  nagy  fontosságú  gócpontot 
Amerika  hatalmi  körébe  bocsátja. 

Olaszország  megnyerésére  Anglia  nem  hozott  áldozatot, 
érte  inkább    Franciaországnak    kellett    fizetnie,    mikor  Tripolist 

neki  Ígérte.  Megnyerésére  nem  kellett  sok  művészet,  inkább  arra 
kellett  mindkét  részről  nagy  diplomatikai  ügyesség,  hogy 
Olaszország  az  entente-tal  is  belső  baráti  viszonyt  tartson  fenn, 
anélkül,  hogy  a  hármasszövetségből  kilépjen. 

Érdekes  volna  e  nagy  diplomáciai  munka  részleteibe  be- 
tekinteni. Méltán  sorakozik  Bismarck  azon  hatalmas  erőfeszitése 
mellé,  mellyel  e  nagy  államférfiú  politikai  ellenségeit  egymás- 
után legyőzte,  Franciaországot,  Ausztriát  és  Oroszországot  egy- 
mástól távol  tudta  tartani  és  győzelmei  után  a  békének  és  ha- 
talmi pozíciójának  védelmére  világot  uraló  szövetséget  bírt 
maga  köré  gyűjteni. 

Az  elmélet  emberei  az  államok  útjait  gyakran  a  csillagok 
utjaihoz  hasonlítják,  melyeket  határozott  törvények,  a  nagy  ér- 
dekek törvényei  szabják  meg.  De  ez  nagy  tévedés.  Nem  az  érde- 
kek automatikus  hatása  irányítja  az  államok  cselekedeteit,  mint 
a  csillagok  mozgását  a  centrifugális  és  centripetális  erő  össze- 
hatása,  hanem  az  érdekekről  való  nézetek,  ez  pedig  nagyon 
labilis  dolog. 

E  nézetek  változnak  a  hangulatok,  érzések,  felfogások  ön- 
kéntelen hatása  alatt. 

A  külpolitika  művészete  nemcsak  abban  áll,  hogy  számolni 
tudjon  idegen  államok  érdekeivel,  hanem  abban  is,  hogy  ezen  álla- 
mokat befolyásolni  képes  legyen.  Az  államférfiú  feladata  egyfelől  az, 
hogy  oly  konstellációkat  segítsen  elő,  oly  helyzeteket  teremtsen, 
amelyek  folytán  az  illető  idegen  államok  érdekében  legyen  azt  a 
politikát  követni,  melyet  nála  biztosítani  akar,  másrészt  az, 
hogy  ezen  más  államok  felfogását  és  érzelmeit  befolyásolja  és 
nézeteit,  hangulatát  irányítsa,  bennök  bizalmat,  rokonszenvet  és 
félelmet  ébresszen.  Nagy  emberismeret,  tapintat,  ügyesség,  a 
hatalmi  eszközök  helyes  felhasználása,  nímbus,  amellett  az  ide- 
gen nemzetek  és  vezetői  megértése,  alkalmazkodó  képesség, 
ruganyosság,  óvatosság  és  merészség  kell  e  feladat  sikeres  meg- 
oldásához. 

S  ma  mindinkább  előtérbe  lépnek  azok  az  eszközök,  melyek- 
kel a  tömegek  lélektanára  lehet  hatni,  melyek  a  széles  közvéle- 
ményt szuggerálni   képesek. 

Mindezen  eszközök  használatában  kimagaslottak  az  an- 
golok. Mindezekben  a  németekkel  szemben  nagy  fölényt  tanú- 
sítottak. Amióta  nem  rendelkezett  Németország  olyan  géniével, 
mint  aminő  Bismarck  volt,  az  angol  faj  nagyobb  diplomatikai 
iskolázottsága,  nagyobb  politikai  tehetsége  érvényesült.  Nem 
egyes  államférfiak,  hanem  az  entente  nemzeteinek  és  különösen 
az  angol  nemzetnek  politikai  fölénye  döntött. 

Egyik  hatalmi  eszköze  az  angol  diplomáciának  a  nemzet 
politikai  prestige-je.  A  német  géniusz  ép  oly  mély  és  széles, 
mint  az  angol  vagy  francia.  Műveltsége  ép  oly  régi,  oly  sok- 
oldalú, oly  alapos,  mint  bármely  másé  a  világon.  Nagy  emberei 
a  legelsők  közé  tartoznak,  akik  valaha  léteztek.  A  tudás  Német- 
országban elterjedtebb  és  alaposabb,  mint  bármely  más  országban. 
Az  organizációra  való  képesség,  a  fegyelem,  az  összemüködés 
művészete  páratlan  tökélyt  ért  nála  el,  éppen  az  utolsó  fél  század- 
ban. De  politikailag  Németország  hosszú  ideig  mégis  elvesztette 
természetes  rangját.  A  német  birodalom,  mint  olyan,  a  Hohen- 
staufenek  óta  vezető  tényező  nem  volt.  Ezért  történhetett,  hogy  a 
Hohenzollernek  Németországát  mindig  parvenünek  tartották, 
amely  a  többiek  szerzett  jogát  veszélyezteti.  A  német  prestige 
nem  oly  nagy,  nem  oly  állandó,  nem  oly  megszokott,  mint  az 
angol,  amely  századok  óta  csak  fokozódik  Parisban,  Rómá- 
ban, Konstantinápolyban,  Pétervárott;  —  mindenütt  nagyobb  az 
angolok  nimbusza,  mint  a  németeké.  Legtöbbnyire  nagyobb 
rokonszenvvel  is  találkoznak,  mert  belső  életük  szabadabb  és 
nem  fűződik  hozzájuk  a  militarizmus  fogalma. 

Anglia  többet  költ  hadi  célokra,  mint  a  német,  sokkal 
több  háborút  visel,  sokkal  több  idegen  fajt  tart  alárendeltség- 
ben, mint  a  német,  amellett  a  világ  legimperialisztikusabb  faja, 
Róma  óta  a  legnagyobb  hóditó,  sőt  mondani  lehet,  az  egyetlen, 

igazán  sikeres  hóditó.  De  mivel  ugyanakkor  alkotmánya  s  egész 
belső  állami  szervezete  a  legszabadabb,  mivel  állama  és  kor- 
mánya a  legpolgáribb,  a  legkevésbbé  katonás,  mivel  az  egyet- 
len európai  nemzet,  melynél  nem  volt  behozva  az  általános  had- 
kötelezettség, mivel  Angliában  van  a-  katonának  a  legkevesebb 
politikai  befolyása,  nem  teszi  azt  a  militarista,  kaszárnya- 
szerű benyomást  és  könnyebben  megszerzi  magának  a  modern 
demokratikus  társadalom  megértését  és  rokonszenvét,  mint  a 
német  impérium.  Eduárd  király  mögött  ép  oly  nagy  hadi 
erő  állt,  mint  Vilmos  császár  mögött  és  Eduárdnak  ügyes- 
sége, külpolitikai  tapintata  folytán  talán  ép  oly  döntő  szava  volt 
a  béke  és  háború  kérdésében,  mint  az  e  téren  jogilag  is  telj- 
hatalmú német  császárnak,  de  azért  az  angol  király  mégis 
mindig  a  polgári  gentleman  benyomását  tette,  mindig  civilben 
járt,  mig  ellenben  Vilmos  mindenütt  a  legfőbb  hadúr  fogalmát 
személyesítette  és  juttatta  a  vele  érintkezőnek  eszébe. 

Ugyanez  a  különbség  áll  fenn  az  általuk  képviselt  nem- 
zetek között  is.  A  német  diplomácia  nagyon  könnyen  és  szívesen 
érezteti  a  hatalmát,  szeret  fényes  erős  fegyverzetére  hivatkozni. 
Az  angol  ököl  épp  oly  durva  tud  lenni,  mint  a  junkeré,  de  kez- 
tyüjebársonyosabb.  Az  angol  nem  oly  udvarias,  oly  bókoló,  mint  a 
francia,  nincs  annyi  esprítje,  mint  a  franciának,  nincs  oly  alapos  sok- 
oldalú tudása,  mint  a  németnek,  de  a  vele  való  társadalmi  érintkezés 
a  legbiztosabb,  legkellemesebb,  ami  a  diplomatánál  nagy  segítő 
eszköz.  Az  angol  típus  mindenfelé  utánzókra  talál.  Az  anglo- 
mánía  és  a  snobizmus  olyan  elterjedt  szellemi  betegség,  amely 
hatalmas  eszköze  az  angol  diplomáciának.  Mennyi  ember  örül, 
ha  angolnak  tartják  1  A  mi  diplomatáink  nagy  részének  az  angol 
gentleman  imponál,  legtöbb  diplomatánk  büszke,  ha  az  angol 
lord  barátságos  vele  és  vakon  hisz  annak,  amit  egy  Sahsbury 
vagy  egy  Grey  mond  neki.  Az  angolnak  keresetlen,  köz- 
vetlen, egyszerű  fellépése  az  őszinteség  benyomását  teszi. 
Minden  angol  vérében  annyi  a  világpolitikai  tapasztaltság,  annyi 

az  Önkormányzati  gyakorlat,  amennyi  egy  más  nemzet  tagjának 
megközelitőleg  sincs.  A  jobbmódu  angol  oly  mértékben  nevelő- 
dött a  legnagyobb  világpolitikai  s  a  legtágabb  és  legerősebb  ön- 
kormányzati iskolában,  mint  egy  más  nemzet  hasonló  társadalmi 
rétegének  fia  sem,   sem  a  múltban,  sem  a  jelenben. 

Nem  egyes  vezető  államférfiak  geniejeben,  hanem  ezek- 
ben az  általános  nemzeti  tulajdonságokban,  a  szabadság  és  a 
világhatalom  nevelő  hatása  alatt  kialakult  képességekben  látom  az 
Eduárd  király  idejében  elért  nagy  eredmények  titkát.  Szövetkezve 
a  francia  diplomáciával,  melynek  szintén  nagy  iskolázottsága  és 
fényes  tradíciói  vannak,  az  angol  különösen  jól  tudta  a  külföldi 
sajtót  és  a  tömegeket  befolyásolni.  A  nagy  világközvéleményre 
való  hatás  céljából  egy  államszövetség  sem  rendelkezett  annyi 
eszközzel,  mint  az  entente  a  tengerentúli  kábelekkel,  nagy  nem- 
zetközi pénztrustökkel,  nagy  sajtóorganizációjával,  távirati 
irodáival  és  avval  a  nagy  prestige-zsel,  mely  az  angolt 
és  franciát  övezi.  Egy  államcsoportnak  sem  állott  soha 
rendelkezésére  oly  nagy  propagandára  alkalmas  erő,  mint 
aminő  az  angol-szász  faji  gőg  és  összetartozási  érzetében 
rejlik. 

Az  idegen  közvélemény  meghódításának  klasszikus  példája- 
ként fog  fenmaradni  az  entente  modern  izü  akciója  Rómában, 
mellyel  rövid  időn  belül  a  szerződési  kötelezettséget  s  a  közel- 
múlt emlékeit  le  tudta  rombolni  s  oly  közvéleményt  tudott 
maga  mellett  kialakítani,  mely  döntő  percekben  erősebb  volt  az 
összes  alkotmányos  tényezők  akaratánál. 

S  sajnos  e  diplomatikai  győzelmeket  Németország  politi- 
kája elősegíti.  Azon  időben,  mikor  a  legkönnyebb  volt  az 
uj  csoportosulást  megakadályozni,  Németország  nem  fektet  erre 
elég  súlyt.  Mig  angol  részről  nagy  érdekeket  áldoznak  fel,  hogy 
még  nagyobbakat  biztosítsanak,  Németország  semmiről  sem  akar 
lemondani.  Minden  érdekét  egyaránt  biztosítani  kivánja.  A  né- 
met   politika    célja,    eddigi    szövetségeseit    megtartani  s  azokra 

támaszkodva  egyrészt  szárazföldi  fölényét  megóvni,  másrészt 
tengeri  erejét  annyira  kifejleszteni,  hogy  szükség  esetében  Ang- 
liával is  megmérkőzhessek  és  kolóniákat  szerezhessen  saját  súlyá- 
nál fogva,  esetleg  Anghától  függetlenül  is.  Gazdasági  és  imperi- 
alisztikus  fejlődése  érdekében  minden  lehetőséget  ki  akar  hasz- 
nálni s  ezt  legjobban  ugy  véli  elérhetni,  hogy  magánál  gyön- 
gébbekkel szövetkezik,  olyanokkal,  akikért  barátságának  fenn- 
tartása érdekében  nem  kell  komoly  áldozatokat  hozni,  akiket 
ö  vezet.  Attól  fél,  hogy  magával  egyenlő  vagy  nagyobb  erejű 
szövetséges  ki  fogja  használni  és  azután  cserben  fogja  hagyni. 
Nem  hiszi,  hogy  a  világhatalmak,  ha  nem  birják  az  ő  barát- 
ságát megszerezni,  ellene  tömörülni  fognak,  ö  nem  akar  más 
nagyhatalmat  letörni,  egyik  nagyhatalom  érdekét  sem  akarja 
megsérteni,  békésnek,  erősnek  tudja  magát,  azért  nem  tételezi 
fel,  hogy  a  világhatalmak  az  egymástól  eltérő,  sőt  sokban 
ellentétes  érdekeiket  csak  azért  fogják  feláldozni,  hogy  ellene 
egyesüljenek. 

A  régi  történeti  ellentéteket,  az  angol-franciát  s  az  angol- 
oroszt oly  erősnek  Ítélik  Berhnben,  hogy  a  németellenes  koalí- 
ciót nem  tartják  imminens  veszélynek.  Még  akkor  sem  hisznek 
komoly  összemüködésükben,  amikor  látják,  hogy  Franciaország 
és  Anglia,  Anglia  és  Oroszország  egymáshoz  közelítenek. 

Jó  lelkiismerete  is  kárára  van.  Ha  Németország  Orosz- 
országot le  akarná  győzni,  ha  tőle  valamit  elakarna  hódítani,  ha 
őt  eddig  elfoglalt  hatalmi  állásától  meg  akarná  fosztani,  akkor 
mindent  elkövetett  volna,  hogy  Angliát  megnyerje,  mint  ahogy 
Bismarck  minden  eszközt  igénybe  vett,  hogy  III.  Napóleont 
megnyugtassa,  mikor  Ferenc  JózseíTel  akart  végezni  és  hogy 
megnyerje  Oroszországot,  mialatt  Franciaországot  letöri.  Ha 
II.  Vilmos  Angliával  akart  volna  leszámolni,  biztos,  hogy  a 
legnagyobb  áldozatra  is  kész  lett  volna,  hogy  Oroszország  sem- 
legességét vagy  szövetségét  biztosítsa,  de  mivel  békés  úton  akart 
emelkedni  és  kardját  elég  erősnek  tartja  arra,  hogy  vele  összes 

nagyérdekeit  megvédhesse,  nagyobb  súlyt  helyezett  a  szabad  kéz 
fentartására,  mint  uj   szövetségek  kötésére. 

Ezen  politika  beválhatott  volna,  ha  a  világnak  Német- 
országról ugyanaz  a  véleménye  lett  volna,  mint  amilyen  a  németek- 
nek van  önönmagukról.  De  ez  a  vélemény,  sajnos,  más.  A  német 
nem  tudja  elhinni,  hogy  mennyire  bizalmatlanok  iránta  minden- 
felé, hogy  mennyire  félnek  tőle.  Nem  hiszi,  hogy  a  külföld  hódí- 
tási vágyat  lát  ott  is,  ahol  tényleg  csak  a  gazdasági  érvényesülési 
szándék  vezeti,  hogy  egyeduralmi  törekvést  gyanit  ott  is,  ahol  a 
német  valóban  csak  az  érdem  szerinti  részesedésre  gondol.  Nem 
látja  be  különösen  azt,  hogy  Anglia  mily  idegességgel  néz  rá  és 
azon  uj  politikájára,  mely  Anglia  biztonságát  könnyen  veszélyez- 
tetheti. És  nem  tételezi  fel,  hogy  Anglia  bizalmatlansága  által 
ösztönözve  súlyos  áldozatokra  is  kész,  hogy  magát  erős  szövet- 
ségek létesítésével  biztosítsa.  És  igy  történt,  hogy  a  döntő  percek- 
ben, Anglia  erős  akaratával,  nagy  aktivitásával  szemben  nem 
áll  hasonló  aktivitás  és  hasonló  erős  akarat  német  részről. 

Németországnak  főleg  a  század  első  éveiben  sok  alkalma 
lett  volna  az  ellene  való  tömörülést  megelőzni. 

Magát  Angliát  is  megnyerhette  volna,  mely  egyenesen 
kereste  Németország  barátságát.  Ezen  magatartása  képezi 
Anglia  későbbi  politikájának  legnagyobb  igazolását.  Mielőtt  Né- 
metország ellen  ügát  akart  volna  létesíteni,  Anglia  Chamberlain 
utján  felajánlotta  a  szövetségét  Németországnak,  de  sajnos, 
eredménytelenül.  A  német  politika  egyáltalában  nem  akarta 
magát  Anghával  szemben  lekötni,  a  flottaépités  veszélyes  idő- 
szakán ügyes  diplomatizálás  segítségével  igyekezett  háború  nélkül 
átjutni,  hogy  azután  a  flottaépités  befejezése  után  végleg  eman- 
cipálhassa magát  Anghától.  Bülow  később  sem  szándékozott 
Angliával  háborúba  keveredni.  Oly  kevéssé  akarta  Angliát  gyengí- 
teni, hogy  a  bur  háború  alatt,  amikor  ez  komoly  nehézségek  között 
volt,  korrekt  magaviseletével  saját  népének  közhangulata  ellenére 
nagy  szolgálatot  tett  neki  s  amikor  Oroszország  Franciaországgal 

együtt  be  akart  avatkozni,  Németország  ezt  azzal  hiúsította  meg, 
hogy  az  összemtiködést  ahhoz  a  lehetetlen  feltételhez  kötötte, 
hogy  Franciaország  garantirozza  birtokállományát,  azaz  Elzász- 
Lotharingiát  is.  S  e  nagy  szolgálat  fejében  nem  nyer  és  nem  kér 
ellenértéket,  nem  kötelezi  Angliát  ellenszolgáltatásra,  hacsak  nem 
vesszük  ellenértéknek  a  belgiumi  kolóniák  esetleges  megvételére 
vonatkozó  papiron  maradt  megegyezést.  Sem  szövetséget  nem 
köt  vele,  sem  az  egyes  nagy  kolóniális  kérdéseket  nem  tisztázza, 
mint  pl.  a  marokkóit,  melyet  ez  időben  Anglia  Németországgal 
szeretett  volna  francia  ellenes  irányban  elintézni. 

Bülow  kancellár  félt  az  angollal  való  megegyezéstől,  nem- 
csak azért,  mert  mindenek  előtt  tőle  akarta  magát  emancipálni, 
hanem  azért  is,  mert  Bismarckhoz  hasonlóan  a  parlamentáris 
Anglia  szövetségét  nem  tartotta  elég  szilárdnak,  ámbár  azt  hiszem, 
hogy  ebben  amint  ezt  a  későbbi  tények  igazolták,  csalódott.  Anglia 
annyira  iskolázott  s  olyan  fejlett  imperialisztikus  érzékkel  bir,  hogy 
ritkán  teszi  a  külpolitikát  pártpolitikai  kérdéssé  s  ha  a  közvéle- 
ményt sikerül  egy  bizonyos  külpolitikai  iránynak  megnyerni, 
akkor  ebben  még  nagyobb  garancia  van,  mint  minden  titkos 
szerződésben  és  fejedelmek  akaratában.  De  Bülow  attól  is  félt, 
hogy  Anglia  ki  fogja  a  németet  használni  arra,  hogy  Oroszországot 
távoli  ázsiai  előnyomulásában,  mely  Angliát  fenyegette,  de  Né- 
metországot nem,  megállítsa,  azután  pedig  cserben  hagyja.  De  ezt 
a  félelmet  sem  tartom  alaposnak,  mert  Anglia  lévén  elsősorban 
érdekelve  az  ázsiai  kérdésekben,  könnyű  volt  minden  konkrét 
akciónál  Angliát  előrebocsátani  s  csak  hátvéd  szerepére  vállal- 
kozni. 

E  kedvező  alkalom  elmulasztása  után  már  nehezebb  volt 
Angliát  megnyerni,  de  az  én  erős  egyéni  meggyőződésem  szerint 
ez  valamely  komoly  flottaegyezmény  által  mindig  lehető  lett 
volna.  1912-ben  a  marokkói  kérdés  elintézése  után  s  az  uj  balkáni 
komphkáció  előestéjén  történt  is  kísérlet  ilyen  megegyezésre.  Az 
akkori  német  kancellár  Beethmann-Hollweg  az  angol  közelítést 

határozottan  akarta  is,  de  a  kísérlet  még  sem  sikerült.   Anglia  a 
flottaépitésre  vonatkozó  megegyezést  kívánta,  Németország  erre 
hajlandó  volt,  de  csak  abban  az  esetben,  ha  oly  politikai  megálla- 
podás jön  előzőleg  létre,  mely  Németországot  arról  biztosítja,  hogy 
ha  a  szárazföldön  megtámadják,  Anglia  jóakaratú  neutralltását 
megtartja.     Anglia  ezt  nem  volt  hajlandó  expressis  verbis  mint 
nemzetközi  kötelezettséget  vállalni,   mert  neki  tekintettel  arra, 
hogy  már  az  összes  világhatalmak  mellette  voltak  és  semmi  ellen- 
téte sem  volt  sem  Franciaországgal,  sem  Oroszországgal,  a  német 
szövetségre  nem  volt  annyira  szüksége,  mint  Chamberlain  idejében 
és  attól  félt,  hogy  egy  ilyen  szerződés,  mely  ellenkezik  az  angol 
politika  hagyományaival  és  tul  megy  az  általa  Franciaországgal 
és  Oroszországgal  szemben  vállalt  kötelezettségeken,  ezekkel  való 
barátságát  veszélyeztethetné.    Az  angol  felfogás  szerint  a  barát- 
ság a  konkrét  ellentétek  kiküszöbölésének  és  a  bizalom  helyreállá- 
sának, főleg  pedig  a  flottaegyezménynek  automatikus  következ- 
ménye volna,  —  mint  volt  Franciaországgal  szemben  —  amit  nem 
kellene  már  előzetesen  szerződésbe  foglalni.  A  németek  szerint 
pedig  a  politikai   szövetségi   szerződésnek   kellett  volna  a  flotta- 
egyezményt  megelőznie.  Kinek  volt  igaza,  melyik  ut  biztosította 
volna  a  megegyezést?  Mindegyik  fél  hagyományos  gyakorlatának 
megfelelően  akart  eljárni.  Azt  hiszem,  hogy  mindkét  rendszer  cél- 
hoz vezethetett  volna  és  a  baj  abban  állott,  hogy  az  angol  közvéle- 
mény ekkor  már  oly  kevéssé  bizott  a  német  közönségben  és  oly 
ellenszenvvel  viseltetett  iránta,  hogy  nem  volt  hajlandó  a  német 
metódust  elfogadni,  a  német  közvélemény  pedig  hasonló  okoknál 
fogva  nem  volt  hajlandó  az  angol  javaslatot  magáévá  tenni.  így 
nem  jött  létre  az  a  megegyezés,  amelyet  ugy  hiszem,  mindkét  kor- 
mány becsületesen  akart. 

Oroszországot  is  meg  lehetett  volna  nyerni.  Ha  Bülow  az 
előbb  emiitett  orosz  ajánlatot  a  bur  háború  idején  elfogadja,  éket 
ütött  volna  AngUa  és  Oroszország  közé  és  ez  utóbbit  Németország- 
hoz közelebb  hozta  volna.  De  Bülow  attól  tartott,  hogy  Oroszor- 

szág  ki  akarja  őket  Anglia  ellen  játszani  és  aztán  ha  kikaparta  a 
gesztenyét  a  tűzből  és  ujjait  megégette,  ami  könnyen  meg  is  tör- 
ténhetett volna,  cserben  fogja  hagyni. 

Az  orosz-japán  háború  alatt,  mikor  Anglia  Japán  mellett 
foglalt  állást  és  Németországot  is  fenyegette  az  orosznak  nyújtott 
segély  miatt,  a  császár  kísérletet  tett  a  cár  megnyerésére  és  egy 
sikert  Ígérő  megegyezés  jött  létre  köztük  (1905),  de  ennek  sem  lett 
folytatása,  mert  Oroszország  már  nagyon  is  a  francia  pénz  befo- 
lyása alatt  állott  és  nem  mert  a  franciától  elválni.  Vilmos  császár 
mesterileg  kezelte  a  cár  fejedelmi  öntudatát,  egyéni  érzelmeit  és 
gyengéit,  de  nem  volt  képes  Németország  és  Oroszország  keleti 
aspirációi  között  azt  a  megegyezést  megteremteni,  amelyre  a  har- 
monikus politikát  alapítani  lehetett  volna. 

Én  az  egyik  világhatalommal  való  megegyezést  mindig  szük- 
ségesnek tartottam,  mert  éreztem,  hogy  a  mindegyikükkel 
való  feszült  viszony  hátrányos  helyzetbe  fog  hozni  és  túlságosan 
sok  gyúanyagot  fog  összehalmozni.  Egyénileg  mindig  az  angollal 
való  megegyezés  hive  voltam.  Mikor  a  boszniai  annexió  után  a  né- 
met császár  Bécsben  volt,  én  az  udvari  ebéd  után  beszéltem  vele 
és  felhoztam  azt,  hogy  most,  miután  a  háború  veszélyét  csak  igen 
nehezen  tudtuk  elkerülni,  hasonló  helyzet  elkerülése  miatt  kívá- 
natos volna  sürgősen  Anghához  közelíteni;  —  a  német  császár 
a  konverzációt  gyorsan  abbahagyta  és  láttam,  hogy  suggestio- 
mat  vagy  nem  tartja  lehetőnek,  vagy  rosszalja. 

Én  azujjhuzást  Anghával  határozott  hibának  tartottam.  Bár 
érthető  ösztöne  volt  az  emelkedő,  gazdaságilag  fejlődő  Németor- 
szágnak, hogy  a  tengeren  is  érvényesülni  akart  és  magát  Angliától 
teljesen  emancipálni  kívánta,  de  ez  nem  volt  jó  számítás.  Kevés 
valószínűség  szólt  amellett,  hogy  Németország  haditengerészete 
fejlesztésével  Anglia  hadi  tengerészetét  lényegesen  megköze- 
lítse, vagy  az  Anglia  részéről  elfogadott  arányt  túllépje,  hanem 
legfeljebb  azt  érhette  el  a  versengéssel,  hogy  Angliát  még  foko- 
zottabb hajóépítésre  kényszeríti.  Anglia  nem  adhatta  fel  tengeri 

—  80  — 


AZ  entente-diplomAcia  fölénye 

szupremáciáját.  Ez  élet-  és  halál-kérdés  volt  számára.  Bármily 
békés  is  volt  a  német  politika,  az  angol  ebben  a  békés  szán- 
dékban nem  bizott  és  érthetően  tartott  attól  hogy  ha  a  német 
flotta  megközeliti  az  angolt,  Németország,  erősebb  hadserege 
lévén,  nagyobb  hatalmi  tényező  lesz,  mint  Anglia,  és  hogy 
agresszívebb  politikát  fog  folytatni  mint  tette  akkor,  arqikor  a 
tengeren  gyenge  volt.  Nagybritannia  attól  félt,  hogy  az  igy 
aktivabbá  váló  német  politikával  az  összeütközés  még  sem  lesz 
elkerülhető  és  kedvezőtlenebb  viszonyok  között  fog  lefolyni. 
Berlinben  el  lehettek  arra  is  készülve,  hogy  a  fegyverkezési 
versenyben  az  angolok  fognak  győztesek  maradni,  mert  Anglia 
szárazföldi  hadserege  sokkal  kevesebbe  került,  mint  a  németé, 
mert  a  brit  birodalom  gazdagabb  a  németnél  és  mert  az  angol 
közvélemény  jobban  megértette  a  flotta  szükségét,  mint  a  német. 
Németország  vérében  van  és  életszükséglete  is  az  erős  had- 
sereg, de  a  flotta  egy  uj  szenvedélye,  mely  bizonyos  áldozatok  után 
mégis  letörhet.  A  német  közvéleménynek  előbb-utóbb  fel  kellett 
azt  a  kérdést  vetni,  nem  fog-e  összeroskadni  a  birodalom,  ha  a  leg- 
nagyobb, legerősebb  hadsereg  mellett  a  legnagyobb,  legerősebb 
flották  egyikét  is  fenn  akarja  tartani,  ha  amikor  Oroszország  és 
Franciaország  szárazföldi  seregeivel  kell  lépést  tartania,  Anglia 
hajóépitkezését  is  meg  akarja  közelíteni?  Ha  a  versengés  az 
angollal  való  háborút  idézné  elő,  mielőtt  a  hatalmi  arány  meg- 
változott, ennek  az  egész  építkezésnek  hatása  csak  az  lenne 
hogy  a  tenger  több  milliót  nyelne  el  vagy  hogy  az  angol  zsák- 
mány a  német  szorgalom  nagyobb  hányadát  tenné  ki,  mint 
nélküle.  Mikor  Németország  a  tengerre  vetette  magát,  elhagyta 
azt  a  területet,  ahol  csaknem  legyőzhetetlen  volt  és  csupán 
Achilles-sarkot  szerzett.  Az  érvényesülést  ott  kereste,  ahol  a 
gyengébb  volt.  Én  Németország  érdekében  kevésbbé  féltem  volna 
az  erős  szövetségestől,  mint  az  erős  ellenségtől.  Én  nem  hiszem,  hogy 
világháború  nélkül  megkapható  kolóniák  megszerzése  és  megvédése 
nagy  nyereséggel  kecsegtetett  volna.  Németország  nagyobb  gazda- 

sági  előnyt  várhatott  mások  kolóniáiból  és  a  szomszédok  álla- 
maiból, mint  békésen  megszerezhető  gyarmatokból,  amint  eddig  is 
sokkal  nagyobb  vásárló  piaca  volt  a  német  szorgalomnak  Anglia 
vagy  Amerika,  mint  a  német  kolónia.  Már  rég  nem  volt  nagy- 
arányú kivándorlás,  amelyet  csak  gyarmatok  utján  lehetett  a  haza 
számára  megmenteni.  De  hitem  szerint  értékes  gyarmatokhoz 
könnyebben  juthatott  Angliával  való  megegyezés  révén,  mint 
Angliával  való  szabad  konkurrencia  utján,  míg  nem  szerezte  meg 
azt  a  hatalmi  súlyt,  mellyel  kikényszeritheti  azt,  amit  nem 
akarnak  neki  önként  adni.  Talán  erős  flottát  is  könnyebben 
építhetett  volna  a  német  birodalom,  hogyha  megegyezik  Angliával 
és  vele  szövetségbe  lép,  mint  hogyha  azon  ellenséges  viszony  fenn- 
marad, mely  kétségtelenül  világháború  veszélyével  járt. 

Az  angolokkal  való  barátság  megerősítette  volna  a  hármas- 
szövetséget, mert  Olaszország  hosszú  tengerpartja  miatt  Angliától 
függött  és  háború  esetében  alig  foglalhatott  volna  Anglia  ellen 
állást.  Az  osztrák-magyar  barátságot  is  csak  megszilárdította 
volna  az  angol  barátság,  mert  az  angolra  támaszkodó  hármas 
szövetség  oly  keleti  politikát  folytathatott  volna,  mely  a  mi 
érdekeinket   mind    megóvhatta. 

Könnyebb  is  volt  az  angollal,  mint  az  oroszszal  való  meg- 
egyezés, különösen  a  japán  háború  óta.  Anglia  és  Németország 
között  valódi  érdekellentét  nem  volt.  Ha  nincs  köztük  flottaver-^l 
sengés  és  Anglia  nem  hiszi,  hogy  kénytelen  Németország  ellensé- 
geivel megegyezni  saját  hatalmi  állásának  védelme  céljából,  soha 
nem  kerültek  volna  egymással  ellentétbe.  Hiszen  Marokkóban 
Franciaország  miatt,  a  Balkánon  Oroszország  miatt  foglalt  el 
Anglia  németellenes  álláspontot  és  mindkét  kérdésben  odavaló 
lokális  érdekei  ellenére,  melyeket  könnyebben  elégíthetett  volna 
ki  a  németekkel,  mint  a  franciákkal,  vagy  oroszokkal  való  parallel 
akcióban.  Nem  a  konkrét  érdekellentétek  miatt  tört  ki  a  viszály, 
hanem  a  viszály  miatt  keletkeztek  az  érdekellentétek.  A  megegye- 
zés fő  nehézsége  nem  konkrét  érdekellentétekben,  hanem  a  köl 

csönös  bizalmatlanságban  rejlett  és  azon  antipátiában,  mely 
lassan  a  két  nemzet  között  az  egész  emberiség  nagy  kárára 
kifejlődött. 

Az  angolbarátság  természetes  voltát  bizonyltja  Bismarcknak 
az  uj  német  birodalom  külpolitikájával  tett  összes  tapasztalata. 
Bismarck  a  német  egység  kivívását  nagyrészt  az  orosz  barátságnak 
köszönhette.  A  nagy  junkernek  több  rokonszenve  volt  a  cárizmus 
konzervatív  politikája,  mint  az  angol  parlamentarizmus  iránt.  Az 
angol  barátságban  nem  bizott,  mert  változónak  tartotta  az  angol 
politikát  és  nem  állt  módjában  az  angol  közvélemény  befolyásolása, 
a  cárok  udvarának  ellenben  nem  volt  előtte  titka  ;  kezelésének 
mindig  nagy  mestere  volt.  Általában  Bismarck  nem  csinált  világ- 
politikát, hanem  elsősorban  kontinentálisát,  ahol  többet  várt  a  be- 
vált orosz  barátságtól,  mint  az  angoltól.  Ezért  Bismarck  meg- 
győződésileg  oroszbarát  maradt  70  után  is,  mikor  az  uj  birodalom 
élén  állott.  Ennek  dacára  azonban  Angliával  parallel  akciót 
fejtett  ki  és  automatice  meglazult  az  orosz  szövetség.  Bismarck 
külpolitikai  akciói  nagyrészt  harmonizálnak  Anglia  akcióival 
és  ellentétbe   kerülnek  a  cári  birodalom  politikájával. 

Ausztria-Magyarország  és  a  cárizmus  keleti  politikája  ellen- 
tétbe hozza  Bismarckot  Oroszországgal.  Hiába  erőlködik  Bismarck, 
mint  „ehrlicher  Makler",  az  ellentétet  nem  tudja  megakadályozni. 
Végül  Bismarck  kénytelen  mellénk  állni.  Ha  az  akkori  török- 
orosz háborúba  mi  beavatkozunk,  Németország,  Anglia  és  Ausz- 
tria-Magyarország hátvédjeként  szerepelt  volna  s  Oroszország 
ellen  foglalt  volna  állást.  Bismarck  kancellár  politikájának  fő- 
ténye  a  gasteini  szövetség  célja  az  Oroszország  elleni  védekezés 
volt  és  Anglia  nagy  örömét  fejezte  ki  létrejöttén.  Később  Bis- 
marck újra  próbálja  az  orosz  barátságot  megújítani,  de  bizonyos 
sikerei  ellenére  a  bolgár  kérdés  alkalmával  megint  közel  van  az  a 
lehetőség,  hogy  az  Anglia  által  támogatott  Ausztria-Magyarország 
miatt  Oroszországgal  össze  kell  ütköznie.  Németország  Angliával 
ekkor    sem    szövetkezik,    de   elősegíti,    hogy    Anglia,    Ausztria- 

Magyarország  és  Olaszország  a  Balkánon  együtt  foglaljanak 
állást,    az    orosz  befolyás  ellensúlyozására. 

Bismarck  ezen  tapasztalatokban  gyökerező  angol  politikáját 
megvilágítja  az  az  érdekes  levél,  melyet  1887-ben  irt  Salis- 
bury  angol  miniszterelnöknek.  Ebben  a  levélben  a  következő 
alaptételeket  állitja  fel:  Németország  sohasem  fogja  megengedni, 
hogy  Angliát  Franciaország  leverje,  örömmel  fogja  látni,  hogy 
Anglia,  Ausztria-Magyarország  és  Olaszország  közeli  keleti  érde- 
keik védelmére  egyesülnek,  kizártnak  tartja,  hogy  valaha  egy 
német  háborút  folytasson  olyan  hatalom  ellen,  melytől  várja, 
hogy  Oroszország  támadása  esetében  megsegítse,  mint  aminő 
Anglia,  hogy  a  világbékét  Franciaország  és  Oroszország  ambí- 
ciója fenyegeti,  nem  pedig  Anglia,  Ausztria-Magyarország  és 
Németország,  melyek  mindhárman  saturált  hatalmak. 

Ezen  igazságok  szerint  kellett  volna  Németország  politi- 
káját az  utóbbi  évtizedekben  is  irányítani. 

Nézetem  szerint  a  legelőnyösebb  kombináció  az  angollal 
való  megegyezés  lett  volna,  a  leghibásabb  azonban  az  volt,  hogy 
Németország  sem  Oroszországgal,  sem  Angliával  szemben  nem 
teremtett  tiszta  helyzetet.  Ez  vezetett  a  világháborúhoz  és  annak 
ránk  nézve  végzetes  kimeneteléhez. 

Amint  Németország  nem  birt  vagy  nem  akart  Angliával 
megegyezni,  Oroszországgal  kellett  volna  szilárd  szövetséget  kötni 
még  komoly  áldozatok  árán  is.  Németországnak  választani  kellett 
volna  a  Hamburg  —  Bagdad  vagy  a  Tirpitz-féle  flotta  politika 
között.  Annak  az  elhatározásnak,  hogy  a  kettőt  egyidejűleg  foly 
tassa,  meg  kellett  magát  bosszulnia. 

II.  RÉSZ. 
A    HÁBORÚ. 


ELSŐ  FEJEZET. 

Külpolitikai  hibáink. 

Oly  súlyos  körülmények  közt  indult  meg  a  háború,  hogy  hibát 
nem  szabadott  többé  elkövetnünk.  Csak  a  politikai  és  katonai  veze- 
tés feltétlen  fölénye  biztosíthatta  volna  a  kedvező  eredményt. 
Sajnos  azonban,  diplomáciánk  nagy  ballépéseket  követett  el  a 
háború  alatt  is. 

Súlyos  hiba  volt  a  Belgiummal  szemben  tanú  itott  eljárás. 
Semmi  sem  ártott  annyit  a  középhatalmaknak,  mint  ezen  gyenge 
és  neutrális  országba  való  betörés.  Igaz,  hogy  van  precedens  eset 
rá.  A  háború  alatt  a  nemzetközi  jogot  rendesen  lábbal  tiporták  a 
hadviselő  felek.  Nincs  oly  nemzet,  mely  ezt  meg  nem  tette  volna. 
Nincs  háború,  melyben  a  nemzetközi  jogon  sérelem  nem  esett  volna. 
Miután  a  nemzetközi  jog  lex  imperfecta  s  nincs  oly  biróság,  mely 
benne  döntene  s  nincs  hatalom,  mely  a  nemzetközi  jog  szabályait 
végrehajtaná,  miután  a  háborúban  a  nemzet  léte  van  kockán, 
miután  cselekedeteinek  legfőbb  birója  maga  az  állam  és  miután  a 
háborúban  mindegyik  a  másiktól  a  legrosszabbat  várja  és  tekin- 
tettel az  összes  tapasztalatokra,  várhatja  is,  oly  nemzetközi  jogi 
tétel,  mely  a  sikert  komolyan  veszélyezteti,  nem  szokott  tisztelet- 
ben tartatni. 

Nem  ismerek  nemzetet,  mely  azért  vesztett  volna  el  háborút, 
azért  küzdött  volna  sokkal  nehezebb  viszonyok  között,  mert  a 
nemzetközi  jogot  tisztelte. 

Anglia  Belgium  neutrálitásának  megsértését  sem  tartotta 
mindig  olyan  felháborító  jogtalanságnak,  amelyet  minden  áron  meg 

kell  akadályoznia.  Egy  angol  hivatalos  egyén,  egy  katonai  attasé 
is  foglalkozott  azzal  a  gondolattal,  hogy  nem  kellene-e  Belgium 
neutrálitását  Belgium  akarata  ellenére  Angliának  is  megsérteni 
(1912).  Mikor  (1887)  Anglia  a  hármas  szövetséggel  tartott  és  Orosz- 
országban látta  az  ellenséget,  Dilke  azt  a  kérdést  vetette  fel,  hogy 
mit  csinálna  Anglia,  ha  Belgium  neutrálitását  Németország  egy 
francia  háborúban  megsértené.  Salisbury  miniszterelnök  sajtója, 
arra  az  álláspontra  helyezkedett,  hogy  ezt  nem  lehetne  meg- 
akadályozni, hanem  Angliának  arra  kellene  szorítkoznia,  hogy 
biztosítsa  Belgium  neutrálltásának  és  függetlenségének  helyreálli- 
tását  a  békében.  Dilke  abban  foglalta  össze  e  polémiából  eredő 
tapasztalatait,  hogy  ugy  látja,  hogy  Anglia  el  van  határozva  arra, 
hogy  semmibe  se  vegye  szerződéses  kötelességeit. 

A  jelenlegi  háborúban  a  belga  semlegesség  megsértése  nem 
volt  az  egyetlen  jogellenes  cselekedet.  El'enségeink  Is  szembehe- 
lyezkedtek a  nemzetközi  jog  rendelkezéseivel.  Görögország  és 
Korfu  semlegességét  sem  tartották  tiszteletben.  A  Középeurópa 
elleni  blokád  is  kétséges  jogosságu  cselekedet  volt.  De  mindezek 
ellenére  a  belgiumi  esetet  nagy  szerencsétlenségnek  és  hibának 
tartottam.  Először  Is:  tagadhatlan,  hogy  a  Belgiumba  való  be- 
nyomulással ml  követtük  el  az  első  jogellenes  cselekedetet,  mely 
minden  későbbi  jogsérelem  Indokául  vagy  legalább  is  mentségéül 
szolgálhatott  és  a  világ  közvéleményét  ellenünk  hangolta, 
aminek  pedig  döntő  szerepe  volt  az  egész  háború  sorsára.  Ez 
könnyítette  meg  Anglia  beavatkozását,  ez  adott  az  olasz  harci 
pártnak  is  erős  fegyvert  és  ez  csinált  Amerikában  Is  ellenünk 
hangulatot. 

Bismarck,  aki  bizonyosan  nem  volt  szentimentális  állam- 
férfiú, belátta,  hogy  hiba  volna  a  francia  háborút  Belgium  neu- 
trálltásának megsértésével  kezdeni.  Mikor  1887-ben,  mint  már 
említettem,  a  belga  kérdést  Angliában  felvetették,  jBismarck  ki- 
je entette  lapjában,  hogy  ,,Deutschland  würde  nle  elnen  Krieg  mit 
der  Verletzung  eines  europáischen  Vertrages  beginnen."  ,,Jeden- 

falls  befindet  sich  derjenige  in  Irrtum,  der  meint,  die  Leitung  der 
Politik  sei  bei  uns  den  Gesichtspunkten  des  Generalstabes  unter- 
worfen  und  nicht  umgekehrt." 

A  tényleges  politikai  indok,  amely  az  angol  kormányt  rá- 
bírta, hogy  a  háborúba  beavatkozzék,  nem  Belgium  volt,  hanem 
az  a  kényszerhelyzet,  mely  nem  engedhette,  hogy  az  ellenséges 
hangulatú  Németország  szárazföldön  a  teljes  és  feltétlen  szupre- 
máciát  kivivja  és  főleg  Franciaországot  legyőzve  a  szomszédos 
tengerpart  felett  rendelkezzék.  De  az  Angliában  erős  pacifizmust 
és  békét  akaró  közvéleményt  csak  Belgium  szenvedései  által  lehe- 
tett elhallgattatni.  A  belga  invázió  nálunk  is  fájó  érzést  támasz- 
tott. Hiába  lehetett  precedensekre  hivatkozni,  mindenki  érezte, 
hogy  a  precedensek  sem  szolgáltak  annak  dicsőségére,  aki  elkö- 
vette. Ha  védtük  is  ez  eljárást,  ez  kényszerből  történt.  Éreztük, 
hogy  nem  lehet  egy  élet-halálharcot  szemérmeteskedve  és  mea- 
culpákkal  megkezdeni,  tudtuk  azt  is,  hogy  a  hazafias  meggyőző- 
dés vezette  a  német  kormányt,  mikor  ezen  elhibázott  elhatározásra 
jutott.  De  azért  nagyon  nehezünkre  esett  egy  nemzetet  a  háború 
iszonyaiba  lökni,  mely  a  mi  megtámadásunkra  nem  gondolt.  S  ezen 
már  azért  sem  változtattak  azok  az  adatok,  amelyekkel  utóbb 
azt  akarták  kimutatni,  hogy  Belgium  háborúra  készült,  mert 
azok  nem  helytállóak. 

Én  azonkívül  egyénileg  is,  függetlenül  a  jog  szempontjától, 
hibásnak  tartottam  a  német  kormány  magaviseletét,  mert  az  a 
magát  túlélt  Schliefen-haditerv  következménye  volt,  annak  a  fel- 
tevésnek következménye,  hogy  mielőtt  az  orosz  haderő  érezhetővé 
tehetné  magát,  az  izolált  Franciaországot  a  német  összetörheti, 
olyan  feltevésnek  következménye,  a  mely  nem  felelt  meg  többé 
a  tényeknek,  mert  a  változott  viszonyok  között  az  orosz  had- 
sereg nyomásának  sokkal  gyorsabban  kellett  érezhetővé  válnia, 
mint  azt  Schliefen  korában  hinni  lehetett.  E  mellett  részben  éppen 
Belgium  megsértése  miatt  nem  maradt  Franciaország  izolált 
és    éppen  az  angol  segítség  járult  nagy  mértékben  ahhoz,  hogy 

a  németek  ne  bírjanak  gyorsan  döntő  sikert  elérni.  Mindig  az  volt  a 
nézetem,  hogy  a  helyes  alapgondolat  az  lett  volna,  ha  Oroszorszá- 
got támadjuk  meg  és  nyugaton  eleinte  defenzívára  szorítkozunk. 
Katonai  okaimat  később  hozom  fel,  most  csak  a  politikaiakra 
utalok. 

Oroszország  volt  az  entente  Achilles-sarka.  Mindig  számítot- 
tam Oroszország  belső  felfordulására.  A  japáni  háború  utáni  ese- 
mények s  az  azóta  mindig  forrongó  belső  elégedetlenség  nagyon 
valószínűvé  tették,  hogy  a  hadsereg  nagyobb  vereségét  a  belső 
bomlás,  a  bomlást  a  teljes  katonai  és  politikai  tehetetlenség  fogja 
követni. 

Mint  olyan,  akinek  semmi  betekintése  a  jelentésekbe  és  a 
tényleges  helyzetbe  nem  volt,  megtörtént  velem  az,  hogy  az  orosz 
forradalomban  mindaddig  biztam,  amig  kitört  és  csak  akkor  kezd- 
tem a  reményemet  teljesen  feladni,  amikor  a  katasztrófa  már  a 
küszöbön  állott. 

A  legkedvezőbb  megnyitása  a  harcnak  és  megerősítése  a 
szövetséges  szellemnek,  a  szövetségesek  együttes,  sikeres  fellé- 
pése lett  volna,  ez  pedig  csak  az  orosz  harctéren  történhetett 
meg,  az  egyetlen  harctéren,  mely  mind  a  két  szövetséget  egyen- 
lően  érdekelte. 

A  diplomáciai  harc  természetes  folytatása  az  volt,  hogy 
Oroszországot  támadjuk  meg,  melynek  agresszív  politikája  ellen 
irányult  a  háború.  Politikailag  a  legfontosabb  érv  az  orosz  of- 
fenzíva mellett  azonban  az  volt,  hogy  csak  igy  lehetett  esetleg 
Anglia  neutralitását  elérni  és  általában  az  egész  világ  demokrá- 
ciájának felfogását  kedvezően  befolyásolni.  A  nyugati  demo- 
kráciát ép  oly  nehéz  lett  volna  a  cárizmus  mellett  mozgósitani, 
mint  aminő  könnyű  volt  a  nemzetközi  jog  és  a  gyenge  Belgium 
védelme  mellett  lelkesedésbe  hozni.  A  Schliefen-féle  haditerv 
gyors  keresztülvitele  érdekében  vállalta  Németország  a  gyors 
egymás  után  való  hadüzenetek  ódiumát  is,  amit  el  lehetett  volna 
kerülni,  ha  az  offenzívát  kelet  felé  irányítják.  Ha  Belgium  kérdé- 

sét  mindezek  ellenére  azonnal  akarták  tisztázni,  nem  értem,  hogy 
Németország  Angliának  mért  nem  tette  azt  az  ajánlatot,  hogy  újít- 
sák meg  azt  a  szerződést,  amelyet  Gladstone  kormánya  1870-ben 
Napóleonnal  és  Vilmossal  kötött,  amely  szerint  Németország  haj- 
landó Belgium  neutralitását  tiszteletben  tartani,  sőt  fegyveresen 
megvédeni,  ha  Anglia  magát  arra  kötelezi,  hogy  azt  6  is  megteszi 
francia  részről  jövő  sérelem  esetében.  Ha  Anglia  ezt  az  ajánlatot 
elfogadja,  minden  rendben  van  és  Anglia  neutralitása  is  biztos- 
nak lett  volna  tekinthető.  Ha  pedig  Anglia  ezt  az  ajánlatunkat 
nem  fogadta  volna  el,  ha  visszautasítja  azt  az  eszközt,  mellyel 
1870-ben  az  ő  iniciativájára  megmentették  Belgium  neutralitását, 
ami  valószínű  volt,  hiszen  1870-ben  valóban  csak  Belgium  sorsa 
érdekelte,  most  pedig  Franciaország  hatalmi  helyzete  is,  akkor 
ellenségünk  elvesztette  volna  a  legelőnyösebb  casus  bellit,  leleplezi 
magát  és  nyilvánvalóvá  válik,  hogy  nem  Belgium  és  a  nem- 
zetközi jog  védelmére  ránt  kardot. 

Mikor  a  háború  alatt  Beethmann-HoUwegnek  ezen  nézete- 
met előadtam,  ő  azt  mondta,  hogy  ezt  azért  nem  tehette,  mert 
a  hadvezetőség  percnyi  késedelmet  sem  fogadott  el  és  a  siker 
érdekében  a  rögtöni  offenzívát  kívánta.  Pedig  komoly  idővesz- 
teségtől alig  kellett  tartani.  Hosszabb  tárgyalást  el  lehetett  volna 
kerülni;  csak  igenre  vagy  nemre  volt  szükség.  Megvolt  a  kész 
Bismarck-Gladstone-féle  szerződés,  melyet  vagy  el  kellett  fogadni 
vagy  vissza  kellett  utasítani. 

Igaz,  hogy  a  Franciaország  elleni  oíTenziva  közel  volt  a 
tőle  várt  eredményhez,  de  a  marnei  csata  ezt  a  reményt  meg- 
döntötte s  az  egész  kombinációnak  csak  a  hátránya  maradt 
meg:   a   nagy   ódium. 

Nem  tartottam  szerencsésnek  a  szerb  kérdés  megindításának 
módját  sem.  A  legújabb  osztrák  Vörös  könyv  bizonyltja,  hogy 
két  felfogás  küzdött  egymással,  az,  a  mely  a  háborút  rögtön, 
meglepetésszerüleg  akarta  megindítani  és  az,  a  mely  a  békés 
megoldást    akarta  megkísérelni    oly    követelések   támasztásával, 

melyek  kemények,  de  elfogadhatók  és  hogy  hadat  csak  akkor 
kivánt  megüzenni,  ha  a  feltételeket  visszautasítják.  A  választott  ut 
egyik  gondolatnak  sem  felelt  meg.  Az  a  benyomásom,  hogy 
a  Tisza  javaslatát,  amely  az  utóbbi  alapgondolatból  indult  ki, 
arra  használták  fel,  hogy  a  háború  ódiumát  általa  az  ellenfélre 
háritsák,  de  a  hivatalos  politika  ezentúl  is  a  háborúban  látta 
a  legkedvezőbb  megoldást,  A  jegyzéket  ugy  fogalmazták  meg, 
hogy  nagyon   nehéz  legyen  annak  elfogadása. 

Ez  az  elhatározás  káros  volt.  A  szándék  átlátszó  volt  és 
még  különösebben  azzá  vált,  mikor  Szerbia  ügyes  és  engedé- 
keny válaszát  a  tárgyalás  alapjául  sem  fogadtuk  el,  hanem 
azonnal  hadat  üzentünk.  így  az  erőszakos  fellépés  ódiumát  nem 
kerültük  el,  hanem  még  megszereztük  hozzá  a  ravaszság  látszatát 
és  a  katonai  meglepetés  előnye  elmaradt.  Ha  a  szerb  háborút 
nem  tartotta  a  kormány  szükségesnek,  a  jegyzéket  máskép  kellett 
volna  fogalmazni  és  Szerbia  válaszát  a  tárgyalás  alapjául  el 
kellett  volna  fogadni.  Ha  a  háborút  akartuk,  elég  ok  volt  erre 
Szerbiának  azon  politikája,  mely  a  gyilkossághoz  vezetett,  mely 
a  monarchia  létét  veszélyeztette,  hisz  végül  sem  volt  más 
igazán  helytálló  indok,  mint  ez.  A  sarajevoi  vizsgálat  még 
gyanuokot  sem  szolgáltatott  abban  az  irányban,  hogy  a 
szerb  kormány  a  gyilkosság  előkészítésében  részt  vett.  Gyors 
cselekvés  helyesebb  lett  volna,  mint  az  eyigedékenység  áttetsző 
látszata.  Gyors  katonai  sikeres  könnyű  békefeltételek  felajánlása 
még  a  világháború  veszélye  ellen  is  könnyebben  megóvhatott 
volna,  mint   a   követett   eljárás. 

Mind  ezen  már  kezdetben  elkövetett  hibák  ellenére 
azonban  szerintem  még  igy  sem  volt  helyzetünk  remény- 
telen. A  belső  hadműveleti  vonalak  állandó  uralása,  Orosz- 
ország organikus  gyengesége,  Anglia  hadseregeinek  fejletlensége, 
haderőnk  nagyobb  katonai  ellenálló  ereje,  az  egységesebb  és 
jobb  vezérlet,  lehetővé  tette,  hogy  a  nagy  számbeli  különbség 
és    Anglia    tengeri    fölényének    ellenére    sikeresen  álljunk  ellent. 

De  mégis  egészen  biztosra  vehettük,  hogy  a  küzdelem  a  lehető 
legnehezebb  lesz  s  hogy  áldozatok  árán  is  meg  fog  kelleni 
azt  akadályoznunk,  hogy  uj  ellenségek  keletkezzenek.  Sajnos 
azonban  ezt  nem  sikerült   elérnünk. 

Olaszország  volt  az  első  állam,  amelynek  ellenünk  való 
háborús  beavatkozására  számitanunk  kellett.  Amint  Olaszország 
nem  állt  mellénk  a  háború  kitörésekor,  világos  volt  előttem, 
hogy  legfőbb  igyekezetünket  arra  kell  forditanunk,  hogy  ne  ve- 
gyen benne  részt  ellenünk.  Vészt  jósolt  már  a  neutralitásának 
megindokolása,  melyben  a  mi  politikánkat  agresszivnek  nevezte. 
Amint  gyors  katonai  győzelmeink  elmaradtak,  éreztem,  hogy 
Olaszország  neutralitása  csakis  Ausztria  rovására  teendő  terü- 
leti koncessziók  által  biztositható.  Bármily  nehéz  elhatáro- 
zásnak tartottam  jogszerüleg  hozzánk  tartozó  területet  politikai 
számitásból  kardcsapás  nélkül  átadni,  azt  elkerülhetetlennek 
Ítéltem. 

Cavour  1859-ben  lemondott  a  savoyai  dinasztia  ősi  fész- 
kéről Savoyáról  és  Garibaldi  szülőföldjéről,  Nizzáról,  hogy  az 
olasz  uniót  megcsinálja.  Törökország  a  mostani  háború  alatt 
adta  vissza  Bulgáriának  a  nem  rég  megszerzett  területet, 
hogy  a  szabad  kezet  biztosítsa  a  megindult  küzdelemben.  Nem 
volt-e  szabad  nekünk  is  áldozatot  hozni,  hogy  megvédhessük 
létünket  ? 

Nem  biztam  abban,  hogy  uj  ellenséggel  is  meg  fogunk  tudni 
birkózni  és  annál  veszélyesebbnek  látszott  Olaszország  beavatko- 
zása, mert  fel  kellett  tételezni,  hogy  példáját  Románia  követni 
fogja. 

Elsősorban  arra  kellett  törekedni,  hogy  területet  csak  azon 
esetben  adjunk  át,  ha  általa  Olaszország  pozitiv  közreműködé- 
sét biztosítjuk,  vagy  abban  az  esetben,  ha  győzelmünk  követ- 
keztében a  hatalmi  egyensúly  úgy  változnék,  hogy  Olaszország 
ebben  magára  nézve  méltán  veszélyt  láthat.  De  tisztában  voltam 
magammal  az  iránt  is,  hogy  ha  Olaszország  evvel  be  nem  érné,  és 

feltétlen  kötelezettséget  követelne,  abba  is  bele  kellene  menni,  lévén 
létünkről  szó.  Sőt  világos  volt  előttem,  hogy  bizonyos  fokig  jóaka- 
ratot és  készséget  kell  tanúsítanunk  és  gondos  óvatossággal  kell 
kerülnünk,  hogy  azt  a  benyomást  keltsük,  mintha  csak  az 
erőszaknak  engednénk  és  a  győzelem  esetében  bosszúállásra 
gondolnánk. 

1914.  őszén  már  nyugtalankodni  kezdtem,  mikor  láttam 
hogy  a  várt  irányban  semmi  sem  történik. 

December  hóban  felkerestem  Berchtoldot,  hogy  aggályaimat 
előtte  kifejtsem.  Láttam,  hogy  a  külügyminiszter  már  szintén 
sokat  foglalkozott  a  kérdéssel  és  nem  áll  távol  az  én  felfogásom- 
tól. Berchtold  eddigi  célja,  ugy  vettem  ki  szavaiból  az  volt, 
hogy  időt  nyerjen  anélkül,  hogy  Olaszországot  elkeserítse  vagy 
bizalmatlanná  tegye.  Vezérkarunk  legkésőbb  8  hónapon  belül 
vélte  a  döntést  kierőszakolni.  Berchtoldnak  már-már  sikerült  ez 
idő  nagy  részét  kihúzni  anélkül,  hogy  a  viszony  Olaszországgal 
megromlott  volna.  De  most  már  ő  is  érezte,  hogy  nemsokára  dön- 
teni fog  kelleni. 

Január  11-én  újból  Berchtoldnál  voltam  és  újra  nógattam 
az  elhatározásra.  A  külügyminiszter  közölte  velem,  hogy  múlt  be- 
szélgetésünk óta  határozott  lépés  történt  előre,  amennyiben 
Avarna  olasz  nagykövet  először  jelentette  be  világosan  az  olasz 
igényt  osztrák  területre.  Az  volt  a  benyomásom,  hogy  Berchtold 
osztja  nézetemet  és  belátja  a  barátságos  és  kuláns  megegyezés 
szükségét.  Kérdezett  engem,  hogy  milyen  lábon  vagyok  Tiszával, 
hiszem-e,  hogy  hathatok  reá  s  mikor  azt  mondtam,  hogy  ámbár 
a  háború  kitörése  óta  támogatom  Tiszát,  de  a  politikai  helyzetről 
még  szó  sem  esett  közöttünk,  arra  kért,  hogy  keressem  fel  Buriánt, 
a  magyar  kormány  bécsi  képviselőjét  és  fejtsem  ki  előtte  állás- 
pontomat. 

Ezt  meg  is  tettem  és  Burián  azt  magyarázta  nekem,  hogy 
Olaszország  azért  kezdi  a  területi  kérdést  pedzeni,  mert  Berchtold 
túlságosan  engedékeny  és  mert  Bülow  herceg  római  missziója  fel- 

bátoritja  az  olaszokat.  Ő  azt  hiszi,  hogy  erősebb,  önérzetesebb 
hanggal  az  olaszokat  el  lehet  szoktatni  az  ilyen  követelésektől. 
Lehet,  hogy  később  megjön  a  momentum,  mikor  területet  is  át 
kell  az  olaszoknak  adni,  de  ma  ez  határozottan  korai,  ő  ekkor 
Galíciában  nagyobb  katonai  sikert  várt  és  azt  remélte,  hogy  ez 
hütően  fog  az  olasz  ambíciókra  hatni. 

Reá  következő  napon  tudtam  meg,  (jan.  13)  hogy  Berchtold 
lemondott  és  Burián  lett  az  utóda.  Mély  aggodalommal  néztem 
a  dolgok  fejlődése  elé,  mert  attól  féltem,  hogy  Burián  fellépése 
Olaszországban  oly  bizalmatlanságot  fog  kelteni,  mely  a  békés 
megoldást  egyszersmindenkorra  lehetetlenné  fogja  tenni. 

A  várt  katonai  siker,  mely  Przemysl  felmentésében  állott 
volna,  sajnos,  be  nem  következett.  Burián,  mint  a  később  megje- 
lent Vörös  Könyv  tanúsítja,  tényleg  erélyesebb  hangon  beszélt, 
mint  Berchtold,  de  hiába!  Olaszország  szándékát  nem  változtatta 
meg.  Az  a  benyomás  erősödött  meg  Rómában,  hogy  csak  tüzzel- 
vassal  lehet  célt  érni.  Ezzel  a  béke  kilátásai  súlyosan  compromi- 
táltattak. 

Ha  az  olasz  kormány  a  békés  megoldásban  biznék,  vissza- 
tartaná az  agitációt  és  nem  fegyverkeznék.  így  azonban  a  hábo- 
rúra készül  és  a  készültség  arányában  növekszik  az  olasz  önér- 
zet és  válik  könnyebbé  a  háború  elhatározása.  Az  ellenünk  való 
agitációt  szabadjára  bocsátják,  sőt  előmozdítják,  ami  mindég  ne- 
hezebbé teszi  a  békés  megegyezést  és  fokozza  az  olasz  követelést. 
A  köztársasági  párt,  a  szabadkőművesek,  az  irredentisták,  a 
francia  barátok,  az  osztrák  ellenségek  gőzerővel  s  akadálytalanul 
dolgoznak  a  háború  felidézésén.  Az  entente  is  megfeszíti  minden 
erejét  s  nem  talál  ellenhatásra.  Különösen  hatályos  Anglia  nyo- 
mása, melynek  tengeri  túlereje  félelmetes.  Az  entente  a  rendel- 
kezésre álló  összes  agitatórius  eszközöket  felhasználja.  A  leghálá- 
sabb téma  Belgium  szenvedései  és  a  demokrácia  és  a  népszabad- 
ság nevében  ellenünk  keresztes  hadjáratot  hirdetnek. 

De  mindezek  ellenére  a  parlamenti  többség  a  neutralitás 

hive.  Giolitti,  a  többség  vezére,  január  végén  irja,  hogy  ugy 
látszik,  a  koncessziókat  háború  nélkül  is  meg  lehet  kapni.  A 
terror  hatása  alatt  e  nagy  tekintélyű  álllamf érfi  sem  mer  már 
nyíltan  a  béke  mellett  lándzsát  törni  és  csak  a  béke  lehe- 
tőségének   kiemelésével    próbál  mellette  hangulatot   csinálni. 

Mikor  februárban  az  olasz  parlament  összeült,  ugy  látszik, 
a  kormány  és  a  pártok  vezető  férfiai  megegyeztek  abban,  hogy  a 
mi  rovásunkra  területet  kell  szerezni  és  hogy  amennyiben  ez  béké- 
sen nem  volna  lehető,  készek  érte  háborút  is  folytatni. 

Én  törekedtem  ez  idő  alatt  cikkeimmel  Olaszország- 
ban azt  a  hitet  felkelteni,  hogy  mi  barátságot  érzünk  iránta  és 
annak  dacára,  hogy  nem  tartott  velünk,  hajlandók  vagyunk  vele 
megegyezni.  Persze  add"g,  mig  a  kormány  nem  mondta  ki  azt 
nyiltan,  én  sem  precizirozhattam  a  területi  áldozatokra  való  haj- 
landóságot s  döntő  eredményt  nem  várhattam. 

A  Neue  Freie  Presse-ban  1915.  január  27-én  a  következőket 
Írtam:  ,,ha  a  mai  válságos  helyzetben  barátságos  megállapodás 
utján  akarja  Olaszország  a  köztünk  fennforgó  kérdéseket  elintézni, 
és  neutrális  marad,  ugy  Olaszország  bizton  számithat  Ausztria- 
Magyarország  állandó  szövetségére.  Hisz  a  győzelem  után  is  szük- 
ségünk lesz  az  olasz  barátságra,  melyet  állandósitani  és  megszilár- 
dítani ma  az  olasz  államférfiaktól  függ.  Azt  sem  kell  hinni,  hogy 
keserűséget  hagyott  lelkünkben  az  a  tény,  hogy  Olaszország  nem 
állt  mellénk.  Végleg  és  teljesen  megbékültünk  ezen  elhatározásá- 
val. El  kell  ismernünk,  hogy  a  vállalt  kötelezettség  értelmezése 
Olaszország  szuverén  joga  és  senkisem  ítélheti  el  azt  a  politikát, 
mely  világháborúba  csak  akkor  akar  beavatkozni,  ha  azt  el  nem 
kerülheti,  ha  abszolút  kényszer  szorítja  bele."  ,,Megrendithetetlen 
hitem,  hogy  kis  jóakarattal  és  a  fennálló  hármas  szövetség  alap- 
ján a  két  szomszéd  egymáshozi  viszonyát  a  mai  válság  közepette 
még  az  eddiginél  is  szilárdabb  alapra  lehetne  és  kellene  fektetni." 
De  mit  használhat  mind  e  bíztatás,  amikor  a  hivatalos  tárgyalás 
negatív  'marad? 

Már  a  felfokozott  bizalmatlanság  következménye,  hogy 
Sonnino  (márc.  13)  a  megegyezés  után  a  rögtöni  végrehajtást  köve- 
teli tőlünk  és  a  tárgyalás  tartamát  15  napra  akarja  megállapí- 
tani. Ily  arányú  bizalmatlansággal  szemben  már  alig  lehetett 
a  megegyezés  lehetőségében  hinni!*) 

A  szándékos  huza-vona  közben  a  feladat  lassankint  átalakult. 
Mig  előbb  az  olasz  kormánnyal  kellett  a  miénknek  megegyezni, 
április  havában  már  csak  a  kormány  ellenére,  a  kormány  feje 
felett  egyezhettünk  volna  meg:  a  parlamenti  többséggel.  Ez  a 
feladat  természetszerűleg  nehezebb  volt,  mint  a  régi,  de  nem  telje- 
sen megoldhatatlan.  A  parlamenti  többség  akkor  még  a  béke  híve. 
A  háború  nagy  kockázattal  jár,  aki  nincs  fanatizálva,  ösztön- 
szerűleg fél  tőle.  A  katholikus  párt  és  a  szociáldemokrata  párt,  a 
munkásság  és  a  parasztság  többsége  a  háborút  kerülni  szeretné. 
A  király  sem  akar  ellenünk  kardot  rántani.  Tehát  van  lehetőség  a 
békére  még  a  kormány  ellenére  is.  Athénben  a  háborúra  uszitó 
Venizelos  éppen  akkor  bukik  meg  és  a  derék  király  békeakarata 


*)  Fokozódó  bizalmatlanságot  tanúsítanak  a  Zöld  könyv  következő 
passzusai:  az  első  Buriánnal  folytatott  konverzáció  után  Sonnino  Avarná- 
nak  (jan.  26)  sürgönyzi,  hogy  ,,fel  fognak  ültetni."  Február  2-án  ugyan- 
csak Sonnino  mondja:  nagyon  csüggesztő  arra,  aki  a  megegyezést  akarja, 
hogy  miután  a  német  császárnál  volt,  Burián  csak  azt  tudja  mondani, 
hogy  ,, tanulmányozni  fogja  a  kérdést."  Február  12-én  pedig  azt  sürgönyzi: 
,, mindent  megtesznek  Bécsben,  hogy  a  dolog  elhúzódjék."  ,,Ezen  dilatórius 
magatartás  után  nem  táplál  illúziót."  Viszont  Avarna  azt  mondja  Burián- 
nak  (február  15)  hogy  huzza-vonja  a  dolgot,  s  ezért  kormánya  eddig  tett 
minden  javaslatát  visszavonja  s  arra  szorítkozik,  hogy  tiltakozzék  az  el- 
len, hogy  megegyezés  nélkül  most  Szerbiába  bevonuljunk.  Sonnino  Avar- 
nának  (február  18-án)  azt  irja:  ,, Bécsben  nem  értik  meg  a  helyzetet  és  min- 
dent blufnak  tartanak,  vagy  Bülow  herceg  fantasztikus  álmának."  Avarna 
(február  23-án)  ,,a  monarchia  a  mostani  viszonyok  között  sohasem  fog 
beleegVvízni,  hogy  tulajdonát  képező  területet  adjon  át."  Ugyancsak  ő 
Sonnironak  (március  3-án)  azt  jelenti,  hogy  ,,a  beszélgetések  ad  infinitum 
tarthatnak,  de  minden  praktikus  eredmény  nélkül,  mert  Burián  mindig 
érveket  hoz  fel."  Sonnino  Avatnának  március  10-én  azt  az  utasítást  adja, 
hogy  ,, véget  kell  vetni  az  örökös  huza-vonának."  Ebből  a  hangulatból 
keletkezett  az  előbb  emiitett  március  13-iki  követelés. 

győzedelmeskedik  kormánya  ellenére  is.  Nem  fog-e  ez  Rómában 
is  megtörténni? 

Ezt  azonban  minden  esetre  csak  gyors  elhatározással  lehetett 
volna  elérni,  csak  ha  mindazt  felajánljuk,  aminek  odaadására 
elszántuk  magunkat  s  ha  ezt  az  ajánlatot  valami  utón  nyilvános- 
ságra hozzuk.  Ehelyett  apránként  engedünk.  A  kutya  farkát 
apránként  vágjuk  el.  Még  most  sem  keltjük  fel  azt  az  impresz- 
szitót,  hogy  komolyan  akarunk  megegyezni.  S  azalatt  mindég 
mélyebb  gyökeret  ver  a  meggyőződés  az  olasz  közvéleményben, 
hogy  a  békés  megegyezés  veszélyes,  mert  az  olasz  neutralitásnak 
köszönhető  győzelmet  bosszúra  fogjuk  felhasználni.  Ajánla- 
taink szerencsétlen  időpontban  is  történnek.  Az  első  territo- 
riális ajánlatot  március  28-án  tesszük  meg,  egy  héttel  Przemysl 
eleste  után  (márc.  22).  A  későbbi  pótajánlatok  pedig  sürü 
egymásutánban  akkor  jönnek,  mikor  az  olasz  kormány  már  meg- 
egyezett az  ententeval,  (ápr.  25)  amikor  már  Olaszországnak  ezt 
az  uj  egyezményt  meg  kellett  volna  sérteni.  Azonban  annyi  nagy 
erő  ellenzi  a  háborút,  hogy  még  ekkor  sincs  végleg  elveszve  a 
játszma.  Romában  a  kormány  még  nem  feltétlen  ura  a  hely- 
zetnek. A  parlamenti  többség  határozottan  Giolittista  és  a  kor- 
mány végre  is  csak  az  utcai  terrorral  szövetkezve  győzedelmes- 
kedhetik.  Lemond  állásáról  (május  14)  és  forradalmi  jelenetek 
közt  ijeszt  el  minden  más  vállalkozót.  Mi  a  legnagyobb  erőfeszí- 
téssel küzdünk  az  utolsó  percig.  Bülow  fáradhatatlanul  tárgyal 
és  kapacitál.  Tisza  felszólítására  interpellációt  intéztem  hozzá  és 
a  ház  tárgyalásából  kidomborodik,  hogy  az  egész  magyar  parla- 
ment az  olasz  barátság  hive  marad  a  jövőben  is  (május  17)  Mi 
ujabb  koncessziókat  csinálunk,  de  Sonnino  arcunkba  vágja,  hogy 
már  ,,késő";  —  a  terror,  a  szenvedély  már  minden  ellenérvet  elfoj- 
tott. A  parlamenti  többség  behódol  és  a  kormány  a  h-dborut 
megüzeni  (május  23). 

Ha  ez  a  válság  korábban  üt  ki,  mikor  még  nincs  szerződés 
az   entente   és   Olaszország  között,   mikor  még  nem  vált  általa 

nossá  az  az  érzés,  hogy  a  megegyezést  nálunk  oly  megalázásnak 
tekintik,  amelyet,  amint  lehet,  vissza  fognak  csinálni,  akkor  talán 
még   rendbe   jöhetett  volna  minden. 

De  vájjon  lehetett-e  arra  számítani,  hogy  ha  Olaszország  ve- 
lünk barátságosan  megegyezik,  akkor  a  neutralitást  meg  fogja  tar^ 
tani  és  nem  fog  később  hátba  támadni?  Nincs  jogunk  feltételezni, 
hogy  az  olasz  állam  az  önként  vállalt  preciz  kötelességet  megszegte 
volna,  még  mielőtt  az  aláírásra  használt  tinta  megszárad.  De  az  is 
valószínű,  hogy  Olaszország  neutralitása  minket  oly  sikerekhez  jut- 
tatna, melyek  a  velünk  való  barátságot  neki  parancsoló  érdekévé 
tették  volna.  Hisz  nem  szabad  elfelejtenünk,  hogy  a  gorlicei  győze- 
lem teljes  kiaknázásában  Olaszország  beavatkozása  gátolt  meg  min- 
ket. S  ahhoz  sem  férhet  kétség,  hogy  ha  az  olasz  támadás  nem  köti  le 
évekig  véderőnk  tetemes  részét,  a  többi  frontokon  olyan  eredmé- 
nyeket érhettünk  volna  el,  melyek  Romániát  is  hozzánk  láncolták 
volna.  Ha  Olaszország  és  Románia  neutrálisak  maradnak  és  ha 
ennek  következtében  Oroszország  korábban  törik  le,  nem  való- 
szinü-e  hogy  alkalmunk  lett  volna  méltányos  békét  kötni,  még 
mielőtt  Amerikával  összetűzünk  és  nem  valószinü-e,  hogy  any- 
nyira  erősebbek  maradtunk  volna,  hogy  Olaszország  érdeke  is 
az   újonnan  megkötött  szerződés  betartása  lett  volna  ? 

Különben  az  a  lehetőség,  hogy  Olaszország  a  szerződést 
be  nem  tartja,  a  mi  kormányunk  megfontolásaiban  sem  ját- 
szott vezető  szerepet,  mert  a  kormány  is  meg  akart  vele 
egyezni. 

Az  olasz  háború  kitörése  reánk  nézve  sorsdöntő  volt.  Az  erők 
ugy  sem  kedvező  egyensúlyát  méginkább  kárunkra  befolyásolta  és 
szomorú  végzetünk  egyik  legfőbb  okává  vált.  De  egy  mellék  rosszha- 
tása is  volt:  Wien  és  Berlin  között  megrontotta  a  jó  viszonyt.  Ha 
Bülow  herceg  és  a  mi  diplomáciánk  igazán  össze  tudnak  játszani, 
valószínű,  hogy  eredményt  érhettek  volna  el.  így  Bülow  kisérlete 
a  Quirinalt  nem  tudta  visszatartani,  nálunk  pedig  soha  meg  nem 
szűnő  fájdalmas  érzést  hagyott  hátra  s  egyik  okává  vált  annak 

a  ki  nem  elégítő  viszonynak  a  szövetségesek  között,  melyre 
még  később   rá  fogok  térni. 

Romániára  vonatkozólag  a  háború  alatt  nem  voltam  orien- 
tálva. Ma  sem  tudom  megitélni,  lehetett  volna-e  visszatartani 
a  beavatkozástól.  Benyomásom  azonban  az,  hogy  Romániának 
magatartása  főleg  katonai  helyzetünktől  függött,  és  keleti  szomszé- 
dunk csak  akkor  maradt  volna  neutrális,  ha  nem  hiszi,  hogy 
letörünk,  elsősorban,  ha  a  keleti  harctéren  felülínaradunk,  ami 
szintén  egy  érv  volt  amellett,  hogy  főerőnket  Oroszország  ellen 
használjuk  fel. 

Nagy  hibát  követtünk  el  az  amerikai  kérdésben.  Én 
nem  hittem,  hogy  Wilson  a  háborúban  részt  akar  venni.  Abban 
a  nézetben  voltam,  hogy  neki  az  az  ambíciója,  hogy  nevét  a 
világtörténelemben,  mint  a  világbéke  megteremtője  örökítse  meg. 
Ennél  nemesebb  szerep,  dicsőbb  feladat  embernek  vagy  nem- 
zetnek nem  is  juthatott  volna,  mint  a  világtörténelem  leg- 
öldök'.őbb  háborúját  befejezni,  a  legfontosabb  béketárgyalásnál 
az  emberi  közérzületet  és  közérdeket  képviselni,  a  pártok  fe- 
lett álló  birói.  szerepet  betölteni.  Ezen  utat  követve  Wilson 
Amerika  tradíciójának  is  megfelelhetett  volna,  amely  mindig 
abban  állott,  hogy  lehetőleg  ne  avatkozzon  be  európai  ügyekbe. 
Nekem  ma  is  az  benyomásom,  hogy  Amerikát  ettől  a  beavatkozás- 
tól vissza  lehetett  volna  tartani,  de  nem  lett  volna  szabad  érdekeit 
és  büszkeségét  egyaránt  megsérteni  és  nem  lett  volna  szabad  szá- 
mára oly  casus  bellit  teremteni,  mint  aminőt  nyújtottunk  Angliá- 
nak Belgium  neutralitásának  megsértésével,  olyat,  mely  a  széles, 
demokratikus  néprétegeket  magával  birja  ragadni. 

Népszerűtlen  háborút  Amerika  nem  folytathat.  Bismarck 
szépen  fejtette  ki  abban  a  Salisburyhoz  irt  levélben,  melyről 
már  megemlékeztem,  hogy  Németország  millióit  nem  mozgósít- 
hatja, bárki  legyen  a  császár  és  bármit  akarjon  is  az,  ha  a 
háború  okát  a  nemzet  nem  érti  meg  és  nem  helyesli.  Amerikára 
nézve  ez  még  kétségtelenebbül  igáz  mint  Németországra  nézve. 

De  a  tengeralattjáró-harccal  ideális  casus  belli-t  szolgál- 
tattunk Amerikának,  —  olyat,  mely  nagyon  megkönnyítette,  hogy 
az  európai  háborúba  avatkozzék.  Amerika  önérzetét  bántotta,  hogy 
semmibe  sem  veszik  fenyegetődzését.  Nagy  kereskedelmi  érdekeit 
veszélyeztette  a  tengeralattjáró-harc.  Érzelmeit  mélységesen  sér- 
tette a  nők  és  gyermekek  megöletése.  A  nemzetközi  jog  tagadhatat- 
lan figyelmenkivül  hagyása  szintén  hatásos  fegyvert  szolgáltatott 
a  harci  pártnak.  És  ha  létezett  volna  még  a  legparányibb  béke- 
lehetőség, ezt  illuzóriussá  tette  a  német  kormány  nyilvánosságra 
jutott  azon  terve,  hogy  Mexikóval  és  Japánnal  szövetkezzék  Ame- 
rika ellen,  azon  Mexikóval,  mely  Amerikában  a  legnagyobb  gyűlölet 
és  megvetés  tárgyát  képezi. 

Mikor  1916  nyarán  Berlinben  jártam,  alkalmam  volt  a 
kérdést  több  vezérpolitikussal  megbeszélni.  A  kancellár  megerő- 
sítette azon  impressziómat,  hogy  a  tengeralattjárók  alkalmazása 
végzetes  hiba  lenne.  Ö- világosan  kifejtette  nekem,  hogy  a  ten- 
geralattjáró-háború nem  fogja  a  katonai  döntést  meghozni,  hogy 
Amerikát  aktivitásba  fogja  szorítani  és  hogy  akkor  elvesztettük 
a  játszmát,  mert  Amerika  nagy  erejével  nem  birunk  az  adott 
körülmények  között  megbirkózni. 

A  konzervatív  vezérférfiak  ellenben  mindent  a  tengeralatt- 
járó-háborútól vártak.  Megdöbbentett  látni  és  hallani,  hogy  mily 
egyoldalú  daccal  ragaszkodtak  ahhoz  a  reményhez,  hogy  ezzel 
a  fegyverrel    fő  ellenségüket,   Angliát,  térdre  szorítják. 

Nem  tudom  mi  vezette  Bethmann-HoUweget  álláspontjá- 
nak megváltoztatásában.  Lehet,  hogy  időközben  arra  a  meg- 
győződésre jutott,  hogy  Amerika  úgyis  hadat  fog  üzenni.  Lehet, 
hogy  a  közvélemény  nyomása  előtt  hajolt  meg.  Lehet,  hogy 
attól  félt,  hogy  az  egész  német  közvélemény  a  császárt  fogja 
átkozni  és  felelőssé  tenni  ha  nem  mer  ehhez  az  eszközhöz  nyúlni. 
Ha  nem  tévedek,  hasonló  ok  akadályozta  meg  a  német  csá- 
szárt abban  is,  hogy  a  London  elleni  Zeppelin-támadásokat  be- 
szüntesse, melyek  természetesen  nem  feleltek  meg  a  császár  izlé- 

sének  és  a  kancellárnak  sem  tetszettek,  melyektől  azonban  a 
közönség  annyit  várt,  hogy  a  felelős  tényezők  ugy  hiszem  jobb 
belátásuk  ellenére  kénytelenek  voltak  az  áradattal  úszni.  Ha 
lelkiismeretük  tiltotta  volna  e  fegyverek  használatát,  bizton 
nem  engedtek  volna  a  nyomásnak,  de  mivel  csak  a  célszerüt- 
lenségük  miatt  fáztak  e  fegyver  igénybe  vételétől,  nem  mertek 
a  közhangulattal  dacolni,  amely  nem  értette  és  nem  tűrte  meg, 
hogy  a  tengeri  blokád  alatt  kinlódó  társadalom  Anglia  iránt 
kíméletet  gyakoroljon. 

Ha  igazságosak  akarunk  lenni  ezt  meg  kell  érteni.  Ma 
még  korai  teljes  objektivitást  várni,  de  meg  kell  jönnie  nem- 
sokára annak  az  időnek,  mikor  az  ellenséges  nemzetek  képesek 
lesznek  egymás  eljárását  józanon  megítélni.  Az  entente  nagy 
közvéleménye  arról  van  meggyőződve,  hogy  a  német  nemzet 
tudatosan  provokálta  a  háborút  azért,  hogy  a  világuralmat 
biztosítsa.  Természetesen  óriási  nála  a  megbotránkozás  és  erkölcsi 
felháborodásában  telekürtöli  a  világot,  hogy  hogyan  lehet  ilyen 
bűnös  célok  szolgálatában  oly  kegyetlen  eszközöket  használni, 
mint  a  Zeppelin,  mint  a  tengeralattjáró  ?  Pedig  ez  nem  indo- 
kolt. A  nemzetek  az  önfentartó  ösztön  hatása  alatt  az  élet-halál 
küzdelem  percében  a  dolgokat  rendesen  ugy  látják,  ahogy  azok 
őket  az  erélyes  cselekvésre  ösztökélik,  ahogy  azok  lelkiismeretü- 
ket megnyugtatják.  A  német  nemzet  arról  volt  meggyőződve, 
hogy  az  angol  irigység,  a  francia  revanche-vágy,  a  szláv  ambició 
őt  széjjel  akarja  tépni,  hogy  régen  kieszelt,  tervszerű  machivel- 
likus  összeesküvéssel  áll  szemben,  olyannal,  melynek  cudarságával 
csak  az  ententeállamok  hipokrizise  és  álszenteskedése  versenyez- 
het. És  mi  sem  természetesebb,  mint  hogy  ő  is  a  végletekig 
felháborodjék,  amikor  ez  a  gálád  támadás  a  blokád  csúnya  és 
jogtalan  fegyverét  használja.  Azok,  akik  a  németek  közül  nem  Ítél- 
tek ily  keményen  az  ellenfél  intenciói  felett,  erre  a  legkíméletlenebb 
harcmodorra  abból  merítettek  jogcímet,  hogy  ők  nem  akarták  az 
entente  nemzetei  ellen  való  háborút.  A  császár,  a  kancellár,  akik 

a  világháborútól  borzadtak,  akik  azt  hitték,  hogy  annak  elke- 
rülése végett  elmentek  azon  végső  határokig,  amelyeket  a  nem- 
zet érdeke  megenged  és  akik  az  entente  inditó  okait 
szigorúan  elitélték,  hajlandók  a  legerősebb  eszközökhöz  nyúlni, 
hogy  a  vezetésükre  bizott  nemzetet  megmentsék.  Az  angol 
vagy  francia,  aki  látta  a  német  repülők  pusztításának  lélek- 
tani következményeit,  aki  magán  tapasztalta,  hogy  minő  lelki- 
állapotot teremt  az  ártatlanul  szenvedő  testvérek  fájdalma,  a 
fegyvertelenek  megöletése,  megérthetné,  hogy  milyen  vaditó 
hatással  volt  a  német  kedélyre  a  blokád  tömeggyilkossága.  A 
front  mögött  több  német,  osztrák,  magyar,  török,  bolgár  pusz- 
tult el,  mint  entente  polgár.  A  tengeralattjárók  csak  a 
veszélyeztetett  tengeri  zónákon  járó  egyéneket  károsították, 
Zeppelin  aránylag  kevés  volt,  holott  a  blokád  nálunk  ki- 
vétel nélkül  mindenkit  ért.  Különösen  nagy  volt  a  szenvedés 
és  pusztulás  a  betegek,  a  szegények,  az  aggok  és  gyermekek 
soraiban.  Az  a  kilátás,  hogy  ha  nem  sikerül  az  ellenséget  hama- 
rosan megtörni,  vagy  ha  nem  adjuk  meg  magunkat  kegyelemre, 
az  itthon  élő  lakosság  szörnyű  éhhalált  fog  halni,  ez  a  kilátás 
hozta  létre  azt  a  közhangulatot,  hogy  ne  legyünk  finnyásak 
a  fegyverek  megválasztásánál,  de  minden  sikert  igérő  eszközt  meg 
kell  ragadnunk.  Ezen  lelkiállapot  hatása  alatt  nem  a  kegyetlen- 
séget tartották  bűnnek,  hanem  a  kíméletet  —  bűnnek  saját 
nemzetük   és   családjuk  iránt. 

A  lezajlott  katasztrófának  talán  legtragikusabb  vonása, 
hogy  nagyműveltségű  és  magas  erkölcsi  alapokon  álló  nemzetek 
ilyen  lelkiállapotba  juthattak.  Valóban  nem  helyes,  nem  igazsá- 
gos egyoldalúan  csak  egyes  nemzeteket  elitélni,  mert  nagy  voná- 
sokban mind  egyenlően  viselkedtek.  Ha  magunkba  szállunk, 
mindnyájunknak  el  kell  ismernünk,  hogy  igen  sok  a  vadállat  az 
emberben  és  hogy  mindnyájunknak  van  bűne,  hogy  annak,  aki  a  blo- 
kádot használta,  ép  oly  kevéssé  van  joga  azt  megvetni,  azt  elitélni, 
aki  a  tengeralattjáró  háborút  vette  igénybe,  mint  megfordítva.  Aki 

az  egyik  fegyvert  használta,  kétségtelenül  a  másikat  is  használná,  ha 
módja  volna  rá.  Aki  igazságtalan  támadás  folytán  végveszedelemben 
lévőnek  hiszi  nemzetét,  az  jogosnak  tartja  mindazon  fegyverek 
használatát,  melyekről  máskülönben  hallani  sem  akarna,  sőt  el- 
némrt  magában  minden  lelkiismereti  aggályt,  ha  ellenfele  a  táma- 
dás érdekében  kivételesen  éles  eszközöket  vesz  igénybe.  Ezek  meg- 
állapításával talán  sok  ellenséget  csinálok  magamnak,  mert  sen- 
kit sem  elégitek  ki,  de  nem  bánom.  Ki  kell  az  igazságot  mondani, 
tekintet  nélkül  a  momentán  hatásra,  mert  csak  az  igazságnak 
van  gyógyító  ereje.  Csak  azt  hangsúlyozom  és  kérem,  hogy  senki 
se  tegye  a  fentebbiekért  a  magyar  nemzetet  felelőssé,  ez  az  én 
egyéni  nézetem,  melyért  csak  én  felelek. 

A  mi  kormányunk,  ugy  látszik,  jó  ideig  fázott  a  tengeralatt- 
járó harc  elfogadásától.  Nem  hitt  hatályosságában.  Végre  azon- 
ban mégis  engedett.  Mikor  Tisza  miniszterelnök  velem,  mint 
az  ellenzék  egyik  vezérével  a  megtörtént  döntést  közölte,  már 
fait  accomplival  állottunk  szemben.  Csak  arra  kért,  hogy  a 
megtörtént  határozatot  vegyük  tudomásul.  Nekem  a  szakkér- 
désben nem  volt  és  nem  lehetett  önálló  véleményem.  Tekintettel 
arra,  hogy  Bethmann-Hollweg  azok  dacára,  amiket  nekem  pár 
hónappal  azelőtt  mondott,  ehhez  a  rendszabályhoz  hozzájárult, 
az  volt  a  benyomásom,  hogy  a  tengeralattjáró  flottának  minden 
várakozásnál  nagyobb  mértékben  kellett  megszaporodnia  és  hogy 
igy  katonai  hatása  döntőbbé  vált,  mint  azt  előbb  gondolták. 
Súlyos  aggodalmam  volt  azonban  abban  a  tekintetben,  hogy  ez 
az  újfajta  blokád  milyen  visszahatással  lesz  Amerika  magatartá- 
sára, amit  nem  is  hagytam  szó  nélkül.  Tisza  is  számitott 
Amerika  beavatkozására,  de  a  katonai  körök  azon  reményére  hi- 
vatkozott, hogy  Európában  a  harc  el  fog  dőlni,  mielőtt  Amerika 
erejét  megszervezhetné  és  a  tengeralattjárók  által  akadályozva  a 
kontinensre  küldhetné.  Inkább  tartott  a  nagy  köztársaság  beavat- 
kozásának erkölcsi  hatásától  és  attól,  hogy  Amerika  példáját  más 
o'y  európai  államok  is  követni  fogják,  melyek  közelebb  vannak  a 

harctérhez,  mint  direkt  katonai  erejétől.  Ugy  vettem  ki,  hogy  ő 
a  tengeralattjáróktól  nem  várta  Anglia  azon  gyors  letörését, 
amelyet  az  admiralitás  vérmesebb  számitói  nálunk  is  Ígértek, 
velem  szemben  azonban  magáévá  tette  azt  a  tételt,  hogy  a  ten- 
geralattjárók az  európai  harctéren  azáltal  fognak  döntő  befolyást 
gyakorolni,  hogy  nehezítik  ellenségeink  csapatszállitását  és  tech- 
nikai felszerelését.  Ugy  látszott,  hogy  a  végső  győzelmet  a  francia 
harctéren  ő  is  ettől  a  beavatkozástól  várta. 

De  ez  a  számítás  sem  vált  be.  Ellenségeink  mozgási  szabad- 
sága megmaradt  és  az  angol-francia  front  le  nem  tört.  Angliát 
nem  lehetett  kiéheztetni.  Amerika  csapatait  kellő  időben  és  döntő 
erővel  átszállította  anélkül,  hogy  ugyanakkor  az  entente  ellátása 
lehetetlenné  vált  volna.  A  háborút  ezzel  végleg  elvesztettük.  Beth- 
mann-HoUweg  jóslata  pontról-pontra  bekövetkezett. 

Én  a  parlamentben  a  kormány  elhatározását  tudomásul  vet- 
tem, de  beszédemben  azt  mondtam  (1917.  febr.  26),  hogy  a  tenger- 
alatti háború  használata  ,,csak  akkor  volt  helyes,  ha  oly  hatályos, 
hogy  esetleges  uj  ellenségek  beavatkozása  kevesebb  hátrányt 
okoz,  mint  amennyi  haszonnal  jár  a  fegyver.  Hogy  vájjon  igy 
lesz-e,  azt  mi  (az  ellenzék)  nem  tudjuk,  azért  mi  nem  vállal- 
hatunk felelősséget,  azért  a  hadvezetőség  felelős."  Utólagos,  telje- 
sen meddő  kételyek  hangoztatása  által  nem  akartam  a  nemzet  nyu- 
galmát és  önbizalmát  aláásni,  défaitizmust  terjeszteni,  mint  ahogy 
Károlyi  tette.  Hasonló  helyzetben  újra  igy  cselekednék.  Egészen 
más  kérdés,  hogy  mint  felelős  tényező  ez  elhatározáshoz  előzetesen 
hozzájárultam  volna-e.  Mindenesetre  csak  abban  az  esetben  tettem 
volna  ezt,  ha  a  katonák  meggyőztek  volna  számításaink  helyességé- 
ről. Német  nyomás  miatt  semmi  esetre  sem,  mint  ahogy  azt  Czernin 
tette,  aki  a  végzetes  következményeket  megjósolta  és  mégis 
felelősséget  vállalt  értök.  Ebben  a  háborúban,  melyben  Ausztria  és 
Magyarország  létét  és  mindenét  kockáztatta,  melynek  győzelmes 
befejezése  mindennap  kétségesebbé  vált,  semmi  nyomás  hatása 
.  alatt,  senki  kedvéért  nem   volt   szabad   tudatosan   ujabb    hibát 

elkövetni.  Inkább  el  kellett  volna  Németországtól  válni,  mint- 
sem oly  eszközhöz  nyúlni,  melynek  káros  voltáról  meg  voltunk 
győződve.  Barátságos  viszonyban  levő  államférfiak  és  hadvezérek 
hibás  számításáért  és  szenvedélyéért  nem  volt  szabad  tönkre  tenni 
a  nemzetet,  melynek  életfentartása  a  kormány  kötelessége  volt. 
A  háború  alatt  felmerült  külpolitikai  kérdések  közül  sokat 
foglalkoztam  a  lengyel  kérdéssel.  A  nagyközönség  elé  én  vittem 
a  Neue  Freie  Presse  cikkében  (1915.  szept.),  a  magyar  parla- 
mentben én  hoztam  fel  először  (1915.  dec.  17).  Ezt  a  kérdést  a 
legsürgősebbek  és  legfontosabbak  egyikének  tartottam.  Az  igaz- 
ság és  az  érdek,  az  érzés  és  a  számítás  ugyanegy  irányba  tereltek. 
Az  egyetlen  helyes  politikának  azt  tartottam,  mindent  elkövetni, 
hogy  a  lengyel  nemzetet  kielégítsük  és  megnyerjük.  Ellenségeink 
azzal  vádoltak,  hogy  mi  a  kis  nemzeteket  el  akarjuk  nyomni, 
tönkre  akarjuk  tenni.  Harci  jelszavukká  vált,  hogy  ők  védik  az 
összes  gyengéket.  Szerbia  és  Belgium  esete  hatalmas  eszközt  adott 
kezükbe  ily  irányú  agitációra.  A  lengyel  kérdés  igazságos  megol- 
dása, egy  alávetett  nemzet  felszabadítása,  egy  régi  bün  helyre- 
hozatala fényes  cáfolata  lett  volna  az  ilyen  vádaknak,  és 
egyszersmind  kedvező  alkalom  a  világ  közvéleménye  előtt  erősen 
kompromittált  ügyünkön  javíthatni.  E  mellett  barátot  szerezhet- 
tünk az  egyik  fő  harctéren  és  bizonyos  idő  múlva  uj  katonai 
anyaghoz  juthattunk  volna.  Mind  ezeket  a  célokat  a  legjobban 
az  úgynevezett  osztrák-lengyel  megoldás  biztosíthatta  volna, 
melynek  alapgondolata  volt  Oroszlengyelországból  és  Galíciából 
egy  szuverén  államot  alkotni,  a  koronát  a  mi  uralkodónknak 
juttatni  és  a  dualizmus  helyére  a  trializmust  állítani.  A  Habs- 
burg monarchia  csakis  Lengyelországban  várhatott  olyan  terü- 
leti terjeszkedést,  amely  valóban  erősíthette,  amely  nincs 
ellentétben  az  illető  lakosság  érzelmeivel  és  érdekeivel,  nem 
jár  egy  nép  szabadságának  eltiprásával,  ellenkezőleg,  egy 
népet  felszabadított  volna.  Ezen  megoldás  Oroszországot  meg- 
fosztotta   volna    legveszélyesebb  offenzív  bástyájától    és    amel- 

lett,  hogy  nekünk  előnyös  stratégiai  határt  biztosit,  még  sem 
teremtett  volna  oly  helyzetet,  melyet  a  cárok  birodalma  el 
nem  viselhet. 

Minden  más  irányú  megoldásban  veszélyt  láttam,  mely  egy 
fontos  országrész  elvesztéséhez  vagy  veszélyeztetéséhez  vezetett 
volna  még  győzelmünk  esetében  is.  Ha  semmit  sem  teszünk  Lengyel- 
ország érdekében,  előre  látható,  hogy  a  lengyel  nemzet  Oroszország 
szárnyai  alá  fog  menekülni.  Amit  tőlünk  hiába  várt,  azt  Oroszor- 
szág, legalább  részben,  meg  fogja  neki  adni.  Ha  nem  is  szabadítaná 
fel,  legalább  egyesíthetné  a  három  részre  oszlott  nemzetet.  Ez  az 
érzés  Galicián  is  erőt  venne,  melynek  népe  nem  az  osztrák,  hanem 
mindig  a  lengyel  érzelmi  világot  élte.  Ha  Lengyelországot  Németor- 
szághoz csatolnék, ez  a  lengyelek  fájdalmas  szolgaságát  jelentené, 
melytől  jobban  borzad  az  orosz  zsarnokságnál.  Eddigi  szláv  urát  a 
germán  váltaná  fel,  aki  erősebb  és  akivel  nagyobb  összeütközései  is 
voltak  az  utolsó  évtizedekben,  mint  az  oroszszal.  Az  a  megoldás, 
mely  Lengyelországot  felosztotta  volna  Ausztria-Magyarország  és 
Németország  között,  a  melyet  szintén  többen  kívántak,  ismétlése 
lett  volna  a  18-ik  század  történelmi  főbűnének  és  igazolná  az  elle- 
nünk felhozott  vádakat  s  mesterségesen  ápolná  lengyel  talajon  a 
forradalmi  hangulatot  oly  korban,  mikor  a  forradalom  veszélye 
úgyis  imminens.  Ez  az  erkölcstelenség  a  legfontosabb  harcterek 
egyikén  elkeseredett  ellenséget  szerzett  volna  nekünk. 

Ha  a  varsói  tartományból  önálló  országot  próbáltunk  volna 
alkotni,  az  irredentizmus  melegágyát  mesterséges  módon  készítet- 
tük volna  elő.  Olyan  életképtelen  kis  ország  jönne  létre,  amelynek 
egyetlen  célja  volna  az  egyesülés  és  felszabaditás  hírnökévé  válni. 
Magunknak  csináltunk  volna  egy  uj  Szerbiát  azzal  a  különbséggel, 
hogy  a  lengyel  nép  egysége  fiizikai  és  erkölcsi  tény,  holott  a 
délszláv  egység  csak  is  fizikai. 

Felmerült  a  két  kormány  között  a  kondominium,  a  közös 
birtoklás  gondolata,  a  Schleswig-holsteini  szerencsétlen  politikánk 
utánzása,  az  a  szörnyűséges  gondolat,  mely  Németországgal  való 

biztos  öszszeveszéshez  vezetett  volna,  s  amelynek  már  puszta 
felvetése  is  erősen  bántotta  a  lengyeleket,  kik  sérelmet  láttak 
abban  a  felfogásban,  mintha  régi  nagy  történeti  múltjuk  ellenére 
tutelára  szorulnának. 

Az  a  megoldás,  hogy  Lengyelország,  mint  független  állam 
közjogi  kapcsolatba  lépjen  Ausztria-Magyarországgal,  kedvező 
visszhangra  talált  ép  ugy  Ferenc  József,  mint  Károly  császár-király- 
nál. De  ennek  dacára,  sajnos,  nem  tudtunk  ez  irányban  komoly  lé- 
pést tenni  és  az  érdekelt  felekkel  kellő  időben  megegyezni.  Sokáig 
a  mi  vezető  férfiaink  sem  voltak  tisztában  egymással.  Tisza  hatá- 
rozottan ellenezte  a  tervet.  Mikor  először  hallotta  tőlem,  hogy  én 
ezen  megoldásnak  vagyok  a  hive,  legnagyobb  csodálkozásának 
adott  kifejezést.  ,,Nana",  mondotta,  „csak  nem  akarod  a  dualiz- 
must feladni,  éppen  te,  kinek  atyja  a  dualizmust  teremtette  s  aki 
mindeddig  hive  voltál  e  rendszernek." 

ö  a  magyar  érdekek  veszélyeztetését  látta  abban,  hogy  Ausz- 
tria és  Lengyelország  esetleg  majorizálhatna  bennünket.  Lengyel- 
országot ő  is  meg  akarta  szerezni  a  monarchia  számára,  de  Ausztriá- 
hoz akarta  csatolni  körülbelül  oly  viszonyban,  mint  aminőben 
Horvátország  állott  hozzánk.  S  az  Ausztria  és  Magyarország  közti 
egyensúly  helyreállítása  céljából  Dalmáciát  és  Bosznia-Hercegovi- 
nát kivánta  a  magyar  szent  korona  alá  helyezni.  Minden  érvelésem 
hiábavaló  volt.  Hiába  mutattam  rá  arra,  hogy  ha  igaz  is,  hogy  a 
dualizmus  elvész,  de  a  magyar  állam  függetlensége  jobban  dombo- 
rodnék ki  és  több  reális  biztosítékot  nyerne,  mint  eddig,  mert  a 
bürokratikus  centralizált  Ausztriát  a  trializmus  végleg  eltemetné  és 
a  tiszta  nemzeti  alapon  álló  Magyarország  a  nemzeti  lengyel  állam- 
ban erős  támaszt  nyerne.  A  magyar  hadsereg  nemzeti  jellegét  és  a 
parlament  vétójogát  a  külügyek  terén  a  lengyel  hadsereg  és 
a  lengyel  parlament  hasonló  joga  biztosítaná.  Hiába  érvel- 
tem avval  is,  hogy  a  dualizmus  és  paritás  úgyis  elvesztené  reális 
létalapját,  ha  Lengyelország  Ausztriához  csatoltatnék  és  igy  egy 
40  millió  lakosságú  ország  állna  szemben  a  20  millió  lakossal  biró 

Szent  István  koronájával,  hogy  Varsót  képtelenség  Bécsből  kor- 
mányozni, hogy  az  a  függetlenség,  mely  már  a  két  milliónyi  Hor- 
vátországnak sem  elég,  nem  elégítheti  ki  a  20  milliónyi  Lengyel- 
országot a  maga  nagy  múltjával  és  tradícióival,  hiába  fejtettem  ki 
azon  meggyőződésemet  is,  hogy  ha  a  dualizmus  akadályozná  meg 
azon  alakulást,  mely  Tisza  szerint  is  az  egyetlen  helyes  Európa,  a 
monarchia,  a  dinasztia  és  Magyarország  érdekében,  akkor  a  dualiz- 
mus úgyis  tarthatatlanná  fog  válni.  Tisza  nem  tágított.  Abban 
konkludált,  hogy  inkább  maradjon  Lengyelország  orosz,  inkább 
osszuk  fel  Ausztria  és  Németország  között,  mintsem  hogy  a 
lengyelek  kedvéért  feladjuk  a  dualizmust.  A  dualizmus  és 
paritás  Tjsza  egész  politikai  rendszerének  oly  változatlan  talp- 
köve volt,  hogy  akkor  sem  akarta  feladni,  mikor  a  világháború 
uj  világhelyzetet  teremtett. 

Hatalmas  egyéniségéből  hiányzott  az  a  szellemi  rugékony- 
ság,  mely  az  uj  helyzethez  való  alkalmazkodást  elősegíti.  Nem 
tartozott  azon  államférfiak  közé,  akik  figyelve  a  fejlődést,  min- 
dig tanulnak  és  készek  az  újhoz  alkalmazkodni.  Ö  a  legtöbb 
kérdésben  megállt  ott,  ahová  fiatal  korában  jutott.  Mint 
vezető  államférfiú,  azt  tekintette  feladatának,  hogy  megvaló- 
sítsa és  fentartsa  mindazt,  amit^  mint  serdülő  ifjú  helyesnek 
ismert  meg  és  amihez  egész  pályafutásán  át  erős  hittel,  szilárd 
jellemmel  ragaszkodott.  Ez  tette  egyrészt  erőssé  —  emelte  hí- 
veinek belé  helyezett  bizalmát,  —  imponált  —  de  az  volt  gyen- 
géje is,  mert  szembe  helyezte  nem  egyszer  azzal  a  törvénnyel, 
hogy  az  élet  változásával  a  politikának  is  változnia  kell. 

De  az  uj  koncepció  nemcsak  nálunk,  hanem  Ausztriában 
is  sok  nehézségekbe  ütközött.  Az  osztrák  államférfiak  nagy  része 
nem  akarta  Galíciát  azért  elveszteni,  hogy  Lengyelországot  meg- 
nyerje a  monarchia  számára.  Biztosítékot  követelt,  hogy  Lengyel- 
ország gazdaságilag  Bécstől  függő  marad  és  pedig  állandóan  függő, 
nehogy  ugy  járjanak  vele,  mint  Magyarországgal,  melynek  pia- 
cát időről-időre  nehéz  tárgyalásokkal  kellett  megvásárolni.  Rossz 

néven  vették  a  sárga-feketék,  hogy  még  a  legmagasabb 
rangú  és  állású  lengyeleknél  —  az  udvar  dédelgetett  fiaiban  is 
a  lengyel  nemzeti  érzés  bizonyult  az  egyedüli  erőnek.  Nehezen 
birt  az  az  igazság  érvényre  jutni,  hogy  csak  a  lengyel  nemzet 
kielégítésével  létrejött  megegyezés  áll  erkölcsi  alapon,  és  minden 
más  megoldás  uj  Achilles-sarok  számunkra. 

Mikor  Tisza  megbukott,  Magyarország  nem  állt  többé  út- 
jába az  osztrák-lengyel  megoldásnak,  de  azért  világos  megegye- 
zés az  osztrák  és  a  magyar  kormány  között  ekkor  sem  jött  létre, 
sőt  —  azt  hiszem  —  még  a  magyar  kormány  sem  jutott  vég- 
leges megállapodásra. 

Természetes,  hogy  ez  a  helyzet  nagyon  megnehezítette  azt 
az  úgyis  nagyon  nehéz  feladatot,  hogy  e  kérdést  Németország- 
gal tisztázzuk.  Mikor  épp  a  lengyel  kérdés  miatt  Berlinbe 
mentem  (1915  őszén),  azt  tapasztaltam,  hogy  Németországgal, 
főleg  Bethmann-HoUweggel  meg  lehet  egyezni,  aki  belátta, 
hogy  a  lengyelek  és  németek  között  a  történelem  és  az  érzelmi 
motivum  nehezen  áthidalható  szakadékot  teremtett  és  hogy  az 
egyetlen  természetes,  a  népek  akaratának  megfelelő  kibontakozás 
az  általam  képviselt  gondolat  volt.  A  kancellár  a  Németország- 
gal való  gazdasági  és  katonai  megegyezés  esetében  kész  lett 
volna  az  általam  képviselt  megoldást  elfogadni. 

De  Bethmann-Hollweg  egy  percig  sem  volt  Németország- 
ban a  helyzet  ura.  Nagy  erők  dolgoztak  ellene  is,  a  lengyel- 
osztrák megoldás  ellen  is.  Az  Oberkommando  hallani  sem  akart 
arról,  hogy  Lengyelországról  lemondjon.  Mivel  ő  hódította  meg, 
absolut  jogot  formált  reá.  Abból  indult  ki,  hogy  mi  nem  bír- 
juk a  lengyeleket  megszervezni  és  megvédeni  az  orosz  nyomás 
elől,  hogy  csak  német  tudás  és  német  fegyelem  lesz  erre 
képes  és  Lengyelország  sorsa  Németországot  nagyon  közelről 
érinti,  mert  Lengyelország  védi  a  keleti  határát.  Rámutattak  a 
galíciai  slendriánra,  a  ruténok  közt  elszaporodott  árulásokra, 
mint  annak  bizonyítására,    hogy    az    osztrák    nem  fogja  tudni 

a  lengyelt  az  orosz  befolyás  alól  felszabadítani.  Kevés  rokon- 
szenv is  volt  a  németekben  a  lengyelek  iránt,  kevés  bizalom 
a  lengyelek  jóakaratában.  A  német  ipar  a  lengyel  nyersanyagot 
maga  számára  akarta  megszerezni.  Az  alldeutschok  talán  legszí- 
vesebben magára  Német-Ausztriára  is  rátették  volna  kezüket. 
Hallani  sem  akartak  arról,  hogy  ehelyett  Lengyelország  is  a  Habs- 
burg-monarchiához csatoltassék.  Mentől  kevesebb  kilátás  volt 
nyugat  felé  való  terjeszkedésre,  annál  nehezebb  volt  azt  a  meg- 
oldást elfogadtatni,  amely  Lengyelország  élére  a  mi  dinasztián- 
kat állította  volna.  Hogy  volna  a  német  közvélemény  előtt  az 
képviselhető,  hogy  ők,  az  erősebbek,  az  igazi  győzők,  üres  kéz- 
zel kerüljenek  ki  a  harcból,  amikor  a  gyengébb  szövetséges 
uj  királyságot  szerez  ? 

Nem  csoda,  hogy  a  koalíció  nehézségei  következtében  bi- 
zonyos bizalmatlanság  kezdett  széles  német  körökben  velünk 
szemben  elterjedni  és  hogy  azzal  az  aggodalommal  is  találkoz- 
tunk, hogy  ha  Varsó  és  Prága  egy  kézbe  kerülnének,  a  körül- 
zárt Szilézia  fenyegetve  lenne  és  hogy  a  20  millió  lengyel  a 
Habsburg-dinasztiát  szláv  irányba  fogná  terelni  és  a  német  szö- 
vetséget lehetetlenné  fogná  tenni. 

Ilyen  körülmények  között  tehát  nehéz  volt  Berlin  hozzá- 
járulását elnyerni,  nehéz  főleg  addig,  amig  magunk  se  tudtuk 
világosan,  hogy  mit  akarunk,  hogy  miképen  illesztjük  be  a 
Habsburg-monarchiába  ezt  az  uj  országot  és  hogy  milyen  lesz 
a  német-osztrák-magyar  viszony.  E  bizonytalansággal  járó  inga- 
dozásunk következtében  Lengyelországban  sem  alakult  ki  erős 
közhangulat  mellettünk. 

Mikor  1916.  év  nyarán  a  német  kancellárt  újból  láttam, 
már  ő  is  keresztülvihetetlennek  tartotta  azt  a  gondolatot,  melyet 
néhány  hónappal  korábban  (1915  október)  előttem  helyeselt. 
Most  Németország  a  varsói  tartományokból  egy  német  fejedelem 
alá  helyezett  Puffer-staatot  akart  alkotni.  Ez  is  téves  gondolat 

volt  és  nem  valósult  meg.  Végül  független  országot  alakítottunk 
e  tartományból. 

Az  uj  leng\'el  államnak  azonban  nem  adtak  sem  testet,  sem 
lelket.  Lengyelországot  papíron  önállóvá  tették,  tényleg  azonban 
a  két  szomszéd  hatalom  között  megosztották  s  minden  önállóság- 
tól megfosztották.  A  kormányzás  idegen  katonák  kezében  volt. 
A  lengyel  régensség  nem  bírt  komoly  hatáskörrel.  Az  ország 
határai  sem  voltak  megállapítva.  A  papiros-függetlenség  tűrhetet- 
lenebbé tette  a  tényleges  szolgaságot.  S  ezért  az  értéktelen  papi- 
ros-exisztenciáért  cserébe  véráldozatot  kívántak  és  pedig  naiv  mó- 
don nem  a  lengyel,  hanem  a  német  vezetés  alatt  álló  hadsereg  szá- 
mára. Ug\'anaznap,  mikor  proklamálták  a  lengyel  királyságot,  már 
katonákat  is  kértek  ettől  a  csupán  látszólagos  életet  élő  államtól. 

S  a  két  szövetséges  hatalom  folyton  versenyzett  egymással, 
arai  mindkettőnek  tekintélyét  aláásta  s  minket  is  megakadályozott 
abban,  hogy  azt  a  rokonszenvet  biztosítsuk  a  magunk  számára, 
amit  a  lengyelek  nekünk  előlegezni  hajlandók  voltak.  Hibáink 
koronáját  a  cholmi  tartomány  Ukrajnának  való  átadása  képezi, 
mely  tartomány  katonailag  Lengyelország  védelmére  elkerülhet- 
lenül  szükséges,  melynek  lakossága  többségében  lengyel,  mely 
emellett  különösen  kedves  minden  lengyel  hazafi  előtt  azért  a  sok 
küzdelemért,  amelyet  a  múltban  érte  folytatott.  A  lengyelek  kor- 
mányunkat direkt  szószegéssel  is  vádolták  e  tartomány  átadásáért. 

Lengyel  politikánk  számlája  tehát  nagyon  kedvezőtlen  volt.  A 
német  szövetséget  gyengítette,  a  lengj'el  nemzetet  nem  nyerte  meg, 
a  várt  katonaságot  sem  hozta  meg,  amellett  még  nehezítette  az 
orosszal  való  különbékét.  Több  kölcsönös  bizalom,  jobb  egyet- 
értés a  nemzet  iránt  tanúsított  több  rokonszenv  és  gyorsabb  el- 
határozás mellett  a  lengyel  kérdés  összekötő  kapocs  lehetett  volna 
a  két  szövetkezett  nagyhatalom  között  és  a  leng\'elek  igazi  támoga- 
tását biztosíthatta  volna  számunkra,  a  kívánt  katonasággal  együtt. 
Ha  pedig  Hindenburg  és  Ludendorff  oroszbarát  politikája  érvénye- 
sült volna,  ez  esetleg  megkönnyítette  volna  a  külön  megegyezést 

Oroszországgal.   így  azonban  Lengyelországból  nem  volt  semmi 
hasznunk,  —  csak  kárunk. 

Keveset  változtatott  e  szomorú  végeredményen,  hogy  mikor 
már  a  háborút  elvesztettük,  mikor  már  világos  volt,  hogy  nem  a 
mi  akaratunk  fogja  a  lengyel  kérdést  eldönteni,  a  német  a  mi 
álláspontunkhoz  közeledett  s  a  cholmi  hibát  is  visszacsinálták, 
mert  mindez  későn  jött.  Eső  után  köpenyeg! 

A  lengyel  kérdés  önként  átvezet  a  Németországhoz  való 
viszonyunkhoz,  mert  a  két  probléma  belsőleg  összefügg.  Mint 
már  rámutattam,  a  lengyel  kérdés  rontott  a  németekhez  való 
viszonyunkon.  A  két  nagyhatalom  harmonikus  összemüködését  az 
előforduló  összes  ellentétek  között  az  olasz  után  talán  a  legerőseb- 
ben a  lengyel  konfliktus  zavarta  meg  és  e  két  nagyhatalom  közti 
viszony  tökéletlensége  hatott  zavarólag  a  lengyel  helyzetre. 

Ugy  mint  a  lengyel  megoldásban,  ugy  a  német  kérdés- 
ben is  nagy  hibák  történtek,  —  és  pedig  mindkettőnk  részé- 
ről. Német  részről  a  hiba  nemcsak  az  olasz  és  lengyel  po- 
litika érdemleges  tartalmában  rejlett,  de  igen  rossz  hatással 
volt  és  igen  sokat  ártott  az  egyes  közegek  fenhéjázó  tapin- 
tatlan fellépése  is,  a  túlerő  fitogtatása  a  gyakori  és  Nyilvános 
lenézés,  lekicsinylés,  tehát  elsősorban  modorhibák.  Illoyalitás  és  a 
szövetségi  kötelesség  elhanyagolása  nem  fordultak  elő  de  azért 
az  elkeseredés  mégis  nőttön  nőtt,  és  a  mi  részünkről  dacoskodás, 
kicsinyes  ujjhuzásban  jutott  kifejezésre.  Magunktartása  reám  gyak- 
ran a  duzzogó,  tehetetlen  cseléd  benyomását  tette,  párosulva  a  vak 
engedelmességgel,  az  önálló  akarat  megszűnésével.  Ellenkezője  an- 
nak, ami  helyes  volt.  Nekünk  több  bizalmat  kellett  volna  a  néme- 
tek iránt  tanúsítani,  a  tényleges  hatalmi  viszonyt  apprehensio 
nélkül  el  kellett  volna  ismerni,  a  nagy  kérdésekben  azonban  több 
önállóságot  kellett  volna  a  magunk  számára  igénybevenni.  Én  attól 
tartottam,  és  azt  Ferenc  József  császárnak  meg  is  mondtam, 
hogy  Ausztria-Magyarország  a  játszmát  mindig  és  minden  körül- 
mények között  élvesziti,  mert  a  győzőkkel  és  a  legerősebbekkel 

mindig  rossz  lábon  lesz.  Ha  elveszíti  a  háborút,  ez  ugy  is  ért 
hető  és  elkerülhetetlen,  de  azon  esetben,  ha  a  szerencse  nekünl 
kedvezne,  azon  rossz  viszony  következtében,  mely  köztünk  é 
Németország  között  kifejlődött,  azon  bizalmatlanság  és  leki 
Psinylés  mellett,  mely  Berlinben  érezhetővé  vált,  a  közös  győze 
lem  is  veszélyt  hozhat  reánk,  mert  német  szolgaságba  juttathat 
Én  ennek  elkerülése  és  megelőzése  miatt  a  Németországhoz  vah 
viszony  tisztázását  és  a  hadicélok  megállapítását  tartottam  szűk 
ségesnek. 

Én  sokáig  a  ,,Középeurópá"-nak  nevezett  megoldás  hiv( 
voltam,  de  nem  Naumann  értelmében,  aki  egy  teljes  állami  közös 
séget  akart  a  szövetségesek  között  alkotni,  ami  gyakorlatilag  i 
gyengébb  monarchiának  a  német  világhatalomba  való  teljes  be 
olvadását  jelentette  volna.  Én  csak  oly  állandóbb  defenzív  poli 
tikai  szövetségre  és  oly  katonai  megegyezésre  gondoltam,  amelj 
a  hadseregek  egyenlő  alapon  való  kiképzését,  felszerelését,  felfegy 
vérzését  biztosítja  és  e  tekintetben  bizonyos  kölcsönös  és  paritása 
ellenőrzést  tesz  lehetségessé,  anélkül,  hogy  megszüntetné  a  vezc 
tés  önállóságát  és  a  parlament  azon  jogát,  hogy  a  véderő  számát  é. 
a  hadi  költségvetést  megállapítsa.  Gazdasági  kérdésben  azon  jo 
nemzetközi  elismerését  véltem  szükségesnek,  hogy  Németország  é 
mi  egymásnak  oly  előnyöket  adhassunk,  melyeket  a  legtöbb  ked 
vezménnyel  biró  államok  nem  követelhetnek.  Magát  a  kötend- 
gazdasági  szerződést,  annak  időhatárát  és  tartalmát  időről-időr 
való  szabad  megegyezésre  kívántam  bizni,  mint  a  többi  nemzet 
közi  szerződéseket.  Oly  megegyezésre  is  gondoltam,  mely  tör 
vénybe  foglalja  azt,  hogy  mindennemű  ellentét  és  viszály  közöt 
tünk  nemzetközi  bíróság  által  döntessék  el,  ugy,  hogy  köztünk  í 
háborút  törvényes  garanciák  tegyék  lehetetlenné. 

Ilyen  megegyezést  azért  tartottam  szükségesnek,  mert  veh 
a  két  szövetséges  harmonikus  együttműködését  lehetett  volní 
abban  az  élethalálharcban  biztosítani,  melynek  kimenetelétő 
függött    mindkettőjük   exisztenciája.    Megszűnt   volna  német  ré 

szen  az  az  aggodalom  és  bizalmatlanság,  melyet  az  a  hit  okoz- 
hatott, hogy  mikor  a  német  erő  védi  az  osztrák  vagy  magyar 
határt,  mikor  azért  áldoz,  hogy  a  lengyel  korona  a  mienkkel  egy 
főre  kerüljön,  akkor  oly  tényezőt  erősit,  amely  a  koalició  súrló- 
dásainak hatása  alatt  az  ellenséghez  fog  át  pártolni. 

De  a  tömörülést  és  együttmaradást  azért  is  tartottam  szük- 
ségesnek, mert  világos  volt  előttem,  hogy  a  háborút  nem  fogja  az 
örök  béke  felváltani,  a  két  államcsoport  között  a  kibékülés  nem  fog 
varázsütésre  beállani  és  hogy  az  elért  eredmény  valamelyik  szövet- 
kezés nélkül  nem  lesz  biztositható.  A  rémséges  áldozatokkal  járó 
harc  után  a  retablirozás  terheit  győzelem  esetében  sem  birtuk 
volna  el  egyedül.  Legyőzött  ellenségeinktől  nem  várhattunk  volna 
istápolást,  ugy,  hogy  egymás  segítségére  lettünk  volna  utalva. 
E  szövetségen  belől  való  feladatunk  tisztán  állt  előttem.  Politikám 
alapgondolata  mindég  az  volt,  hogy  az  engesztelékenység,  a  béke 
s  a  megegyezés  érdekét  képviseljük,  hogy  a  hatalmi  túlsúlyon 
alapuló  békét  az  állandó,  intézményesen  biztosított  békéhez 
átvezessük.  Mindig  abban  láttam  a  mi  hivatásunkat,  hogy  Nyugat- 
és  Középeurópa  között  a  megértést  és  megegyezést  legalább  elő- 
készítsük. Megkönnyítette  volna  e  szerepünket,  hogy  Lengyelor- 
szág szivében  mindig  franciabarát  volt  és  hogy  mi  magyarok  — 
ezt  büszkén  vallhatom  —  sem  a  háború  előtt,  sem  a  háború  alatt 
nem  éreztünk  gyűlöletet  ellenségeink  iránt. 

A  köztünk  való  belső  viszony  arra  is  szükséges  lett  volna, 
hogy  ezt  az  áldásos  szerepet  már  a  háború  alatt  is  betölthessük, 
mert  ugy,  ahogy  helyzetünk  alakult,  kevés  hasznosat  tehettünk 
ez  irányban.  A  németek  bizalmát  kicsinyes  féltékenykedésünk  és 
*  örökös  érzékenykedésünk  apasztotta,  a  többi  népeknél  pedig  érté- 
künket teljes  engedelmeskedésünk  leszállította.  Még  a  valóság- 
nál is  függőbbnek  tartottak.  L  Miklós  cár  egyszer  azt  mondotta, 
hogy  mikor  Oroszországról  beszél,  akkor  Ausztriát  is  érti,  mert 
Oroszország  elhatározásaitól  függ  Ausztria  magatartása.  Né- 
metország ezt  ámbár  nem  mondotta,  de  mondhatta  volna,  mert 

mi  megszűntünk  önálló  tényezők  lenni  és  akaratunkkal  sehol 
sem  számoltak.  Nem  vették  komolyan  annak  lehetőségét  sem, 
hogy  mi  magunkat  Németországtól  emancipáljuk.  És  ennek 
dacára  Németország  még  sem  bizott  és  sokszor  nem  is  biz- 
hatott bennünk.  Miképp  enyhítettük  volna  tehát  a  német-angol 
és  német-francia  feszültséget?  Első  lépés  lett  volna  a  német 
bizalmatlanság  lefegyverzése  és  a  jövő  felett  való  megegyezés.  Az 
igy  biztosított  bizalmi  viszonyt  önérzettel,  nyilt  és  becsületes 
hanggal  kellett  volna  az  európai  megértés  érdekében  kihasználni. 

Világosan  láttam,  hogy  közös  győzelmünk  esetében  Német- 
ország abban  az  alakban  fogja  ,, Középeurópát"  reánk  kény- 
szeríteni, amelyben  azt  jónak  fogja  tartani.  Nem  lett  volna-e 
okosabb  ezt.  a  percet  be  nem  várva  vele,  akkor  megegyezni,  mi- 
kor még  szüksége  volt  reánk,  mikor  még  nem  érte  el  a  világ- 
hegemóniát? A  háború  alatt  Németország  ép  annyira  reánk  szo- 
rult; mint  mi  ő  reá,  akkor  még  megóvhattuk  érdekeinket,  ami 
később  nagyon  kérdésessé  vált  volna.  De  még  a  békét  is  meg- 
könnyithette  volna,  ha  összetartásunk  megszilárdul.  Megszűnt  volna 
az  entente  azon  számítása,  hogy  minket  egymás  ellen  ki  játsz- 
hat. S  az  általunk  felállított  feltételek  olcsóbbak  lehettek,  ha 
jövőnket  Középeurópa  megalakulása  ugy  is  garantirozza.  Alig  ha 
csalatkozhatom,  mikor  feltételezem,  hogy  az  amerikaiak  és  angolok 
a  francia  integritásért  csak  azért  vállaltak  összes  eddigi  tradí- 
ciójuk ellenére  garanciát,  hogy  azt  a  védelmet,  amelyet  Francia- 
ország a  rajnai  határban  keresett,  az  angol-szász  segítség  pótolja 
s  igy  Franciaország  ezen  követeléséről  lemondhasson.  Hasonló 
hatást  gyakorolhatott  Németországra  Középeurópa  megalakulása. 

Ezzel  szemben  aggályom  csak  az  volt  hogy  Középeurópának- 
létesítése  a  megegyezéses  békét  lehetetlenné  fogja  tenni,  ameny- 
nyiben  az  entente  ellene  a  végletekig  fog  harcolni.  De  ezen  aggá- 
lyom sem  tarthatott  vissza,  mert  ellenkezőleg  a  Németország  és 
köztünk  létrejött  megállapodások  feláldozása  a  béke  kedvéért 
megkönynyíthette  a  békét  és  más  koncessziókat  pótolhatott.  Olyan 

m^g^gy^zés,  amelyet  szükség  esetén  a  béke  áraképen  elejthettünk 
volna,  nem  lehetett  volna  a  béke  akadálya.  Mikor  azonban  helyze- 
tünk megromlott  és  egyetlen  mentségünket  már  csak  a  gyors  béké- 
ben kezdtem  keresni,  feladtam  a  tömörülés  gondolatát,  sőt  hibának 
tartottam  a  Németországgal  való  hosszabb  gazdasági  szerződésre 
vonatkozó  tárgyalások  folytatását  is.  Fegyvert  adtunk  vele  az 
ellenséges  országok  háborús  pártjainak,  melyek  benne  provoká- 
ciót láttak. 

Németországban  egy  időben  megvolt  a  határozott  akarat 
Középeurópát  lehető  gyorsan  megalkotni.  Nálunk  nem  volt  eltökélt 
ellenállás  e  gondolattal  szemben,  de  ugy  hiszem  nem  is  volt 
végleges  megállapodás  a  megegyezés  létesítésére.  A  katonai 
konvenciótól  a  hadvezetőség,  ugy  hiszem,  fázott.  A  gazdasági  köze- 
litésnek  nagy  hivei  voltak  az  osztrákok  közt  és  a  magyar  agráriu- 
sok között,  a  Wekerle-kormány  is  felvette  programmjába,  de  ez  a 
gondolat  erős  ellenállásra  talált  az  ipar  egy  részénél,  a  cseh,  délszláv 
pártoknál  és  a  dunai  monarchiában  erősödő  összes  németellenes 
irányzatoknál.  A  kedvező  időpont  elszalasztatott;  a  német  kormány 
akkor  vetette  fel  erélyesebben,  1918.  tavaszán  a  két  szövetséges 
viszonyának  tisztázását,  mint  a  Párma  levelek  retorzióját,  ami- 
kor már  a  helyzet  romlása  miatt  az  egyetlen  helyes  vezéresz- 
mévé a  béke  biztosítása  vált,  melynek  a  Németországgal  való 
tárgyalás  puszta  ténye  is  ártott. 

A  Németországgal  való  viszonyra  vonatkozólag  még  csak 
azt  akarom  kiemelni,  hogy  a  háború  alatt  közös,  egységes  legfel- 
sőbb katonai  parancsnokságot  tartottam  szükségesnek  és  hogy 
amennyire  tehettem,  mindenütt  amellett  dolgoztam,  hogy  Hinden- 
burg legyen  a  főparancsnok.  Fő  előnyünk  a  belső  hadműveleti 
vonal  volt,  ezt  azonban  csak  az  erőknek  egységes  terv  szerint  való 
egységes  vezetése  aknázhatta  ki.  Hindenburg  nálunk  is  nagy 
prestige-zsel  rendelkezett.  Benne  látta  a  közvélemény  a  háború 
nagy  katonáját.  Nevéhez  fűződött  a  siker  gondolata.  A  bizalom 
a  vezetésben  pedig  fél  győzelem.  Az  egységes  vezetés  szükségét 

különben  az  entente  később  a  maga  részéről  is  elismerte  és  az  ese- 
mények megmutatták,  hogy  az  entente  is  csak  akkor  tudott  ka- 
tonai sikert  elérni,  mikor  végül  képes  volt  a  vezetés  egységét 
biztositani. 

Annak  a  szükségét  is  már  korábban  éreztem,  hogy  tisztáz- 
nunk kell  azokat  a  feltételeket  itthon  is  és  szövetségeseink 
között  is,  melyek  mellett  hajlandók  vagyunk  békét  kötni. 

Hármas  eshetőséggel  kellett  számitani.  Az  egyik  a  mi  győ- 
zelmünk, a  másik:  az  entente  győzelme,  mely  abban  az  arányban 
vált  valószínűvé,  amely  arányban  a  háború  időtartama  meghosszab- 
bodott, a  harmadik  eshetőség  pedig  a  partié  remise,  a  megegyezés 
a  végső  döntés  előtt,  amit  én  legvalószínűbbnek  és  Olaszország  be- 
avatkozása óta  az  egyedüli  kedvező  lehetőségnek  tartottam.  A 
második  eshetőségről  nem  kellett  előre  gondoskodni;  hisz  akkor 
ugy  sem  volna  szavunk  a  békefeltételek  megállapításánál,  tehát 
csak  oly  közös  programmot  kellett  találni,  melyet  győzelmünk  ese- 
tében megvalósítani,  egyezkedés  esetében  pedig  tárgyalási  alapul 
felhasználni  lehetett. 

A  kívánatos  feltételeket  megadja  a  háború  oka.  Ha  igaza  van 
Clausewitz  azon  ismert  mondásának,  hogy  a  háború  fegyveres 
folytatása  azon  politikai  küzdelemnek,  mely  az  összeütközéshez 
vezet,  ugy  igaz  az  is:  hogy  a  béketárgyalásnak  a  fegyveres  erő- 
kifejtés logikus  folytatásának  kell  lennie.  A  céloknak  e  három 
fázisban  ugyanazoknak  kell  maradniok,  csak  az  eszközök  változ- 
nak. Néha  ugyan  a  győzelem  lehetővé  teszi,  hogy  a  háború  eredeti 
céljain  messze  tulmenjenek  a  béke  föltételei,  de  ritkán  helyes  poli- 
tika túllőni  az  eredeti  akaraton  s  a  követeléseket  teljesen  az 
eredményekhez  szabni.  I.  Napóleon  fátumává  vált,  hogy  a  kato- 
nai zsenije  által  megszerzett  lehetőségeket  mind  meg  akarta  való- 
sítani. Ezért  lett  minden  háborúja  egy  uj  háború  okává,  mig  végül 
egy  állandóan  fenn  nem  tartható  birodalmat  hozott  létre  s  annyi 
ellenséget  szerzett  magának,  hogy  nem  birt  megmérkőzni  azoknak 
erőfeszítéseivel.    Bismarck  nagy  érdeme,  hogy  1866-ban  Porosz- 

ország  követeléseit  az  eredeti  hadi  célok  keretei  között  tudta 
megtartani  és  nem  ragadtatta  el  magát  a  győzelemnyujtotta  lehe- 
tőségek által.  1871-ben  tovább  ment,  mint  eredetileg  kontemplálta 
és  tulajdonképen  akarta,  de  ez  nem  vált  nemzetének  előnyére. 

Általános  szabály,  hogy  csak  azt  szabad  meghódítani,  amit 
meg  lehet  tartani  s  ami  valóban  erősit.  Csak  oly  hatalmi  állás  után 
szabad  józanul  vágyódni,  mely  az  állandó  erőkkel  arányban  van, 
nem  pedig  olyan  után,  mely  tisztán  véletlen  és  múló  katonai  sike- 
rek vagy  pillanatnyi  szövetségek  gyümölcse  máskülönben  a  „ma" 
szerencséje  a  ,, holnap"  szerencsétlensége  lesz. 

Számunkra  a  mértékletesség  a  győzelem  esetében  is  az  egyet- 
len helyes  politika  lett  volna.  A  hatalmi  arány  kedvezőtlen. 
Ha  a  szerencsés  körülményeknek  köszönhető  győzelmet  telje- 
sen kiaknázzuk,  a  túlerő  revanchának  tettük  volna  ki  magun- 
kat. Nem  is  volt  arra  szükségünk,  hogy  hatalmi  helyzetün- 
ket tovább  fejleszszük,  alapgondolatunk  a  létező  hatalmi 
helyzetünk  biztosítása  volt.   Ehhez   kellett   feltételeinket  szabni. 

A  legtermészetesebb  és  legjogosultabb  követelés  a  háború 
utolsó  okának  kiküszöbölése  volt.  A  szerb  veszélyt  meg  kellett 
szüntetni,  amit  elérhettünk  volna,  ha  Macedóniát  Bulgáriának 
adjuk  s  magunk  csak  olyan  stratégiai  határkiigazitásokra 
szorítkozunk,  amelyek  lehetővé  teszik,  hogy  a  Duna  völgyét  és  a 
Cattaroi  öblöt  stratégiailag  uraljuk.  Szerbia  és  Montenegró 
többi  részei  pedig  esetleg  Skutarival  talán  az  öreg  Nikita 
király  alatt  életképes,  föderáhs  állammá  válhattak  volna,  ten- 
geri kikötővel,  a  belső  rend  fentartásához  szükséges  hadsereg- 
gel, velünk  vámunióban. 

Főhadiszállásunk  s  az  osztrák  politikai  világ  egyes  körei  az 
egész  szerb-montenegrói  nép  meghódítását  kívánták.  Engem  mér- 
sékelt álláspontomért  a  sajtóban  Teschen  erősen  meg  is  támadott. 
A  szerb  veszélyt  a  vezető  katonai  egyének  csak  ugy  vélték  meg- 
szüntethetni, ha  az  összes  szerbek  egyesittetnek  a  Habsburgok 
jogara  alatt  ...  Én  ugy  Ítéltem  a  helyzetet,  hogy  a  függetlenség- 

hez  szokott  szerbek  sohasem  lennének  ezen  helyzetükkel  megelé- 
gedve. Hiába  hoznók  a  délszláv  egységet,  ezt  csak  az  elszakadásra 
és  a  szabadság  megszerzésére  használnák  fel.  Hitem  szerint  a  dél- 
szláv kérdés  igazi  mozgató  rugója  nem  is  a  nemzet  egyesülésének 
vágya,  mint  pl.  a  valóban  egységes  lengyel  nemzetnél,  hanem  a 
függetlenségi  vágy.  A  belső  egység  nála  nincs  is  meg.  Sok  száza- 
dos történelem,  a  kelet  és  nyugat  nagy  választóvonala,  Róma  és 
Bizánc,  az  ortodoxia  és  a  katolicizmus  között  való  ellentét 
az  egységet  darabokra  tépte.  A  topográfiai  viszonyok  is  —  az 
ethnografiai  együvétartozás  ellenére  —  független  autonóm  életre 
utalják  a  délszláv  népeket.  A  lokál  patriotizmus  mindig  erősebb 
volt  náluk  a  nemzeti  közérzületnél.  Ami  most  a  háború  után  Hor- 
vátországban és  Boszniában  történik,  az  a  nagy  ellenszenv  a 
centralizált  Szerbia  iránt,  igazat  ad  ezen  felfogásomnak.  Teljesen 
meg  vagyok  arról  győződve,  hogy  a  közel  jövőben  a  különböző  vallás- 
felekezetek egymással  való  harcai  s  az  ellentétes  tradíciók  viszá- 
lyai bizonyítani  fogják,  hogy  a  jugoszlávok  tényleg  nem  képeznek 
politikai  egységet  s  hogy  nagyon  nehéz  Zágrábot,  Sarajevót,  Ra- 
guzát  Belgrádból  vagy  megfordítva,  Belgrádot  ezen  városok  bár- 
melyikéből kormányozni.  Ha  mi  egész  Jugoszláviát  horvát  veze- 
tés alá  próbáltuk  volna  helyezni,  a  lehetetlent  kívántuk  volna. 
Ha  szerbbé  hagytuk  volna  átalakulni,  feláldoztuk  volna  azokat 
a  horvátokat,  akik  mellettünk  vitézül  harcoltak  és  az  elszakadás- 
nak pártját  erősítettük  volna  meg  határainkon  belül.  Ha  a  szer- 
beket a  horvátoktól  különválasztva  tartjuk,  senkit  sem  elégítünk 
ki,  mert  megsértjük  mindkét  tényező  imperialista  ösztöneit  és  sem 
az  egységet,  sem  a  szabadságot  nem  hoztuk  volna  meg.  Nem  is  tar- 
tottam a  monarchia  érdekében  levőnek  a  nemzetiségek  nagyobb 
arányú  megszaporitását.  A  magyar  közvélemény  zöme  velem 
egyetértett.  Tisza,  Apponyi,  Károlyi  —  velem  ebben  a  kérdésben 
egy  állásponton  álltak.  Már  ezért  is  abszurdum  a  háború  okát  a 
magyar  hódítási  vágyban  keresni,  legfeljebb  a  magyar  önvédelmi 
ösztön  működött  közre  a  háború  létesítésében. 

Ami  Németországot  illeti,  reá  nézve  azt  tartottam  volna  kívá- 
natosnak, hogy  Litvánia  egy  részét  és  Curlandot  megszerezze.  Ezen- 
kívül Oroszországban  mérhetetlen  gazdasági  előnyöket  biztositha- 
tott volna  magának.  Azonban  Nyugat  felé  minden  hódítást  súlyos 
hibának  ítéltem.  A  francia,  belga,  vagy  az  olasz  tartományok  meg- 
hódítása revanche-háboru  csiráit  szórta  volna  el.  Nyugat  felé 
legfeljebb  egészen  kicsi,  stratégiai  határkiegészitésről  lehetett 
volna  szó,  kölcsönös  területcserékkel  épugy  számunkra,  mint  Né- 
metország számára.  Németország  tévedése,  mely  a  világháború- 
hoz vezetett,  az  volt,  hogy  Anglia  és  Oroszország  útjait  egy  időben 
keresztezte.  A  békekötésnél  ezt  a  hibát  nem  szabadott  volna  újból 
elkövetni,  máskép  a  béke  nem  lett  volna  igazi  béke.  Arra  kellett 
szorítkozni,  hogy  az  orosz  ofíenziva  kapuit  bezárjuk  s  a  nyugatot 
kiengeszteljük.  Anglia  térdre  teperését  nem  tartottam  elérhetőnek. 
Ha  azonban  szárazföldön  győzünk,  lehetséges  lett  volna  a  német 
gyarmatok  visszanyerése  és  olyan  területcsere,  amely  ezek  élet- 
képességét fokozta  volna.  • 

Mikor  1915  végén  és  1916  nyarán  Berlinben  voltam,  Beth- 
mann-Hollweggel  folytatott  beszélgetésben  szóba  hoztam  a  most 
jelzett  kérdéseket.  Örömmel  láttam,  hogy  megértjük  egymást.  De 
sajnos,  azt  is  láttam,  hogy  Wien  és  Berlin  között  nincs  meg  a 
kellő  harmónia,  amin  nem  lehet  csudálkozni,  hiszen  még  Wien 
és  Budapest  közt  sem  volt  megállapodás. 

Az  előbb  jelzett  békeprogramm  a  maximuma  volt  annak, 
amit  győzelem  esetében  követelhettünk.  Én  azonban  már  korán 
beláttam,  hogy  e  maximum  alatt  fog  kelleni  maradnunk,  már 
1916-ban  tisztában  voltam  magammal,  hogy  teljes  volna  az 
eredmény,  ha  a  status  quo  antet  az  egész  vonalon  biztosithatnók. 

Helyzetünk  hasonlított  H.  Frigyes  porosz  királyéhoz  a  hét 
éves  háborúban,  akinek  sikere  abban  állott,  hogy  a  nálánál  sokkal 
hatalmasabb  koalíció  nem  győzte  le.  Mi  is  meg  lehettünk  volna 
elégedve,  ha  az  ellenséges  koalíció  nem  bír  letörni.  A  döntés  előtti 
béke  oly  fontos  emberi  és  politikai  érdekünk  volt,   hogy  mindig 

kész   lettem  volna,  biztosítása  céljából,    ha    elkerülhetetlen,  még 
némi  területi  áldozatokat  is  hozni. 

Egyike  voltam  az  elsőknek,  akik  a  parlamentben  a  béke 
szót  kiejtették,  amikor  a  következőket  mondtam  :  1915  dec.  7-én. 
„Hogy  ha  elgondoljuk,  hogy  a  háborúnak  egyetlen  napja  milyen 
iszonyú,  helyrehozhatatlan  károkat  okoz,  mily  rengeteg  áldoza- 
tot követel  minden  nemzettől,  ha  meggondoljuk,  hogy  ezek  az 
államok,  melyek  ma  élet-halál-harcot  folytatnak,  végeredményben 
arra  vannak  utalva,  hogy  együtt  dolgozzanak  a  béke  és  civilizáció 
munkájában,  ha  meggondoljuk  azt,  hogy  a  legmagasabb  emberi 
kérdésekben  a  szolidaritás  megmarad  és  fenn  fog  maradni  — 
ugy  remélem  —  a  háború  után  is:  akkor  azt  hiszem,  nézeteltéré- 
sek nem  is  lehetnek  abban,  hogy  abban  a  percben,  amelyben  le- 
het békét  kötni,  ez  a  béke  emberi  kötelességgé  is  válik. 

Nagy  dicsőség  a  győzelem,  de  a  legnagyobb  dicsőség  mégis 
azé  lesz,  aki  a  győzelmet  mérsékelni  tudja,  aki  a  győzelem  percei- 
ben saját  iniciativája  alapján  meg  tudja  ajándékozni  az  emberi- 
séget a  békével. 

Én  tökéletesen  meg  vagyok  arról  győződve,  hogy  ez  a  harc 
győzelmesen  fog  folytatódni  és  hogyha  elkerülhetetlenül  szüksé- 
ges, a  végső  ellenállást  is  le  fogjuk  tudni  győzni,  mig  ellenfeleink 
kénytelenek  lesznek  békét  kérni  tőlünk.  Én  azonban  azt  hiszem, 
hogy  amennyiben  lehetne  békét  kötni  ez  előtt  a  végső  stádium 
előtt,  ez  szerencse  volna,  szerencse  volna  az  egész  emberiségre  és 
szerencse  volna  a  mi  államunkra  nézve  is." 

Tisza  e  beszédért  korholt.  Azt  válaszolta,  hogy  aláirja 
amit  mondtam;  de  még  is  kár  volt  a  békéről  beszélni. 

Mivel  a  döntés  előtti  békének  fő  akadályát  abban  láttam, 
hogy  az  entente  a  teljes  győzelem  előtt  a  fegyvert  letenni  nem 
akarta,  e  témáról  a  „Revue  politique  internationale"-ban  kétszer 
(1916  és  1917  őszén)  irtam  a  külföldi  közönség  számára.  Mivel 
akkori  meggyőződésemet  legjobban  fejezi  ki  s  az  emiitett  kérdé- 

sek  nagyrészt  ma  is  aktuálisak,  a  cikkekből  a  következő  idézete- 
ket veszem  ki:  „la  prolongation  de  la  guerre  n'est  qu'un  crime 
contre  l'humanité";  „les  avantages  que  l'on  pourra  retirer  d'une 
victoire  finale  ne  valent  pas  les  sacrifices  en  vies  humaines  qu'elle 
exigerait."  Reámutattam  arra,  hogy  a  nemzetközi  jog  reformja 
miatt  nem  kell  —  mint  az  entente  állitja  —  a  háborút  folytatni, 
mert  arra  mi  is  kaphatók  vagyunk,  különben  ,,le  probleme  d'une 
paixdurable  est  trop  compliqué  pour  qu'un  homme  d'Etat  respon- 
sable  puisse  se  contenter  d'en  chercher  la  solution  dans  une  simple 
reformé  du  droit  international.  Pour  assurer  la  paix  d'une  faqon 
sérieuse,  aprés  la  guerre  actuelle,  il  faudra  tout  d'abort  éliminer 
les  antagonismes  irreductibles,  il  faudra  surtout  empécher  que 
de  nouvelles  sources  de  conflits  soient  créées  dönt  jailliraient  inévi- 
tablement  des  guerres  nouvelles." 

Törekedtem  kifejteni,  hogy  az  entente  teljes  győzelme  nem 
fogja  az  általa  igért  hosszú  békét  biztosítani,  mert  „la  période  de 
paix  que  l'Entente  promet  a  l'humanité  sera  indubitablement 
compromise   par  la  rivalité   des  vainqueurs." 

Első  cikkemben  Anglia  és  Oroszország  versenyére  mutat- 
tam rá,  ami  tárgytalanná  vált  Oroszország  letörése  által,  de  az. 
orosz-angol  esetleges  viszály  helyét  Amerika  és  Anglia  versengése 
foglalta  el,  mely  nem  oly  imminens,  de  tagadhatatlanul  komoly 
lehetősége  a  jövőnek.  Erről  második  cikkemben  következőkép  em- 
lékeztem meg:  „le  succés  de  l'Amerique  ne  signifie-t-il  pas  sa  pré- 
pondérance  en  méme  temps  que  la  déchéance  de  l'Europe  ?  Au 
point  de  vue  économique  Londres  n'est  plus  le  centre  du  monde. 
Ou,  si  les  Etats-Unis  sauvent  l'Entente  par  leur  intervention  mi- 
litaire,  c'est  encore  eux  qui  joueront  le  premier  róle  diploma- 
tique.  Quelle  ne  sera  pas  la  force  d'attraction  de  la  puissante 
Union  Americaine  sur  le  Canada  et  sur  l'Australie  ?",  ,,Que  de- 
viendra  l'ideal  de  la  plus  Grande-Bretagne  en  face  d'un  panamé- 
ricanisme  triomphant?  L'impérialisme  de  Roosevelt  est-il  compa- 
tible  avec  l'héritage  pohtique  de  Joseph  Chamberlain?" 

Arról  is  szólottam,  hogy  Japán  nagy  térfoglalása  is  a  békét 
veszélyeztető  összeütközésekhez  vezethet. 

Olaszország  is  elégedetlen  lesz  „Mérne  en  cas  de  triomphe, 
ritahe  ne  jouerait  qu'un  róle  secondaire:  certes,  elle  deviendrait 
la  maitresse  de  l'Adriatique,  mais  dans  la  Méditerranée  et  en 
Afrique  ou  ses  ambitions  l'appellent,  elle  serait  condamné  á  s'effa- 
cer  devant  l'Angleterre." 

A  szláv— olasz  rivalitás  háborúval  fog  fenyegetni:  „Ils  se 
disputent  déja  pendant  la  guerre  la  possession  de  la  rive  orientale 
de  l'Adriatique.  La,  il  est  impossible  de  tracer  une  ligne  de  dé- 
marcation  entre  les  deux  races;  il  est  evident,  que  l'une  tomberait 
sous  la  domination  de  l'autre."  Si  l'Italie  ne  recevait  rien  de  l'héri- 
tage  ottoman,  elle  serait  décue  dans  ses  ambitions  impérialistes. 
Si  elle  en  obtient  quelque  chose,  il  y  aura  de  nouvelles  possibilités 
de  conflits  entre  elle  et  ses  alliés  d'aujourd'hui,  car,  en  Afrique  et 
en  Asie-Mineure  l'Italie  ne  pourra  jamais  jouer  qu'un  róle  effa- 
cé,  ce  qui  lui  serait  súrement  douloureux  aprés  les  immenses  es- 
poirs  qu'elle  nourrissait."  „L'amitié  anglo-francaise  parait  encore 
la  plus  assurée.  Cependant,  le  partage  de  la  Turquie  et  des  colonies 
allemandes  ne  sera  nullement  facile  et  peut  toujours  eréer  des 
amertumes  nouvelles."  „Lorsque  la  haine  de  l'Allemagne  sera 
assouvie,  lorsque  de  nouvelles  surfaces  de  frottement  se  eréeront 
entre  les  puissances,  le  probléme  anglo-francais  entrera  aussi  dans 
une  nouvelle  phase." 

S  a  győzők  rivalitásához  járul  „un  danger  nouveau:  la  re- 
vanche  des  peuples  vaincus.  Quatrevingt  millions  d'Allemands 
habitentau  centre  de  l'Europe  un  territoire  compact.  Leur  science, 
leurs  talents  d'organisation,  leur  grand  patriotisme,  leurs  qualités 
militaires  et  économiques,  leur  natalité  croissante  sönt  des  fac- 
teurs  dönt  aucune  défaite,  aucune  humiliation,  aucun  traité  de 
paix  ne  pourra  les  priver  et  qui  seront  en  contradiction  criante 
avec  la  situation  nouvelle  qu'en  veut  leur  imposer.  Méme  si  l'em- 
pire  germanique  subit  un  morcellement  nouveau,  si  son  unité  est 

supprimée  en  droit  public,  rien  ne  pourra  empécher  que  son  passé 
glorieux,  le  souvenir  des  vertus  admirables  qui  se  manifestent  dans 
la  guerre  actuelle,  ne  maintiennent  l'unité  des  ámes  en  dépit  de 
tous  les  artifices  et  de  toutes  les  restrictions." 

Sem  Magyarország,  sem  Bulgária,  sem  Törökország  nem  fog 
belenyugodni  egykönnyen  a  győztes  entente-programmba,  mit  kö- 
vetkezőkben definiáltam:  „La  victoire  de  la  Quadruple-Entente 
signifierait  le  partage  de  la  Turquie,  l'asservissement  de  la  Bul- 
garie  par  la  Russie,  le  démembreipent  et  l'affaiblissement  de 
rAutriche-Hongrie,  la  décentralisation  et  le  morcellement  de 
l'Allemagne,  y  compris  la  perte  de  ses  colonies." 

S  a  háború  folytatása  a  végső  stádiumig  a  béke  lehetősége 
ellenére  forradalomhoz  fog  vezetni.  „Refuser  consciemment  une 
possibilité  de  paix,  c'est  ébranler  dans  l'áme  des  peuple  la  confiance 
á  l'égard  des  formes  de  gouvernements  que  ces  Etats  représentent 
aujourd'hui,  c'est  rendre  odieux  l'ordre  social  contemporain,. 
c'est  réparer  la  voie  á  ses  détrecteurs."  ,,Comment  empécher  que 
le  mécontentement  sans  cesse  croissant  qui  gronde  dans  les  masses 
populaires  hostiles  á  la  guerre  ne  conduise  á  un  bouleversement 
absolu  de  l'ordre  social?"  „Pourquoi  ne  pas  méditer  l'exemple 
que  nous  offre  la  Russie?  Le  tsarisme,  et  avec  lui  tout  le  systeme 
bourgeois,  s'effondrent  sous  le  poids  de  leur  responsabilité  en  ce 
qui  concerne  la  guerre.  Les  gouvernements  qui  refusent  la  paix 
lorsqu'elle  est  possible  ne  peuvent  pas  fermer  les  yeux  sur  le  péril 
qui  les  menacera  si  la  guerre  mondiale,  au  lieu  de  conduire  á  une 
paix  capable  de  guérir  les  plaies,  se  transforme  en  guerre  civile,, 
guerre  autrement  passionnée  et  autrement  destructrice  que  la 
lutte  actuelle.  Les  expériences  de  l'Histoire  ne  sönt  elles  pas  la  pour 
servir  de  legon  aux  classes  dirigeantes?  Faut-il  que  chaque  nation 
passe  par  l'école  de  la  souffrance,  faut  il  que  chacune  fasse  a  ses 
propres  frais  l'expérience  du  chaos  qu'elle  pourrait  éviter  si  elle 
avait  des  yeux  pour  voir?"  (1917). 

Az  állandó  békét  főleg  attól  vártam,  hogy  ha  „le  résultat  de 

la  guerre  signifierait  une  défaite  de  rimpérialisme  conquérant." 
,,Une  guerre  qui  finit  sans  récrasement  d'une  partié  des  belligé- 
rants,  une  paix  qui  maintient  l'équilibre  des  forces  dans  leurs 
traits  fondamentaux,  une  solution  qui  ne  comporte  aucune  reali- 
sation  impérialiste,  ne  pourrait  encourager  personne  á  la  répéti- 
tion  des  horreurs  actuelles.  Les  adversaires  de  la  guerre  auront 
beau  jeu  dans  tous  les  pays,  car  nulle  part  les  sacrifices  consentis 
ne  pourront  étre  considérés  comme  une  mise  de  fonds  heureuse. 
En  Angleterre,  on  finira  par  %e  convaincre  de  l'impossibilité  d'écra- 
ser  rAUemagne,  car  il  sera  difficile  de  mettre  sur  pied  une  coali- 
tion  encore  plus  puissante  que  celle  de  la  Quadruple-Entente.  En 
Allemagne,  on  comprendra  que  la  Grandé  Bretagne  est  invisible 
et  que  sa  suprématie  navale  constitue  un  fait  accompli  jusqu'ici 
inébranlable  avec  lequel  il  faudra  compter. 

Comparez  les  deux  tableaux  que  nous  venons  de  tracer  et 
dites  ou  il  faut  chercher  les  vraies  garanties  de  la  paix  future: 
est-ce  dans  l'expérience  que  l'équilibre  du  monde  ne  peut  plus 
étre  facilement  bouleversé  par  le  sabre  et  que  la  victoire  elle-méme 
est  une  mauvaise  aííaire,  ou  est-ce  dans  la  preuve  qu'il  est  toujours 
possible  de  créer  par  l'épée  des  empires  gigantesques  á  l'instar 
d'Alexandre  le  Grand,  de  Jules  César  et  de  Napóleon,  et  que  les 
guerres  sönt  toujours  des  opérations  fructueuses?  Laquelle  des 
deux  cartes  porte-t-elle  les  marques  d'une  oeuvre  destinée  a 
durer:  celle  que  certains  hommes  d'Etats  tiennent  á  octroyer  au 
monde  dans  leur  enivrement  de  victoire  et  de  haine,  ou  celle  qui 
résultera  d'un  compromis  en  s'accommodant,  dans  ses  lignes  essen- 
tielles  tout  au  moins,  des  nécessités  de  l'évolution  historique?" 

S  hogy  mennyire  szükséges  a  döntés  előtti  béke  kérdésében 
áldozatot  is  hozni,  azt  érthetően  jeleztem  a  következőkben: 
,,Aujourd'hui  l'Entente  n'est  pas  vaincue.  Méme  l'Italie,  á  laquelle 
les  puissances  centrales  viennent  de  porter  quelques  rudes  coups 
continue  á  résister  héroiquement.  La  paix  que  l'on  pourrait  con- 
clure  en  ce  moment  devrait  compter  avec  ce  fait.  Celui  qui  désirela 

paix  actuellement  —  et  nous  le  désirons  sincérement  —  ,ne  peut  poser 
de  conditions  humiliantes  pour  aucune  des  parties  belligérantes." 
„Sur  aucun  point  nos  désirs  n'excluent  le  respect  des  intérets  de 
chacun,  nuUe  part  nous  ne  voulons  humilier  aucun  de  nos  adver- 
saires,  nulle  part  rAutriche-Hongrie  ne  s'opposera  á  une  politique 
de  conciliation  permanente." 

De  nagyon  nehéz  volt  megegyezéses  békét  kötni.  Az 
entente  helyzete  más  volt,  mint  a  mienk.  Mig  a  mi  önérzetün- 
ket a  sikeres  ellenállás  teljesen  kielégíthette,  hiszen  mi  óriási  túl- 
erővel állottunk  szemben,  náluk  sokan  megalázást  láttak  a  győ- 
zelem elmaradásában.  Mig  nálunk  nem  uralkodik  az  a  hit,  hogy 
az  egyik  ellenséges  nagyhatalom  agresszív  politikája  állandó  ve- 
szély ránk  s  az  emberiségre  nézve  s  ezt  a  Gott  strafe  England-féle 
agitáció  sem  tudta  általánossá  tenni,  addig  az  entente  társadal- 
mának zöme  abban  az  őszinte  meggyőződésben  él,  hogy  Német- 
ország letörése  nélkül  a  szabadság  és  jog  állandóan  veszélyeztetve 
marad,  saját  országuk  nagysága  és  biztonsága  illuzórius  lesz. 

Mig  minket  az  az  érzés  vezetett,  hogy  az  idő  ellenünk  dolgozik, 
addig  az  ententenak,  főleg  Angliának,  az  volt  a  felfogása,  amelyet 
mint  hallottam,  Kitchener  Egyptomban  egy  magán-konverzá- 
cióban  akként  fejezett  ki,  hogy  a  csatákat  a  központi  hatalmak 
fogják  megnyerni,  de  a  háborút  az  entente,  mert  az  entente 
tovább  tud  kitartani,  mint  mi.  Milyen  politikával  lehetett 
az  entente  ezen  felfogásával  és  érdekével  szemben  a  meg- 
egyezéses béke  gondolatát  még  is  sikerhez  juttatni  ?  Lehető 
volt-e  ez  általában  ? 

Czernin  és  Ludendorff  azt  állítják,  hogy*  ilyen  lehetőség 
sohasem  állt  fenn,  azt  mondják,  hogy  ellenségeink  sohase  kö- 
zöltek velünk  elfogadható,  konkrét  békefeltételeket.  Ez  utóbbi 
állitás  ugyan  igaz  lehet,  de  azt  nem  bizonyltja,  hogy  az  entente 
akkor  sem  fogadta  volna  el  a  megegyezéses  békét,  ha  máskép  visel- 
kedünk, pedig  mulasztásaink  megítélésénél  nem  csak  az  a  kérdés, 
hogy  a  kínálkozó  alkalmakat   elmulasztottunk-e,    hanem  az    is, 

hogy  helyesebb  politikával  nem  lettünk  volna-e  képesek  kedvező 
békealkalmakat  megteremteni, 

A  megegyezéses  béke  conditio  sine  qua  nonja  mindenesetre 
az  lett  volna,  hogy  jobban  összetartsunk,  több  erőt  mutassunk 
és  az  ententeban  a  győzelem  biztos  tudatát  megingassuk.  Leg- 
nagyobb véteknek  tekintettem  a  békeakaratot,  mint  belpoli- 
tikai korteseszközt  felhasználni,  amit  pedig  Németországban  és 
nálunk  is  megtettek.  Ez  a  pacifista  agitáció  nézetem  szerint  a 
háború  legbiztosabb  meghosszabbitója  volt,  mert  az  entente- 
ban azt  a  meggyőződést  érlelte  meg,  hogy  már  le  vagyunk 
győzve,  tehát  nincs  szükség  kompromisszumra.  Azonkívül  nálunk 
a  pacifista  propaganda  fölösleges  is  volt.  A  fiatal  király  mindég 
csak  békét  akart  és  ezt  mindenki  tudta  róla.  A  közvélemény 
szintén  a  békét  óhajtotta.  Számottevő  harci  párt  nálunk  nem 
volt.  Még  fővezéreink  is  régóta  békét  tanácsoltak.  A  háborút 
mi  nem  folytathattuk  volna,  amint  egy  tisztességes  béke  lehe- 
tőségéről  a  közvélemény  tudomást  szerez. 

Az  esetleg  német  részről  jövő  akadályok  legyőzését  pedig 
nem  a  nálunk  folytatott  pacifista  propagandától,  hanem  a 
külügyminiszter  erélyes,  de  titkos  akciójától  vártam;  végelem- 
zésben attól  sem  riadtam  volna  vissza,  hogy  a  németeket  a 
különbékével  megfenyegessem,  de  a  végletekig  tartózkodtam 
volna  olyan  nyilvános  ujjhuzástól,  mely  az  entente  győzelmi 
öntudatát  növelhetné.  Mindig  féltem  attól,  hogy  a  Berlin  és 
Wien  közti  ellentét  nyilvánvaló  lesz  és  Berlinben  mérsékelő 
befolyásunkat  majd  teljesen  letöri  az  a  tudat,  hogy  minket 
akaratunk  ellenére  is  képesek  magukkal  voncolni.  Vájjon  nem 
beszélt  volna-e  az  entente  enyhébb  hangnemben  és  nem  találtak 
volna-e  a  békebarátok  Londonban  és  Parisban  kedvezőbb  talajra, 
ha  mi  jobban  összetartunk  és  a  háborús  uszitók  nem  hivatkoz- 
hatnak arra,  hogy  Németországban  döntő  politikai  hatalma  van 
a  katonaságnak  ? 

Békeszándékunkat  és  ellenségeink  vonakodását  a  békét  me^- 

kötni,  Ügyes  propagandával  jobban  ki  kellett  volna  használ- 
nunk. Helyeseltem  a  nyilvános  békeajánlatot,  melyet  1916  leg- 
végén tettünk,  sőt  egy  ilyen  lépést  már  Szerbia  letörése  után 
1915  októberben  magam  ajánlottam  Bethmann-Hollweg  figyel- 
mébe ;  de  azt  tartottam,  hogy  a  legnagyobb  súlyt  arra  kell 
fektetnünk,  hogy  az  ilyen  lépést  ne  tekintsék  gyengeség  jelének. 
A  politikai  tapintat  és  ügyesség  dolga  volt  a  két  ellentétes  te- 
kintetet egyaránt  kielégíteni,  egyidőben  békekészséget  és  harci 
képességet  mutatni.  Békelépést  csak  akkor  kellett  tenni,  mikor 
a  harci  helyzet  kedvező  volt.  Emelett  törekedni  kellett  minden- 
felé az  ellenségekkel  titkos  fonalakat  szőni.  Én  legjobban  Angliá- 
ban biztam.  Azt  hittem,  hogy  Ausztria-Magyarországnak  főhiva- 
tása  fonalat,  összekötőkapcsot  keresni  London  felé.  De  ezt  a  lehető- 
séget sem  bírtuk  komolyan  kipróbálni,  mert  Németország  soha- 
sem volt  olyan  jó  viszonyban  velünk,  hogy  ilyen  akciónkat 
féltékenység  nélkül  nézte  volna. 

Ahhoz,  hogy  Ausztria-Magyarország  közvetítése  sikert  érjen 
el,  elsősorban  nagy  súlyt  kellett  arra  helyezni,  hogy  bizalmi 
viszony  legyen  közötte  és  Németország  között,  Németország  ne 
nézze  féltékenyen  és  bizalmatlansággal  önálló  eljárásunkat.  Ma- 
gam tapasztaltam,  hogy  Beethmann-Hollweggel  a  minden  izében 
loyalis  államférfiuval  könnyű  lett  volna  abba  a  viszonyba  jutni, 
mely  az  üdvös  működést  lehetségessé  tette  volna. 

Nálunk  a  szociáldemokraták  és  a  Károlyi-párt  a  békét  az 
annexió  és  kártérítés  nélküliség  elvének  hirdetésétől  és  az 
Internacionálé  működésétől  várták.  Én  ezt  a  várakozást  mindig 
veszedelmes  rövidlátásnak  tartottam.  A  szociáldemokrácia  koránt- 
sem volt  elég  erős  a  békét  kierőszakolni.  Az  általános  moz- 
gósítás, a  kormányok  rendelkezésére  álló  rendkívüli  hatalmak, 
a  felcsigázott  nacionalista  és  imperialista  érzelmek  könnyűvé 
tették  a  kormányoknak,  —  mindaddig,  míg  nem  állt  elő  a  ki- 
merülés vagy  a  katonai  katasztrófa,  —  az  Internacionálé 
erőfeszítését  ellensúlyozni.  Sok  helyütt  a  szociáldomokrata  mun- 

kásság    tekintélyes     része     maga    is     csatlakozott    a    háborús 
pártokhoz. 

Én  egyáltalában  hibásnak  tartottam  az  annexió  nélküli 
béke  elvi  álláspontjának  elfogadását,  mert  ez  arról  győzte  volna 
meg  ellenségeinket,  hogy  bármennyit  követelnek  ők  tőlünk,  bár- 
meddig folytatják  e  gyilkos  háborút  és  bármennyire  legyőzött- 
nek  érzik  magukat,  azáltal,  hogy  mi  önmagunkat  megkötöttük, 
semmit  sem  követelhetünk  tőlük,  sem  pénzt,  sem  területet.  Az 
ilyen  elvi  lekötöttség  egyenes  felbiztatás  lett  volna  a  kitartásra  a 
háborús  pártok  számára.  Győzelem  esetében  mindent  remélhettek 
tőlünk,  legyőzetés  esetében  pedig  meg  voltak  védve  politikájuk 
legsúlyosabb  következményeitől.  Az  általunk,  a  döntés  előtt,  igért 
kedvező  feltételek  becsét  a  harc  folytatásával  járó  súlyos  rizikóval 
kellett  fokozni.  Helyes  lehetett  egy  adott  helyzetben  a  status 
quot  felajánlani  annak  a  hangsúlyozásával,  hogy  a  helyzet  mó- 
dosulásával követeléseink  is  változni  fognak,  sőt  helyes  lehetett 
szükség  esetében  területi  áldozatot  is  hozni,  de  nem  szabadott 
olyan  elvet  magunkévá  tenni,  amelytől  visszatérni  erkölcsi  kár 
nélkül  többé  nem  lehet.  Aki  szocialista  és  pacifista  nimbusszal 
veszi  magát  körül,  rabja  lesz  szerepének  és  súlyos  erkölcsi  capitis 
diminutio  nélkül  nem  válhatik  reálpolitikussá.  Ez  volt  Czernin 
gyengéje,  aki  az  elvi  pacifizmus  köntösét  vette  fel  s  mégis  szabad 
kezet  akart  magának  a  reálpolitikai  lehetőségek  felhasználására 
biztosítani.  És  ez  lesz  Wilson  történelmi  alakjának  egyik  Achilles 
sarka  is.  A  szocialista  jelszavak  elfogadása  a  szocializmusnak 
oly  hatalmat  biztosított,  mely  a  védelmet  is  megnehezítette, 
ha  a  béke  nem  valósul  meg.  Ludendorf  és  Tirpitz  emlékirataikban 
a  megegyezéses  béke  hangoztatását  is  hibának  minősitik.  Mivel 
szerintök  az  ellenség  nem  megegyezni,  hanem  győzni  akart,  minket 
csak  a  harci  készség,  az  erély,  a  kitartás  menthetett  meg.  Az 
utóbbi  tétel  kétségkívül  igaz.  Ellenben  a  nemzetek  lélektanának 
félreismerése  volt  azt  hinni,  hogy  ezt  a  kitartást  döntő  harc- 
téri eredmények,  hódítás  és  imperialisztikus  érvényesülés  kecseg- 

tetésével  lehetett  mindvégig  ébren  tartani.  Minekután  a  defenziv 
álláspontunk  volt  a  háború  egyetlen  igazolása  a  milliók  szemében, 
minekután  hatalmas  pártok  a  hóditást  elvileg  perhoreszkálták 
és  a  teljes  győzelemhez  —  józan  számítás  szerint  —  a  háború 
utolsó  éveiben  már  kevés  remény  lehetett,  a  belső  egységes  frontot 
csak  a  mérséklet,  a  védelmi  cél  hangoztatása,  csak  a  „meg- 
egyezéses béke*'  jelszavával  lehetett  elérni.  A  harci  elszánt- 
ságot semmi  sem  veszélyeztette  annyira,  mint  túlzott  katonai 
követelések  előtérbe  állítása,  mint  az  a  látszat,  hogy  a 
háborút  a  vezérkar  és  a  nehéz  indusztria  imperializmusáért 
kell  folytatni.  A  béke  és  a  harc  szempontjából  egyaránt 
a  legjobb  volt  olyan  elasztikus  hadicélok  hangoztatása, 
amelyek  kidomborítják  békés  szándékainkat  és  követeléseink 
szerénységét,  és  lehetővé  teszik,  hogy  az  esetleges  sikert  a 
szükség  mértékéig  kihasználjuk. 

Én  a  békére  nézve  azon  időszakot  tartottam  kedvezőnek, 
amikor  Gorlicénél  az  oroszt  letörtük,  az  olaszok  nem  bírtak  döntő 
eredményt  elérni  s  amikor  a  szerbeket  legyőztük  (1915  vége). 
Továbbá  kedvezőnek  tartottam  azt  a  percet  az  orosz  forrada- 
lom után,  mikor  keleti  frontunk  kezdett  felszabadulni  és  a 
nyugati  hatalmak  azon  veszély  előtt  állottak,  hogy  az  a  győ- 
zelmes hadsereg,  amely  több  foglyott  ejtett,  több  várat  foglalt 
el  s  nagyobb  ellenséges  haderőt  vert  meg,  mint  valaha  a 
világtörténelemben  bármely  más  hadsereg,  teljes  erejével  elle- 
nük fordul  (1917  március  óta).  Sajnos  ez  utóbbi  alkalom  fel- 
használását hibáink  nehezítették  meg.  A  békekérdésben  ez  idő- 
ben főleg  nem  voltunk  következetesek. 

Ugyanazon  időben,  amelyben  a  pánikszerű  hangulatból  kelet- 
kezett német  birodalmi  gyűlés  hires  rezoluciója  azt  a  látszatot 
keltette,  hogy  gyengeségünk  tudatára  ébredtünk,  a  német  kor- 
mány imperialista  politikája  a  telhetetlenség  benyomását  tette. 
Nem  bírtunk  imponálni,  és  nem  keltettük  azt  a  benyomást  sem, 
hogy  őszintén  akarjuk  a  békét. 

A  legfőbb  hibát  azonban  a  brestlitovski  békénél  követ- 
tük el,  amelynél  téves  volt  a  tárgyalási  mód  és  tévesek  voltak 
a  célok.  Hibás  volt  a  tárgyalási  mód  először  azért,  mert  súlyt 
adott  a  bolsevizmusnak,  mert  forradalmi  tény  számába  ment, 
hogy  két  császár  első  minisztere  a  polgári  rend  és  minden  te- 
kintély ellenségeivel  egy  asztalhoz  ül  és  hetekig  tárgyal.  Trocki 
joggal  dicsekedett  azzal,  hogy  a  berlini,  bécsi  és  budapesti  sztráj- 
kok ,, közvetlen  és  egyenes  visszhangjai  a  brestlitovski  tárgya- 
lásoknak". Mig  a  zöld  asztalnál  tanácskoztak,  a  bolsevikiek  a 
német  és  az  osztrák-magyar  hadsereget  lázitó  iratokkal  próbálták 
harcképtelenné  tenni  és  a  front  mögött  forradalmakat  akartak  szí- 
tani. Ez  előre  látható  volt.  A  bolsevikiekkel  nem  lehetett  meg- 
egyezni, nem  szabadott  volna  tárgyalni,  hiszen  ők  nem  egyes 
külpolitikai  kérdések,  hanem  elvek  miatt  vannak  állandó  és  ki- 
engesztelhetetlen  ellentétben  az  összes  polgári  társadalmakkal  és 
államokkal.  Legfeljebb  ultimátummal  és  parancsszóval  lehetett 
volna  velük   beszélni,    karddal   a   kézben. 

Éles  ellentét  is  volt  egyrészt  az  általunk  elfoglalt  kiindu- 
lási pont  és  használt  jelszó,  másrészt  követeléseink  között.  Eljá- 
rásunk nem  volt  őszinte.  Szocialista,  pacifista  öltözetbe  bujtat- 
tuk az  imperialista  gondolatokat;  akik  az  annexió  és  kártérítés 
nélküli  békéről  beszéltek,  azok  a  legnagyobb  imperialista  kon- 
cepció megvalósításával  foglalkoztak,  amelyet  a  német  szellem 
eddig  formálni   képes  volt. 

Ez  a  koncepció  abban  állott,  hogy  Berlin  Ausztria-Magyar- 
országot megkerülve  a  hamburg-bagdadi  vonalon  kivül,  Kieven 
és  Középázsián  át  kapjon  összeköttetést  Keletázsia  és  India 
felé  katonai  és  gazdasági  befolyásának  alávetett  világokon  ke- 
resztül. A  brestlitovski  zöld  asztalnál  mindenki  a  népek  önren- 
delkező jogáról  beszélt,  de  azért  az  egyik  fél  a  német  hadsereg, 
a  másik  fél  a  vörös  gárda  védelme  alatt  akarta  a  népek  akara- 
tát kifejezésre  juttatni,  azaz  nem  mást,  mint  a  saját  akaratát 
érvényesíteni. 

A  hiba  oroszlánrésze  Németországot  terheli.  Czernin  azon 
programmja,  melyet  el  akart  fogadtatni  Németországgal  is,  he- 
lyes volt.  Monarchiánk  speciális  célja  nem  volt  imperialisztikus, 
hanem  csak  kenyérszerzés  biztosításában  állt,  de  még  ezt  a 
szerény  célt  sem  érte  el.  A  dezorganizált,  háború  és  forradalom 
által  kimerített  Ukrajna  nem  volt  képes  nekünk  azt  a  nyers 
anyagot  szolgáltatni,   amit  tőle  vártunk. 

A  brestlitovski  béke  fegyvert  adott  azok  kezébe,  akik  mindig 
azt  mondották,  hogy  a  német  győzelem  német  világuralmat  jelent 
s  az  összes  többi  nemzetek  szolgaságához  vezetne,  éppen  mikor  a 
legtöbb  kilátás  lett  volna  egy  kedvező  békére,  ha  az  orosz  letörés 
által  nyert  hatalmi   pozíciónk   idejében   mérsékeltek  maradunk. 

Én  a  Hoífmann-féle  modort,  gyors,  határozott  fellépést, 
könnyebb  feltételeket  tartottam  helyesnek.  Én  nem  használtam 
volna  szocialista  jelmezt,  de  kevesebb  imperialista  ambíciót  ta- 
núsítottam volna,  oly  feltételeket  sürgettem  volna,  melyek  nem 
a  momentán  lehetőségből,  hanem  az  állandó  érdekből  erednek, 
de  azokat  ultimátumszerüleg  követeltem  volna. 

A  Romániával  való  elbánást  sem  találtam  szerencsésnek. 
Azt  szerettem  volna,  hogy  vele  békét  ne  kössünk,  mielőtt  a 
román  hadsereg  véglegesen  le  nem  győzetett.  Románia  akkor 
minden  oldalról  körül  volt  véve.  Kompetens  egyének  szerint 
teljes  letörése  könnyű  volt.  Érdemes  is  volt  érte  ujabb  áldo- 
zatot hozni,  mert  a  megmaradt  román  hadseregtöredék  és  a 
román  udvar  Jassyban  az  entente-diplomáciával  a  frontunkat 
hátulról  állandóan  fenyegette.  A  békefeltételekre  vonatkozólag 
Romániától  csak  határkiigazitást  kívántam  és  a  magyar  poli- 
tikai világ  vezértényezői  csaknem  mind  ezen  az  állásponton 
voltak.  Wekerle,  Apponyi  és  Tisza  nagy  vonásokban  egyetér- 
tettek velem.  Alig  volt  egy-két  magyar  politikus,  aki  nagyobb 
hódításra  gondolt.  Károlyi  és  a  szocialista  blokk  pedig  Romá- 
niával szemben  itt  is  az  annexió  és  kártéritésnélküli  béke 
álláspontjára   helyezkedett.  Az  uralkodó  szintén   e   felfogás  felé 

hajlott.  Czernin  álláspontját  nem  bírtam  világosan  felismerni, 
ámbár  a  kérdésről  tárgyaltam  vele.  Ő  utólag  beszédjében  azért  a 
káros  hatásért,  amelyet  ez  időben  folytatott  politikája  előidé- 
zett, a  magyarságot  tette  felelőssé.  Ez  azonban  igazságtalan  és 
csak  a  gróf  ismert  magyar  gyűlöletéből  ered.  Nem  a  bukaresti, 
hanem  a  brestlitovski  béke  hatása  volt  a  döntő  a  világhelyzetre 
és  ^  visszahatása  szakasztott  ugyanaz  lett  volna,  ha  nem  is 
tartjuk  meg  az  alig  lakott  román  határvidéket.  S  ha  ezen 
csekély  határkiigazitás  mégis  bizonyos  recenzust  keltett,  ez 
csak  azért  volt  igy,  mert  a  pacifizmussal  és  a  szociáldemokrá- 
ciával való  kacérkodás  közben  történt,  amiről  pedig  mi  magya- 
rok nem  tehetünk  semmit  és  mert  a  tárgyalások  közben  főleg 
Németország  oly  súlyos  gazdasági  feltételeket  szabott  meg,  me- 
lyek Romániából  német  gazdasági  kolóniát  csináltak  volna  s 
melyek  oly  messze  mentek,  hogy  minket,  a  szomszéd  államot  is 
nyugtalanítottak  és  megsértettek.  S  ehhez  járult  még  a  kato- 
naság azon  fosztogatása,  amelyre  most  a  háború  után  a  románok 
nálunk  saját  fosztogatásaik  igazolására  hivatkoznak. 

Az  a  pár  erdőrészlet,  amelyet  Magyarország  a  bukaresti 
békében  megszerzett,  azóta  sem  szerepelt  mint  Románia  beavat- 
kozásának ürügye  vagy  bosszuhangulatának  oka.  A  bukaresti 
béke  territoriális  megállapításai  mint  a  mérsékelt  politika  példa- 
képe maradtak  volna,  ha  nem  képezik  az  Oroszországgal  szem- 
ben tanúsított  magatartás  kiegészítő  részét  és  ha  enyhébb  a  gaz- 
dasági megegyezés.  Továbbá  hibája  volt  a  bukaresti  békének, 
hogy  Bulgáriát  is  megsértettük  a  Dobrudsára  vonatkozó  német 
gazdasági  követelésekkel,  ami  a  bolgár  elpártolás  egyik  okává 
vált.  A  brestlitovski  és  a  bukaresti  tárgyalások  káros  kihatás- 
sal voltak  Ausztria  és  Magyarország  harci  kedvére,  mert  azt  a 
benyomást  keltették,  hogy  önállóságunkat  győzelem  esetén  is 
elveszítjük.  Attól  tartottak  nálunk,  hogy  az  a  Németország, 
amelyik  Varsóban,  Kiewben  és  Bukarestben  politikai  és  gazda- 
sági   vezetőszerepre  tesz  szert,  mediatizálni  fog  minket. 

A  diplomácia  titkait  nem  ismertem,  kivéve  azt  az  időt,  ami- 
kor a  képviselőház  határozata  folytán  Burián  külügyminiszter 
Apponyit,  Rakovszkyt  és  engem  a  helyzetbe  beavatott,  ami 
azonban  rövid  ideig  tartott  és  Burián  azon  kijelentésével  sza- 
kadt meg,  hogy  nem  érzi  magát  feljogosítva  a  nemzetközi 
politika  oly  titkait  közölni,  melyek  nemcsak  az  övéi,  hanem  a 
velünk  tárgyaló  más  államoké,  nevezetesen  Németországé  is. 
(1916  július  6.-  aug.  23). 

így  nézve  a  dolgokat,  —  mint  egyszerű  újság  olvasó  — 
impresszióm  az  volt,  hogy  a  békére  pozitiv  alkalom  nem  kínál- 
kozott. 

Utólag  ugy  látszik,  hogy  talán  mégis  volt  olyan  tárgyalás, 
mely  a  béke  komoly  lehetőségével  kecsegtetett.  Ilyen  volt  az, 
amelyet  Czernin  megbízásából  gróf  Revertera  Svájcban  a  francia 
gróf  Armand-dal  (1917  aug.)  folytatott  s  amit  köztudomásra 
hozott  Czernin  külügyminiszter  utolsó  beszéde  és  a  mely  ugy  hal- 
lom, kedvező  eredményhez  vezetett.  Akkor  még  nem  volt  Cle- 
menceau a  kormányon,  és  éppen  akkor  hatottak  az  orosz  frontról 
jövő  hirek  nyomasztóan  ugy,  hogy  Parisban  a  bizalom  a  győ- 
zelemben megrendült  és  erős  békés  áramlat  kezdett  lábra  kapni. 
A  franciák  ugyan  továbbá  is  kívánták  Elzász-Lotharingiát,  azon- 
ban ennek  fejében  nem  csak  azt  Ígérték,  hogy  a  német  koló- 
niákat visszaadják,  hanem  azt  is,  hogy  kibővítik  azokat.  Szabad 
kezet  is  adtak  volna  Németországnak  kelet  felé  Oroszországgal 
szemben.  Tőlünk  az  olaszlakta  vidékeket  követelték. 

Czernin  a  feltételeket  kedvezőknek  találta  s  ha  a  vég- 
eredményt nézzük,  ma  nem  is  lehet  nézeteltérés  afelett,  hogy 
ez  a  béke  előnyös  lett  volna.  De  a  németek  hallani  sem  akartak 
ilyen  megegyezésről.  A  győzelemre  számítottak  és  olyan  erélyes 
hangnemben  beszéltek,  hogy  Czerninnek  az  volt  a  benyomása, 
hogy  ha  Ausztria-Magyarország  a  békét  ezen  az  alapon  erő- 
szakolná, a  német  hadsereg  bevonulna  Csehországba.  Czernin  te- 
hát engedett,  meghátrált.  —  A  béke  nem  jött  létre.  Az  irtózatos 

Öldöklés   folytatódott,    Clemenceau   kormányhoz   jutott   és  mi  a 
tragédia  utolsó  felvonásához  értünk, 

Czernin  helyzete  kétségtelenül  igen  nehéz  volt.  Ha  lett 
volna  reménye  a  győzelemhez,  vagy  oly  hosszas  ellenálláshoz,  mely 
közben  előállhatott  volna  a  kedvező  béke  kötésének  lehetősége, 
értem,  hogy  a  német  befolyásnak  alá  veti  magát.  De  ő  feketén 
'átta  a  jövőt.  Már  bukaresti  követ  korában  sürgette  a  békekötést, 
mert  nézete  szerint  a  győzelem  ki  volt  zárva.  Miniszter  korában 
már  1917  április  havában  memorandumot  terjesztett  a  császár 
elé,  melyben  kifejtette,  hogy  a  monarchia  legfeljebb  az  év  vé- 
géig állhat  ellent  és  hogy  a  monarchia  a  katonai  letörés  és  for- 
radalom küszöbén  áll.  Eljárását  tehát  nem  vagyok  ké- 
pes megérteni.  Az  egyénnek  joga  van,  sőt  kötelessége  lehet  ön- 
magát feláldozni  az  adott  szó  szentségéért,  azonban  kormányok- 
nak nincs  joguk  azoktól  a  millióktól,  akiknek  nevében  cselek- 
szenek, teljesen  kilátástalan  szenvedéseket  s  áldozatokat  köve- 
telni azon  kormány  hibás  számítása  miatt,  melyhez  a  szövet- 
ségi hűség  köti.  A  politikában  is  érvényben  van  az  erkölcsi  tör- 
vény ;  a  komiszság  a  politikában  is  komiszság,  a  szótartás,  a 
politikában  is  kötelesség  és  nemcsak  kötelesség,  hanem  érdek  is, 
mert  a  hitel  elsőrangú  politikai  erő,  és  a  becsület  kifizeti  magát. 
Amint  többnyire  az  a  pénzember  is  rosszabbul  jár,  aki  kötele- 
zettségeit pontosan  nem  teljesiti  és  nem  élvezi  embertársai  bi- 
zalmát, ugy  rövidlátó  az  az  államférfi  is,  aki  csalásban  és  félre- 
vezetésben látja  politikájának  fő  eszközét.  A  szövetségesét  cser- 
benhagyni bizonyos  előnyök  biztosítása  céljából,  szükség  nélkül, 
mint  ezt  több  ország  tette,  például  Anglia  a  spanyol  örökösö- 
dési, Poroszország  az  osztrák  örökösödési  háborúban  s  a  francia 
forradalom  ellen  folytatott  háborúban,  szégyen  és  többnyire  rossz 
számítás  is,  mert  az  illető  állam  szövetségi  képességét  lényege- 
sen lejebb  szállítja.  De  az  a  kormányférfi,  aki  a  jelenlegi  világ- 
pusztító háborúban  az  erők  ismerete  és  biztos  adatok  alapján 
azt  látja,  azt  tudja,  hogy  a  katasztrófa  elkerülhetetlen  és  aki  tisz- 

tességes  és  előnyös  békét  köthet,  szerintem  köteles  ezt  megtenni 
és  azt  megakadályozni,  hogy  szövetségesünk  illúziói  és  tévedései 
miatt  saját  nemzete  vágóhidra  hajtassék.  Ilyen  esetben  az  el- 
válás nemcsak  jog,  de  emberi  és  hazafias  kötelesség  is. 

Czernin  ezt,  amint  mondotta,  főleg  azért  nem  tette,  mert 
attól  tartott,  hogy  a  németek  ellene  fordulnának,  ami  Ausztriá- 
ban polgárháborúhoz  is  vezetne  és  mert  szerinte  a  Németország- 
tól való  különválás  következménye  nem  a  béke,  hanem  csak  az 
lett  volna,  hogy  ellenséget  cserélünk. 

Csodálatba  ejt  ezen  felfogása.  Abban  a  jelentésben,  amelyet 
Őfelségéhez  irt,  6  azt  is  kifejti,  hogy  Németország  szintén  az  erő 
fogytán  van,  amint  azt  neki  német  felelős  államférfiak  elismerték. 
Miként  gondolhatta  tehát,  hogy  Németország  mégis  arra  határozná 
el  magát,  hogy  minket  megtámadjon,  magát  izolálja  és  abszo- 
lút tarthatatlan  helyzetbe  kerüljön?  Miként  gondolhatta,  hogy 
a  német  nép  a  hadvezetőség  ilyen  elhatározását  eltűrje,  ha 
tudomására  jutna,  hogy  tisztességes  béke  lehető  s  mi  csak  azért 
hagyjuk  el  őket,  mert  ezen  feltételeket  el  nem  fogadták?  A  német 
közvélemény,  a  rezoluciós  parlamenti  többség  csúfosan  megbuk- 
tatta volna  azt  a  kormányt,  amely  teljesen  reménytelenül,  ujabb 
küzdelmet  akart  volna  felvenni.  Ludendorff  különben  azt  irja, 
hogy  ,, senkise  gondolt  arra,  hogy  Ausztria-Magyarországra  ka- 
tonai nyomást  gyakoroljon."  Czernin  tehát  helyesen  cselekedett 
volna,  egyformán  használt  volna  nekünk,  Németországnak  és  az 
emberiségnek,  ha  azon  az  utón  kitart,  melyre  éleslátása  terelte. 

A  másik  békelehetőségről  Erzberger  beszélt,  de  az  általa  felho- 
zott esetben  nem  láttam  az  entente  békeakaratát  bebizonyitottnak. 

A  pápának  békeakciója  inkább  az  ő  békeakaratát  bizonyitja- 
mint  az  ellenségeinkét.  Mikor  Anglia  a  pápa  közvetítésére  azon 
kitérő  választ  adta,  hogy  nem  lehet  a  békéről  komolyan  tárgyalni, 
mert  még  azt  sem  tudják,  hogy  mi  Németország  szándéka  Bel- 
giummal, ezzel  nem  mondta,  hogy  az  entente  békét  kötne,  ha 
a   németek  szándéka   kielégítené.    És   amikor  a  pápa   Németor- 

szagot  Belgiumra  vonatkozó  megnyugtató  nyilatkozat  megtéte- 
lére akarta  reá  birni,  hogy  az  angolokat  további  tárgyalásokra 
késztesse,  ezzel  ő  sem  állította,  hogy  a  megnyugtató  nyilat- 
kozattal a  béke  biztosítva  volna.  Mikor  a  pápának  Németor- 
szág kitérő  választ  adott,  hibát  követett  el,  mert  ha  megra- 
gadja ezt  az  alkalmat  és  Belgiumra  vonatkozólag  kedvező  választ 
ad,  ez  valószínűleg  megerősítette  volna  az  entente  békepárt- 
jait és  esetleg  módot  adott  volna  a  pápának  arra,  hogy  áldásos 
működését  eredményesen  folytassa,  de  az  entente  visszautasított 
békeajánlatáról  ez  esetben  szólani  még  sem  igazságos. 

MÁSODIK  FEJEZET. 

Katonai  hibáink. 

A  külpolitikai  téren  elkövetett  hibákhoz,  melyek  ellen- 
ségeink számát  szaporították,  s  a  béke  kilátásait,  mikor  azok 
úgyis  gyengék  voltak,  csökkentették,  hozzá  járultak  katonai 
hibák  is. 

Hadseregünk  iránt  nagy  hálával  tartozunk,  csodákat  művelt. 
Túlerő  ellen  küzdött  csaknem  mindig  s  ennek  ellenére  páratlan 
eredményeket  mutatott  fel,  több  foglyot  ejtett,  mint  bármely  más 
hadsereg  valaha.  Több  várost  vett  be,  több  csatát  nyert  meg, 
nagyobb  területet  hóditott,  nagyobb  ellenséges  tömeget  győzött 
le,  kényszeritett  visszavonulásra,  mint  bárki  bármikor  ebben  a 
háborúban  vagy  máskor.  Az  entente  győzelmes  hadserege  sem 
mutathat  fel  annyi  dicső  eredményt,  mint  a  mienk.  S  ha  végül  had- 
seregeink is  összeomlottak,  nem  a  stratégiai  és  taktikai  vereségek 
voltak  ennek  okai,  hanem  a  stratégiai  és  taktikai  vereségek  a  gazda- 
sági, politikai  és  lélektani  letörésnek  voltak  következményei.  Két- 
ségtelen az  is,  hogy  a  vezetés  jobb  volt  nálu-nk,  mint  ellenfeleinknél. 
Egyes  hadműveletek  mindég  klasszikusak  fognak  maradni  a  hadi- 
történelem lapjain.  A  milliók  megálltak  helyüket.  Sokkal  több  volt 
a  hős,  mint  azt  bárki  a  mai  nemzedéktől  feltételezte.  De  sajnos 
azért  a  katonai  téren  sem  kerültük  el  a  hibákat.  Részben  talán 
ezeknek  tudható  be,  hogy  nem  értünk  el  oly  sikereket,  melyek 
kedvező  békéhez  vezethettek  volna. 

Hadseregünknek  sok  olyan    organikus    gyengéje  volt,  me- 
lyek az  egészen  elsőrangú  anyag  teljesítőképességét  rontották.   E 

hibák  egész  állami  szervezetünkben  érezhetők  voltak.  Ferenc  József 
hosszú  régiméje  nem  kedvezett  a  tehetségek  fejlődésének.  Ö  a 
pontos,  szorgalmas  bürokratát  szerette,  nem  a  gondolatgazdag, 
nagy  koncepciójú  férfiakat.  Ezektől  inkább  félt.  Az  úgynevezett 
szamárlétra  volt  uralkodásának  korában  az  előrelépés  rendes  útja. 
Kivételes  elbánást  néha  a  protekció,  a  születés,  a  bürokratikus  te- 
hetség s  az  opportunizmus  birt  valakinek  megszerezni,  ritkábban 
a  genialitás,  az  őszinteség,  az  igazi  erő.  A  bürokratikus  szellem 
penésze  mindenhová  berágta  magát  és  a  középszerűséget  tolta 
előre.  Ferenc  Ferdinánd  e  tekintetben  külömbözött  nagybátyjá- 
tól. Ö  szerette  és  kereste  a  tehetségeket.  Jó  szemet  is  tanusitott 
nem  egy  esetben.  De  sajnos,  kiválasztottjainál  tul  gyakran  volt 
feltalálható  a  vegyüléke  a  tehetségnek  és  az  intrikáló  hajlandóság- 
nak. Katonai  téren  jobbkeze,  Hötzendorf-Gonrad  sem  birt  e 
fogyatkozáson  segíteni.  Ö  távol  van  attól,  hogy  intrikus  vagy 
hizelgő .  legyen,  ö  tehetség  is,  önálló  jellem  is,  azonban  sajnos, 
ahoz  tul  kevés  emberismerettel  bir,  hogy  környezetében  a 
középszerűség  és  intrika  uralmát  megtörje.  A  vezérkar  külön 
test  maradt  a  hadsereg  testében.  Nem  volt  az  a  friss  vérkeringés 
sem  közötte  és  a  csapátok  között,  mely  pl.  meg  volt  Németország- 
ban. Minden  előny,  kitüntetés,  érdem,  előléptetés  a  táborkaré, 
—  a  veszély,  a  fáradság  zöme  a  csapatoké.  A  csapattisztek  alig 
juthattak  be  a  Generalstabba  és  állandó  hátrányban  maradtak  a 
Kriegsschule  tanítványaival  szemben.  A  nehéz  munka,  a  bizony- 
talan jövő,  a  blauer  Bogén  Damokles-kardja  korán  tönkreteszi 
a  tiszt  idegét.  A  törtetés  egymás  hulláján  keresztül  a  felébb  valók 
kegye  felé,  a  stréberek  győzelme  a  felfelé  törekvő  versenyben,  meg- 
tizedeli az  eredeti  észjárású  tehetségeket.  Kevés  az  erkölcsi  bá- 
torság, a  felelősség  vállalásának  készsége,  sok  az  Augendienerei 
a  Generalstabban  s  a  felsőbb  állásokban.  A  német  hadseregben, 
ámbár  legalább  is  oly  vasfegyelem  volt,  mint  nálunk,  sokkal 
nagyobb  az  önállóság  felfelé,  ott  sokkal  nagyobb  a  készség  fele- 
lősséget vállalni   és    nem  vártak  mindent  felülről,  mint  nálunk. 

A  háború  alatt  gyakran  megdöbbenéssel  lehetett  azt  a  gyűlöletet 
és  bizalmat' anságot  észrevenni,  amit  a  csapattisztek  éreztek  a 
vezérkar  iránt. 

Egy  második  nagy  organikus  gyengéje  a  hadseregnek  az  volt, 
hogy  a  magyar  katona,  mely  a  németen  kivül  legtöbb  lelkesedéssel 
harcolt,  nem  érezte  magát  a  seregben  igazán  otthon,  nem  tekintette 
azt  a  maga  hadseregének.  A  felsőbb  tisztek  között  kevés  volt  a 
magyar,  s  azon  kevés  magasrangu  magyarok  között  még  kevesebb 
volt  igazán  magyar  érzésű.  A  magyar  katona  csupa  panasszal  jött 
haza  a  harctérről.  A  háború  alatt  számtalan  oly  magyar  politikussal 
beszéltem,  aki  azelőtt  a  közös  hadsereg  lelkes  hive  volt,  aki  a 
német  szolgálati  nyelvért  exponálta  magát,  a  tett  tapasztalatok 
után  azonban  a  legsürgősebb  feladatnak  tartotta  az  önálló  magyar 
hadsereg  felállítását.  Sok  helyütt  magyar  tisztek  hiányában  a  ma- 
gyarok más  nemzetiségű  vezéreiknél  határozott  ellenséges  érzést 
tapasztaltak.  Az  volt  ezer  és  ezer  magyar  katona  benyomása,  hogy 
bizonyos  kéjelgő  érzéssel  küldik  a  legveszélyesebb  helyekre,  az 
elismerést  azonban  nem  neki  juttatják,  hanem  másoknak.  Mind- 
ezen tapasztalatok  okozták,  hogy  a  magyar  csapatok  nagy  része 
örült,mikor  anémethadsereg  kötelékeibe  került,  annak  dacára,hogy 
a  német  nyersesége  és  kemény  fegyelme  nem  felel  meg  a  magyar 
természetnek.  A  magyar  harci  virtus  nem  lett  teljesen  kihasználva. 
A  hadsereg  nem  fejtette  ki  azt  a  teljes  erőt,  amire  jobb  szervezés 
és  vezetés  mellett  képes  lett  volna.  A.  harctéren  tett  tapasztalatok 
és  benyomások  a  magyart  elkeserítették  s  az  októberi  forradalom 
egyik  forrásává  váltak. 

Pedig  a  hadsereg  anyaga  a  legjobb  volt,  kétségtelen,  hogy  a 
magyar  paraszt  megfelelő  tisztikar  mellett  a  világ  legjobb  kato- 
nája lehet.  Csudákat  mivelt  igy  is,  de  még  jobbá  fog  válni,  ha  a 
békében  már  nemzeti  keretek  közé  állítják. 

Nagy  előnyünk  volt  a  belső  hadmüködési  vonal,  amely  lehe- 
tővé tette,  hogy  egymáson  segíthettünk,  hogy  az  erőket  a  harcterek 
között  tervszerűen  megoszthattuk.  Ennek  a  döntő  előnynek  teljes 

kihasználásához  azonban  sajnos  ritkán  jutottunk,  mert  előfelté- 
tele, a  teljes  harmónia  a  Vezetésben  hiányzott.  Anélkül,  hogy  a 
részletekről  tudomásom  lett  volna,  mindég  éreztem,  hogy  e  tekin- 
tetben is  baj  van.  Amint  egy  német  vezető  emberrel  vagy  egy 
osztrákkal  beszéltem,  többnyire  keserves  panaszt  hallottam  a  szö- 
vetségesre. A  politikai  diszharmóniának  vissza  kellett  hatnia  a 
katonai  vezetésre  is. 

Érdekes  betekintést  nyújt  ezen  viszályokra  és  a  kölcsönös 
hangulatra  Nóvák  könyve,  melyet  Conrád  dicsőitésének  szen- 
telt és  mely  a  nálunk  uralkodó  ezen  németellenes  szellemnek 
hü  kifejezője.  Bizonyos,  hogy  ellenségeink  sem  maradtak  érintet- 
len a  koalíció  gyöngéitől.  Sok  elkövetett  hibájuk  mutat  erre  reá. 
Nekünk  azonban,  akik  sokkal  kevesebb  erővel  rendelkeztünk, 
mint  ellenségeink,  hátrányos  helyzetünk  abban  mutatkozott,  hogy 
nem  volt  szabad  hibákat  elkövetni.  Mi  csak  a  legteljesebb  össze- 
tartás, legkifogástalanabb  vezetés  és  kedvező  szerencse  mellett 
győzhettünk. 

Nem  akarok  a  katonai  kérdések  tömkelegébe  beleereszkedni, 
csak  arra  a  néhány  hibára  akarok  rámutatni,  amit  már  az  esemé- 
nyek idejében  felismerni  véltem. 

Az  én  hitem  kezdettől  az  volt,  hogy  Oroszország  ellen  kell  az 
erőket  koncentrálni  és  ha  a  momentán  helyzet  nem  kényszerit 
más  harctéren  való  eljárásra,  addig  kell  ütnünk  legerősebb  szá- 
razföldi ellenségünket,  mig  az  nem  omlik  végleg  össze. 

Erre  vezetett  a  már  előbb  kifejtett  politikai  okokon  kivül 
Lengyelország  stratégiai  helyzete.  Keleti  határaink  kedvezők 
voltak  az  offenzivára  és  kedvezőtlenek  a  defenzívára  nézve.  Ked- 
vezőtlenek a  defenzívára,  mert  a  lengyel  királyság  oly  központi 
helyzetben  van,  hogy  onnét  az  orosz  hadsereg  Berlint,  Budapestet 
s  Bécset  egyaránt  fenyegette  s  ezzel  minket  arra  kényszerithetett, 
hogy  különböző  fővárosaink  védelmére  nagy  erőket  tartsunk  ké- 
szen egymástól  távoli  harctereken,  melyeket  az  orosz  hadsereg 
egyenként  verhetett  meg.  Amint  defenzívára  szorítkoztunk,  nagy 

erőre  volt  szükségünk  s  ezek  az  erők  is  az  egyenként  való  megveretés 
veszélyének  voltak  kitéve.  Offenzivánknak  ellenben  kedvezett  ez  a 
harctéri  helyzet.  Az  orosz  hadsereg  a  lengyel  királyságban  oly  zsák- 
ban vonult  fel,  melyben  meg  lehetett  fojtani.  Ha  a  zsák  végét  két 
oldalról  erélyes  rántással  összehúzzuk,  minden  taktikai  siker  nagy 
stratégiai  eredményekhez  vezethetett. 

Ugy  látszik,  hogy  a  mi  hadvezetőségünk  tényleg  az  orosz  harc- 
tereken akart  volna  támadólag  fellépjii,  de  ezt  a  németnél  nem  tudta 
keresztül  vinni.  Ugy  látszik,  arra  számított  a  háború  kezdetén,  hogy 
a  német  haderőnek  nagyobb  része  fog  keleten  felhasználtatni,  mint 
amennyi  oda  lett  küldve.  Nagy  baj  volt  ránk  nézve,  hogy  ezen  szá- 
mítása be  nem  vált  és  az  osztrák-magyar  hadsereg,  mely  az  orosz- 
hoz arányítva  nagyon  gyenge  volt,  a  hatályos  segítség  reményében 
oly  támadást  intézett  az  orosz  hadsereg  ellen,  mintha  erős  lenne, 
S  nagy  szerencsétlenség  volt,  hogy  ezen  támadás  még  a  régi  tak- 
tikával, a  katonák  beásása  nélkül  történt.  Az  embereket  nem 
kímélték  annyira,  mint  később,  —  elvesztettük  a  legjobb  anyagot 
és  mégis  visszaszorítottak.  A  németek  kénytelenek  voltak  a 
nyugati  frontról  több  csapatot  keletre  irányítani,  és  ezek  azután 
hiányoztak  a  marnei  csatában,  részben  azonban  a  keleti  frontra 
sem  érkeztek  kellő  időben. 

Mikor  a  kedvezőtlen  körülmények  közt  megindult  lengyel  harc 
még  tombolt  és  véderőnk  ott  többé  teljesen  helyre  nem  hozható, 
nagy  veszteségeket  szenvedett,  mint  hallom,  az  A.  O.  K.  tanácsa 
ellenére  a  szerbek  ellen  tul  nagy  erőt  fordítottunk.  Kétszer  támad- 
tunk ezen  a  mellékharctéren,  olyankor,  amikor  a  sokkal  fontosabb 
főharctéren  minden  egyes  katonánkra  égető  szükségünk  lett  volna. 
Első  alkalomkor  maradandó  siker  nélkül  fölöslegesen  vért  veszí- 
tettünk és  az  olasz  féltékenységet  felébresztettük.  A  második 
offenzívával  pedig  az  egész  háború  talán  legszomorúbb  kudarcát 
idéztük  elő.  A  győzelem  Potiorek  kezében  látszott  már  lenni,  ami- 
kor ő  seregeit  kettéválasztva,  egyik  részt  észak  felé  küldi,  hogy  Bel- 
grád kulcsaival  kedveskedjék  az  udvarnak  (december  2),    a  csá- 

szári  jubileum  nagyobb  dicsőségére,  a  másik  résszel  pedig,  ámbár 
a  csapatok  ki  vannak  fáradva,  távol  a  pótlásoktól  és  a  munició- 
tól,  csatát  ad  és  vészit.  Tragikus  és  klasszikus  példája  az  Augen- 
dienereinek  és  az  udvaronc  szellemnek!  Általa  á  kis  Szerbia  nagy 
győzelemhez  jutott  hatalmas  szomszédja  felett. 

Galíciában  és  Szerbiában  tehát  az  első  hónapokban  megfelelő 
eredmény  elérése  nélkül  elveszítjük  hadseregünk  szine-javát.  A 
kudarc  káros  stratégiai  következményei  helyrehozhatók  ugyan, 
de  a  halottakat  nem  lehet  többé  feltámasztani  és  a  hadsereg 
hírnevére  oly  árny  esik,  amelyet  sok  hősiesség,  sok  geniális  ötlet, 
sok  szép  siker  sem  bir  teljesen  szétoszlatni.  Önbizalmunk  is  meg- 
rendül, ami  Ausztriában  ugy  sem  szokott  szilárd  lábon  állni. 

Sok  fejlődött  volna  máskép,  ha  a  háború  nem  igy  kezdődik. 

Igen  veszélyes  volt  két  különböző  harctéren  és  két 
különböző  ellenség  ellen  egyidőben  komoly  oíTenzivát  folytatni,  a 
főcsapást  mindig  egy  pontra  kellett  volna  mérni.  Ezen  szabály 
ellen  súlyosan  vétettünk  1916-ban,  amikor  egy  időben  nagyará- 
nyú döntő  csapást  akartunk  Verdun  és  az  olasz  hadsereg  ellen 
intézni.  Erőnk  ezen  megosztása  által  egyik  helyütt  sem  bir- 
tunk  eredményhez  jutni  s  a  harmadik  fronton  az  ellenség  sike- 
res csapásainak  tettük  ki  magunkat.  Verdun  helytállt  és  Olasz- 
országban a  nagy  sikerrel  megindult  oíTenzivát  meg  kellett 
állitani,  Lucknál  pedig  Brusszilov  keleti  frontunkat  áttörte, 
ami  nemcsak  nagy  ember  és  anyagveszteséggel  járt,  hanem  Ro- 
mániát a  beavatkozásra  birta.  A  koalíciós  betegség  elijesztő  és 
klasszikus  példája  fog  mindig  maradni,  hogy  mint  Nóvák  kifejti, 
Conrad  semmit  sem  tudott  a  verduni  oíTenziváról,  amelyet  Fal- 
kenhayn  titokban  készített  elő.  Nézetem'  szerint  e  bajok  el  lettek 
volna  kerülhetők,  ha  1916-ban  a  15-ben  fényesen  megindított 
orosz  offenzívát  újra  felvesszük  és  együttes  erővel  végzünk  az 
agyaglábu  kolosszussal,  amely  már  úgyis  megingott. 

Hiba  volt-e,  vagy  puszta  elhárithatlan  szerencsétlenség,  nem 
tudom  megitélni,  hogy  az  1917  évi  olasz  oílenzivánkat  nem  folytat- 

tuk  az  olasz  hadsereg  teljes  legyőzéséig,  hogy  a  szerb  offenzívát 
nem  vittük  Szalonikiig?  Egyáltalában  kérdezem,  nem  lett  volna-e 
jobb  győzelrneinket  a  megvert  ellenség  üldözésével  alaposabban 
kiaknázni,  mint  az  üldözést  félbeszakítva,  más  harctéren  sze- 
rencsét próbálni?  Az  az  egy  azonban  kétségtelen,  hogy  végzetes  téve- 
désünk volt  az  utolsó  olasz  offenzivánk,  melynek  készületlenül  és 
rossz  alapgondolattal  vágtunk  neki.  Nem  tudom  nem  volt-e  az  erő- 
viszonyok teljes  félreismerése  az  utolsó  nyugati  offenzívának 
erőltetése  is?  Nem  lett  volna-e  már  ekkor  jobb  csak  a  defenzí- 
vára berendezkedni  és  szivós  ellenállással  a  megegyezéses  békére 
dolgozni,  mint  mindent  egy  kártyára  vetni? 

A  hadvezetőség  legsúlyosabb  hibáját  azonban  minden- 
esetre a  tengeralattjáróharc  elhatározásával  követte  el,  amikor 
tévesen  Ítélte  meg  e  fegyvernem  hatályát,  és  Amerika  teljesítő 
képességét  is.  Ez  a  csalatkozása  vált  a  végső  katasztrófa  igazi 
okává.  Oly  túlerő  tömörül  ellenünk,  vonul  fel  teljes  felszereléssel 
a  gazdasági  és  katonai  harcra,  hogy  vele  győzelmesen  megbir- 
kózni fizikai  lehetetlenséggé  válik.  Már  ennek  érzete  magában 
is  megbénitóan  hat  energiánk  kifejlődésére. 

De  mindezen  hibák  dacára  nem  egy  geniális  ötlet,  igen  sok 
kitűnő  kombináció,  főleg  azonban  seregeink  egészen  elsőrangú 
anyaga  következtében,  az  összeomlás  nem  a  harctéren,  hanem  a 
belső  fronton  történt  meg.  Mikor  Bulgária  elhagyott  és  belső 
ellenálló  erőnk  összeomlott,  hadseregeink  még  ellenséges  földön 
veretlenek  voltak. 

Hogy  ezt  az  összeomlást  megértsük,  ezért  a  belső  helyzetre 
kell  figyelmünket  fordítani.  Meg  kell  vizsgálnunk,  mi  vezetett 
ama  tragikus  magyar  eseményekhez,  amelyek  a  magyar  forra- 
dalom és  a  monarchia  bomlásának   inditó   okaivá   váltak. 

ELSŐ  FEJEZET. 

A  magyar  forradalom  előzményei. 

Fájdalmas  feladatra  vállalkozom,  amikor  azon  összeomlás- 
ról irok,  mely  mindazt  eltemette,  vagy  legalább  súlyosan  megren- 
dítette, amiért  harcolt,  szenvedett  ezer  éven  át  számtalan  ma- 
gyar hazafi,  amiért  véreztek  hős  katonáink,  amiért  dolgozott  az 
egész  magyar  társadalom,  amiért  lelkesült  férfi,  nő,  gyermek 
egyaránt  és  amiért  én  is  küzdöttem  és  éltem.  Békeidőben  a  gyak- 
ran tapasztalt  opportunizmus,  kislelkűség  megingatta  bizalmamat 
az  ősi  erényben.  A  háborúban  tanúsított  hősiesség  és  kitartás 
azonban  újra  büszkévé  tett  nemzetemre ;  még  ma  is  erősebben 
ver  szivem,  több  bizalommal  nézek  jövőnk  elé,  valahányszor 
eszembe  jut,  mily  hősies  lelkesedéssel,  férfias  kitartással 
és  lélekemelő  elszántsággal  áldozott  a  magyar  nemzet  vért  és 
pénzt  létfentartásának  szent  ügyéért. 

De  amennyi  büszkeségnek  és  reménynek,  ugyanannyi  ke- 
serűségnek is  forrása  e  visszaemlékezés.  Ennyi  szent  akarat, 
ennyi  erény  és  hazafiasság,  ennyi  szenvedés  —  mind  hiába  volt ! 
'^voldusbotra  jutottunk.  Összetörtünk  !  Országunk  darabokra  van 
tépve.  Egymást  marcangoljuk.  Az  ellenséggel  való  harcot  az 
osztályharc  váltotta  fel.  Túlzás  nélkül  mondhatjuk,  hogy  az 
összes  küzdő  nemzetek  között  mi  jártunk  a  legrosszabbul,  ámbár 
minden  föltétel  meg  volt  arra,  hogy  mi  viseljük  el  legkönnyeb- 
ben a  háború  erőfeszítését  még  a  vereség  esetében  is.  S  mindez 
egy  hosszú,  hősi  küzdelem  után  és  legjobbjaink  önfeláldozása, 
hősi  halála  ellenére !  Miképp  történhetett  ez? 

—    149  — 


A  MAGYAR  FORRADALOM  ELŐZMÉNYEI 

Mik  vezettek  ehhez  a  rémséges  tragédiához,  melyben  részt 
venni  szomorú  sorsom  volt? 

Magyarország  fejlődése  régóta  kedvezőtlen  csillagzat  alatt 
állott.  Az  utolsó  ötven  évben  százados  mulasztásokat  kellett 
volna  helyrehozni  és  ez  a  kivánt  mértékben  nem  sikerült.  Az 
elmúlt  századok  tragikuma  az  volt,  hogy  a  török  túlerő  ellen 
segítségre  volt.  szükségünk  és  az,  akitől  a  segítséget  vártuk,  a 
király,  magát  a  nemzettel  azonosítani  nem  tudta.  A  nemzet  és 
a  dinasztia  nem  értették  meg  egymást  kellőleg.  A  nemzet  végcélja 
önmaga  volt,  a  dinasztiáérvagy  szintén  önmaga,  vagy  a  sokáig  nem 
is  összefüggő  országainak  összérdeke.  A  nemzetet  ösztöne  a  többi 
államokkal  való  védelmi  szövetség  alapján  ugyan,  —  de  a  független 
állami  lét  felé  —  a  dinasztiát  ellenben  ösztöne  a  birodalmi  egység 
létesítése  felé  vonzotta.  Ezen  ösztön  a  nemzetet  időnként  a  tel- 
jes elszakadásig  (Rákóczi,  Kossuth),  a  dinasztiát  pedig  a  teljes 
beolvasztásig  sodorta  (KaraíTa,  II.  József,  Baoh).  Többnyire 
azonban  olyan  kompromiszszumok  jöttek  létre,  melyek  a  percnyi 
érdekeknek  eleget  tettek,  de  igazi  harmóniát  nem  birtak  létesí- 
teni. Ennek  daczára  nagy  szolgálatot  tett  egymásnak  a  nemzet 
és  dinasztia.  Mindegyiknek  szüksége  volt  a  másikra  és  az  az 
alapgondolat,  mely  a  kapcsolatot  létesítette,  helyes  volt.  Hálával 
kell  arra  visszagondolnunk,  hogy  Budát,  Délmagyarországot  a 
Habsburgok  által  gyűjtött  seregek  szabadították  fel  a  török  járom 
alól  és  hogy  amikor  országunk  háromrészre  bomlott,  a  dinasztia 
tartotta  fel  az  egységes  magyar  állam  gondolatát.  De  a  dinasztia 
is  le  van  nekünk  kötelezve.  A  nemzet  védte  meg  Ausztriát  a 
keleti  veszély  ellen.  A  Zrínyiek  mentették  meg  Bécs  városát, 
Mária  Teréziát  a  magyar  nemesség  felkelése  tartotta  a  tró- 
non és  Napóleon  győzelmei  azért  nem  törték  össze  a  Habs- 
burg dinasztiát,  mert  a  nemzet  hü  maradt  hozzá.  De  mind 
ezen  kölcsönös  szolgálatok  ellenére  nálunk  a  zsarnokság  és 
elnyomás  korszakait,  Bécsben  a  kurucok  harcait  soha  sem 
felejtették  el  teljesen.  Királyaink   egyike  sem   vett   személyesen 

részt  harcainkban.  Egyik  sem  jutott  igazi  népszerűséghez. 
Másrészt  a  magyar  sem  érezte  magát  szoHdarisnak  uralkodójával. 
Az  a  magyar,  aki  az  udvarnál,  a  királyánál  tartózkodott,  ezért 
elveszti  a  talajt  otthon.  A  magyar  politikus  ki  volt  zárva  a 
külpohtikából,  s  igy..  nem  szerzett  európai  horizontot.  Nem -osztoz- 
kodott királyának  fő  gondjaiban  és  ambíciójában,  ezért  nem  is 
birt  reá  döntő  befolyást  gyakorolni.  A  nemzet  nem  egyszer  ide- 
gen célokért  vérzett,  a  Habsburgok  uralmáért  Németországban, 
Olaszországban,    Németalföldön. 

A  sok  viszály  s  félreértés  szomorú  végeredménye  az,  hogy 
papíron  a  nemzet  nagyrészt  megtartja  jogait,  a  gyakorlatban 
azonban  tartománynyá  válik.  A  magyar  államhatalom  nem  dol- 
gozik a  nemzet  belső  erejének  fejlesztésén,  mint  a  francia,  a 
porosz,  az  osztrák  vagy  a  bajor.  Gazdaságilag  hátramaradunk. 
Nem  bírjuk  a  hosszú  török  uralom  káros  utóhatását  teljesen  ki- 
heverni. Mivel  a  magyar  nemzetnek  fő  gondja  az  alkotmány 
bástyáinak  védelme,  inkább  a  negatív  akcióhoz  szokik,  inkább  a 
jogi  védelem  mezején  tevékenykedik,  mint  a  pozitív  alkotás,  a 
gazdasági,  adminisztrációs  és  szociális  reformok  mezején.  A  köz- 
jogász foglalja  el  az  államférfiú  helyét.  Elmaradunk  a  világ  fej- 
lődésétől. 

Mikor  Napóleon  kora  után  a  népek  fejlődése  modern  stá- 
diumába kezd  lépni,  mikor  a  népek  versenye  a  gazdasági  élet 
és  a  kultúra  terén  mindig  intenzivebb  lesz,  mikor  nyilvánvalóvá 
váHk,  hogy  elpusztulunk,  ha  nem  reformáljuk  magunkat,  megment 
az  a  hatalmas  renaisszance,  mely  Széchenyi,  Kossuth,  Deák, 
Kölcsey,  Vörösmarty,  Petőfi  neveihez  van  fűzve.  Sajnos  azon- 
ban nemzeti  önérzetünk  uj  lendülete  összeütközésbe  hoz  az  összbi- 
rodalmi  eszmével.  Kísérleteink  újra  európai  nívóra  emelkedni, 
az   1848— 49-iki  viszályokhoz.   Világoshoz  vezetnek. 

Az  utolsó  félszázad  feladata  volt  e  súlyos  örökség  hatását 
kiküszöbölni,  az  érdekek  által  követelt  politikát  a  szivek  frigye 
által    megpecsételtetni.    Ferenc     József     nehéz     megpróbáltatás 

után  belátja,  hogy  a  dinasztiának  meg  kell  a  nemzetet  nyerni. 
A  67-iki  kiegyezés  ezt  a  gondolatot  szolgálta.  Egyesek  már 
akkor  hitték,  ma  is  sokan  azt  hiszik,  hogy  a  kiegyezés  nem 
vezethetett  célhoz,  mert  a  közösséget  a  külpolitika  és  had- 
sereg terén  fenntartotta.  Én  nem  voltam  és  nem  vagyok  ezen 
a  nézeten.  Eleinte  minden  a  legjobban  ment.  A  koronázás, 
a  magyar  állam  integritásának  helyreállitása,  nagy  államtér^ 
fiak,  mint  Deák,  Andrássy,  Eötvös  nimbusza  népszerűséget 
szereztek  annak  az  uralkodónak,  akit  a  Haynauok  és  Bachok 
nem  rég  gyűlöltté  tettek.  A  király  sokat  élt  a  magyar 
•társadalomban.  A  királyné,  aki  a  magyar  nemzetet  megsze- 
rette, akit  a  magyar  nemzet  imádott,  szivj óságból  eredő  genia- 
litással  közvetített  férje  és  a  nemzet  között.  'A  trónörökös 
magyarnak  érezte  magát.  Bizalom  és  remény  aranyfonala 
kapcsolta  egymáshoz  az  egymásra  utalt  tényezőket,  a  nemze- 
tet és  a  királyt.  A  nemzet  magyarnak  kezdte  tekinteni  a 
király  szűkebb  családját,  de  sajnos,  soha  a  dinasztiát,  melynek 
tagjait  alig  ismerte. 

De  ez  a  sokatigérö  kor,  fájdalom,  aránylag  rövid  volt.  A  király 
ugy  fogta  fel  a  kiegyezést,  hogy  az  érdemben  szerződés  a  nemzet  és 
közötte,  azon  tartalommal,  hogy  a  nemzet  a  hadsereg  egységét  érin- 
tetlenül hagyja,  a  hadsereg  belső  ügyeinek  intézését  teljesen  reá 
bizza,  a  király  pedig  ennek  fejében  az  alkotmányt  helyreállítja 
és  tiszteletben  tartja.  Mikor  nálunk  mind  többen  sürgették  a 
hadsereg  magyar  részének  nemzeti  alapra  való  állítását,  mikor 
a  királyi  jogokat  a  hadügyek  terén  az  ellenzék  parlamenti  ha- 
talmi eszközökkel  akarta  befolyásolni,  mikor  az  a  párt  erősö- 
dött meg,  amely  az  egész  kiegyezést  meg  akarta  változtatni, 
a  király  csalódást,  sőt  sértődést  érzett.  Féltette  a  hadsereg  harc 
képességét   a   nemzeti   motivum   széthúzó   erejétől. 

Teljesen  jóhiszemű  volt.  Ugy  gondolta,  hogy  szavát  be- 
tartotta és  joga  van  követelni,  hogy  a  nemzet  is  betartsa  a 
magáét.  De  álláspontja  nem  volt  helyes.  A  nemzet  nem  mondott 

le  67-beii  arról,  hogy  a  hadsereg  kérdésében  is  éljen  parlamenti 
jogaival.  Feltétlen  joga  volt  az  évenkinti  ujoncmegállapitásnál 
feltételeket  kikötni  és  pedig  olyanokat,  melyek  a  hadúr  kezét 
is  megkötik.  Az  életben  nincs  merev  mozdulatlanság.  Aki  a  fejlő- 
dést békóba  akarja  szorítani: csak  erősiti  a  változás  ösztöneit.  A  nem- 
zet csak  addig  fogadhatta  el  a  hadseregben  a  status  quot,  amig 
azzal  megvolt  elégedve,  vagy  amig  azt  más  politikai  okoknál  fogva 
nem  akarta  bolygatni.  Amint  azonban  szükségesnek  vélte  az 
állapotok  reformálását,  természetes  volt,  hogy  ezen  akaratát 
érvényesíteni  kivánta  és  hogy  a  felülről  jövő  ellenállás  ezt  az 
akaratot  mélyítette.  ígéreteivel  sem  jutott  ellentétbe,  mikor 
alkotmányos    jogát  e  célra  használta. 

Csak  abban  az  esetben  lehetett  volna  a  parlamenti  nyo- 
mást megelőzni,  ha  a  szükséges  fejlődést  fokozatosan  maga  a  ki- 
rály rendelte  volna  el.  De  a  fokozatos  haladás  nem  történt  meg. 
Sőt  a  hadsereg  szelleme  is  csak  igen  lassan  alkalmazkodott  az 
államjoghoz.  A  la  longue  lehetetlen  volt  feltételezni,  hogy  a 
nemzet  fiait  oly  hadseregbe  küldje,  melyben  a  specifikus  ma- 
gyar hazafiasságot  háttérbe  kellett  volna  szorítania,  egy  mondva- 
csinált közös  érzés  kedvéért  oly  hadseregbe,  melyben  a  magyar 
nyelv  és  a  magyar  zászló  nem  foglalja  el  az  őt  megillető  helyet. 

Erőt  adott  a  nemzeti  iránynak  az  az  elmélet,  hogy  mivel 
a  kiegyezési  törvény  a  hadsereg  kérdésének  rendezésénél  „ma- 
gyar hadseregről"  beszél,  a  király  törvényes  kötelessége  lett  volna 
a  magyar  hadsereget  magyar  alapon  megszervezni,  mint  az  összes 
hadsereg  kiegészítő  részét.  Én  ezt  az  elméletet  ép  oly  tévesnek 
tartottam,  mint  a  királyét.  Ellene  ép  ugy  küzdöttem,  mint  a 
királyé  ellen.  Meggyőződésem  arra  kényszeritett,  hogy  a  min- 
dég nehezen  járható  és  rögös  középúton  haladjak.  De  az  ellen- 
zék elmélete  minden  erőfeszítésem  ellenére  elterjedt  és  nagyon 
élesítette  az  ellentétet,  mert  a  királyt  törvényszegő  színében  tün- 
tette fel.  A  magyar  küzdelmek  célja  századok  óta  az  alkotmány 
védelme  volt  a  törvényszegő  király  ellen,  ezért  á  harc  hevét  és 

élét  fokozta,  hogy  a  véderő-  körül  való  küzdelem  megint  ezt  a 
régi  szokásos  formát  vehette  fel  és  a  reformokat,  mint  a  tör- 
vények végrehajtását  követelhették. 

Az  összeütközést  még  keményebbé  tette  a  parlamenti 
helyzet,  amely  a  katonai  kérdéstől  függetlenül  sok  betegségi 
csirát  tartalmazott.  Az  alkotmány  helyreállítása  utáni  időkben 
az  országnak  elsősorban  nyugalomra  volt  szüksége,  arra,  hogy 
ne  pohtikai  küzdelmeknek,  hanem  a  gazdasági  és  kulturális 
munkának  élhessen.  Ennek  a  szükségnek  felelt  meg  Tisza  Kálmán 
régiméje,  mely  meglepően  hasonlított  Walpoléhoz  Anghában 
a  XVIII.  században,  amelynek  történelmi  hivatása  is  egye- 
zett az  övével.  Tisza  Kálmán  a  magyar  parlamentarizmus 
legnagyobb  taktikusa  volt.  Mély  emberismerettel,  nagy  tapin- 
tattal birt,  mesterileg  bánt  az  emberek  gyengéivel,  épugy  mint 
Walpole.  Ügyes  debatter  volt,  aki  sem  nem  fárasztotta  a 
hallgatóságot  mély  tudományos  fejtegetésekkel,  sem  nem 
ragadta  hallgatóit  mámor  ittasan  az  ideaHzmus  magasabb 
régióiba,  de  minden  helyzetben  megtalálta  azt  az  érvet 
vagy  debatteri  fogást,  mely  szükséges  volt  ahhoz,  hogy 
pártját  buzdítsa  és  benne  azt  az  érzést  keltse,  hogy  neki  van 
igaza.  A  „generális"  nem  ambicionált  nagy  alkotásokat,  az  elvi 
küzdelmet  kerülni  törekedett,  inkább  nyugodt  és  hosszú  kor- 
mányzást akart  magának  biztosítani.  A  választásokat  ki  tüaően 
vezette.  Katonásan  megfegyelmezett  pártot  alakított.  De  régi- 
méje eredeti  jogosultsága  ellenére  tulhosszan  tartott,  ép  ugy, 
mint  Walpoleé.  ö  ép  oly  kevéssé  kereste  a  tehetséges  munka- 
társakat, mint  angol  collegája.  Az  összes  tehetségek  ellene  egye- 
sültek, ugy  mint  Walpole  ellen.  Hiányzott  belőle  a  fényes  vonás. 
Régiméje  nem  hatott  a  fantáziára,  az  idealizmust  nem  birta 
kielégíteni  :  csak  a  célszerűséggel  dolgozott.  A  lelkesedést  az 
opportunizmus  pótolta,    sőt    nagy    részben  a    korrupció. 

A    parlamenti    helyzet    túlságos    állandósága  mindég  meg- 
rontja a  pártokat.  A  parlamentarizmus,  annyira  a  váltógazdaságra 

van  alapítva,  hogy  az  egész  közélet  beteggé  válik  —  ha  ez  a  váltó- 
gazdaság nem  funktionál.  Az  a  párt,  amely  állandóan  hatalmon 
van,  elbizakodik  és  ha  sikerét  a  felülről  jövő  támasznak  köszöni, 
k-  gyökerét  veszti  a  nemzetben.  Az  a  párt  pedig,  mely  tulsokáig  van 
ellenzéken,  elkeseredik.  Hazafias  meggyőződése  és  egyéni  egoizmusa 
egyarántsértve  van.  A  keserűség  különösen  nagy,  ha  a  kisebbség  azt 
hiszi,  hogy  győzelmét  kormányhatalom  és  korrupció  akadályozza. 
Ilyen  viszonyok  között  az  ellenzék  kész  minden  eszközhöz  nyúlni, 
polgárháboruszerü  hangulat  vész  rajta  erőt.  Ez  történt  Walpole, 
ez  történt  Tisza  utolsó  éveiben. 

Természetes,  hogy  az  igy  kitört  elkeseredett  harc  a 
katonai  kérdésben  találta  meg  fő  agitációs  eszközét,  mely  mivel 
szenvedélyt  kelt,  arra  alkalmas,  hogy  a  szenvedély  felhasználja. 

Magyarország  parlamentjének  történetében  fordulópont  az 
1889-iki  véderővita,  amelyet  az  mérgesít  el,  hogy  Tisza  Kál- 
mán szokott  óvatossága  és  ügyessége  ellenére,  népszerűtlen 
és  hibás  részletek  csúsztak  a  javaslatba.  Az  akkori  hosszú  és 
szenvedélyes  vita  óta  a  katonai  kérdés  nem  került  többé  le  a 
napirendről.  A  parlamenti  élet  nyugodttá  és  egészségessé  válni 
többé  nem  tudott.  Az  ellenzék  támaszt  nyert  a  közhangulatban, 
de  akadályt  emelt  magának  a  királynál,  aki  a  katonai  követelé- 
sekben veszélyt  és  szószegést  látott.  Megbomlik  tehát  a  király  és 
nemzet  közti  harmónia  és  a  király  a  politikai  harc  homlok- 
terébe jut. 

A  Tisza-kormány  nem  épült  ki  többé  a  véderővita  sebei- 
ből, de  bukása  nem  jelentette  a  szükséges  parlamenti  váltógaz- 
daság érvényesülését,  csak  azt,  hogy  az  általa  megalakított  sza- 
badelvű párt  a  király  által  kijelölt  uj  vezért  kap  a  minden- 
kori miniszterelnök  személyében,  ami  egy  uj  betegségi  elemet 
kevert  a  közéletbe.  A  változatlan  többség  a  változó  vezérek 
iránt  egyenlő  engedelmességet  és  hűséget  tanúsított,  s  ezzel  min- 
dig jobban  lejárta  magát.  A  parlamentarizmus  jó  működésének 
természetes   előfeltétele,   hogy   a   vezért    a    párt    bizalma    maga 

jelölje  ki.  Nálunk  Tisza  Kálmántól  Tisza  Istvánig  ez  egyszer 
sem  történt.  Tisza  Kálmán  pártját  Szapáry,  BáníTy,  Széli,  Khuen- 
Héderváry,  Wekerle  veszik  át,  a  király  kinevezése  alapján.  Minden 
válság,  minden  uj  vezér  tulaj  donkép  egy-egy  ujabb  lealázás, 
egy-egy  ujabb  nehéz  helyzet.  Aki  tegnap  generális  volt,  ma 
közkatonává  vált  saját  régi  csapat jában.  Aki  tegnap  a  volt 
miniszterelnöknek  volt  alárendelve  vagy  őt  támadta,  most  az  ő 
vezérévé  vált.  Egy  napról  a  másikra  másért  lelkesülnek,  más- 
ban látják  a  providenciális  államférfiut  ugyanazok  az  egyének 
és  ugyanaz  a  sajtó. 

A  magyar  állam  és  társadalom  történelmi  jellege,  a  teljes 
decentralizáltság  volt.  67  óta  azonban  lassan  minden  közpon- 
tosul. A  gazdasági  élet,  az  adminisztráció,  a  vasúti  forgalom, 
mind  Budapestre  vezet  és  Budapestről  indul  ki.  A  politikai  ha- 
talom a  kormány  kezében  van.  A  pártérdek,  a  törekvés,  a  nem- 
zeti egységet  az  itt-ott  mutatkozó  széthúzó  elemekkel  szemben 
megvédeni,  igazi  önkormányzat  kifejlődését  nem  tűri  el.  Napról- 
napra több  egyén  exisztenciája  függ  a  kormánytól. 

Egyes  bankok  hatalmi  körébe  kerül  csaknem  az  egész  ma- 
gyar közgazdaság  és  a  bankok  befolyása  az  uralkodó  párt  ren- 
delkezésére áll.  Hiába  népszerű  az  ellenzék,  a  hatalmat  ezen 
egyenlőtlen  fegyverek  miatt  nem  birja  megszerezni.  A  kormányt 
szenvedélyes  jelenetek  után  meg  tudja  ugyan  buktatni,  de  nem 
bir  a  helyébe  ülni.  Egyes  minisztereket  lehetetlenné  tehet  ugyan, 
de  a  pártmonopoliumot  nem  birja  megtörni.  Mindég  csak  ellen- 
zékeskedve,  a  felelősség  érzete  benne  nem  fejlődik  ki,  hisz  nem 
kell  arra  gondolnia  hogy  holnap  meg  kell  valósítani  azt,  amit 
ma  követel,  igér.  Az  ellenzék  győzelme  egyúttal  a  király  vere- 
sége lenne.  ,,Wie  Sie  machen  tnir  Opposition  ?"  mondta  egyszer 
nekem  Ferencz  József  király. 

A  harc  etappe-jait  nem  ecsetelem.  Az  egyik  oldalon  a  kor- 
mány hatalmával  dolgoznak  néha  a  legdurvább  eszközökkel,  a 
királyi  tekintély   felhasználásával,   néha   nagy  parlamenti  ügyes- 

seggel,  engedékenységgel,  paktálással,  frázissal;  a  másik  olda- 
lon néha  magas  röptű  vitákkal,  majd  heves  jelenetekkel,  obstruk- 
cióval,  sőt  technikai  obstrukcióval,  panamák  szellőztetésével 
stb.  mig  végül  Tisza  István,  a  mindenkori  kormánypárt  leg- 
kiválóbb vezére,  az  obstrukciót  csinynyel  akarja  letörni ;  de  ez 
nem  sikerülvén  teljesen,  Tisza  kénytelen  a  házat  feloszlatni.  A 
választások   67   óta   először   adnak    többséget    az   ellenzéknek. 

Ezt  az  egész  kort  a  katonai  kérdés  dominálta  még  akkor 
is,  mikor  már  más  kérdés  került  az  előtérbe,  mint  például  az 
egyházpolitikai  kérdés.  Mert  hiszen  ezt  a  kérdést  a  kormány 
részben  azért  tolta  az  előtérbe,  hogy  a  katonai  javaslatot  levegye 
a  napirendről,  és  a  király  azért  tartott  ki  tüskön-bokron  keresz- 
tül a  kománypárttal,  ámbár  a  konkrét  kérdésben  teljesen  az 
ellenzék  álláspontját  osztotta,  mert  az  ellenzék  katonai  prog- 
rammjától  félt. 

A  király  a  Tisza-féle  választásokból  kikerülő  uj  többség- 
nek sem  engedett :  kész  volt  neki  a  hatalmat  átadni,  de  nem 
az  uj  többség,  hanem  a  király  által  előirt  programm  alapján.  A 
katonai  konfliktus  alkotmányjogi  konfliktussá  vált.  A  többség  a 
kisebbségben  levő  Fehérváry-kormányt  a  parlamentben  hatalmi 
eszközzel  akarta  megbuktatni ;  a  kisebbség  a  kormányhatalom- 
mal fojtogatta  a  többséget.  Katonaság  hajtotta  szét  a  parla- 
mentet, mely  csak  az  erőszaknak  engedett.  A  kisebbségben  levő 
kormány  nem  birta  a  koronát  fedezni  és  törvényszegés  vádjával 
illették  magát   a  királyt. 

A  régi  jó  viszonyt,  a  reményt  a  jobb  jövőben  az  is  meg- 
renditette,  hogy  Rudolf  főherceg  —  kit  az  egész  nemzet  szere- 
tett és  kitől  csak  jót  várt  —  meghalt  és  a  trón  uj  örököséről 
mindinkább  az  a  hit  terjedt  el,  hogy  a  magyarokat  ki  nem 
állhatja,  hogy  összbirodalmi  veUeitásai  vannak,  hogy  nem  fogja 
magát  megkoronáztatni.  Az  úgyis  nehéz  jelent  még  jobban 
elmérgesitette  a  jövő  szomorú  kilátása.  Aki  bizva  Ferenc  József 
szándékaiban   és  józanságában,    a   királyi    hatalom    tultengésébe 

is  belenyugodott  volna,  ezt  nem  tehette,  ha  arra  gondolt,  hogy 
€z  a  hatalom  legrövidebb  időn  belül  Ferenc  Ferdinánd  kezébe 
juthat. 

Végzetes  hiba  volt,  hogy  a  kibontakozás  a  Fehérváry- 
rcgime  bonyodalmaiból,  minden  igyekezetem  ellenére,  nem  a 
katonai  kérdés  megoldása,  hanem  ideiglenes  kikapcsolása  utján 
történt  meg.  Az  ellenzék  hatalomhoz  jutott,  de  a  katonai  ellen- 
tét megmaradt  és  éket  vert  a  király  és  uj  kormánya  közé.  A 
hadsereg  belsőleg  gyengül  akkor,  mikor  esetleg  hamarosan  szük- 
ség lehetne  rá.  —  A  nemzet  elégedetlen,  megaláztatást  lát  ab- 
ban, hogy  az  uj  többség  azon  nagy  győzelem  dacára,  a  melyet  a 
választásoknál  kivívott,  programmját  nem  viheti  keresztül,  mert 
az  nemzeti  színezetű.  Az  alkotmányt  értéktelennek  tartja.  Á 
kormány  érzi,  hogy  a  király  nincs  mögötte,  a  király  viszont  nem 
bizik  kormányában,  kedvetlen,  duzzog,  mindig  ritkábban  jön 
Budapestre.  Kortársai,  régi  bizalmasai  egymás  után  kidőlnek.  A 
személyes  kapcsok,  melyek  a  magyar  társadalomhoz  kötötték, 
feloldódnak.  Napról-napra  romlik,  bomhk  valami  abból  az  alko- 
tásból, mely  annyi  jogos  reményt  ébresztett  fel. 

E  hosszú  válság  alatt  sok  alkalmam  volt  az  agg  király- 
lyal  összejönni.  Mint  az  ellenzék  egyik  vezére,  a  király  és  az  ellen- 
zék között  én  közvetítettem.  Amikor  a  katonai  kérdés  elő- 
térbe kezdett  lépni,  nagyon  exponáltam  magamat  amellett, 
hogy  a  hadseregben  a  nyelv  kérdését  ne  erőltessük,  mint  párt- 
politikai kérdést,  hanem  a  kormány  saját  iniciativájából  hasson 
oda,  hogy  a  hadsereg  szelleme  átalakuljon,  hogy  a  tisztek  zöme 
magyar  legyen  és  a  magyar  hazafiasság  megnyerje  azt  a  teret, 
mely  őt  a  hadseregben  megilleti.  Ha  ez  megtörténik,  talán  meg 
lehetett  volna  akadályozni  a  nagy  pusztító  küzdelmet,  amely 
kitört.  De  a  király  és  a  hadvezetőség  hajthatatlanok  maradtak. 
Még  a  megígért  reformok  sem  valósultak  meg. 

Mikor  azt  láttam,  hogy  a  nemzeti  hadsereg  után  való  ter- 
mészetes vágyódás  politikai  akarattá  vált  és  többé  le  nem  sze- 

relhető,  egész  erőmmel  azon  voltam,  hogy  ezt  az  akaratot  a  ki- 
rálynál képviseljem  és  arra  birjam,  hogy  ő  ahhoz  alkalmazkod- 
jék. Mondhatom,  hogy  mióta  a  Tisza-féle  választások  után  mint 
a  többség  megbízottja  léptem  a  király  elé,  egész  azon  idő- 
pontig, amikor  a  Wekerle  kabinettel  együtt  megbuktam,  — 
ámbár  a  kérdés  .nem  tartozott  reám,  —  talán  egyetlen  egy  audien- 
cián sem  mulasztottam  el  a  királyt  arra  figyelmeztetni,  hogy  a 
katonai  kérdés  kikapcsolása  hiba,  hogy  a  hadsereget  meg  kell 
erősíteni,  és  a  megerősítés  csak  a  katonai  reformokra  vonatkozó, 
a  többséggel  létesült  kompromisszum  alapján  lehető  és  üdvö». 
Katonai  reformok  nélkül  nem  vállaltam  a  kormány  ala- 
kítást sem  Tisza  bukása  után,  sem  a  Fehérváry-féle  küzdelmek 
közben,  sem  a  Wekerle-kabinet  válságai  alatt;  a  Wekerle-kor- 
mányba  is  csak  azért  léptem  be,  mert  a  coalitio  nélkülem 
vállalkozni  semmi  körülmények  között  sem  akart,  a  király  és 
többség  közötti  konfliktus  pedig  a  Wekerle-féle  kompromisszum 
meghiúsulása  esetében  végzetes  összeütközéshez  vezetett  volna. 
Nehezemre  esett  ugyan  a  királlyal  ellentétbe  helyezkedni,  őt 
folyvást  kellemetlen  tanácsokkal  ostromolni  és  kabinet  alakítási 
ajánlatait  visszautasítani,  de  nem  tehettem  máskép.  Nagy  kora, 
kiváló  egyénisége,  sok  szenvedése,  az  a  darab  világtörténelem, 
mely  az  egyénéhez  kapcsolódott,  fokozódott  tiszteletet  paran- 
csolt Szent  István  koronájának  viselője  iránt,  de  meggyőző- 
désemet nem  rendelhettem  alá  ezen  egyéni  tekinteteknek. 
Nem  akarom  felemlités  nélkül" hagyni,  sőt  hangsúlyozni  kivánom, 
hogy  a  király  soha  sem  éreztette  velem  elégedetlenségét.  Minden 
ellenvetésemet  eltűrte.  Az  volt  az  érzésem,  hogy  nem  vesz- 
tőlem  rossz  néven,  mert  felismeri,  hogy  tiszta  szándék  vezet. 
A  politikában  elidegenedett  tőlem,  de  egyénileg  nem.  Ferenc 
József  minden  izében  nagy  úr  volt,  modora  egyszerű,  közvetlen, 
természetes.  Külseje  szimpatikus,  tekintetének  nagy  charmeje 
volt.  Jól  tudott  figyelni,  soha  sem  volt  szórakozott.  Érdekesen 
vitatkozott,  jól  érvelt,  szerette  a  humort,  a  kis  pletykákat,  de 

abszolút  diszkrét  volt.  Nem  mondott  többet,  mint  amit  akart, 
azt  hiszem  soha  sem  szólta  el  magát.  Soha  sem  ismételte,  amit 
mástól  hallott.  Olyan  volt,  mint  a  gyóntató  atya,  mindenki 
tudta,  hogy  amit  neki  mond,  az  el  van  nála  temetve.  Nem  kelet- 
kezett soha  senkinek  kellemetlensége  abból,  amit  neki  tanácsolt, 
Minisztertanácsokban  kitűnően  elnökölt  és  ügyesen  összegezte  a 
határozatokat.  Járatos  volt  az  állami  élet  legkülönbözőbb  ágaiban. 
Elsőrangú  bürokrata,  fáradhatatlan  munkás  volt.  Pontos  mint 
egy  óra.  Kizárólag  kötelességének  élt,  melynek  mindent  kész 
volt  feláldozni,  előszeretetét,  nézeteit,  egyéni  szabadságát.  A  leg- 
objektivebb  emberek  egyike  volt,  atit  valaha  láttam.  Érzés  soha 
sem  vezette,  impulzivitás  sem.  Mindenki  csak  eszköz  volt  a  sze- 
mében. Lendület,  genialitás  kevés  volt  benne.  Erősebb  a  rész- 
letek ismeretében,  mint  az  áttekintésben.  Tul  sokat  foglalkozott 
az  összes  reszortok  részleteivel,  sem  hogy  ideje  maradt  volna  a 
nagy  elhatározások  kellő  megfontolására.  Jó  stiliszta,  tiszta, 
egészséges  izlésü ;  de  a  művészi  hajlam  teljes  hiányával  és 
semmi  érzékkel  az  uj,  a  szokatlan,  a  modern  iránt. 

Aligha  volt  meleg  szive.  Érzelmeit,  —  ha  voltak  ilyenek  — 
mindenesetre  teljesen  uralta.  Röviddel  Rudolf  trónörökös  iszonyú 
halála  után  atyám  politikai  ügyben,  a  véderővita  kérdésében, 
amelynél  engedékenységet  tanácsolt,  hozzá  volt  rendelve.  Kettő- 
jük között  a  király  volt  a  nyugodtabb,  látszólag  legalább  a 
hidegebb,  ö  kezdte  először  a  közügyet  tárgyalni.  Ha  erősebben 
érző  szive  van,  nem  birta  volna  ki  oly  hosszú  ideig  azt  a  sok 
szerencsétlenséget,  mely  érte.  Igazságos  volt,  tudott  nagylelkű 
is  lenni,  de  igazán  meleg  soha  !  Minisztereivel  jól  bánt  addig, 
amig  hivatalban  voltak,  hallgatott  rájuk,  de  amint  valamelyikük 
megbukott,  az  elvesztette  rá  minden  befolyását  és  a  király  nem 
volt  többé  kiváncsi  véleményére. 

Atyám  kormánya  idejére  esik  Ferenc  József  fénykora, 
akkor  nyeri  meg  a  magyar  nemzet  szivét,  válik  népszerűvé, 
akkor  szerzik  meg  Boszniát  és  Hercegovinát,  akkor  visz  vezető 

szerepet  a  nemzetközi  politikában  ;  de  amint  atyám  eltávozik, 
6  reá  sem  hallgat  többé.  Nehezen  bocsájtotta  el,  de  utólag  az 
volt  atyám  impressziója,  hogy  örült,  hogy  szabadult  tőle.  Ö 
túlságosan  független,  erős  meggyőződésű  ember  volt,  kinek  fölé- 
nyét érezte  és  ez  feszélyezhette   királyi   öntudatában. 

Gépies  és  udvarias  egyszerűséggel  vált  meg  tanácsadóitól, 
ha  az  érdeke  ugy  kivánta  és  ugyanilyen  modorban  szokott  az 
ujakhoz.  Iniciativája  nem  volt.  Gyermekkorától  kezdve  meg- 
szokta, hogy  mások  kidolgozott  tervei  közt  választott.  Sokat 
tartott  az  erélyre,  de  igazán  erélyesnek  nem  tartom.  Kockáza- 
tos elhatározásoktól  mindig  félt,  minden  izében  békés  volt,  hi- 
szen minden  háborúja  szerencsétlenül  végződött,  optimizmusa 
tehát  nem  lehetett.  Dicsőségvágy  sem  izgatta  és  életét  ujabb 
kockázat  nélkül  akarta  befejezni .  .  .  Nem  kivánt  nagyot  alkotni. 
Csak  kötelességét  akarta  teljesiteni.  Konzervatív  hajlandósággal 
birt.  Elfogadta  véglegesen  a  történelem  verdiktjét  ott  is,  ahol 
az   ellene  szólt. 

Olasz  revanchera  nem  vágyott,  nem  akarta  visszaszerezni 
német  pozícióját  sem,  nem  tört  az  elvesztett  abszolutizmus  után,  de 
a  meglevőt  szívósan  védte,  abból  semmit  sem  akart  többé  fel- 
adni. Azért  fogadta  el  a  hosszú  harcot  a  magyarokkal,  mely 
népszerűségét  tönkretette,  mert  azt  hitte,  hogy  a  magyarok  az 
őt  illető  jogkört  bitorolni  akarják.  Azért  fogadta  el  aggkorában  a 
háború  óriási  felelősségét,  mert  meg  volt  győződve,  hogy  azt 
akarják  tőle  elvenni,  ami  Isten  és  ember  előtt  az  övé. 
Életében  sok  régimmel  próbálkozott,  de  azon  időben,  amely- 
ben szerencsém  volt  vele  többször  érintkezni,  két  erős  meg- 
győződést tapasztaltam  benne.  Az  egyik  a  ragaszkodás  a  német 
szövetséghez,  mely  szivéhez  soha  sem  állt  ugyan  közel,  de  amely- 
nek szükségéről  esze  meggyőzte.  A  másik  a  ragaszkodás  a  dua- 
lizmushoz ugy,  ahogy  azt  ő  értelmezte,  hogy  t.  i.  a  hadsereg  tel- 
jesen az  ő  jogkörében  maradjon. 

Nekem,  kit  gyermekkori  emlékek  és  atyám  iránt  való  kegye- 

let  fűztek  az  agg  királyhoz,  sokszor  igen  nehezemre  esett  vele 
szembe  helyezkednem,  de  ép  az  iránta  érzett  tisztelet  és  ragasz- 
kodás ösztökélt  arra,  hogy  meggyőződésemet  kövessem,  ne  néz- 
zem az  előszeretetét,  ne  alkalmazkodjak  hangulatához,  hanem 
csak  azt  tanácsoljam,  ami  neki  és  az  országnak  hasznos. 

Sokszor  hallottam  mondani,  hogy  a  hadsereg  kérdésében 
folytatott  politikám  által  ellentétbe  jutottam  atyám  tradícióival. 
E  kérdéssel  most  részletesebben  nem  akarok  foglalkozni,  csak 
arra  mutatok  rá,  hogy  az  6  hagyatékából  a  legszentebb,  a  mi 
reám  maradt,  az  a  tan,  hogy  soha  se  tegyek  mást,  mint  amit 
meggyőződésem  parancsol.  Minden  esetleges  tévedésemért  vele 
szemben  is  vállalni  tudnám  a  felelősséget,  csak  egyért  nem, 
ha  hűtlenné  válnék  meggyőződésemhez.  Meggyőződésem  pedig 
azt  sugalta  nekem,  hogy  a  katonai  reformokra  és  az  eddigi  kor- 
mányrendszer változására  égető  szükség  van. 

Mikor  a  világ  fegyverben  állt,  mikor  a  mi  külpolitikai 
helyzetünk  különösen  veszélyeztetett  volt,  nem  lehetett  nyugodt 
lelkiismerettel  eltűrni,  hogy  a  hadsereg  minden  megerősítése  súlyos 
rázkódtatáshoz  vezessen  ;  akkor  népszerűvé  kellett  tenni  a  had- 
sereget, akkor  közelebb  kellett  hozni  a  királyt  is,  a  hadsereget  is 
a  nép  szivéhez. 

Nagy  veszélyt  láttam  abban  is,-  hogy  Tisza  Kálmán  óta 
még  mindig  ugyanaz  a  párt  uralkodott  és  hogy  a  nemzet  egy  nagy 
része  ellenséget  kezdett  a  királyban  látni.  Ha  az  eddigi  pártmono- 
pólium fennmarad,  forradalmi  hangulattal  számoltam.  Feltétlenül 
gyökeres  rendszerváltozást,  népszerűbb  politikát  tartottam  elke- 
rülhetetlen szükségnek  és  aggódva  gondoltam  arra,  hogy  mi  tör- 
ténnék, ha  az  a  külpolitikai  válság,  amely  már  régóta  a  levegőben 
volt,  akkor  törne  ki,  amikor  a  nemzet  széles  rétegei  elégedetlenek  és 
az  uralkodótól  megvonják  bizalmukat  és  szeretetüket.  Láttam  és 
tudtam,  hogy  ha  nem  sikerül  a  kormányzati  rendszert  közelebb  hozni 
a  közhangulathoz,  a  nemzet  érzelmeihez,  —  a  korrupciót  és  az 
erőszakot  fogják  a  rezsim   védelmére   felhasználni,    mig  végül   a 

fegyverek  magát  az  egész  rezsimet  tarthatatlanná  fogják  tenni 
és  egy  nagy  összeomlást  fognak  előkészíteni.  E  veszélyek  elhá- 
rításáért akartam  a  katonai  kérdést  a  nemzet  megnyugtatásával 
megoldani,  a  kormány  hatalmát  korlátozni,  a  választási  szabadsá- 
got fokozni,  az  adminisztrációt  decentralizálni,  a  választójog  kér- 
dését bátor  reformmal  nyugvópontra  juttatni.  Ugyanezt  a  poli- 
tikát tartottam  szükségesnek  már  a  Ferenc  Ferdinándtól  várt 
veszély  és  a  parlamenti  váltógazdaság  biztosítása  miatt  is. 

Ezen  felfogásom  hozott  össze  Apponyival,  ezzel  az  ideális 
magaslaton  mozgó  államférfiuval,  ki  felette  állva  a  politikai  élet 
önzésein,  csúnya  törtetésein  és  taktikázásain,  csak  a  nagy  elveket 
nézi,  aki  konzervatív  nevelése  dacára  politikai  küzdelmei  köze- 
pette csakhamar  belátta,  hogy  bajaink  fő  gyógyszere  az  igazibb 
alkotmányosságban  rejlik,  kinek  történeti  jelentősége  a  múltban 
abban  található  fel,  hogy  legtökéletesebben  és  legnemesebben 
képviselte  az  alkotmányos  és  fokozatos  fejődés  utján  meg- 
valósuló függetlenség  gondolatát  és  vált  apostolává  annak  az 
akaratnak,  melynek  célja  minden  intézményünket  kivétel  nélkül 
nemzeti  tartalommal  és  szellemmel  telíteni. 

Ezen  felfogásom  állított  ugyanakkor  szembe  Tisza  István- 
nal, aki  szintén  érezte  az  idők  méhében  rejlő  nagy  veszélyeket, 
aki  szintén  felismerte,  hogy  az  eddiginél  nagyobb  aktivitásra  van 
szükség,  de  aki  a  veszélyt  még  az  eddiginél  is  erősebb  kormányzat- 
tal, tisztább  párturalommal  vélte  leküzdhetni.  A  katonai  kérdésben 
ő  teljesen  Ferenc  József  álláspontjára  helyezkedett,  nem  mert  né- 
zeteit osztotta,  hanem  mert  szerinte  a  király  jogosan  járt  el, 
mikor  katonai  felségjogait  belátása  szerint  gyakorolta,  mert  a  har- 
móniát a  király  és  nemzet  közt  fontosabbnak  tartotta,  mint  a  kato- 
nai reformokat  és  mert  a  harmóniát  csak  a  nemzet  engedékenysé- 
gével vélte  biztosithatni.  Tisza  erős  pártfegyelemmel,  szigorú 
házszabályokkal,  áz  állami  adminisztráció  behozatalával  akart 
a  szerinte  fakciózus  ellenzékkel  végezni.  Ő  a  '  főveszedelmet  az 
obstructióban  és  az  ellenzék  hibájában   kereste,  holott   én  ezek- 

ben  inkább  szimptomát  és  következményt  véltem  felismerni,  az 
okot  pedig  a  pártabszolutizmusban  láttam.  Ő  az  erélytől  várta 
a  gyógyulást,  én  pedig  a  puszta  nyomástól  csupán  ellenhatásra 
számitottam  s  igazi  javulást  nagyobb  szabadsággal  és  tiszta  és 
hamisítatlan  alkotmányossággal  véltem  elérhetni.  Mig  Tisza  azt 
hitte,  hogy  a  Ferenc  Ferdinándtól  várható  veszélyt  is  legjobban 
avval  hánthatjuk  el,  ha  a  kormánynak  akcióképes  többsége  van, 
én  azon  meggyőződésben  voltam,  hogy  a  hatalom  összpontosítása 
Ferenc  Ferdinándot  fogja  mindenhatóvá  tenni  és  minket  meg 
fog  az  önvédelem  lehetőségétől  fosztani/ 

Tisza  és  én,  mint  fiatalemberek  barátok  voltunk.  Á  politi- 
kát egyidőben  és  egy  táborban  kezdtük.  Én  tértem  el  a  közös 
iránytól,  ő  volt  a  következetesebb,  mert  én  :  a  politikát  akar- 
tam a  változott  viszonyokhoz  és  változott  meggyőződésekhez 
alkalmazni;  ő  pedig  a  viszonyokat  és  a  meggyőződéseket  akarta: 
a  régi  politikai  célokhoz  idomítani. 

A  régi  barátság  fokonkint  heves  ellenségeskedéssé  fajult, 
és  mivel  a  köztünk  való  ellentét  nem  annyira  elvi,  mint  inkább 
célszerűségi  kérdésekből  látszott  kiindulni,  ez  a  körülmény  e  kér- 
dések életbevágó  fontossága  ellenére  annak  a  feltevésnek  adott 
tápot,  hogy  küzdelmünk  hátterét  személyes  motívumok  képez 
ték.  Be  ez  nem  igaz  1  Tisza  személyét  a  legnagyobb  harcok 
közt  is  nagyrabecsültem.  Ha  nem  egyszer  kérlelhetetlen  küzdel- 
met folytattam  ellene,  ha  néha  közöttünk  olyan  éles  szóvál- 
tások is  történtek,  amelyeket  csak  az  érdekek  nagysága  és  a 
mérkőzés  heve  magyaráztak  meg,  az  nem  változtatott  azon, 
hogy  vitéz  és  szuggesztív  erejű  férfinak,  kitűnő  hazafinak,  első- 
rangú parlamenti  vezérnek,  hatalmas  agitációs  erőnek  tartottam. 
Most  utólag  igen  jól  esik  nekem  a  gondolat,  hogy  halála  előtt 
annyi  harc  és  küzdelem  után  végül  kibékültünk  és  egyetértet- 
tünk. És  ha  én  ma  is  ragaszkodom  a  vele  ellentétes  alapnéze- 
t^imhez  és  ma  is  abban  a  meggyőződésben  vagyok,  hogy  az  én 
irányom  győzelme  lett  volna  egyedül  képes  visszaadni  a  király* 

iiak  régi  népszerűségét,  biztosítani  a  harmóniát  nemzet  és  király 
közt,  megerősiteni  a  hadsereget,  behozni  a  politikai  váltógazda- 
ságot, és  ezzel  az  egész  régimének  oly  szilárdságot  adni,  mely 
képes  lett  volna  a  várható  viharokkal  dacolni,  ez  nem  akadá- 
lyoz abban,  hogy  Tiszában  a  közelmúlt  történelmi  korszakának 
kimagasló  vezéralakját  és_  martyrját  tiszteljem.  • 

Tisza  István  szisztémája,  alapgondolata  mindvégig  az  atyjáé 
volt.  Mindkettő  feltétlen  ur  akart  lenni  pártjában  és  kabinetjé- 
ben, ellenvetést,  önálló  tehetséget  maga  mellett  nehezen  tűrt 
meg,  mindkettő  az  általa  teljesen  uralt  pártot  az  államban 
mindenhatóvá  akarta  tenni  —  az  angol  minta  szerint,  —  nem 
gondolva  arra,  hogy  nincs  meg  az  angol  decentralizáció,  az  angol 
független  közvélemény,  az  angol  biróság,  az  angol  szabadság  és 
az  angol  állami  önállóság.  De.mig  Tisza  Kálmán  egyéni  tulaj- 
donságai ezt  az  egyeduralmat  elpalástolták,  Tisza  Istvánéi  elvi- 
selését megnehezítették.  Atyja  a  nehézségeket  kerülte,  ő  felke- 
reste azokat.  Atyja  óvatos  volt,  ő  merész  és  kockáztató.  Mig 
atyjánál  szenvedély  vagy  harag  soha  sem  volt  észrevehető  és 
atyja  soha  sem  volt  sértő,  soha  sem  mondott  mást,  mint  amit 
mondani  akart,  addig  ő  akkor  is  sértett,  mikor  ezt  tenni  nem 
akarta  és  nem  egyszer  volt  élesebb,  mint  talán  szándékában  volt. 
Az  atyja  parlamenti  taktikus,  ő  —  politikai  atléta.  Tisza  Kál- 
mán főtulajdonsága  az  ügyes  alkalmazkodás  —  Istváné  az 
akaraterő.  S  ehhez  az  is  járult,  hogy  Tisza  Kálmán  ellenzéki  korában 
népszerűséget  gyűjtött  és  népszerűség  birtokában  került  kor- 
mányra, Tisza  István  pedig  akkor  kezdte  politikai  pályafutását, 
mikor  atyja  csillaga  lehanyatlott,  ami  nyomasztóan  nehezedett 
rá.  ö  soha  sem  volt  ellenzéki,  első  fellépésétől  fogva  élete 
alkonyáig  osztozkodott  a  kormánypártok  népszerűtlenségében 
és  a  pártmonopólium  gondolatát  ifjúságától  fogva  perszoni- 
fikálta. 

Tisza  István  bukása  után  a  többségbe  jutott,  ellenzékből 
alakult    Wekerle    kormány    a    bankkérdés    miatt  volt  kénytelen 

lemondani.  A  koaliciós  kormány  egy  jelentékeny  része  régi  pro- 
grammját,  az  önálló  magyar  bankot  akarta  megvalósítani,  amit 
a  király  az  első  magyar  szakemberek  tanácsára  visszautasitott 
és  ezzel  újra  szembekerült  a  többséggel.  Politikája  védelmére 
újra  életre  keltette  a  régi  szabadelvű  pártot,  uj  név  alatt,  de 
a  régi  vezérekkel  és  a  régi  szellemmel. 

A  régi  harcnak  tehát  újra  ki  kellett  gyulladni,  ami  a  véd- 
erőtörvénynél  történt  meg.  Tisza  István,  mint  házelnök  csúnya 
technikai  obstructió  ellen  a  házszabályok  megsértésével  hajtotta 
keresztül  a  javaslatokat.  A  rendőrség  behatolt  a  Házba.  Kar- 
hatalom dobta  ki  az  ellenzéket.  Leírhatatlan  jelenetek  játszód- 
tak le.  Egy  képviselőt  kardvágással  megsebzett  egy  parlamenti 
őr.  Tiszára  egy  másik  képviselő,  szintén  magában  az  ülésterem- 
ben, többször  reá  lőtt.  Az  épület  előtt  felállított  katonai  kordon 
az  ellenzéki  képviselőket  nap-nap  mellett  feltartóztatta  és  a 
Házba  való  belépésüket  erőszakkal  megakadályozta.  A  parla- 
ment csak  katonai  őrizet  mellett  tárgyalhatott. 

A  helyzet  nehézségeihez  hozzájárult  a  választójog  kérdése 
is.  1848  óta  organikus  reform  nem  történt.  Oly  szűk  volt  a 
választójog,  hogy  a  magyar  volt  Európa  azon  egyetlen  parla- 
mentje, amelyben  egy  szocialista  sem  ült.  Mikor  még  egy  szűkebb 
reform  elég  lett  volna,  e  kérdésben  semmi  sem  történt.  A  választó- 
jog kiterjesztésének  gondolata  többször  felmerült  ugyan  belső  fon- 
tosságánál fogva,  de  uj  törvény  nem  jött  létre.  Teljes  erővel  maga 
Ferenc  József  hozta  napirendre,  mint  harci  eszközt  a  nemzeti  alapon 
álló  többség  ellen.  Az  ultrademokratikus  eszmét  a  kényelmetlenné 
vált  nacionalizmus  ellen  maga  a  király  játszotta  ki.  Fehérváry 
kisebbségi  kormánya,  mint  a  királyi  akarat  képviselője,  vetette 
be  a  harcba  az  általános,  egyenlő,  titkos  választói  jog  jelszavát. 
A  momentán  siker  meg  is  volt :  a  nemzeti  ügynek  ártott  vele. 
Az  ellenzéket  alulról  támadták,  mikor  felfelé  küzdött.  Az  utca  meg- 
szűnt az  övé  lenni,  amikor  a  katonaság  bajonettje  is  ellene  fordult. 
Deezzel  a  taktikával  a  trón  nem  erősödött  meg.  Nem  nyerte  meg  a 

munkásosztályt,  mely  az  udvari  demokráciát  kényszerdemokráciá- 
nak tartotta,  de  megsértette  a  magyar  nemreti  érzést,  amelynek 
fájt,  hogy  a  magyar  király  szivesebben  egyezkedett  az  Internacio- 
náléval,  mint  a  magyar  nemzeti  iránnyal. 

A  választójogi  probléma  azonban  szerencsétlenségre  a  ki- 
rályi iniciativája  ellenére  sem  oldódott  meg.  A  királlyal  való 
megegyezés  alapján  az  ellenzéki  kormánynak  az  általános  válasz- 
tójogot kellett  behozni,  amely  kötelezettségnek  én,  mint  belügy- 
miniszter, a  pluralitás  alakjában  akartam  eleget  tenni.  Veszélyes 
ugrást  láttam  abban,  hogy  a  teljesen  szűk  választójogból  egy- 
szerre az  általános,  egyenlő  és  titkosra  menjünk  át,  de  égető  szük- 
ségnek tartottam  az  olyan  reformot,  a  mely  a  megszervezett,  poli- 
tikai öntudattal  biró,  politikai  jogért  küzdő  elemeket,  az  alkot- 
mány bástyái  közé  felveszi.  Sajnos  azonban  a  többség  a  bank- 
kérdésben megbomlott,  mielőtt  javaslatom  tárgyaltatott  volna.  Sok 
máskép  történt  volna,  ha  a  háború  idejében  a  munkásosztály  képvi- 
selve van  a  házban,  a  politikai  felelősséghez  szokik  és  a  többi  pártok* 
kai  összemüködni  tanul,  amint  az  az  én  javaslatom  elfogadása  eseté- 
ben.bizton  bekövetkezett  volna.  De  minthogy  a  Wekerle  kormány 
azon  eredendő  bűnét,  hogy  a  katonai  kérdést  meg  nem  oldotta, 
hanem  kikapcsolta,  nemzeti  reformok  által  nem  volt  képes  jóvá  tenni, 
nem  volt  elég  ereje  a  választójogi  javaslatot  tető  alá  hozni,  ezen  elő- 
nyöskövetkezmények elmaradtak  és  a  választójog  kérdése  csak  na- 
gyobb robbantó  erőt  nyert,  mint  amennyivel  eddig  rendelkezett. 

A  coalitió  bukása  után  a  munkapártnak  vált  nehéz  köteles- 
ségévé a  már  nagyon  elmérgesedett  választójogi  kérdést  meg- 
oldani. Ez  formailag  sikerült  is  neki,  amennyiben  törvény- 
könyvbe került  a  választójogi  javaslat,  de  ez  a  megoldás  meg- 
nyugvást nem  teremtett ;  mert  nem  ment  elég  messze,  mert  a 
reform  hivei  ellen  folytatott  legádázabb  harcok  között,  az  ellenzék 
távollétében  jött  létre. 

így  a  nemzetet  a  háború  kitörése  sajnos  hosszú  és  heves  belső 
harcok  után,  uj  belső  harc  küszöbén  találta.  Nemzeti  és  szociális 

követelések  egyaránt  uj  rohamra  készültek.  Az  ellenzék  az  első 
csatákat  Tiszával  szemben  elvesztette,  de  e  harcok  sorsa  vég- 
legesen még  el   nem   dőlt. 

Uj  elkeseredett  mérkőzés  indult  meg  a  közigazgatás  államo- 
sitása  körül.  Tisza  vele  vélte  rendszerét  végleg  megerősíteni.  Az 
ellenzék  azonban  tisztán  látta,  hogy  ezzel  a  pártmonopólium  erő- 
södne meg  és  veszélyes  idők  küszöbén  az  egész  hatalom  a  kor- 
mány kezébe  összpontosulna.  Ezért  nagy  ellenállásra  készült. 
Ma  már  mellékes,  hogy  kinek  volt  igaza,  Tiszának-e  vagy  az 
ellenzéknek.  Fontos  és  szomorú  azonban  az,  hogy  a  háború  kitö- 
rése a  nemzetet  polgárháboruszerü  hangulatban  találta,  hogy  párt 
párt  ellen,  osztály  osztály  ellen  éles  harcban  állott,  hogy  már  a 
társadalmi  érintkezés  is  megszűnt  a  vezető  férfiak  között,  hogy 
az  ország  régóta  nem  látta  királyát,  hogy  a  nemzet  egy  nagy 
része  nem  tartotta  őt  pártatlan  uralkodónak,  hanem  pártember- 
nek. Ellenzéki  körökben  közkézen  forgott  az  a  mondás,  hogy  a 
király  az  első  kültagja  a  munkapártnak.  Szomorú  volt  az  is, 
hogy  a  tekintély  másik  forrása,  a  parlament  ki  volt  kezdve,  le  volt 
járva,  mert  a  biróság  a  választásnál  súlyos  visszaéléseket  konstatált 
s  mert  a  parlament  a  leglehetetlenebb  jelenetek  színhelyévé  vált. 

A  legszomorúbb  öröksége  azonban  ennek  a  szerencsétlen 
korszaknak  mégis  az,  hogy  az  erkölcsök,  különösen  a  politikai 
erkölcsök  erősen  hanyatlottak.  Többen  élnek  politikából,  mint  a 
politikáért.  Kevés  erős  meggyőződés,  kevés  független  jellem,  sok 
opportunista  és  alkalmazkodó  alak  van. 

Oly  időben  amikor  eddig  soha  sem  látott  erőfeszítést  kellene 
tennie,  a  nemzet  kevéssé  alkalmas  heroikus  elhatározásokra:  belső 
betegség  fogyasztja  erejét.  Ezen  belső  betegség  :  —  abizantinizmus 
és  az  opportunizmus  —  tette  lehetővé,  hogy  a  külpolitikai  katasz- 
trófa az  egész  régi  régimet  elsöpörte,  hog\^  azóta  a  nemzet,  szabad- 
ságban megedzett  férfias  akaraterő  kifejtése  nélkül,  gyors  egymás- 
utánban cseréljen  rendszert  és  fogadjon  el  uj  urakat.  Ez  tette  lehe- 
tővé, hogy  sokan,  akik  egész  életükön  át  királyhüségükkel  dicse- 

kedtek,  akik  rangemelés  és  kitüntetések  után  törtettek,  —  most 
egyszerre  ug\'  cselekednek,  mint  ha  a  Habsburg-uralom  ellen  küzdöt- 
tek volna  s  a  Habsburg-ellenes  meggyőződések  martyrjai  lennének. 
De  visszatérve  a  háború  kitörésének  perceire,  az  akkori  nehéz- 
ségek képének  teljessége  megkívánja,  hogy  azt  se  hagyjam  felemlités 
nélkül,  hogy  válságos  időkön  ment  át  a  viszony  Ausztria  és  Magyar- 
ország, Magyarország  és  Horvátország  között  is.  Ausztriával  egyikét 
ama  gazdasági  kiegyezéseknek  kellett  kötnünk,  melyek  sohasem 
maradtak  torzsalkodás,  egymás  elleni  harc  és  izgatás  nélkül.  Külö- 
nösen idegessé  tette  az  osztrák  közönséget,  hogy  nemrég  közel  volt 
az  önálló  bank  a  megvalósításához  és  hogy  a  független- 
ségi párt,  habár  rövid  ideig,  többségben  lehetett.  Horvát- 
országhoz való  viszonyunk  pedig  már  régóta  egyenesen  válságos 
volt.  A  szabadelvű  párt  ellen  érzett  gyűlölet,  a  Fehérváry- 
kormány  idejében  tanácsom  ellenére  a  magyar  és  horvát  ellenzéket 
összehozta.  Mikor  a  mag\'ar  ellenzék  győzött,  vele  győzött  a  horvát 
ellenzék  is  és  megbukott  az  az  egyetlen  párt,  mely  Horvátország- 
ban a  Magyarországgal  való  unió  hive  volt.  Legnagyobb  ellenségün- 
ket, a  túlnyomó  részben  szerb  érzésű  ellenzéket  magunk  segítettük 
a  hatalomhoz  ;  azután  azonban  szükségszerüleg  összetűztünk  vele. 
Épen  abban  a  pillanatban,  amikor  hatalmunkat  elvesztettük,  uj 

. ^ehéz  küzdelmet  kellett  folytatnunk  a  horvát-szerb  koalícióval. 

Azon  voltunk,  hogy  e  koalíció  romjain  a  katholikus  horvátok 
támogatásával  egy  olyan  pártot  létesítsünk,  mely  a  magyar  állam- 
mal való  kapcsolatot  elfogadja. 

A  munkapárti  uj  kormány  is  folytatta  ezt  a  politikát,  később 
azonban  minden  valószínűség  szerint  Ferenc  Ferdinánd  be- 
folyása alatt  Tisza  irányt  változtatott  és  megint  arra  a  szerb- 
horvát koalícióra  ruházta  a  hatalmat,  mely  lelke  mélyében  ellen- 
ségünk és  a  nagyszerb  gondolat  exponense  volt.  így  Horvát- 
országban a  háború  kitörésekor  ellenségeinkkel  rokonszenvező 
kormány  volt  a  hatalmon  és  Boszniában  is  olyan  szerb  kurzus 
indult  meg,   mely   külpolitikai   céljainkkal   ellenkezett. 

Néhány  szóval  még  azt  is  meg  kell  említenem,  hogy 
Ausztriában  magában  a  nemzetiségi  ellentétek  a  parlamentet 
teljesen  megbénították  és  a  háború  kitörésekor  a  parlament  nél- 
kül kormányzó,  tehetség  és  tekintély  nélküli  Stürgkh  bürokrata 
kormánya  vezette  az  ügyeket. 

Ilyen  viszonyok  között,  ilyen  belső  helyzetben  nem  kelti-e 
tehát  rossz  tréfa  benyomását,  ha  azt  bizonygatják,  hogy  mi 
kényszerítő  ok  nélkül,  saját  elhatározásunkból,  le  akartunk  szá- 
molni az  entente  félelmetes  hatalmával  és  hogy  a  király,  akinek 
eddig  még  egyetlen  háborúja  sem  sikerült,  aki  világosan  érezte, 
hogy  mindenre  inkább  alkalmas,  minthogy  agg  korában  államait 
a  világ  legnagyobb  háborúján  átvezesse,  egy  ilyen  kalandorpoliti- 
kába beleegyezett  volna?  Sohasem  fogom  elfelejteni  azokat  a  tra- 
gikus benyomásokat,  amelyeket  akkor  nyertem,  mikor  a  háború 
alatt  az  öreg  királyhoz  voltam  rendelve.  Hajlottan,  megtörve, 
erő  és  akarat  nélkül  ült  székén.  ítélőképességének  teljes  birto- 
kában világosan  érezte  szörnyű  felelősségét  és  tudta,  hogy  olyan 
feladatot  kellene  megoldania,  amely  napóleoni  erőt  követel,  hi- 
szen a  döntés  mindenben  ő  rá  nehezedett,  minden  igazi  hatalom 
az  ő  kezében  volt.  Akinek  része  volt  e  látványban,  aki  ismerte 
a  belpolitikai  nehézségeket,  aki  tudatában  volt  a  világháború 
veszélyeinek,  az  egy  pillanatig  sem  hihette,  hogy  a  monarchia 
a  háborút  választja,  ha  azt  elháríthatónak  tar'totta  volna. 

A  most  vázolt  helyzet  dacára  a  háború  kitörésekor  mégis 
általános  volt  a  lelkesedés  és  az  emberek  el  voltak  telve  a  jó- 
akarattól, hogy  minden  belső  viszályt  kiküszöböljenek  és  min- 
den erőt  a  hadviselés  érdekében  egyesítsenek.  A  sarajevói  tra- 
gédia mindenkinek  plastikusan  szeme  elé  tárta  azt  a  veszélyt, 
amely  a  monarchiát  fenyegette.  Mi,  az  ellenzék  vezérei,  rögtön 
elhatároztuk,  hogy  támadásainkat  megszüntetjük  és  a  kor- 
mányt támogatjuk.  Felfogásom  szerint  ekkor  nálunk  ugyan- 
annak kellett  volna  történnie,  ami  mindenütt  máshol  bekövetkezett, 
t.  i.  uj  kormányt  kellett  volna  alakítani  az  összes  pártok  koalició- 

jávai.  Ez  azonban  nem  történt  meg.  Tisza  fontosabbnak  tar- 
totta, hogy  egységes  és  egyöntetű  kormányzás  legyen,  mint 
hogy  a  parlamenti  béke  biztositta ssék  és  minden  tehetség  kihasz- 
náltassék. 

Ha  a  háború  ugyanolyan   módon   folyt  volna  le,  mint   az 
1866-ki  vagy   1870-ki   hadjáratok,   ha  sikerült  volna  gyors  egy- 
másutánban az  ellenségre  győzelmesen  csapást-csapásra  mérnünk  és 
a  kedvező  döntés  rövid  pár  hónap  alatt  bekövetkezett  volna,  akkor 
a  párturalmat  nagyobb  károk  nélkül  fenn  lehetett  volna  tartani. 
A  háború  azonban  elhúzódott.  A  régi  gyűlölet  és  régi  bizalmatlanság 
uj  összeütközéseket  okozott.  Ellenzéki  képviselők,  akik  a  vidékről 
jöttek,  minden  ülésszak  elején  arról  panaszkodtak,  hogy  a  vidéken 
a  régi  párturalom  érintetlenül  megmaradt  és  a  hatalmat,  amelyet  a 
kivételes  rendelkezési  jog  a  kormányhatóságoknak  biztosított,  a  kor- 
mány szervei  pártcélokra  használják  ki.  Hogy  ez  igy  a  valóság- 
nak  megfelelt-e   vagy   túlzás   volt-e,   azt  most  nem  akarom  ku- 
tatni, az  az  egy  azonban  tény,  hogy  ez  a  felfogás  és  vélekedés 
széles  körökben  élt  és  az '  általános  hangulatot  megmérgezte,  A 
vezetők  a  treuga  Dei-t  csak  a  legnagyobb  erőmegfeszitéssel  tud- 
ták  fenntartani.   Amidőn   azonban   mi   magunk  is  elégedetlenek 
lettünk  a  kormány  háborús  politikájával,  amidőn  azon  a  néze- 
ten  voltunk,   hogy   a   kormány   eljárása  rontotta  el  a  helyzetet 
az  olasz  kérdésben,  amidőn  Tisza  lengyel  politikája  miatt  aggódni 
kezdtünk,  amidőn  azok,  akik  az  élelmezés  problémáival  foglalkoz- 
tak, annak  rendszerét  elitélték,  akkor  mi  sem  maradhattunk  meg 
tovább  paszsziv  helyzetünkben.  Amilyen  helytelen  lett  volna  a 
harcot  a  régi  ellentétekért  újból  felvenni,  épp  oly  lehetetlen  volt 
a  passziv  támogatás,  mihelyt  a  háború  vezetésére  vonatkozó  életbe 
vágó  kérdésekben  komoly  ellentétek  merültek  fel. 

Mint  a  hosszú  háború  természetes  következménye,  a  bel- 
politikai problémák  közül  elementáris  erővel  nyomult  előtérbe: 
a  választójog.  Sokan  a  választójog  reformját  minden  másnál  fon- 
tosabbnak tartották,   sokan  azt  hitték,  hogy  a  háború  ellenáll- 

hatatlan  erőt  és  belső  igazságot  kölcsönzött  a  tömegek  követe- 
lésének, sokan  a  szociális  békét,  mely  oly  fontos  éppen  a  há- 
ború alatt,  csak  a  gyors  reformtól  várták:  de  minden,  oldalról 
a  választójog  uj  kiterjesztését  sürgették. 

Én  hamarosan  beláttam,  hogy  az  ellenzéket  a  kérdés 
feszegetésétől  visszatartani  nem  tudom,  hogy  a  reform  elkerülhetet- 
lenné vált  és  már  nem  elég  az  a  kiterjesztés  sem,  amely  az  ipari 
munkásság  igényeit  kielégíti,  hanem  annak  a  tömegnek  zömét 
is  joghoz  kell  juttatni,  mely  a  harctéren  és  otthon  a  nem- 
zetért vérzik  és  dolgozik.  Mikor  Angliában,  Poroszországban, 
Romániában,  Olaszországban  egyaránt  választójogi  reformokat 
csináltak  vagy  Ígértek,  mikor  a  milliók  lelkes  támogatására 
minden  lépésnél  rászorultunk,  akkor  hibának  tartottam  a  már 
sokszor  hangoztatott  és  igért   reform  elől   makacsul    elzárkózni. 

A  kormány  azonban,  sajnos,  a  rideg  visszautasítás  álláspont- 
jára helyezkedett.  Meg  kellett  volna  a  kényszert  előzni  és  a  kor- 
mánynak a  kérdést  saját  iniciativájából  akkor  kellett  volna  megol- 
dani, amikor  még  erős  volt.  Ez  lett  volna  az  egyetlen  helyes  és 
valóban  konzervatív  politika:  az  idővesztességet  érdemleges 
koncessziók  által  kellett  megfizetni  s  mentől  merevebb  maradt 
az  ellenállás,  annál  jobban  kellett  a  követeléseknek  megnőniök. 

Párhuzamosan  a  választójoggal,  előtérbe  lépett  a  birtokre- 
form kérdése  is.  Más  országokban  is  arra  gondolnak,  hogy  a  ka- 
tonákat vagy  legalább  a  rokkantakat  földhöz  juttassák.  Nálunk 
ez  a  természetes  kívánság  birtokviszonyaink  gyökeres  megvál- 
toztatásának gondolatához  kapcsolódik.  ,, Földet  a.  népnek,"  ez 
vált  a  kedvenc  jelszóvá  mivel  ezzel  lehetett  legjobban,  leghatá- 
lyosabban  izgatni,  gyújtani.  Károlyiék  ezzel  szereztek  népszerű- 
séget a  vidéken.  De  könnyebb  volt  a  jelszót  kidobni,  mint  meg- 
valósítani, főleg  ilyen  időkben. 

Tagadhatatlan,  hogy  a  magyar  földbirtokviszonyok  nem 
egészségesek.  Sehol  sem  volt  oly  kedvezőtlen  arány  a  birtokosok 
és    a    munkások    száma    között    a  földbdl  élőknél,  mint  nálunk. 

Kétségtelen  volt,  hogy  ezen  segíteni  kell.  De  a  földosztás  vágyát 
a  háború  alatt  erőszakosan  kiélesiteni  még  sem  volt  szabad.  X 
tulajdonjog  bizonytalanná  tétele  a  mezőgazdasági  tevékenységet 
károsan  befolyásolta.  S  annál  hibásabb  volt  a  többtermelés  égető 
szükségének  perceiben  ez  az  agitáció,  mert  a  többtermelés  na- 
gyobb komplexumok  fenntartása  nélkül  elképzelhetetlen  volt  s 
a  birtokok  tul  messzemenő  felaprózása  a  produktivitást  aláásta 
volna.  Nem  demagóg  jelszavakra,  hanem  minden  érdek  alapos 
mérlegelése  mellett  végrehajtott  tényleges  reformra  volt  szükség, 
amit  csak  megnehezitett  a  féktelen  agitáció.  Ebben  is  a  felülről 
jövő  iniciativa  és  tett  lett  volna  az  igazi  előrelátás  és  az  igazi 
konzervatív  gondolat. 

Mint  ahogy  a  hosszú  láz  a  testben  rejlő  betegségi  csirákat 
nag^Ta  növeli,  ugy  burjánzott  ki  minden  baj  a  nemzet  testéből 
a  hosszú  háború  hatása  alatt.  A  katonai  kérdést  a  harctéri  ta^ 
pasztalatok  elmérgesitették.  Az  évtizedekig  beteges  túlzásban 
lobogó  pártgyülöletet  az  gyújtotta  uj  lángra,  hogy  a  hatalmi 
monopólium  érintetlen  maradt,  oly  időben,  amikor  a  kormány 
az  ellenzék  hozzájárulásával  rendkívüli  hatalmat  élvezett, 
amikor  az  ország  minden  erkölcsi  és  szellemi  erő  állandó 
támogatására  reá  szorult  és  amikor  a  nemzet  érdeke  és  a  mél- 
tányosság egyaránt  azt  követelte  volna,  hogy  a  hatalomban  is 
osztozkodjanak  azok,  akiknek  támogatása  és  állandó  összemükö- 
dése  kívánatos.  S  a  háború  szenvedései  a  régiekhez  uj  keserűsé- 
geket kapcsoltak,  melyek  okkal  vagyok  nélkül  mind  a  kormánynak 
lettek  betudva. 

De  nem  terjeszkedem  ki  a  belső  küzdelem  részleteire.  Az  ellenzék 
célja  elsősorban  az  összes  erők  egyesítése,  a  koalíció  volt,  amint  az  a 
legtöbb  hadviselő  nemzetnél  a  helyzet"  szükségéből  önként  kinőtt. 
Mikor  e  kísérlet  meghiúsult,  én  azon  fáradoztam,  hogy  az 
ellenzéki  akciót  lehetőleg  a  külpohtikának  ellenőrzésére  szorítsam, 
—  ami  akkor  a  legfontosabb  volt.  A  pártokkal  azonban  nem  lehetett 
bírni.  A  harc  minden  térre  kiterjedt.  Különösen  az  nógatta  az 

ellenzéki  pártokat  tevékenységre,  hogy  attól  tartottak,  hogy  a 
Károlyi-párt  állandó  agitációjával  és  nagy  mozgékonyságával  túl- 
szárnyalja őket  és  —  az  ország  kárára  — :  az  összes  ellenzéki  ele- 
meket irányítani  fogja. 

Károly  király  idejében  én  is  az  egész  vonalon  való  parla- 
menti harc  mellett  voltam,  mert  eredményt  reméltem.  Tudtam, 
hogy  végzetes  hiba  volna,  ha  a  fiatal  uralkodó  a  régi  gyűlöle- 
teket a  régi  régime  fenntartása  által  magára  vonná,  hogy  ez  bi- 
zonyos körökben  forradalmi  hangulatot  teremtene.  Féltem  attól, 
hogy  az  uj  régime  alatt  is  mellőzött  ellenzéken  oly  elkeseredés 
fogna  erőt  venni,  mely  e  nehéz  viszonyok  között  katasztrófához 
vezethet.  A  tulhosszu  pártmonopólium  már  ugy  is  azzal  a  hát- 
ránnyal járt,  hogy  a  tradícióik  és  érdekeik  szerint  konzervatív 
elemek  forradalmi  hangulathoz  és  allűrhöz  szoktak,  hogy  átve- 
zető társadalom  egyes  részeiben  is  veszélyes  adag  gyűlölet  halmo- 
zódott össze  a  dinasztia  és  a  kormányok  iránt.  Láttam  azt  is, 
hogy  a  királyban  megvan  a  hajlandóság  uj  irányt  inaugurálni, 
mert  megérti,   hogy  ez  vau  érdekében. 

Azt  a  tanácsot  adtam  tehát  neki,  hogy  követelje  a  kon- 
centrációt, a  háború  ezen  legtermészetesebb  és  leghelyesebb  kor- 
mányformáját. Ehelyett  ő  a  választójog  plattformjára  helyezke- 
dett és  Tiszát  azért  bocsátotta  el,  mert  az  a  választójogban  nem 
akart  elég  messze  menni.  Mint  már  mondottam,  a  választójogi 
reform  kétségtelenül  sürgős  volt  és  az  uj  kormány  élére  oly 
férfit  kellett  állítani,  aki  ezt  a  szükséget  belátta,  de  az  iniciativát 
ilyen  kényes  kérdésben  a  királynak  még  sem  volt  helyes  meg- 
ragadni. Ha  azonban  ezt  még  is  megtette,  akkor  már  minden  ha- 
bozás nélkül  be  kellett  volna  váltani  a  királyi  Ígéretet.  Az  ingado- 
zást az  is  veszélyessé  tette,  hogy  a  kormány  által  elkészített  választó- 
jogi  javaslat  alapja  a  szocialistákkal  való  megegyezés  volt.  Amint 
a  király  a  választójogi  plattformra  helyezkedett,  én  a  tulradikális 
megoldás  és  a  küzdelem  veszélyes  megrázkódtatásának  elkerülése 
végett  a  szociáldemokrata-párttal  megegyezést  törekedtem  kötni, 

ami  sikerült  is.  Vázsonyi,  aki  az  egyezség  létesitésénél  vezető 
szerepet  vitt,  ezen  egyezményes  alapon  készítette  el  a  javasla- 
tot, amelyet  az  Esterházy  és  Wekerle-kabinetek  magukévá  te  ttek» 
mely  nagy  lépés  lett  volna  előbbre,  de  korántsem  az  az  ugrás 
a  sötétbe,  melyet  most  vittünk  véghez. 

De  sajnos,  a  munkapárt  nem  engedte  át  a  javaslatot  s  a 
kormány  megalkudott  vele  s  programmja  csak  megnyirbálva 
jutott  a  törvénykönyvbe.  Ha  erős  meggyőződésből  is  eredt  a  munka- 
párt merevsége,  mégis  súlyos  hibának  tartottam  azt  akkor,  tartom 
ma  is,  épp  ugy,  mint  a  kormány  eljárását. 

A  kormánynak  a  házat  fel  kellett  volna  oszlatnia,  amint 
ígéreteit  nem  valósíthatta  meg.  Mikor  pedig  ettől  lekésett,  leg^ 
alább  fel  kellett  volna  programmját  a  maga  egészében  tartania, 
azzal  a  kijelentéssel,  hogy  amint  csak  teheti,  azonnal  a  nemzet 
ítélete  alá  bocsátja  azt. 

A  többség  és  a  kormány  magatartása  keservesen  meg- 
boszulta  magát  utólag  épp  azon  konzervatív  érdekeken,  melyek 
védelmére  elkövettettek.  A  radikalizmust,  mint  annyiszor  máskor, 
a  merev  konzervatizmus  szolgálta  legjobban,  mert  megakadályozta 
hogy  a  radikalizmus  legjobb  ellenszerét,  az  idejekorán  jövő 
reformot  alkalmazzuk.  Ma  már  kétségtelen  lehet  mindenki  előtt, 
hogy  ha  a  munkapárt  átbocsátja  a  választójogi  törvényjavaslatot, 
elkerültük  volna  azt  a  legtulzóbb  megoldást,  melyhez  a  forra- 
dalom után  nyúltak.  Az  összes  pártok  megegyezésével  létrejött 
reform  jó  időre  levette  volna  a  napirendről  a  választójog  kér- 
dését s  senkinek  sem  juthatott  volila  eszébe  a  pártok  megegye- 
zésével létesült  törvényt  oktroy-al  megtönteni,  amire  a  forradalom 
után  csak  azért  gondolt  a  kormány,  mert  az  érvényben  levő 
Wekerle-féle  törvényt  annak  története  és  a  haladó  pártok  támadása 
diszkreditálta,  mert  amint  a  Wekerle  kormány  megszegte  a  meg- 
egyezést, a  balpártok  feloldottnak  nyilvánították  magukat  az  ő 
obligojuk  alól  és  újra  előtérbe  tolták  az  általános,  egyenlő  és  tit- 
kos választójogot  minden  korlátozás  nélkül.  A  választójogi  oktroyt 

Ugyancsak  elkerültük  volna,  ha  a  kisebbségi  kormány  a  kellő 
időben  feloszlatja  a  házat  és  igy  juttatja  programmját  győze- 
lemhez. Az  igy  keletkezett  uj  ház  alkalmasabb  is  lett  volna  arra» 
hogy  a  nemzetet  a  nehéz  időkben  vezesse,  mint  a  régi  ház, 
melyet  az  élet  keményen  megviselt  s  mely  ekkor  már  csak 
önmagának  [köszönte  a  létezését.  S  még  akkor  is  több  kilátás 
lett  volna  arra,  hogy  a  foradalom  után  a  fokozatos  fejlődés  utján 
maradjunk  s  ne  ugorjunk  a  szűk  választójogtól  a  legradikáli- 
sabbra,  ha  a  Wekerle  kormány  kitart  programmja  mellett  s  a 
választójogi  blokk  nem  megy  szét  a  forradalom  előtt  és  a  pártok 
által  követelt  legextrémebb  programm  a  Vázsonyi-féle  javaslat 
maradt  volna. 

De  ezek  az  elkövetett  hibák  már  korában  is  éreztettek  káros 
hatásukat  s  nagyban  elősegitették  a  nemsokára  bekövetkezett 
összeomlást. 

Nálunk  a  parlamenti  harcok,  még  a  legélesebbek  is, 
rendesen  csak  a  vezérlő  társadalmat,  a  tulajdonképpeni  politikai  vi- 
lágot izgatták  fel,  de  a  katonák  választójoga  a  történt  nyilatkozatok 
és  Ígéretek  után  a  mélyebb  rétegeket  is  érintette.  Széles  körökben 
rendült  meg  a  bizalom  a  királyban  és  a  kormányzatban.  Azt  mond- 
ták, hogy  a  választójogot  az  orosz  forradalom  rémének  hatása  alatt 
Ígérték  meg  és  amint  a  lidércnyomás  enyhült,  az  Ígéretet  megszegték. 
Ennek  hatása  alatt  igazságtalanul,  —  hisz  a  királyt  csak  a  parlamenti 
többség  nyomása  kényszeritette  álláspontjának  módosítására  —  de 
elkerülhetetlenül  oly  agitáció  indult  meg  a  király  személye  ellen, 
mely  később  meghozta  mérgezett  gyümölcsét.  Beszédeimben  és  cik- 
keimben többször  rámutattam  e  veszélyekre,  de  rendesen  azzal 
vágtak  vissza,  hogy  ezek  felhozásával  izgatok.  Pedig  kétségtelen, 
hogy   a  tények  izgattak,  nem  pedig  a  figyelmeztetések. 

A  választójogi  javaslat  megnyirbálása  óta  a  forradalomra 
hajló  elemeket  nem  bírták  többé  a  nem  forradalmi  elemek  be- 
folyásolni és  mérsékelni.   Ellensúly  nélkül  maradtak  azok  a  ve- 

zérek,  akik  forradalmat  akartak  vagy  legalább  befolyásuk  meg- 
tartása céljából  mindenre  kaphatók  voltak. 

Ha  a  király  Magyarországon  élt  volna,  könnyű  lett  volna 
felébreszteni  a  royalista  érzelmeket  és  ellensúlyozni  a  felforgatók 
pusztító  munkáját,  de  minden  tanácsaink  ellenére  a  hadveze- 
téssel elfoglalt  király  nem  jött  Budapestre.  A  koronázás  fényes 
napjainak  emléke,  a  királynak  rokonszenves  megértése  a  magyar 
hadsereg  gondolata  iránt  sem  birta  a  korona  régi,  de  annyiszor 
elhomályosított  fényét  és  népszerűségét  fenntartani.  A  magyar 
hadsereg  kérdésében  a  király  maga  ragadta  meg  az  iniciativát, 
ami  annál  örvendetesebb,  annál  meglepőbb  változást  jelentett; 
hogy  Ferenc  Ferdinánd  volt  trónörökös  1908-ban  azt  mondotta 
nekem,  hogy  álláspontját  a  hadsereg  kérdésében  nekünk  is  el 
kell  fogadnunk,  mert  azt  három  generáció  uralkodója  tette 
magáévá,   Ferenc  József,   ő  és  Károly. 

De  a  király  ezen  helyes  és  hazafias  cselekedete  sem  volt 
már  képes  a  hangulaton  javítani.  A  hadseregre  vonatkozó  Ígéret 
nem  elégítette  ki  a  nagy  közvéleményt,  mert  a  tényleges  hely- 
zetben nem  volt  haladás  érezhető  s  az  Ígéret  értékben  veszített, 
amióta  a  választójogban  tett  fogadalmak  nem  lettek  beváltva.  S 
a  szép  programm,  mely  Magyarországot  már  nem  birta  megnyug- 
tatni, Ausztriában  és  a  hadsereg  bizonyos  elemeiben  oly 
visszahatást  idézett  elő,  mely  Ausztria  és  Magyarország  közt  a 
viszályt  erősítette,  a  hadseregben  a  politizálást  divattá  tette  és 
nálunk  az  ellenállás  arányában  a  reformok  végleges  sorsához 
fűzött  reményeket  alább  szállította. 

A  munkapárt  bukását  követő  időnek  egyik  gyengéje  volt 
az  is,  hogy  az  uj  kormány  élére  olyan  egyén  került,  akinek  nem 
volt  elég  tekintélye,  aki  vezéri  minőségben  nem  volt  kipróbálva 
és  akinek  egészsége  a  munka  és  felelősség  terhe  alatt  hamaro- 
san letörött,  —  Esterházy  Móric  és  hogy  utána  a  magyar  poli- 
tikai élet  egyik  előkelő  veteránja,  Wekerle  Sándor  lett  minisz- 
terelnök,   aki    nagy   esze   és   szaktudása  ellenére  nem  volt  e  fel- 

adatra  alkalmas,  egyrészt  mert  nem  küzdött  a  hatalomhoz  ju- 
tott pártokkal  együtt,  nem  volt  természetes  vezérük  és  másrészt 
nem  volt  az  az  erélyes  államférfi,  akire  e  nehéz  időkben  szük- 
ség volt. 

Akatasztrófát  mindezek  a  fejlemények  azért  is  elősegítették, 
mert  azok  következtében  e  döntő  időkben  állí«ndóan  kisebbségi 
kormány  vezette  az  ügyeket,  olyan  kormány,  amely  a  programm- 
ját  nem  birta  keresztül  vinni,  érte  nem  küzdött  oly  komolyan, 
mint  azt  tőle  várták,  az  ellenfél  kegyelméből  tengette  életét  és 
ezért  nem    birt    a  szükséges  tekintéllyel. 

Tisza  bukásakor,  az  ellenzék  kormányra  jutásától  azt 
az  előnyt  vártam,  hogy  az  összehalmozott  régi  és  nagy  ódiumok 
nem  fogják  többé  az  állam  akcióképességét  gyengíteni,  hogy  a 
várható  súlyos  felelősséget  a  háborúért  nem  felelős  és  le  nem 
járt  férfiak  könnyebben  fogják  elviselhetni,  mint  a  régiek  és  hogy 
azok  az  elemek,  amelyek  legtöbbet  szenvedtek  a  háború  alatt, 
melyeknek  legkevesebb  veszíteni  valójuk  van  a  hazában  s  melyek 
ezért  a  rendet  a  legkönnyebben  fenyegethették  volna,  —  az 
alsóbb  osztályok  most  közelebb  jutnak  a  kormányhoz  és  jobban 
ki  lesznek  elégíthetők,  de  már  akkor  is  tudtam,  hogy  az  uj  régime 
gyengéje  az  lesz,  hogy  jó  ideig  nélkülözni  fogja  a  parlamenti  több- 
séget és  a  kormányzati  tapasztalatot.  S  mig  reményeim  az  el- 
követett elkerülhető  hibák  következtében  meghiúsultak,  aggá- 
lyaim valóra  váltak.  A  dolgok  szerencsétlen  fejlődése  azt  ered- 
ményezte, hogy  a  régi  régime  népszerűtlensége  az  újra  is  reá 
nehezedett  és  az  újnak  tapasztalatlanságával,  fegyelmezetlenségé- 
vel és  azzal  a  gyengeséggel  párosult,  mely  a  la  longue  a  kisebbségi 
kormánytól  elválaszthatatlan. 

Ezen  egész  belpolitikai  fejlődés  következménye  tehát  abban 
a  szomorú  eredményben  foglalható   össze,   hogy  —  sajnos    —   |H 
háború  végső   időszakában  az  alkotmányos  tényezők  nem  birták 
a   nemzetet   vezetni,    nem    volt   tekintélyük,    nem  volt  bizalom 
irántuk,  az   országgyűlésről  sem  tartotta   a  nép,  hogy  érte  va^ 

helyette  beszél  és  cselekszik.  A  tömegek  szenvednek  és  azt 
tartják,  hogy  a  mostoha  gyermeknek  szerepét  viszik,  akit 
becsapnak,  akit  meg  nem  kérdeznek,  akiről  nélküle  hatá- 
roznak, akinek  mások  hibája,  mások  lelketlensége  miatt  kell 
lakolnia. 

S  e  belpohtikai  nehézségekkel  párhuzamban  gyengül  a  mon- 
archia összetartozása  is.  A  hosszú  háború  minden  szövetségi 
hűséget  nehéz  megpróbáltatásnak  tesz  ki;  csodaszámba  ment  volna, 
ha  a  monarchia  érzékeny  gépezete  nem  szenvedett  volna  a  teher- 
próba  alatt.  Minket  Ausztria  széles  néprétegeinél  az  élelmezési 
kérdés  tett  gyűlöltté.  A  határ  el  volt  zárva,  a  külön  vámterület 
sok  tekintetben  gyakorlatilag  életbe  lépett;  Ausztria  ellátása  a 
magyar  kormány  intézkedéseitől  függött ;  mindez  haragította  az 
osztrákokat.  Mivel  az  élelmezési  átlagos  helyzet  nálunk  jobb  is 
volt,  mint  Ausztriában,  könnyű  volt  ott  ellenünk  agitálni.  Azért  a 
sok  hibáért,  amit  az  osztrák  kormány  elkövetett,  könnyű  volt  belő- 
lünk a  bűnbakot  faragni,  könnyű  az  osztrákkal  elhitetni,  hogy 
csak  a  magyar  önzése  miatt  éhezik.  Én  nem  foglalkoztam  be- 
hatóan az  élelmezés  kérdésével;  de  félve  a  széthúzástól,  azon  vol- 
tam, hogy  többet  adjunk  Ausztriának,  az  összes  felelős  és 
szaktekintélyek  azonban  azt  tartották,  hogy  ez  teljesen  lehetetlen 
és  avval  érveltek,  hogy  Ausztria  segíthetne  magán,  ha  merne 
Csehországban  olyan  szigorral  eljárni,  mint  azt  a  mi  kormányaink- 
tól az  osztrákok  követelték.  Hogy  Ausztria  derék  és  rokonszenves 
népe  ma  is  kapható  a  magyarellenes  politikára,  arra,  hogy  a 
közösen  folytatott  háború  után  ellenségünkkel  együtt  osztozkodjék 
a  tőlünk  elrablott  kincsekben,  azt  a  nekünk  tulajdonított  kop- 
lalás utóhatása  magyarázza  meg. 

A  háború  első  idejében  a  nemzetiségi  ellentétek  a  haza- 
fiasság hatása  alatt  enyhülni  látszottak,  lassan  azonban  azok 
is  -élesebbé  váltak,  főleg  Ausztriában.  Nehéz  megpróbálta- 
tás elé  állította  az  államhoz  való  hűséget,  hogy  sok  nemzetiség 
vérrokona   ellen   tartozott   harcolni.    Megtörtént,    hogy  -cseh^   és 

galíciai  rutén  ezredek  árulást  követtek  el,  ami  természetesen  forró 
gyűlöletet  váltott  ki  ellenük.  Tömérdek  német  vagy  magyar 
katona  halt  meg,  került  fogságba,  sebesült  meg  csak  azért,  mert  a 
fegyvertárs  esküszegővé  vált  és  az  ellenséghez  pártolt.  Magában 
Magyarországban  a  nemzetiségi  ellentét  nem  mérgesítette  még 
annyira  el  a  helyzetet,  mint  Ausztriában.  A  román  intelHgencia 
zöme  ott,  ahol  az  ellenség  betört,  a  szerbek  tetemes  része  és 
egyes  rutének  is  hűtlenek  voltak,  de  a  nemzetiségi  viszály  még 
sem  vált  általánossá  és  nem  bénította  meg  erőnket.  A  nem- 
zetiségek zöme  jól  verekedett,  hűen  teljesítette  állampolgári 
kötelességét.  Komoly  forradalmi  kísérlet  sehol  sem  történt, 
amit  ma  is  szeretetteljes  szívvel  kell  elismernünk.  Annál 
károsabb,  hibásabb  volt,  hogy  a  választójogi  törvényjavaslat  vi- 
tájánál a  többség  azt  fejtegette,  hogy  az  általános  választójogot 
nem  lehet  a  nemzetiségek  miatt  behozni  és  hogy  komoly  részről 
akarták  a  szavazati  jogot  a  magyar  nyelv  tudásához  kötni. 

Ennyi  újra  akuttá  váló  krónikus  szervi  bajok  között  kellett  a 
monarchiának  és  Magyarországnak  azzal  a  mérges  forradalmi 
epidémiával  megbirkózni,  amelynek  a  -mostanihoz  hasonló  hosszú 
háborúból  mindenütt  ki  kellett  fejlődnie  s  melynek  egyetlen  ha- 
tásos ellenszere  a  győzelem  lett  volna.  Az  ilyen  háború  szük- 
ségszerüleg  forradalmi  csirákat  tenyészt,  elkeseredetté,  durvává, 
vérengzővé  tesz,  a  vadság  és  keserűség  pedig  a  forradalom  ter- 
mészetes melegágya.  A  kivételesen  nemes  jellem  hazafisága,  ön- 
feláldozása, bajtársi  érzülete,  komolysága  megerősödik  a  tábori 
élet  megpróbáltatásai  között,  de  az  átlagemberben  felébred  a 
bestia,  a  ragadozó,  vérengző  állat,  melyet  csak  a  kemény  fegye- 
lem, a  félelem,  a  külső  nyomás  zaboláz  meg  és  amelynek  fel- 
szabadulása szokott  a  nagy  rombolásoknak,  és  katasztrófáknak 
oka  lenni.  Elvadít  a  sok  pusztítás,  a  sok  kegyetlenség  látása. 
Az  emberi  élet  értéktelen;  a  részvétlenség  mások  baja  és  kára 
iránt  a  nagy  tömegek  második  természetévé  válik.  Elkeserít 
az  a  sok    szenvedés,  veszély,    sok    nélkülözés,  aggodalom,   izga 

lom,  amelyet  a  lövészárokban  és  otthon  milliók  átélnek.  A  blo- 
kád tűrhetetlen  élelm.ezési  és  ruházkodási  viszonyokat  teremt. 
A  rekvirálástól  csak  egy  lépés  választja  el  a  rablást  és  meg- 
szűnik a  tulajdonjog  tisztelete.  Szokássá  váUk  az  erőszak.  A 
rendkívüli  hatalomtól  elválaszthatatlan  részrehajlás,  kegyetlenség 
és  visszaélés,  a  militarizmus  túltengése  gyűlöletet  és  bosszúvágyat 
tenyészt. 

Az  osztályellentétet  táplálja  az  a  tény,  hogy  a  tisztnek 
természetszerűleg  jobb  dolga  van  a  legénységnél  s  a  két  elem 
más-más  társadalmi  réteghez  tartozik. 

Az  antiszemitizmus  is  napról-napra  erősödik.  Az  óriási  hadi- 
nyereség gyűlöletet  és  irigységet  kelt  mindenütt,  de  nálunk  ez 
az  érzés  elsősorban  antiszemitizmust  fejleszt,  mert  a  hadinyereség 
legfeltűnőbb  része  zsidó  kézbe  kerül. 

A  fogyasztók  el  vannak  keseredve  a  termelők  ellen,  akik- 
nek többsége  a  háború  alatt  nagy  nyereséghez  jutott.  A  tiszt- 
viselő fix  fizetéséből  nem  bir  megélni,  nélkülözések  között  tengő- 
dik, látja,  amint  nagyobbrészt  tudatlan,  műveletlen  emberek 
munka  nélkül,  —  szélhámossággal  vagy  ügyes  fogással  —  a  leg- 
rövidebb idő  alatt  miUiomosokká  lesznek;  látja,  amint  az  uj  gaz- 
dagok pénzűkkel  kérkednek,  dőzsölnek,  mialatt  mások,  becsü- 
letes hazafiak  ezrei  a  lövészárokban  áznak-fáznak,  véreznek  és 
a  hős  családja  otthon  nyomorog.  És  mind  nagyobb  számmal 
csatlakoznak  a  forradalmi  szociáldemokráciához. 

Meginog  a  hatóság  tekintélj't;  —  csődöt  mond  a  had- 
sereg ellátásának,  a  rendfentartásának,  a  gazdasági  élet  központi 
szervezésének  alig  megoldható  feladata  alatt.  Minden  nemzet 
érzi  a  háborúval  járó  erkölcsi  letörés  káros  hatásait,  —  de  e 
bajok  teljes  erkölcsi  és  anyagi  katasztrófához  vezetnek  ott,  ahol 
az  emberfeletti  szenvedéseknek  végeredménye  :  a  vereség.  Porba 
hull  az  autoritás,  minden  rend  alapköve,  —  a  vezető  körök  és 
osztályok  ellen  oly  nagyfokú  gyűlölet  és  megvetés  fejlődik  ki, 
hogy  a  békés  állami  élet  napról-napra  nehezebbé   válik,    a  kalan- 

dórok,  a  demagógok,  a  nagyravágyók,  az  idegesek  mesterségesen 
élesztik  az  ugy  is  nagy  izgalmat,  mig  végül  beáll  a  tökéletes 
összeroppanás. 

De  mielőtt  idáig  jutottunk  volna,  mielőtt  az  októberi 
forradalom  a  háború  továbbvitelét  lehetetlenné  tette,  ez  az 
emésztő  lázas  állapot  különböző  stádiumokon  ment  át. 

Már  kedvezőtlen  volt   a  megindulás  is. 

Mint  már  reámutattam,  a  háborút  erkölcsileg  rosszul  vezet- 
tük be.  A  modern  kor  jelszavai  és  elemei  könnyen  voltak  elle- 
nünk felhasználhatók,  ezek  pedig  mindenkor  óriási  erőt  kép- 
viselnek, főleg  azonban  a  háború  alatt  a  tömegerőfeszités,  tehát 
a  tömegönérzet  korában.  Különösen  mély  sebet  ejtett  rajtunk 
Wilson  akciója.  A  demagógok  és  a  naiv  lelkek  vérlázító  gazság- 
nak hirdetik  a  háború  folytatását,  amikor  Wilson  a  nagy  ame- 
rikai köztársaság  nevtben  kijelenti,  hogy  a  háború  nem  folyik  a 
nemzetek  ellen,  hanem  csak  azon  autokrata  rendszer  ellen,  mely 
a  háborúhoz  vezetett,  amelyet  a  nép  ugy  sem  akar  többé  meg- 
tűrni. Mindenfelé  felvetődik  a  kérdés  és  hódit  az  a  gondolat, 
hogy  mire  verekedjünk  tovább,  mikor  Washington  utóda  azt 
mondja,  hogy  a  béke  igazságos  lesz,  az  örökbéke  és  a  jog  ural- 
mának korát  fogja  megnyitni?  Nem  válik-e  az  emberiség  és  a 
haza  iránt  való  kötelességgé  a  forradalom,  mikor  remény  nyilik, 
hogy  egy  uj,  teljesen  demokratikus  kormányzással  jó  békét 
lehet  biztosítani,  holott  biztosra  vehető,  hogy  a  régi  vezető  ele- 
mekkel ellenségeink  szóba  sem  fognak  állani?  Nem  mentheti-e 
meg  magát  a  nemzet  azzal,  hogy  közállapotainkat  egyszerre 
demokratizálja  és  szakit  azokkal,  akik  eddig  irányították?  És 
Wilson,  —  az  ellenség,  messiássá  növi  ki  magát,  óráról-órára 
népszerűbb  lesz  -—  népszerűbb,  mint  a  nemzet  vezérei. 
Lehet-e  igy  sikeres  háborút  folytatni?  Aki  nem  bizik  az  ame- 
rikai elnök  elméleteiben,  háborús  uszitó.  Még  minisztereink 
némelyikét,  ipég  parlamenti  pártjainkat  is  megfertőzi  a  Wilson 
láz  és  az  ő  elveinek  hangoztatásával  hajszolják  a  népszerűséget. 

Mióta  Oroszország  letörött  s  a  cárizmus  helyét  az  amerikai  köztár- 
saság foglalta  el,  mióta  valóban  igazzá  vált,  hogy  a  legdemokrati- 
kusabb nemzetek  küzdenek  a  kevésbbé  demokratikusak  ellen, 
azóta  sok  zavaros  fő  kezdi  elhinni,  hogy  ellenségeink  győzelme 
a  mi  érdekünket  is  szolgálja. 

A  nemzetiségek  elszakadási  vágyát  nagyon  neveli,  hogy  Wil- 
son  nyomán  a  modern  világ  konstruktiv  principiumát  az  elszaka- 
dás jogában  kezdik  felfedezni,  —  még  magyar  politikusok  is.  Pénz 
és  rendszeres  forradalmi  propaganda  mélyítik  a  theoriák  bom- 
lasztó erejét. 

És  megmozdulnak  a  hivatalvadászok,  a  szerencselovagok  és 
politikai    szélhámosok,  —  mert  érzik,  hogy  koruk  közeht. 

A  nemzetek  lelki  betegségének  az  a  csalhatatlan  szimptomáj  a 
észlelhető,  hogy  a  kalandorok  befolyása  nő. 

Az  ex  offo  forradalmi  elemeket  az  is  erősiti,  hogy  a 
monarchia  érezvén  a  béke  szükségét  s  a  fentebb  emiitett  szellemi 
áramlatok  erejét,  a  szocialista  jargon  nemzetközi  kihasználásá- 
val akarja  a  béke  előfeltételeit  megteremteni,  ami  azon  követ- 
kezményekhez vezetett,  hogy  nem  a  kormány  használja  fel  a 
szociáldemokráciát  a  béke  létesítésére,  hanem  az  Internacionálé 
használja  fel  a  kormányokat  a  forradalmi  szellem  terjesztésére. 
Mily  óriási  megerősödését  jelentette  a  szociáldemokrácia  nim- 
buszának az,  hogy  mikor  mindenki  jogosan  és  természetszerűleg  a 
béke  áldása  után  áhítozott,  a  kormányok  maguk  a  szociáldemok- 
ráciától várják  a  megváltást !  Nagy  erkölcsi  tőkét  ad  nekik  az, 
hogy  amikor  a  német  és  francia  polgár  öli  egymást,  a  francia  és 
német  szocialista  kézszorítást  vált.  Egyszerre  minden  remény  és 
minden  várakozás  a  szociáldemokrácia  felé  fordul.  Lenin 
és  Trocky  divatban  vannak.  Császárok  és  királyok  miniszterei, 
aranygyapjas  lovagok,  hetekig  tárgyalnak  velők,  az  a  látszat, 
hogy  egyedül  ők  akarják  azt  őszintén,  amivel  napról  napra 
többen  kérkednek  és  a  megváltást  a  háború  hdércnyomásától 
tőlük      várják.      —    Alakjaik      annyira    megnőnek,    hogy    egy 

osztrák  miniszter  Czernint  azzal  magasztalja,  hogy  Trockyhoz 
hasonlítja.  Az  uralkodó  körök  félszeg  helyzetbe  kerülnek,  amikor 
a  szocializmusnak  és  a  defaitismusnak  jelszavait  használva 
Ludeadorff  szellemében  cselekednek.  Sértő  ellentét  mutatkozik 
egyrészt  az  általános  választójog  elleni  kemény  küzdelem,  más- 
részt Adler  és  Renner  szerepe  között  a  világbéke  kérdésében  és 
a  stockholmi  konferencián. 

És  felvetődik  a  kérdés,  hogy  ha  valóban  csak  is  a  szocia- 
listák hozhatják  meg  a  békét,  nem  kell-e  nekik  a  hatalmat  is 
átadni,  nem  egyedül  ők-e  azok,  akik  azt  megérdemlik? 

Mély  benyomást  tesz  a  cári  trón  gyors  összeomlása.  Ha  a 
világnak  legnagyobb  autokratáját  rövid  pár  órai  forradalom  elsö- 
pörheti, melyik  trón  áll  ezentúl  biztosan?  Ha  Oroszországban  a 
szociáldemokrácia  vezet,  miért  mondjon  le  a  reményről  ez  a  párt 
ott,  ahol  több  gyökere  van?  A  törvényesség  erejébe  fektetett 
bizalom  megrendült. 

És  párhuzamosan  a  radikális  elemek  felülkerekedésével 
erősödik  meg  nálunk  az  az  érzés,  hogy  foglyai  vagyunk  szövet- 
ségesünknek. Mióta  a  német  Reichsrat  és  a  hadvezetőség  (1917. 
július)  éles  harcba  keveredett  egymással  a  béke  feltételei  felett, 
mióta  Czernin  meddő,  de  éles  és  nem  titkolható  küzdelmet  folytat 
a  német  főhadiszállással  (1917.  április),  az  a  benyomás  ural- 
kodik széles  körökben,  hogy  kötéllel  a  nyakunkon  a  mélységbe 
ránt  a  porosz  militarizmus,  ha  nem  vágja  ketté  a  csomót  a 
forradalom  szablyája.  A  pesszimizmus,  ez  a  specifikus  osztrák  be- 
tegség, már  régóta  gyengíti  akaraterőnket.  Felülről  is  terjed,  pedig 
csak  felülről  lett  volna  leküzdhető.  Főleg  Czernin  napjaiban  a  kor- 
mány nem  tartja  a  lelket  a  nemzetben.  Ellenkezőleg!  Lehangolja. 
De  hogy  is  lenne  ez  máskép,  amikor  a  monarchia  e  legelső  hatalmi 
tényezője  ép  oly  kevéssé  bizik  a  győzelemben,  mint  a  béke 
lehetőségében,  sőt  biztos  pusztulást  vél  előre  látni  és  semmi  hatá- 
rozott lépést  sem  mer  elhárítására  tenni. 

Amikor  a  tengeralattjáró   háború  be  nem  vált,    már   csak 

egy  reménye  maradt  a  közvéleménynek,  az,  hogy  Amerika  erejé- 
nek kifejtése  előtt  sikerülni  fog' a  nyugaton  döntő  eredményeket 
elérni.  Amikor  azonban  ez  az  utolsó  remény  is  szétfoszlik,  teljes 
a  csüggedés.  Foch  offenzívája  és  Bulgária  elszakadása  végül 
evidenssé  teszik,  hogy  betelt  az  időnk  —  és  a  végzet  elháritha- 
tatlanul  közeledik. 

És  megérlelődött,  előtérbe  került  e  pesszimista  hangulattal 
együtt,  —  most  már  égetően  és  visszavonhatatlanul,  —  a  kér- 
dés, vájjon  szabad-e  megengedni,  hogy  a  Németország  iránti  ba- 
rátság miatt  a  nemzet  a  szenvedés  keserű  poharát  utolsó  cseppjéig 
kénytelen  legyen  kiüríteni? 

Megjött  a  pszichológiai  momentum,  a  forradalom  számára 
és  megjött  azok  diadalnapja,  akik  a  nemzet  bukására  és  vere- 
ségünkre  a  la  baisse  játszottak! 

Milyen  belpolitikával  lehetett  volna  a  bekövetkezett  tel- 
jes bomlást  megelőzni  vagy  mitigálni?  Eréllyel-e  vagy  nagyobb 
szociális  érzékkel,  modernebb  alkotásokkal? 

Én  azt  hiszem,  inkább  az  utóbbival,  mint  az  előbbivel; 
de  a  legjobban  a  kettővel  együtt.  Inkább  a  reformokkal,  —  mert 
miután  nem  sikerült  Amerika,  teljes  erővel  való  beavatkozása 
előtt  a  kontinensen  döntést  provokálni,  a  letörés  ugy  is  bekö- 
vetkezett volna,  a  legyőzetés  után  pedig  az  erőszakkal  vissza- 
szorított elemek  felülkerekedése  és  bosszúja  nehezen  volt  elke- 
rülhető. Mi  lett  volna  Franciaország  belbékéjéből  és  rendjéből, 
ha  legyőzik  és  ha  az  események  a  Clemencau  által  üldözött  és 
elzárt  egyéneknek  adtak  volna,  legalább  látszólag,  igazat  és  ha- 
talmat bosszújuk  kitöltésére  ? 

Ugy  hiszem,  hogy  a  legtöbb  kilátás  a  katasztrofális  és  tel- 
jes bomlás  elkerülésére  akkor  lett  volna,  ha  a  közelmúlt  felelős- 
ségében nem  részes  kormány  kellő  időben,  a  kor  követelményeinek 
megértését  a  felforgatók  elleni  erélyes  harccal  egyesitette  volna- 

Szerencsétlen  fátumunk  azonban  ugy  akarta,  hogy  az 
egymást    keresztező,    egymással     küzdő     befolyások    következ- 

tében  sem  az  erély,  sem  a  szociális  szellem  érvényesülni  nem 
birt.  A  radikális  vezérek  és  pártok  inzultáltatnak,  meggyanu- 
sittatnak  anélkül,  hogy  perdöntő  bizonyítékok  használtattak 
volna  fel,  vagy  erélyes  cselekedetek  a  létükben,  becsületükben 
fenyegetett  egyéneket  ártalmatlanná  tették  volna.  Reformok 
igértetnek,  de  kielégítő  módon  meg  nem  valósittatnak.  A  töme- 
gek és  forradalmi  elemek  elkeseredése  növekszik  anélkül,  hogy 
meggyengítették  és  megijesztették  volna  őket. 

Hosszú  tragédiánk  ezzel  eljutott  utolsó  válságának,  leg- 
szégyenteljesebb felvonásához.  Ezen  kor  történetét,  melyben 
nagyobb  szerep  jutott  nek'em,  személyes  tapasztalataimhoz  fűzöm. 

MÁSODIK  FEJEZET. 

Külügyminiszterségem  és  az  októberi  forradalom. 

A  bolgár  hiobhirek  erdélyi  birtokomon  szarvasbőgésen 
találtak.  Az  ezer  szépségű  természet  élvezéséből  kiragadott  a 
legnagyobb  emberi  tragédiák  egyike,  —  egy  nemzet  halálküz- 
delme. Azzal  a  meggyőződéssel  tértem  vissza  a  fővárosba,  hogy 
időveszteség  nélkül  békét  kell  kötnünk  és  ha  ezzel  elkésünk,  a 
teljes  leveretés  és  a  forradalom  elkerülhetetlen. 

Budapesten  kétségbeejtő  belpolitikai  helyzetet  találtam. 
A  programmját  megvalósítani  képtelen,  felülről  elejtett,  belsőleg 
megosztott,  Tiszának  —  az  ellenfélnek  —  befolyása  alatt  álló  ki- 
sebbségi Wekerle-kormány  vezeti  az  ügyeket  A  szociáldemokrácia 
csak  a  legtulzóbb  radikáhs  párttal  van  összeköttetésben,  amely 
őt  konkurrenciája  által  inkább  túlzásra  ösztökéli,  mintsem  vissza- 
tartja. A  választójog  plattformját  mindinkább  a  pacifista,  antimili- 
tarista plattform  szorítja  háttérbe.  A  defaitizmus  rohamosan  ter- 
jed. A  züllő  kormányhatalom  széles  kapukat  nyit  az  agitációnak, 
mely  a  hadsereg  tartalékformációit  kezdi  megmételyezni.  A 
flottánál  és  a  szárazföldi  hadseregnél  az  engedetlenség  napirenden 
van.  Egyes  német  csapattestek  kihágásai  magyar  földön  s  a  be- 
nyomás, hogy  a  békét  a  német  militaristák  akadályozzák,  német 
gyűlöletet  kezdenek  kiváltani.  A  különbéke  gondolata  tért  foglal. 
A  perifériák  anarchiáját  fokozza  a  központ  anarchiája.  A  párt- 
harcok, az  ambíciók  mérkőzése,  azoknak  előre  törtetése,  akik  azt 
hiszik,  hogy  egyedül  ők  birják  a  nemzetet  megmenteni,  mely 
nélkülük  vesztébe  rohan,  akik  a  zavarosban  akarnak  halászni, 
akik  arról  vannak  meggyőződve,  hogy  a  nemzet  velük  tart,  ve- 
lük érez,  hogy  ennélfogva  feltétlenül  őket  illeti  a  hatalom,  mind 

ezen  különböző  elemek  fékevesztett  agitáció  jukkái  még  jobban 
felzaklatják  a  kedélyeket.  Sokan  vannak,  akik  magokról  hiszik, 
amit  Siéyes,  a  nagy  francia  forradalom  kitörésekor  mondott  a 
francia  polgárságról :  mi  a  harmadik  rend?  Semmi  —  és  minek 
kellene  lennie?  Mindennek.  Ma  is  sokan  vannak,  akik  mint  Siéyes: 
el  vannak  határozva  azt  a  „mindent"  bármily  kockázat  és  felfor- 
dulás árán  is  meghódítani.  Idegen  pénz  is  dolgozik.  Nagy  a 
veszély,  hogy  a  békekötés  előtt  összeomlik  a  belső  front  és  az  el- 
lenség kegyelmére  leszünk  kiszolgáltatva. 

Ilyen  helyzetben  voltunk,  mikor  Burián  Wekerlét,  Tiszát, 
Apponyit  és  engem  Wienbe  kéretett,  hogy  a  teendőket  megbeszél- 
jük és  (okt.  5.)  közölte  velünk,  hogy  Németország  annyira  letört, 
hogy  most  már  maga  sürgeti  a  fegyverszünetet  és  a  rögtöni  békét 
a  Wilson  programmja  alapján,  ámbár  eddig  ő  vetette  a  mi  szemünkre 
a  gyávaságot.  Fájdalmas,  lesújtó,  felejthetetlen  benyomást  tett  rám 
ez  a  látogatás!!  A  terem,  amelyben  ültünk,  visszaidézte  bennem 
a  multat.  Itt  ezen  falak  között  kezdtem  meg  gyermekkoromban, 
atyám  oldalán  hazám  ügyeivel  foglalkozni,  itt  tanultam  meg 
azokat  az  elveket,  jöttem  tudatára  azoknak  a  céloknak,  melye- 
ket azóta  is  szolgáltam,  itt  tanultam  meg  hazámat  szeretni,  szív- 
tam magamba  annyi  nemzeti  önérzetet,  annyi  nemzeti  bizalmat,  itt 
láttam  atyámat  sokszor  kinosan,  de  annyi  sikerrel  dolgozni  Ma- 
gyarország és  a  monarchia  érdekében.  És  ép  itt,  ebben  a  teremben 
kellett  e  megsemmisítő  nyilatkozatot  hallanom,  amelyek  összes 
ideáljaimnak  bukását  és  atyám  sikereinek  megdöntését  jelentik. 

Wilson  elméleteinek  rögtöni  megvalósíthatóságában  én  egyé- 
nileg egy  percig  sem  biztam.  Nem  hittem,  hogy  az  érdekek  kompro- 
misszuma nélkül  a  pártatlan  igazság  fog  a  békében  érvényre  jutni, 
hogy  az  entente  nem  fog  különbséget  csinálni  a  győző  és  a  legyőzött 
között,  hogy  nem  lesz  többé  titkos  diplomácia,  nem  lesz  többé 
külön  szövetség.  Nem  hittem,  hogy  a  kis  nemzetek  joga  ép  olyan 
erős  lesz,  mint  a  nagyoké,  hogy  minden  nemzet  önrendelkezési 
joga  tiszteletben  fog  tartatni,  hogy  a  kolóniák  a  színigazság  sze- 

rint  fognak  megosztatni.  Nem  hittem,  hogy  minden  állam  a  ten- 
gerhez fog  jutni  és  a  tengerek  szabadsága  biztositva  lesz  háború- 
ban és  békében  egyaránt,  amint  azt  az  amerikai  köztársaság  el- 
nöke kijelentette.  Utópiának  tartottam  Wilson  azon  állítását 
is,  hogy  a  népek  zöme  már  most  sem  szolgálja  az  egyes  államok 
hatalmi  céljait,  hanem  az  emberiség  céljait. 

Mind  ezen  meggyőződéseimért  megtettek  hadi  uszítónak  en- 
gem is,  ami  azonban  nem  változtatott  azon,  hogy  lássam,  hogy  a 
wilsoni  propaganda  pusztító  fegyver  volt  ellenünk,  károsabb 
sok  hadtestnél,  de  hogy  a  békeasztalnál  az  ige  nem  fog  testté  válni. 
Előttem  kezdettől  fogva  világos  volt,  hogy  ha  a  háborút  a  végső 
fázisáig  folytatják,  egészen  addig,  mig  az  egyik  fél  térdre  kényszerít- 
tetik, akkor  csak  túlzó  imperialista  béke  lesz  lehetséges  :  a  győző 
akkor  az  óriási  veszélyek,  a  páratlan  áldozatok  árán  szerzett  ha- 
talmi helyzetet  ki  fogja  aknázni  és  ebben  semmi  erkölcsi  skrupulus 
sem  fogja  feltartóztatni.  És  akkor  a  milliókban  sem  fog  a  szeretet 
és  a  méltányosság  érzése  felülkerekedni,  hanem  a  sovinizmus,  a 
legyőzött  ellenség  elleni  gyűlölet,  a  büntetés  vágya  és  az  a  törek- 
vés, hogy  a  veszteségekért  kárpótlást  kapjon. 

De  mindezek  ellenére  készségesen  hozzájárultam  Burián  azon 
javaslatához,  hogy  Wilson  14  pontját  fogadjuk  el  a  hozzá  fűzött  kü- 
lönböző magyarázatokkal  együtt  a  béketárgyalás  alapjául,  mert 
ez  volt  az  egyetlen,  ellenséges  részről  tett  konkrét  békejavaslat  s 
mint  Burián,  én  is  valószínűnek  tartottam,  hogyha  uj  föltételeket 
kérnénk  az  ententetól,  azok  még  szigorúbbak  lennének.  Különben 
szabad  választás  sem  volt.  A  németek  szorítottak.  A  wilsoni  elve- 
ket tartották  magukra  nézve  a  legelőnyösebbeknek  és  a  béke 
és  fegyverszünet  kérdését  oly  sürgősnek  Ítélték,  hogy  azt  a  benyo- 
mást keltették  Buriánban,  hogy  már  a  békelépés  alkotmányos  utón 
való  előkészítését  sem  fogják  bevárni. 

Alig  jöttem  haza  Budapestre  e  szomorú  útról,  a  király  érez- 
vén a  végleges  kormány  szükségét,  Reichenauba  hívott  Szterényi- 
vel,  Wekerlével,  Windischgraetzzel  és  Tiszával  a  belpolitikai  hely- 

zet  megbeszélése  végett  (okt.  7).  Még  Bécsben  voltam,  mikor  azt 
a  hirt  kapta  Őfelsége,  hogy  módomba  lenne  Svájcban  a  békefel- 
tételekről bizalmas  beszélgetéseket  folytatni  az  entente  diploma- 
táival. Erre  Őfelsége,  a  béke  e  legrégibb  és  legőszintébb  hive 
engem  azonnal  leküldött  Svájcba  (okt.  11).  A  hir  azonban  már 
régi  volt,  későn  kézbesítették  a  királynak.  S  most,  amikor  kerülő 
utón  Őfelségéhez  jutott,  a  helyzet  már  megváltozott.  A  Wilsonnal 
való  hivatalos  tárgyalás  megindult,  ugy,  hogy  a  bizalmas  megbe- 
szélések már  idejüket  multák.  Most  csak  akkor  lettek  volna  haj- 
landók az  entente  diplomatái  velem  szóba  állni,  ha  hivatalos  fel- 
hatalmazásom lett  volna  megegyezni ;    ilyen  azonban  nem  volt. 

Svájcban  azon  benyomást  mentettem,  hogy  az  entente  fő- 
leg Németországgal  szemben  a  legkegyetlenebb  eljárásra  van  el- 
határozva, és  hogy  teljesen  tisztában  van  katonai  fölényével. 

Már  az  a  tény,  hogy  a  kemény  német  hadvezetőség  rögtöni 
fegyverszünetet  kért,  megdönthetlen  bizonyíték  volt  arra  nézve, 
hogy  helyzetünk  reménytelen  és  magunk  is  annak  tartjuk.  Az 
entente  közvéleménye  a  teljes  katonai  győzelem  után  sóvárgott.  A 
békét  Berlinben  akarta  volna  megkötni,  ugy  mint  1871-ben  a  néme- 
tek Parisban.  Az  volt  a  benyomásom,  hogy  Ausztria  és  Magyaror- 
szág sorsa  felett  még  nem  döntöttek  véglegesen,  de  legfeljebb  akkor 
kaphatunk  tűrhető  feltételeket,  ha  az  entente  arról  győződik  meg, 
hogy  a  jövőben  a  német  szövetséget  fel  fogjuk  adni,  egészen  uj 
politikai  orientációt  fogunk  keresni  és  ha  azt  a  benyomást  tudjuk 
kelteni,    hogy  még  életképesek  vagyunk. 

Bernben,  több  osztrák,  lengyel  és  magyar  politikussal  együtt 
ért  az  a  hir,  hogy  a  császár  Ausztriában  (október  17)  egy  ma- 
nifesztumot adott  ki,  melyben  elrendelte  Ausztria  föderalizálá- 
sát.  Ennek  a  hire  mindnyájunkra  ugy  hatott,  mint  a  bomba  rob- 
banás. Oly  hihetetlennek  hangzott,  hogy  első  percben  csakis  kétel- 
kedni lehetett  a  hir  valódiságában.  Egyikünk  sem  birta  elkép- 
zelni, hogy  lehessen  világháború  alatt  oly  kérdésekkel,  mint 
amilyeneket  a  manifesztum  felvetett,  tisztába  jönni?  Hisz  nem 

kisebbről  volt  szó,  mint  az  országok  határait,  az  államszövetség 
alkotmányát  s  viszonyát    Magyarországhoz  és  Horvátországhoz 
megállapítani.    Négy  év   óta  a  harc    oroszlánrészét   az  osztrák- 
németek  és  a  magyarok  vivták.  Hogy  lehessen    remény  a  harc- 
képességnek a  békekötésig  való  fenntartására,    amikor  egyszerre 
a  monarchián  belül  való  majorizálás  veszélye  alatt  fognak  állani 
éppen  az  államhü,  a  küzdő,  a  vérző   elemek?  Nem  fog-e  az  uj 
alakulás  mindenkinek  harcává  válni  mindenki  ellen?  Jól  tudtam, 
hogy  a  világháborúból  a  dualizmus  nem  jöhet  ki  változatlanul, 
csonkitatlanul.  Győzelem  esetében  magam  is  a  lengyelekkel  való 
trializmus  hive  voltam.  A  horvát  kérdés  uj  megoldásának  szüksé- 
gét régen  beláttam.  Másrészt  kétségtelen  volt  az  is,  hogy  vereség 
esetében  Ausztriában  a  föderalizmus  válik  elkerülhetetlenné  és  a 
monarchiát  az  uj  hatalmi  viszonyokhoz  képest  uj  alapon  kell  beren- 
dezni. De  tudtam,  hogy  amint  a  kérdések  egyike  napirendre  kerül, 
az   maga   után  fogja    vonni  mind  a  többit   is  és  hogy  Ausztria 
németéinél  az  elszakadás  vágya,    —   Magyarországon   a   rögtöni 
perszonál-unió    gondolata    fog    erőt  venni    és   ugyanakkor   meg 
fog  bomlani  a  hadsereg  is.  S  Magyarországon  semmi  sem  történt 
a  közhangulat  előkészítésére,  az  uj  irány  bevezetésére.  Valószínű 
volt  az  is,  hogy  az  uj   rendezéssel  nem  fog  lehetni  a  szlávokat 
sem     kielégiteni,    mert    ezek    nem     köthették     meg     magukat, 
mielőtt    tudták    volna,    hogy    Wüson    tulajdonképen    mit    ért 
ruganyos  elvei  alatt. 

A  manifesztum  célja  az  volt,  hogy  kielégítse  a  nem  magyar 
és  nem  német  nemzetiségeket,  hogy  Wilsont  egy  fait  accompli- 
val  meggyőzze  arról,  hogy  komolyan  akarunk  az  ő  elveihez  al- 
kalmazkodni. De  előre  lehetett  látni,  hogy  a  hatás  más  lesz,  hogy 
a  németeket  és  magyarokat  elfogja  keseríteni  anélkül,  hogy  sike- 
rülne a  többi  nemzetet  oly  programm  köré  gyűjteni,  melyet  az  eset- 
leg többet  Ígérő  Wilsonnal  szemben  is  képviselni  hajlandók  vol- 
nának. Előre  lehetett  látni,  hogy  összeroppanunk,  mielőtt  a  zöld 
asztalhoz  ülnénk  és  öngyilkosok  leszünk,  ne  hogy  más    megöljön, 

ha  a  leveretés  percében  akarunk  a  monarchia  különböző  államai- 
nak és  népeinek  uj  alkotmányt  adni. 

Már  Bernben  tapasztaltam  a  manifesztum  bomlasztó  ere- 
jét. Akik  még  tegnap  mind  egy  szekeret  húztunk,  ma  elváltunk 
egymástól  s  mindenki  külön-külön  azzal  foglalkozott,  hogy  hol 
találhat  állama  vagy  népe  számára  biztos  révpartot.  A  káros 
hatás  még  nyilvánvalóbbá  vált,  mikor  látni  lehetett  a  csehek 
és  délszlávok  válaszaiból,  hogy  az  uj  politika  nem  volt  előzetes 
megegyezés  folyománya,  hanem  csak  olyan  kisérletezés,  amely 
még  azoknak  sem  kellett,  akiknek  kedvezni  akart.  A  manifesz- 
tum időpontja  mindenesetre  el  volt  tévesztve.  Vagy  akkor  lehetett 
volna  vele  kísérletezni,  amikor  még  erős  volt  a  monarchia  vagy  a 
béketárgyalás  közben.  Semmi  esetre  azonban  akkor,  amikor  a 
külső  veszély  a  legnagyobb  volt  és  a  harcképességre  még  nagy 
szükség  volt. 

Még  mielőtt  hazajutottam  volna,  a  magyar  kormány  már 
levonta  az  uj  rend  következményeit,  a  perszonális  unió  álláspont- 
jára helyezkedett  és  a  parlament  messzehangzó  tribünjéről  kijelen- 
tette, hogy  a  magyar  csapatokat  vissza  fogják  hivni  a  monarchia 
határaitól,  hogy  megvédjék  a  magyarföldet.  A  felfordulás  ideges- 
sége közben  Tisza  kimondta  azt  a  végzetes  szót,  hogy  elvesz- 
tettük a  háborút. 

Megborzadtam!  A  magyar  csapatok  visszahívása  a  front 
megszakítását  és  a  katonai  katasztrófát  tette  elkerülhetetlenné. 
A  magyar  csapatok  számára  külön  célokat  tűzött  ki,  ámbár 
bizonyos  csapattesteket  a  katonai  becsület,  a  bajtársak  veszélye 
és  saját  maguk  momentán  érdeke  régi  feladatuk  megoldásához 
kötötte.  Ha  a  magyar  nem  gondolja  többé  kötelességének  az 
eddigi  pozíciókat  védeni  és  bajtársai  mellett  jóban-rosszban  ki- 
tartani, miért  tegye  ezt  a  többi?  Nem  fog-e  egyszerre  az  egész 
front  megbomlani,  meginogni,  mielőtt  a  békéről  tárgyalni  lehetne? 
Nem  fogja-e  a  vereség  elismerése  az  önbizalom  utolsó  foszlányait 
is   széjjeltépni?   Nem  fog-e  pánikot   okozni?   Az   olasz   offenzíva 

megindulását  minden  nap  vártuk.  Miképen  fog  a  belsőleg  meg- 
bomlott hadsereg  ellenállhatni,  nem  lesz-e  oly  katasztrófának  ki- 
téve, melynek  árát  ezrek  és  ezrek  fogják  életükkel  megfizetni? 

Ha  abban  az  időben  otthon  vagyok,  mindent  megkisérlet- 
tem  volna,  hogy  a  kormánynyilatkozat  meg  ne  történjék.  A 
katonai  lehetőség  mérve  szerint,  a  szükséges  erőt  a  magyar  határ 
védelmére  vissza  kellett  hivni  a  román  és  a  Balkán  oldalról  fenye- 
gető veszélyek  elhárítása  végett  —  de  nem  szabadott  volna 
a  történt  nyilatkozattal  a  hadsereget  elemeire  bontani. 

A  jövőbelátás  rémképeivel  jöttem  vissza  Svájcból.  Mivel  a 
középhatalmakkal  együtt  megkezdett  tárgyalások  a  leglassúbb 
menetben  látszottak  haladni  és  éreztem,  hogy  addig,  amig  a  néme- 
tekkel együtt  tárgyalunk,  a  legridegebb  bánásmóddal  fogunk  talál- 
kozni, azt  a  javaslatot  tettem  Ő  Felségének,  küldjük  azonnal  Mens- 
dorff  grófot,  a  volt  londoni  nagykövetet  Bernbe,  azzal  a  miszzíóval, 
hogyspeciáhs  érdekeink  biztosítása  céljából  lépjen  külön  érintke- 
zésbe az  entente-tal  és  tegye  azt  az  ajánlatot,  hogy  a  béke  meg- 
kötése után  a  monarchia  régi  szövetségét  megszünteti  és  hajlandó 
az  uj  status  quo  védelmét  garantálni,  ha  az  tűrhető  feltételeket 
nyújt.  Svájcban  azt  a  biztosítékot  nyertem,  hogy  amennyiben  az 
uralkodótól  megfelelő  felhatalmazása  volna,  szóba  állanak  vele. 

Sajnos:  e  gondolatom  nem  lett  végrehajtva.  Egyelőre  semmi 
sem  történt  az  entente-tal  való  érintkezés  felvételére.  A  napok 
pedig  örökkévalóságot  jelentettek.  Tudtam,  éreztem,  hogy  amit 
ma  elmulasztunk  —  talán  soha  sem  hozhatjuk  helyre. 

A  magyar  belpolitikai  válság  sem  volt  megoldva,  mikor 
Svájcból  visszajöttem.  Pedig  egy  végleges  kormányra  égető  szük- 
ség volt.  A  cél,  melyet  el  kellett  érni,  nem  lehetett  kétséges. 
Egyrészt  oly  kormány  kellett,  mely  a  vészfelhőként  a  fejünk 
fölött  lógó  felfordulást  megelőzze,  megakadályozza  vagy  legalább 
a  béke  kérdésének  tisztázásáig,  illetőleg  a  fegyverszünetig  kitolja. 
Oly  kormány  kellett  továbbá,  mellyel  az  entente  hajlandó  tár- 
gyalásba bocsátkozni  és  mely  elég  hatalmas,  elég  határozott  és 

megbízható  ahhoz,  hogy  szükség  esetében  a  forradalom  sárká- 
nyának fejét  vegye. 

Ez  utóbbi  nagy  fontosságú  szempontból  kézenfekvő  volt  a 
gondolat,  hogy  a  munkapárt,  az  alkotmánypárt  és  a  belőle  az 
utolsó  válság  alkalmával  kilépett  csoportból  keletkezzék  a  kor- 
mány, azzal  a  feladattal,  hogy  mint  Clemenceau  tette,  a  defa- 
tizmust  vérbefojisa. 

De  a  két  első  szempont  miatt  ezt  a  megoldást  lehetetlen- 
nek tartottam,  ez  a  forradalmat  egyenesen  provokálta  volna. 
A  hosszú  küzdelem  után  a  győzelemhez  oly  közel  álló  elemek 
sohasem  tűrték  volna  el,  hogy  az  utolsó  percben  a  háborúért 
felelős  pártok,  melyek  évtizedekig  monopolizálták  a  hatalmat, 
újra  megerősödjenek,  újra  szerveződjenek.  Minden  fegyvert  fel- 
használtak volna,  hogy  a  momentán  helyzetben  rejlő  erőt  kiak- 
názzák és  régi  ellenségeiknek  uj  szerveződését  lehetetlenné  te- 
gyék. A  forradalom  kimeneteléről  pedig  az  általános  izgalom  kö- 
zepette, frontjaink  bomlásának  percében  jótállani  nem  lehetett 
és  egészen  biztos  volt,  hogy  már  a  forradalom  kitörésének  puszta 
ténye  rendkívül  káros  hatást  gyakorolna  kifelé  és  a  hadsereg 
még  meglevő  ellenálló  erejét  is  kemény  próbára  tenné.  Nálunk 
ekkor  egészen  más  volt  a  helyzet,  mint  Franciaországban,  mi- 
kor Clemenceau  átvette  a  hatalmat  (1917.  november),  mert  ná- 
lunk ekkor  már  a  győzelem  lehetetlen  volt,  Franciaországnak 
"pedig  csak  egy  momentán  depressziót  kellett  leküzdenie.  A  béke- 
tárgyalás megindulását  is  problematikussá  tette  volna  a  munka- 
párt körött  csoportosuló  uj  alakulás.  Svájcban  ugyanis  azt  a  meg- 
győződést szereztem,  hogy  Tisza  neve  épp  olyan  veres  posztó  az 
entente  előtt,  mint  Ludendorff-é  és  hogy  ellenségeink  igazságta- 
lanul ugyan,  de  őt  teszik  a  háborúért  felelőssé  és  hogy  tehát  ők 
vele  szóba  sem  fognak  állani. 

A  második  képzelhető  megoldás  az  lehetett  volna:  egy  Ká- 
rolyi-kabinetet kinevezni  a  házf eloszlatás!  joggal  vagy  azzal,  hogy 
terrorral   szerezzen  magának  többséget   a   képviselőházban.  Ezt 

tartották  nálunk  ekkor  már  széles  körökben  külpolitikai  szem- 
pontból a  legelőnyösebbnek.  Ettől  várták  a  forradalom  megaka- 
dályozását is.  Én  azonban  más  nézeten  voltam.  Svájcból  azt  a 
benyomást  hoztam  magammal,  hogy  Károlyi  nem  örvend  an- 
nak a  bizalomnak  az  entente-nál,  amelyről  hivei  beszélnek.  Szo- 
cialista, pacifista  és  forradalmi  propagandája  legkevésbbé  sem 
tetszett  az  entente  azon  tényezőinek,  amelyek  otthon  a  szocialis- 
tákkal és  pacifistákkal  a  legkeményebb  küzdelmet  folytatták  és 
a  Károlyi  fajtájú  politikusaikkal  a  legszigorúbban  bántak  el. 
Itthon  az  a  tény,  hogy  Károlyi  jut  a  hatalomhoz,  veszélyeztethette 
volna  déli  és  keleti  határainkat,  melyeket  még  a  német  hadsereg 
védett.  Félni  lehetett,  hogy  ez  esetben  ezek  azonnal  utat  nyitnak 
maguknak  Magyarországon  keresztül  azon  meggyőződésben,  hogy 
Károlyi  ellenük  fordul  és  olyan  történik,  ami  sajnos  a  magyar 
név  nagy  szégyenére  később  éppen  azzal  a  lovagias  Mackensen- 
nel  esett  meg,  aki  határainkat  nem  egyszer  oly  sikerrel,  oly 
hősiesen  védte  és  akinek  annyi  hálával  tartoztunk.  Belpohtikai 
szempontból  is  határozottan  perhorreszkáltam  azt  a  gondolatot, 
hogy  Károlyi  és  pártja  vegye  át  a  teljes  hatalmat,  mert  attól 
tartottam,  hogy  vele  a  demagógia  fog  uralomra  kerülni  s  maga  a 
kormány  fogja  a  forradalmat  megcsinálni.  Nem  biztam  benne  és 
nem  biztam  társaiban. 

Egy  szellemes  barátom  jósolta  nekem  ez  időben,  hogy  mi- 
helyt Károlyiéké  lesz  a  hatalom,  ők  telefonon  fogják  a  királyt 
detronizálni  és  sajnos  nekem  ebben  igazat  kellett  neki  adnom. 
A  balpártnak  nem  szabadott  a  hatalmat  egyedül  átadni  már 
azért  sem,  mert  oly  túlnyomóan  zsidó  jellegűvé  vált  volna  a  kor- 
mányzat, amit  a  magyar  társadalom  el  nem  fogadhat.  Jászinak 
és  Kunfinak  mondtam  ezen  napokban,  hogyha  az  ő  blokkjuk 
venné  M  az  uralmat,  az  elkerülhetetlenül  antiszemitizmushoz 
és  idővel  pogrommhoz  fog  vezetni  és  hogy  nem  arra  van  szük- 
ség, hogy  a  világhelyzetet  használva  ürügyül  egy  kis  felekezet 
néhány  radikális  tagja  kormányozza  Magyarországot  a  nemzeti 

politikusok  nélkül,  hanem  arra,  hogy  a  helyzet  által  követett 
politikába  magát  a  nemzetet  vigyük  belé. 

Maradt  a  harmadik  megoldás :  kormányt  alakítani  egyrészt 
Károlyiékkal,  a  szociáldemokratákkal,  esetleg  a  nemzetiségekkel  és 
másrészt  Apponyiékkal,  az  alkotmánypárttal,  az  én  barátaimmal, 
Bizonyékkal,  a  munkapárt  tetemes  részével,  mindazokkal  a  nemzeti 
elemekkel,  amelyek  belátták,  hogy  az  uj  helyzet  uj  irányt  követel. 
A  közös  programm:  gyors  béke,  ha  máskép  nem  lehet,  különbéke 
uj  külpolitikával,  perszonál-unió,  uj  nemzetiségi  politika  auto- 
nómia alapján,  a  horvátok  kielégítése,  a  kisebbségek  jogának 
nemzetközi  védelme,  uj  választójogi  törvény,  emellett  a  belső 
rend  erélyes  fenntartása  és  a  hazafias  irány  bátor  védelme  a 
defaitizmus  ellen.  Azon  meggyőződésben  voltam,  hogy  az  ilyen  koa- 
líciónak meglenne  a  többsége  a  parlamentben  is,  mert  a  munkapárt 
nem  fog  az  ilyen  kormánnyal  szembe  helyezkedni.  Ebben  a  kombiná- 
cióban hajlandó  lettem  volna  részt  venni.  Azt  hittem,  hogy  kifelé  a 
legjobb  konstelláció  az,  amely  engem  Károlyival  egy  kabinetbe  hoz. 

Szakítani  kellett  volna  multammal,  tradícióimmal,  de  erre  el 
voltam  határozva.  Az  ország  ezen  súlyos  helyzetében,  csak  egy 
kötelességet  éreztem,  menteni  annyit,  amennyit  még  menteni 
lehet  és  minden  melléktekintetet  feláldozva,  arra  az  útra  térni, 
mely  az  adott  viszonyok  között  az  ország  érdekében  volt.  Tud- 
tam, hogy  ez  az  ut  sem  veszélytelen,  mert  megbízhatatlan  egyé- 
neket hoz  a  hatalom  sáncai  közé,  de  bizva  az  akkor  még  Ká- 
rolyi és  köztem  fennálló  jó  egyéni  viszonyban  arra  számitottam, 
hogyha  sikerül  a  hatalmi  pozíciókat  megtartani,  —  a  katona- 
ságot, csendőrséget,  rendőrséget  és  cenzúrát  —  akkor  a  veszély 
kisebb  lesz,  mint  a  két  másik  megoldással  járó  veszély.  Bíztam  ma- 
gamban, tisztában  voltam  a  teendőkkel  és  azt  hittem,  hogy  a 
hatalomban  részt  véve,  sikerülni  fog  a  fejlődést  jó  mederbe  terelni. 
Veszélytelen  megoldás  már  akkor  nem  volt. 

Sajnos,  azonban  sok  akadálya  volt  az  általam  óhajtott  meg- 
oldásnak. Károlyiról  egy  ideig  okom  volt  azt  hinni,  hogy  hajlandó 

velünk  megegyezni.  Pártjának  azonban  a  legkisebb  kedve  sem  volt 
erre.  Látván,  hogy  vezérének  népszerűsége  és  tekintélye  rohamosan 
nő,  az  egyeduralom  után  vágyott.  Mióta  világossá  vált,  hogy  a  hábo- 
rút elvesztettük,  mióta  több  kérdésben  Károlyi  útjára  kellett  lép- 
nünk, mióta  a  közvélemény  azt  hitte,  hogy  csak  ő  tud  jó  békét 
kötni,  hogy  az  entente  benne  feltétlenül  megbízik,  pártja  azt  tar- 
totta, hogy  megjött  annak  az  ideje,  hogy  ő  a  hatalmat  átvegye; 
Legfeljebb  a  forma  kedvéért,  cifraságként  fogadtak  volna  be  nem 
az  ő  blokkjukhoz  tartozó  egyes  engedékeny  államférfiakat,  amire 
pedig   semmiképen   sem   voltam   kapható. 

Tiszának  sem  tetszett  a  megoldásom,  ámbár  ezidőben 
már  harmóniában  dolgoztunk.  A  nyáron,  nyilt  ülésen  élesen 
összetűztünk  s  azóta  nem  is  érintkeztünk  egymással,  de  mikor  a 
békeakció  megbeszélése  végett  Burián  Bécsbe  kéretett  (okt.  5), 
ugyanazon  szalonkocsiba  kerültünk,  összeültünk,  mintha  semmi 
sem  történt  volna  közöttünk  és  útközt  megbeszéltük  a  helyzetet.* 
Az  ország  baja  hozott  össze,  de  sajnos  még  most  sem  tudtunk  teljesen 
megegyezni.  Tisza  Károlyiékat  nem  tartotta  méltóknak  arra,  hogy 
nehéz  időkben  a  kormányzatban  részt  vegyenek,  de  nem  helyeselte 
a  választójogi  programmot  sem;  a  jobbpártok  és  a  centrum  szövetke- 
zését kivánta,  azonban  nem  ellenezte,  hogy  a  kísérletet  balfelé 
megtegyem,  bár  azt  mondta,  hogy  ez  úgysem  fog  sikerülni  és  akkor 
tartsunk  össze  s  vegyük  fel  a  küzdelmet  a  forradalmi  elemek  ellen. 

E  nézeteltérések  a  kibontakozást  megakasztották  és  a 
válság  tovább  húzódott.  Gyenge,  felülről  és  alulról  elejtett  kormá- 
nyunk volt,  mely  tudta,  hogy  napjai  számlálva  vannak,  mely 
már  maga  sem  akart  maradni,  mely  nem  tartott  össze  oly  idő- 
ben, amikor  égető  szükség  volt  erős  kézre,  céltudatos  vezetésre,  vil- 
lámgyors cselekedetekre.  A  bomlás  penésze  napról-napra  terjedt.  Mi- 
kor Bernből  hazaérkeztem  (október  22.),  a  legkínosabb  impresszióim 
voltak.  Minden,  amit  magam  körül  láttam,  ugy  hatott  rám,  mint 
egy-egy  erkölcsi  arculcsapás.  Távol  a  pártharcoktól,  szembesítve  a 
nemzeti  élet  legnehezebb,  legnagyobb  problémáival,  azon  halálos 

—   197  — 


KÜLÜGYMINISZTERSÉGEM  ÉS  AZ  OKTÓBERI  FORRADALOM 

veszélyek  behatása  alatt,  melyek  nemzetünkre  szakadtak,  minden 
idegszálamban  éreztem,  hogy  csak  az  összetartás,  a  közös  végcélok 
érdekében  történő  munkamegosztás,  minden  személyes,  párt  és 
hatalmi  tekintet  teljes  mellőzése  segíthet  még,  ha  ugyan  már 
nem  késő  !  Ehelyett  minden  rég  összehalmozott  gyűlölet,  ambició, 
viszály,  fékeveszett,  őrült  táncot  járt.  Még  a  legtisztább  hazafias 
érzés  is  a  túlzás  befolyása  alá  került,  azon  forradalmi  szellem  be- 
folyása alá,  mely  nem  akar  többé  várni,  nem  akar  kompromisz- 
szumról  hallani,  hanem  egyszerre  mindent  radikálisan  akar  el- 
intézni, mert  nem  az  ész,  hanem  a  szenvedély  s  a  felcsigázott  idegre 
hallgat.  Minden  tekintély  az  utca  porában  hevert.  Minden  tudatlan, 
léha  ember  honmentö  gondolatokkal  volt  terhes.  Mindenki  a 
maga  útját  kereste;  de  ezzel  csak  önmagát  ámította.  Az,  aki 
azt  hitte  magáról,  hogy  önálló,  hogy  pusztán  lelkiismeretére  hall- 
gat, valóságban  többnyire  csak  a  tömegszuggeszció  hatása  alatt  állt, 
azt  ordította,  azt  bömbölte,  amit  mindenki  más,  azt  követelte,  amit 
a  sodró  emberárban  mindenki  követelt.  Pedig  tudásra,  higgadt 
Ítéletre,  óvatosságra,  előrelátásra,  önuralomra  lett  volna  szük- 
ség a  külpolitikai  katasztrófa  eme  perceiben! 

Én  feltettem  magamban,  hogy  semmi  körülmények  között 
sem  tolatom  magam  egy  hajszállal  sem,  hü  maradok  ahhoz,  amit 
pillanatnyilag  jónak  és  szükségesnek  tartok.  Éreztem,  hogy  el- 
szakadok a  közérzülettől,  hogy  az  áradat  ellen  fogok  úszni,  hogy 
kevés  kilátásom  van  sikerre,  de  mindezek  ellenére  eltökéltem 
magamat  az  erélyes  akcióra.  Minden  erőmet  arra  akartam  for- 
dítani, hogy  létesítsem  a  baloldal  és  centrum  koalícióját,  ha  pe- 
dig ez  gyorsan  nem  lehetséges,  a  jobboldali  elemek  egyesítését 
kisértsem  meg  az  ellenállás  céljaira,  amint  azt  Tisza  ajánlotta* 
de  természetesen  csak  az  uj  helyzethez  mért  programmal,  mert 
enélkül  reménytelen  lett  volna  minden  kísérlet.  Ha  már  nem 
alakulhatott  olyan  kormány,  amely  népszerű,  legalább  is  nem 
szabad  a  forradalmárok  munkáját  azzal  megkönnyíteni,  hogy 
„Jön  a  reakció"    csatakiáltással    sorakozzanak  ellenünk  akkor 

amikor  a  világ  Wilson-lázban  égett  és  a  győzök  csak  a  demo- 
kráciával akartak  szóba  állani.  Ilyen  értelemben  elkezdtem  tár- 
gyalásaimat Károlyival,  a  radikálisokkal,  szociáldemokratákkal^ 
munkapártiakkal.  Sehol  sem  találtam  elvi  ellenállást,  de  azért 
a  megvalósulás  nehezen  ment. 

Érintkezésbe  léptem  horvát  politikusokkal  is.  A  manifesz- 
tum a  horvát  kérdést  is  felkavarta.  Világosan  láttam,  hogyha 
nem  akarjuk,  hogy  a  szabor  a  maga  szakállára  jelentse  ki  Hor- 
vátország önállását  és  ellenünk  forduljon,  akkor  a  kérdést  min" 
den  időveszteség  nélkül  magunknak  kell  kézbevenni  és  minél 
előbb  dűlőre  juttatni.  Wekerle  kísérletét  —  Boszniát  hozzánk  csa- 
tolni —  elkésettnek  és  ezért  károsnak  tartottam.  Zágrábban  meg- 
bízható kormányt  kellett  alakítani  a  mostani  megbízhatatlan  he- 
lyett és  a  horvátoknak  szabad  kezet  kellett  adni  arra,  hogy  a 
Habsburgok  jogara  alatt  akaratuk  szerint  helyezkedjenek  el  a 
fiumei  provizórium  ideiglenes  fenntartása  s  a  tengerparttal  való 
összeköttetés  biztosítása  esetében.  A  Bécsben  járt  horvát  poli- 
tikusok azt  az  üzenetet  hozták  a  királytól,  hogy  ő  személyesen 
hajlandó  egy  ilyen  megoldás  útjára  lépni,  ha  őt  egy,  a  többség- 
gel rendelkező  felelős  magyar  kormány  ebben  fedezi,  enélkül  azon- 
ban semmit  sem  tehet,  mivel  esküje  köti.  A  magam  részéről  már 
rég  éreztem  a  horvát  kérdés  sürgős  voltát.  1918  nyarán  a  Ház- 
ban kijelentettem,  hogy  a  68-iki  kiegyezés  revíziója  ellen  sincs 
többé  kifogásom,  ha  megbízható  kormány  alakul,  de  akkor  e 
felszólitásom  hatástalan  maradt.  Most  a  helyzet  nyomása  alatt, 
a  manifesztum  után,  jóval  tovább  voltam  hajlandó  menni  s  min- 
dent kész  voltam  elfogadni,  amivel  az  irredentizmus  kitörését 
ellensúlyozni  lehetett. 

Ugy  emlékszem,  hogy  épp  a  horvátokkal  való  tárgyalásom 
után,  október  24-én,  amikor  a  Házba  léptem,  a  legnagyobb  mér- 
tékben felizgatott  ellenzéket  találtam.  Azonnal  az  összes  ellen- 
zéki árnyalatok  tanácskozására  hívtak,  ahol  Wekerle  miniszter- 
elnök ellen  a  gyűlölet  legszenvedélyesebb  kitöréseit  tapasztaltam. 

Az  ellenzék  el  volt  határozva  a  kormányt  megbuktatni,  szükség 
esetében  a  harcot  ellene  az  utcára  is  kivinni.  El  volt  tökélve 
a  hatalmat  megszerezni. 

És  a  vulkán  kitört,  egyelőre  csak  szóval  és  lármával,  de  érezni 
lehetett,  hogy  a  türelem  már  fogytán  van.  Percről-percre  izzób- 
ban lépett  fel  a  követelés,  hogy  legyen  vége  az  eddigi  rendszernek 
a  bizonytalanságnak  és  latens  válságnak,  mely  már  hónapok  óta 
tart  és  a  közhatalmat  enerválja.  A  forrongó  ellenzék  rögtönzött 
ülésén  csak  azért  nem  hozott  forradalrni  határozatokat,  mert  mi, 
a  jelenlevő  vezérek  kijelentettük,  hogy  Wekerle  bizton  ugy  is  le 
fog  mondani  és  hogy  mi  készek  vagyunk  mindnyájan  együtt  el- 
járni. 

Engem  a  bolgár  események  óta  az  ellenzék  egyrésze  arra  nóga- 
tott, hogy  álljak  a  támadás  élére,  de  nem  tettem.  Bár  tudtam,  hogy 
a  kormány  nem  felel  meg  a  helyzet  igényeinek,  de  addig,  mig 
biztosítékot  nem  nyertem  arról,  hogy  actioképes  uj  kormány  ala- 
kul, nem  mertem  a  létezőt  megdönteni.  Féltem  az  interregnumtól. 
Most  azonban  tisztában  voltam,  hogy  nem  lehet  a  válságot 
elkerülni.  Benn  voltunk  a  vizben,  úszni  kellett ! 

Az  ellenzék  együttes  ülése  után  a  munkapárt  tagjaival  érint- 
keztem. Nagy  számban  kerestek  fel.  Láttam,  hogy  nincs  önbi- 
zalmuk többé,  hogy  erélyt  tőlük  nem  lehet  többé  várni  és  érzik, 
hogy  elbuktak.  Jött  Wekerle  kü  dönce.  Bolgár  Ferenc,  hogy  al- 
kalmazkodik a  tanácsomhoz.  Beszéltem  Tiszával,  ki  elvesztette 
rendes  határozottságát.  Előadom  neki  a  programmot,  mindent, 
amit  szükségesnek  tartok:  választójogról,  gyors  békéről,  koope- 
rációról a  szociáldemokratákkal  és  végül  arra  kérem,  hogy 
bocsássa  szabadon  a  munkapártot  s  vonuljon  háttérbe. 

Kifejtettem,  hogyha  a  forradalmat  meg  akarjuk  előzni  vagy 
ha  ettől  már  lekéstünk  volna,  le  akarjuk  törni,  halasztás  nélkül 
meg  kell  azokat  a  reformokat  hozni,  melyek  ugy  sem  kerülhetők 
el  többé  és  óvakodni  kell  az  elkeseredés  fokozásától.  A  hatalom 
után  vágyó  elemeket    —   melyeknek  programmját  részben  meg 

kell  valósitanunk  —  nem  lehet  a  hatalomból  kizárni,  de  oly  ele- 
mekkel kell  körülvenni,  melyek  az  erélyes  repressziót  garantiroz- 
zák  és  az  anarchiát  elfojtani  képesek.  Hisz  még  Németországban 
is  uj   kormány  van,   uj   rendszerrel. 

Tisza  hajlandó  mindenre.  Feladja  a  küzdelmet.  Magát  lehe- 
tetlennek tartja.  Félreáll.  Azon  lesz,  hogy  az  uj  kabinet  többséget 
kapjon.  A  balpártok  bevonását  sem  ellenzi  többé.  Kijelenti—  ezt 
most  hallom  először  tőle  —  hogy  nem  fogj  a  akadályozni  a  válasz- 
tójog ujabb  kiterjesztését.  Nem  a  forradalom  veszélye  miatt,  mert 
az  szerinte  nincs,  „arról  nem  érdemes  beszélni,"  hanem,  mert  látja 
hogy  nélkülünk  a  mai  viszonyok  között  nem  lehet  boldogulni. 

Megrázó  lelki  tusán  mehetett  át  az  a  4iemény  ember,  mi- 
előtt e  nyilatkozatot  tette.  E  tusa  tragikumát  megértette  velem  a 
következő  eset.  Nemrég  Wekerlénél  Tisza  azzal  a  kijelentéssel 
lepett  meg  (október  7),  hogy  ő  Buriánban  csalatkozott.  Burián 
olyan  hibákat  követett  el,  melyek  bizalmát  megszüntették. 
Mindent  meg  fog  tenn',  hogy  őt  megbuktassa.  ,,Csak  két  ember 
lehetne  az  utódja,"  mondotta,  ,,én  vagy  te.  Én  ma  ki  vagyok 
zárva,  tehát  csak  te  rólad  lehet  szó.  Mindent  el  fogok  követni, 
íiogy  téged  nevezzenek  ki."  Mikor  másnap  együtt  mentünk  Bécsbe 
kihallgatásra,  útközt,  Windischgraetz  szalonkocsijában  én  fel- 
hoztam a  választójogi  reform  szükségét.  Tisza  két  kezével  fejéhez 
kapott  s  kétségbeesett  hangon  mondta,  hogy  mégis  szerencsét- 
len ez  az  ország.  Ö  engem,  —  ellenfelét,  hatalomhoz  akar  juttatni, 
,,mert  tudja,  hogy  az  egyetlen  ember  vagyok,  aki  ennek  a  fela- 
datnak megfelel,  akiben  az  ország  is,  ő  is  megbízik"  és  ezen 
hazafias  igyekezetét  meghiúsítom  azzal  a  vészes  gondolattal, 
mely  mindég  újból  kisért  és  mely  Magyarországot  tönkreteszi, 
melyet  ő  semmi  körülmények  között  sem  fogadhat  el.  Hiába 
érveltem  azza^  hogy  ma  már  nem  lehet  e  reform  elől  kitérni, 
hogy  neki  is  boldognak  kellene  lennie,  ha  a  nemzetiségeket  az 
általános  választójoggal,  Wilson  ellenére  ki  lehetne  elégíteni,  stb. 
Ő  nem  tágított.   Azt  bizonyította,  hogy  Európa  be  íogja  látni, 

hogy  messzebb  nem  mehetünk,  hogy  öngyilkosságot  nem  követel- 
hetnek tőlünk.  Amikor  Tisza  most  ezt  az  „Öngyilkosságot"  tűrni 
hajlandó,  már  önkénytelenül  maga  is  azon  forradalmi  szellem 
befolyása  alatt  állott,  amelyet  még  tagadni  szeretne. 

De  újra  felveszem  az  elejtett  fonalat  és  visszatérek  a  par- 
lamenti felfordulás  napjára.  A  Tiszával  való  beszélgetés  után  az 
volt  a  benyomásom,  hogy  a  koncentrációt  lehetséges  lesz  ke- 
resztülvinni. Wekerlének  megizentem,  hogy  nézetem  szerint  le 
kell  mondania  és  koalíciós  kormányt  kell  létesíteni.  A  miniszter- 
elnök erre  összehívta  az  összes  pártvezéreket  a  Ház  elnökéhez. 
Tisza  a  tanácskozáson  kijelentette,  hogy  nem  fogja  megakadá- 
lyozni az  uj  .kormány  és  uj  többség  alakulását,  ha  élére  olyan 
ember  kerül,  mint  pl.  Apponyi  vagy  én,  de  nem  tudna  abba  bele- 
nyugodni, hogy  Károlyi  legyen  a  miniszterelnök.  Ez  utóbbi  erre 
kereken  kijelentette,  hogy  az  ország  megnyugvást  csak  benne 
talál.  Megegyezés  nem.  jött  létre,  de  Wekerle  megígérte,  hogy 
a  parlamenti  zavarok  elkerülése  végett  feltétlenül  lemond. 

Most  azon  feladat  elOtt  álltunk,  utódot  találni  —  időveszteség 
nélkül,  mert  a  legnagyobb  veszély  az  interregnumban  állott.  Az 
estig  tartó  gyűlés  után  Károlyi  családom  körében  vacsorázott. 
Nekem  még  akkor  is  szándékom  volt  azon  dolgozni,  hogy  vele 
és  a  szocialistákkal  koalíciós  kormány  létesüljön,  azonban  anél- 
kül, hogy  az  egész  hatalom  az  ő  kezébe  kerüljön. 

Vacsora  közben  jött  a  telefonhir  az  udvari  vonatról  Win- 
dischgraetz  Lajostól,  az  élelmezési  minisztertől,  aki  Debrecenbe 
kisérte  a  királyt,  hogy  velem  még  az  éjszaka  legfelsőbb  megbí- 
zásból beszélni  akar.  Megérkezéséig  függőben  kellett  tartani  a  tár- 
gyalásokat. Elváltunk  Károlyitól,  akit  otthon  barátjai  vártak. 
Mint  később  megtudtam,  ekkor  lépett  véglegesen  a  forradalom 
útjára,  megalakította  a  Nemzeti  Tanácsot  szociáldemokratákból, 
radikálisokból  és  saját  párthiveiből  minden  törvényes  alap  és  fel- 
hatalmazás nélkül.  Ezzel  megszűnt  az  együttműködésünk  lehe- 
tősége. A  politikai  válság  családi  válsággá  is  vált. 

Windischgraetz  a  király  nevében  a  külügyminiszterséget 
ajánlotta  fel  nekem  és  Őfelségétől  azt  az  üzenetet  hozta,  hogy 
külpolitikai  nézetei  egyeznek  azokkal,  amelyeket  én  utoljára  ki- 
fejtettem előtte  Schönbrunnban,  Svájcból  való  hazaérkezésemkor. 
A  király  arra  is  kért,  hogy  segitsem  a  magyar  és  osztrák  válság 
elintézésében;  időközben  ugyanis  az  osztrák  miniszterelnök 
állása  is  megingott.  Ha  ekkor  az  uralkodó  arra  szólit  fel, 
hogy  magyar  kabinetet  alakítsak,  ezt  is  megkísértettem  volna. 
Mindenfelé  meg  volt  az  összeköttetésem,  feltétlenül  biztam 
a  siker  lehetőségében,  —  talán  könnyebben  boldogulhattam 
volna,  mint  más,  de  egyénileg  tragikus  elhatározás  elé  kerültem 
volna,  mert  tisztában  voltam  magammal,  hogy  Károlyit,  akihez 
a  legközelebbi  családi  kötelékek  fűznek,  minden  valószínűség  szerint 
el  kell  záratnom.  Ha  a  kötelesség  ugy  kivánta  volna,  habozás 
nélkül  kész  lettem  volna  erre  is,  de  boldog  voltam,  hogy  nem 
kellett  e  keserű  pohárhoz  nyúlni. 

De  a  külügyminiszterség  sem  volt  kecsegtető  állás.  Nem 
tagadom,  hogy  korábban  örömmel  fogadtam  volna  el.  Olyan  hatá- 
rozott egyéni  nézeteim  voltak  a  követendő  politikáról,  hogy 
végrehajtására  szívesen  vállalkoztam  volna,  mert  biztam  helyes- 
ségükben, most  azonban  a  helyzet  már  veszve  volt.  Ha  mégis 
elfogadtam  az  ajánlatot,  csak  azért  tettem,  mert  ilyen  válságos 
percekben  nincs  senkinek  joga  önmagára  és  saját  jövőjére  gon- 
dolni. Oda  kell  állni,  ahová  hivják,  ha  legkisebb  reménye  van 
használhatni. 

Én  a  mentséget  csak  a  gyors,  az  azonnali  békében  láttam, 
ennek  pedig  csak  egy  útját:  a  különbékét.  Nehéz  lelki  küz- 
delmek árán  határoztam  el  magam  a  különválásra;  Igaz,  hogy 
a  német  politika  hozzájárult  ahhoz,  hogy  a  béke  ne  jöjjön  létre, 
mikor  az  talán  jobb  feltételek  között  volt  elérhető,  igaz,  hogy 
az  alídeutschok  politikája  erősítette  meg  az  entente  harci  párt- 
jait és  a  német  hadviselés  módja  élesztette,  fokozta  ellenségeink 
gyűlöletét,    igaz,    hogy   a    németek  gyakran   nyersek    és    sértők 

voltak  velünk  szemben;  igaz  az  is,  hogy  a  németek  arra  el  le- 
hettek készülve,  hogy  ez  előbb-utóbb  be  fog  következni,  mert 
már  Burián  hivatalosan  bejelentette,  hogy  az  év  végénél  tovább 
nem  vagyunk  képesek  harcolni;  de  azért  kétségtelen,  hogy  nem 
egyszer  hősiesen,  sikeresen  és  hűen  védték  meg  a  mi  határainkat, 
hogy  illoyalitást  nem  vethetünk  a  szemükre  és  hogy  nekik  is 
nem  egyszer  jogos  okuk  volt  ránk  panaszkodni.  Én  szerencsét- 
lenségében különösen  nagyrabecsü.öm  e  heroikus  nemzetet.  De 
ultra  posse  nemo  obligatur ! 

Sok  és  nagy  ok  követelte  az  elválást.  Nem  hittem,  hogy 
a  németek  a  helyzet  súlyát  valóban  belátják.  Ha  csakugyan  megér- 
tették volna  az  idők  járását,  a  császár,  e  kiváló  hazafi,  ki  szemmel- 
láthatóan  a  béke  akadályává  vált,  unokája  javára  leiüondott  volna 
a  trónról  és  az  uj  kancellár,  a  bádeni  herceg  nem  beszélhetett  volna 
arról,  hogy  Elzász-Lotharingiából  egy  a  német  birodalomhoz  tar- 
tozó önálló  országot  akar  csinálni.  Attól  tartottam,  hogy  az  első 
kábultságból  magához  térve,  a  német  hadvezetőség  legyőzhetet- 
lensége  érzetében  ujabb  ellenállásba  fog  sodorni.  Láttam,  hogy 
Wilson  huzza-vonja  a  tárgyalásokat.  Svájcból  azt  a  biztos  tu- 
datot hoztam  magammal,  hogy  Németországgal  s  a  vele  tartó 
szövetségesekkel  a  legkegyetlenebbül  fognak  elbánni.  A  megszál- 
lott francia  területeknek  német  alapossággal  végbevitt  elpusztítása, 
azon  érthetetlen  és  menthetetlen  eljárás  izzó  gyűlöletet  és  kiapad- 
hatatlan bosszúvágyat  váltott  ki.  És  elfogott  az  aggodalom,  nem 
fogunk-e  ezért  a  bűnért  mi  ártatlanul,  de  keményen  lakolni  ? 

A  háború  folytatásával  a  németeknek  nem  használhattunk 
többé,  még  a  reájok  szabott  feltételeken  sem  javíthattunk. 
Mit  segíthet  egy  hulla  a  másikon?  Végzetes  csalatkozásnak 
Ítéltem  azt  a  reményt,  hogy  összetartásunkkal  s  az  erők  ki- 
fejtésével még  , tisztességes,  megegyezéses  békét  érhetünk  el. 
A  további  harci  készség  hangoztatása  csak  okot  szolgáltatott 
volna  arra,  hogy  az  entente  hallgatva  katonai  pártjaira,  az 
immár   ellenállhatatlanná   vált   támadását    folytassa,   bosszúálló 

kedélyhangulatban  országainkat  végig  pusztítsa  és  végül  Ber- 
linben, Bécsben  és  Budapesten  diktálja  a  megsemmisitő  bé- 
két. A  németeknek  is  csak  azzal  használhattunk,  ha  őket 
mentől  hamarább  meggyőzzük  arról,  hogy  már  csak  egy  lehető- 
ség van  és  az:  a  béke  megkötése  még  akkor  is,  ha  az  rossz. 
A  jövőre  való  tekintettel  is  érdeke  a  németeknek,  hogy  a  mon- 
archia magát  megmentse,  közelítsen  az  ententehoz  és  abba 
a  helyzetbe  kerüljön,  hogy  később  Németország  és  az  ent^nte 
között  közvetitsen.  A  régi  szövetség  ugy  sem  járhatott  többé 
előnnyel,  mert  ez  esetben  az  entente  is  kénytelen  lesz  együtt- 
maradni és  azon  lenni,  hogy  az  ellenséges  szövetség  ne  jusson  újra 
erőhöz.  Ha  elválunk  egymástól  és  uj  útra  térünk,  megtörténhe- 
tik, hogy  olyan  feltételeket  nyerünk,  melyek  mellett  életünk 
még  biztositható  lesz.  Ha  pedig  dacára  annak,  hogy  a  régi  szövet- 
ség széjjelbomlott  és  világossá  vált,  hogy  a  régi  politikának  foly- 
tatására, nem  gondolunk,  az  entente  tulszigoru  feltételeket  dik- 
tálna reánk,  a  békeszerető  s  a  la  longue  mégis  igazságos  világ- 
közvélemény ezt  el  fogja  Ítélni,  ami  akkor  az  entente  gyöngéje 
és  a  mi  erősségünk  lesz. 

A  háború  folytatásával  többet  is  kockáztattunk,  mint  a  né- 
metek. A  németet  a  legrosszabb  béke  sem  teheti  tönkre.  Joggal 
mondták  a  fegyverszüneti  tárgyalásokra  kiküldött  német  meg- 
bizottak:  „Ein  Volk  von  70Millionen  leidet,  aber  es  stirbt  nicht." 
Mi  —  sajnos  —  ezt  nem  mondhattuk  magunkról.  Ausztria  és 
főleg  Magyarország  a  megsemmisülés  küszöbén  állottak.  Mi  éle- 
tünkkel voltunk  érdekelve,  —  a  németek  csak  hatalmi  állásukkal. 

De  főoka  elhatározásomnak  azon  hitem  volt,  hogy  a 
forradalmat  csak  a  különbéke  felajánlásával  lehet  megakadályozni, 
hogy  a  további  sikeres  ellenállást  a  forradalom  ugy  is  meg  fogja 
hiúsítani.  A  forradalmi  hangulat  főforrása  a  béke  vágya  volt, 
és  az  a  hit «« hogy  a  németekkel  együtt  békét  nem  kapunk,  mi 
pedig  inkább  készek  vagyunk  a  teljesen  reménytelen  harcokat 
idegenek   hibás    számítása    és    makacssága    miatt    utolsó   csepp 

vérünkig  folytatni  és  inkább  készek  vagyunk  az  országot  felál- 
dozni, mint  a  németektől  elválni. 

Én  tehát  amint  meggyőződtem  arról,  hogy  nincs  többé 
remény  a  győzelemhez,  hogy  minden  további  áldozat  hiábavaló 
és  a  vérontás  folytatása  csak  forradalomhoz  vezet,  amely  pedig 
kifelé  ugy  is  tehetetlenné  tesz,  lelkiismeretemmel  nem  tartot- 
tam megegyezhetőnek,  hogy  további  emberhalálért  felelősséget 
vállaljak.  Sohasem  lett  volna  nyugtom,  ha  a  további  tömeg- 
gyilkolás ellen  nem  védekezem. 

Akik  azt  mondják,  hogy  a  nemzet  becsületét  áldoztam  fel, 
mikor  a  szövetségi  kötelességet  megszegtem,  azok  egyoldalúan 
Ítélkeznek.  Ellentétes,  becsületbeli  kötelességek  konfliktusáról  volt 
szó.  Ha  a  szövetségi  szerződés  tiltotta  a  külön  békét,  nem  lehet 
tagadni,  hogy  a  nemzet  becsülete  azt  is  tiltja,  hogy  fiait  a  mészár- 
székre küldje  minden  haszon  nélkül.  Én  ezt  az  utóbbi  tilalmat 
még  magasabbra  értékeltem,  mint  azt  a  kötelességet,  hogy  olyan 
szerződéshez  ragaszkodjunk,  mely  fenn  tartható  többé  nem  volt 
és  mely  egyik  félnek  sem  vált  többé  hasznára. 

Voltak,  akik  helyeselték,  hogy  elváltunk,  csak  a  módot  ki- 
fogásolták s  azt  mondották,  hogy  ki  kellett  volna  jelenteni,  hogy 
nem  verekedünk  tovább,  de  nem  szabadott  külön  békét  kötni.  El 
kellett  volna  azt  a  csúnya  látszatot  kerülni,  hogy  szövetségeseink 
kárára  magunknak  hasznot  akarunk  szerezni.  Én  e  látszattól  nem 
féltem!  Szégyenteljes  volt  II.  Frigyes  porosz  király  különbékéje 
az  osztrák  örökösödési  háborúban  azért,  hogy  általa  Sziléziát  meg- 
szerezze, de  a  mi  szerződésszegésünk  nem  volt  szégyenletes,  csakis 
nagyon  fájdalmas.  Nem  akart  a  hűség  árán  hasznot  vásárolni, 
csak  életmentési  kísérlet  volt  több  állam  és  nemzet  létfentartása 
jegyében. 

A  tanácsolt  megoldással  különben  sem  lehetett  az  elválás 
látszatát  elkerülni,  mert  vele  is  rögtöni  és  külön  fegyverszünet 
járt  volna.  Egy  nagyon  áttetsző  látszat  kedvéért  nem  akartam 
azt   az   utolsó   lehetőséget   elveszíteni,    hogy  a  monarchiát  meg- 

mentsem.  Amint  különben  el  voltam  határozva  a  különválásra, 
a  németek  iránt  való  loyalitás  is  arra  kötelezett,  hogy  ezt  a  leg- 
nagyobb nyiltsággal  és  időveszteség  nélkül  megmondjam  nekik. 
Vannak,  akik  ma  a  különbéke  ódiumáért  a  királyt  akarják  fele- 
lőssé tenni.  De  ez  ellen  tiltakozom.  A  felelősség  érte  az  enyém, 
nemcsak  formailag,  mert  nem  a  király  felelős,  hanem  a  minisz- 
ter —  hanem  lényegileg  is,  mert  sem  a  király,  sem  a  családja 
nem  nógatott,  nem  szorított,  ellenkezőleg,  Őfelségének  az  utolsó 
percig  voltak  skrupulusai  —  és  csak  reám  hallgatva  határozta 
el  a  különválást. 

Működésem  csak  akkor  lehetett,  sikeres,  ha  a  tárgyalásra 
kellő  idő  állott  volna  rendelkezésemre,  ha  Magyarországon 
oly  kormány  alakul,  mely  a  forradalom  Damokles-kardját 
visszatartja  vagy  összetöri.  A  kísérlet  ilyen  kormányt  a 
szociáldemokratákkal,  Károlyiékkal  létesíteni  végleg  meghiú- 
sult. A  főellentét  köztünk  az  volt,  hogy  ők  a  rög- 
töni békét  az  egyszerű  fegyverletétellel  akarták  biztosítani  és 
hogy  azt  követelték,  hogy  ne  közös  külügyminiszter,  hanem 
magyar  külügyminiszter  legyek  a  Károlyi-kabinetben.  E  felté- 
telek egyikét  sem  fogadtam  el.  Az  elsőt  hazaárulásnak  tekin- 
tettem. Ha  a  többi  állam  nem  teszi  le  a  fegyvert,  mi  sem  dob- 
hatjuk el,  mert  ha  mégis  megtennők,  védtelenek  lennénk.  Hatá- 
rainkat eddig  intakt  meg  tudtuk  tartani,  de  ha  a  fegyvert  a 
béke  előtt  elszórjuk,  biztosan  tudhattuk,  hogy  szomszédaink 
elözönlik  országunkat.  Azt  a  veszélyt,  amelyet  eddig  milliók  hős 
halála  eltudott  hárítani,  most  egy  tollvonással  magunkra  zuditjuk 
Orpheus  a  vadállatok  ketrecébe  mert  lépni,  mert  bizott  csodás 
lantjában.  Nálunk  sokan  a  pacifizmus  és  szocializmus  hangozta- 
tásában látták  a  csodaszert,  mely  megvéd  ellensége  nk  haragjától. 
Én  tudtam,  hogy  az  a  kísérlet:  a  győzelmes  imperializmust  az  en- 
gedelmes, szelíd  gyermek  köntösében  szép  szóval  lemondásra  birni 
nem  fog  sikerülni  és  hogyha  nem  fog  tiszta  operettszerü  nevet- 
séggé válni,  az  csak  azért  lesz,  mert  a  kacaj  vérbe  fog    fulladni 

—   207  —  • 


KÜLÜGYMINISZTERSÉGEM  ÉS  AZ  OKTÓBERI  FORRADALOM 

és  mert  a  vége  szivettépően  tragikus  lesz,  —  egy  ezeréves  derék, 
életképes  nemzet  enyészete.  Világosan  láttam,  hogy  a  wilsoni 
elvek  már  azért  sem  segithetnek  rajtunk,  mert  nem  Wilson 
a  helyzet  ura,  hanem  Lloyd  George  és  Clemenceau.  Meg  voltam 
győződve,  hogy  csak  akkor  kapunk  tűrhető  békét,  ha  a  diadal- 
mas imperializmusokkal  meg  alkudtunk  s  ha  ezeket  arról 
győzzük  meg,  hogy  a  monarchia  az  uj  tényekhez  kész  alkal- 
mazkodni és  szolgálatokat  tehet,  mert  arra  hathat,  hogy  Né- 
metország megbéküljön  az  uj  világhelyzettel  és  mert  a  béke 
oszlopává  válhatik. 

Károlyi  politikája  arra  a  jóslatra  alapult,  hogy  „a  világ- 
forradalom le  fogja  hengerelni  az  entente  összes  háborús  párt- 
jait" (1918  októberi  delegáció),  hogy  a  békét  a  világforradalom 
fogja  megelőzni  és  megkötni. 

Elismerem,  hogy  sok  valószínűség  szólt  amellett,  hogy  a 
háború  iszonyai  után  a  forradalom  réme  sokáig  fog  fenyegetni 
mindenütt,  még  a  győző  államokban  is.  Magam  is  ebben  a  né- 
zetben voltam  és  vagyok  és  nem  osztom  Foch  azon  álláspontját, 
hogy  a  bolsevizmus  csak  a  legyőzöttek  betegsége,  de  azért  tagad- 
hatatlan, hogy  a  győzelem  a  forradalmat  megnehezíti,  sőt  telje- 
sen megakadályozhatja.  Semmi  esetre  sem  lehet  előre  tudni,  hogy 
hol  és  mikor  lesz  forradalom.  Aki  a  nemzete  sorsát  azokra  a  labilis 
jóslatokra  fekteti,  hogy  a  világforradalom  mikor  fog  kiütni,  közve- 
szélyes dilettantizmust  árul  el.  A  gyengének  mindig  a  domináló 
erőkkel  kell  megegyezni,  nem  pedig  azokkal,  amelyekről  hiszi, 
hogy  valószínűleg  holnap  dominálni  fognak.  A  jóslatokra  alapított 
politika  egyszerű  hazárdjáték,  melyet  a  nemzetek  életével  űzni  bűn. 
Károlyiék  velem  szemben  nem  is  ragaszkodtak  végig  e  kö- 
vetelésükhöz. Maguk  is  elismerték,  hogy  a  fegyvert  csak  akkor 
szabadna  letenni,  ha  ellenségeinkkel  eleve  tisztában  volnánk  a 
béke  föltételei  felett,  amint  ezt  a  bolgárokról  feltételezték. 
A  balpártiak  a  tárgyalás  megszakításának  okául  a  közös 
kűlügyminiszterség  fenntartását  jelölték  meg.  De  én  ebben  sem 

tágíthattam.  A  törvény  csak  közös  külügyminisztert  ismert. 
A  törvényt  nem  szeghettem  meg.  Az  ilyen  törvényszegésnek 
Ausztriában  a  rögtöni  forradalomhoz  kellett  vezetnie.  Nem 
lehetett  és  nem  volt  szabad  Ausztria  hozzájárulása  nélkül  meg- 
szakítani a  törvényes  kapcsolatot.  De  nem  is  volt  észszerű 
a  közös  diplomáciát  akkor  megszüntetni,  mikor  a  diplomáciá- 
nak rögtön,  minden  időveszteség  nélkül  akcióba  kellett  lépnie 
a  béke  megkötése  céljából.  Tudni  lehetett,  hogy  sokkal  könnyebb 
a  meglevő  külföldi  összeköttetéseket  és  diplomáciát  összetörni, 
mint  hamarjában  ujat  teremteni.  Arról  is  meg  voltam  győződve, 
hogy  tűrhető  feltételeket  csak  akkor  kapunk,  ha  az  entente  a  du- 
nai konföderáció  valami  alakjának  megnyerhető  és  arról  győző- 
dik meg,  hogy  lehető  és  kívánatos  az  olyan  államcsoport  létesí- 
tése, mely  a  létrejött  békét  hátsó  gondolat  nélkül  elfogadja  és  uj 
politikai  orientációt  akar  és  tud  folytatni.  Fő  motívumom  azonban 
azon  meggyőződésem  volt,  hogy  az  entente  kis  szomszédaink  leg- 
messzebbmenő aspirációit  is  magáévá  fogja  tenni,  hogyha  az  ellen- 
séges magyar  nemzet  és  a  vele  baráti  viszonyban  levő  uj  álla- 
mok között  kell  választania. 

Komoly  aggályom  csupán  egy  volt,  vájjon  nem  fognak-e 
oly  érdekellentétek  Ausztria  és  Magyarország  között  felmerülni, 
melyek  közös  képviseletünket  lehetetlenné  tehetik.  De  a  leglelki- 
ismeretesebb mérlegelés  is  azon  meggyőződésre  vezetett,  hogy  a 
továbbá  is  együtt  élni  akaró  államok  és  népek  érdekei  kiegyenlít- 
hetők és  korántsem  szükséges  a  világ  előtt  azt  a  nevetséges 
képet  nyújtani,  hogy  ellenségeink  szeme  láttára  a  béketárgyalá- 
soknál ugyanegy  uralkodónak  különböző  miniszterei  ellentétes 
álláspontokat  képviseljenek. 

De  az  elválás  eszméje  tagadhatatlanul  népszerű  volt.  A  lel- 
kek forradalmi  hangulata  ellentmondásba  került  önmagával. 
Ámbár  első  sorban  főként  a  szociáldemokrácia,  pacifizmus  és 
internacionalizmus  tábora  dolgozott  a  forradalomért,  az  összeomlás 
a  tömegekben  a  régi,  sokszor  megsértett,  teljesen  soha   ki   nem 

elégített  nacionalista  és  soviniszta  érzéseket  váltotta  ki.  Hamarosan 
tapasztaltam,  hogy  nehéz  a  közösség  fenntartása  mellett  állást 
foglalni.  Minden  oldalról  ostromoltak,  hogy  a  rögtöni  perszonál- 
uniót követeljem  én  is.  Meggyőződésem  azonban  nem  engedte, 
hogy  eltérjek  a  kitűzött  útról. 

Oly  megoldást  kerestem,  mely  világossá  teszi,  hogy  nem 
akarunk  mi  sem  a  dualizmushoz  visszatérni,  hogy  a  füg- 
getlen Magyarország  meg  fog  alakulni  s  hogy  a  létező  törvényes 
kapcsok  és  közös  szervek  csak  addig  maradnak  meg,  mig  a  béke 
megállapítja  a  határokat  és  megállapítja  azt,  hogy  milyen  álla- 
mok és  országok  maradnak  együtt,  ami  nélkül  az  uj  rendezésnek 
ugy  sem  lehetett  reális  alapja.  Módot  kellett  arra  találni,  hogy 
a  manifesztum  alapján  tervezett  uj  államok  és  Magyarország 
megbízottjai  a  közös  külügyminiszter  mellett  a  békefeltételek 
megállapításában  részt  vegyenek. 

Mikor  megszűnt  azon  reményem,  hogy  Károlyi  és  a  szociál- 
demokratákkal meg  tudok  egyezni,  a  többi  polgári  pártokból 
olyan  kabinet  alakulását  törekedtem  elősegíteni,  mely  nem  kihí- 
vás a  demokratikus  elemekkel  szemben,  s  melynek  programmja 
kielégíti  a  kor-támasztotta  igényeket,  amely  azonban  kész  a  rendet 
kérlelhetetlen  eréllyel  megvédeni. 

Különösen  fontossá  vált  ez  utóbbi  kérdés,  mert  tudni  lehetett, 
hogy  az  ellenzék  a  vele  való  szakítás  után  semmi  eszköztől  sem 
fog  visszariadni  és  hogy  erőszakkal  fog  az  egyeduralom  után  törni. 

Ezen  felfogás  által  vezettetve  kínevezésemet  csak  akkor  fo- 
gadtam el,  amikor  az  illetékes  tényező  teljes  felelősséget  vállalt, 
hogy  elég  és  megbízható  haderőnk  van  Budapesten  minden  képzel- 
hető zavargás  letörésére  és  amikor  megnyugvást  szereztem  abban  az 
irányban  is,  hogy  meg  lesz  a  szükséges  felhatalmazás  a  fegyveres 
erővel  élni.  E  biztosítékok  nélkül  még  utolsó  percben  visszaadtam 
volna  a  megbízatást.  A  döntő  percekben  azonban  várakozásaim  saj- 
nos be  nem  váltak.  Szembehelyezkedtünk  elszánt  forradalmi  erőkkel 
anélkül,  hogy  fegyverhez  nyúlni  mertünk  vagy  tudtunk  volna.  Ha 

ugy  állottak  a  dolgok,  jobb  lett  volna  korábban  engedni.  A  történe- 
lem bizonyítja,  hogy  a  törvényes  rend  akkor  szokott  felborulni, 
ha  annak  képviselői  sem  nem  birnak  a  kellő  időben  koncessziót 
tenni,  sem  nem  merik  a  megindított  harcot  végig  vivni. 

Amikor  Bécsbe  indultam,  még  nem  volt  politikámat  osztó 
magyar  kormány,  mi  csaknem  kilátástalanná  tette  úgyis  nehéz 
vállalkozásom  sikerét.  Szomorú  hangulatban  ültem  a  vonatra,  de 
azzal  az  elszántsággal,  hogy  rám  nézve  bármi  is  következzék,  meg- 
teszem az  egyetlen  még  lehető  kísérletet.  (Október  25). 

A  helyzet  képe  a  következő  volt:  Budapesten,  ahol  a  mon- 
archia sorsának  el  kellett  dőlnie,  minden  percben  kiüthetett  a 
forradalom.  A  rendet  még  mindig  a  lemondott,  lejárt  kormány 
védte  gyengén,  habozóan. 

A  frontról  rémhírek  érkeztek.  Az  olasz  offenzíva  teljes  erővel 
megindult.  Az  első  akták  egyike,  amelyekbe  betekinthettem,  József 
főhercegnek,  ennek  a  népszerű,  hős  magyar  katonának  az  a  szo- 
morú jelentése  volt,  hogy  a  magyar  csapatok  nem  akarnak  többé  a 
magyar  határtól  távol  küzdeni  és  követelik,  hogy  visszavezettesse- 
nek hazájukba.  Ez  az  olasz  front  rögtöni  felbomlásának  veszélyé- 
vel járt,  az  ilyen  felbomlás  összes  véres,  borzalmas  következ- 
ményeivel együtt.  Felvetődött  az  iszonyatos  kérdés,  nem  fog-e  a 
bomladozó  hadsereg  a  pergőtüz  hatása  alatt  rabló,  gyújtogató 
hordává  átalakulni  s  az  országot  végigpusztítani? 

Ausztriában  Hussarek  megbukott;  Lammasch  kabinetalakitás- 
hoz  látott.  Ö  a  manifesztum  alapján  törvényesen  és  fokozatosan 
akarta  az  eddig  centralizált  kormányzatot  decentralizálni.  E  nehéz 
munkát  még  sulyosbbitotta  a  szenvedély  és  bizalmatlanság,  a  napról- 
napra nagyobbodó  német  nacionalizmus  és  szláv  érzés  összeütközése. 
Engem  a  bécsiek  bizalmatlanul  fogadtak,  mert  magyar  voltam. 

Amint  a  Ballplatzon  a  ministerium  vezetését  átvettem,  első 
teendőm  volt  a  német  császárt  értesíteni,  hogy  Ausztria-Magyar- 
ország nem  képes  többé  a  harcban  kitartani  s  el  van  határozva 
különbékét  kötni,  nehogy  a  forradalom  és  a  teljes  összeomlás  bekö- 

vetkezzék  (Okt.  26).  Azután  megtettem  a  különbékeajánlatotWilson- 
hoz  s  az  összes  többi  ellenünk  küzdő  nagyhatalomhoz.  (Okt.  28). 

E  lépés  megnyugtató  hatása  azonban  Budapesten  meggyen- 
gült, mert  ott  még  mindig  kormányválság  volt,  az  utca  már  meg- 
mozdult, az  izgalom  tetőpontjára  hágott  és  semmi  sem  történt 
ez  akció  felhasználására,  a  közvélemény  irányítására  és  felvilá- 
gosítására. A  békeakció  ily  viszonyok  között  a  forradalmi 
elemeket  gyorsabb  cselekvésre  késztette.  A  forradalmi  frakciók 
attól  féltek,  hogy  a  békét  nem  ők  fogják  meghozni  s  ezzel  elvesztik 
létjogosultságukat.  Lelkiállapotukat  megvilágítja  Hock  egy  kép- 
viselőházi cinikus  közbeszólása:  „A  béke  után  a  mi  nyakunk  lesz 
az  ő  (a  kormány)  kezükben,  most  az  övék  van  a  mi  kezünkben." 
(Okt.  16).  A  sajtó  nem  segített;  ellenkezőleg  mindent  megtett, 
hogy  diszkreditáljon  s  hogy  az  entente  velem  szóba  ne  álljon.  A 
hosszú  cenzúra  béklyóitól  hirtelen  megszabadulva,  nem  talált  kor- 
látot a  saját  hazafias  önfegyelmezésében.  Német  szolgának,  annexio- 
nistának,  oligarchának,  intrikusnak,  kancellárnak  neveztek  el, 
aki  személyes  ambícióból  feladja  a  magyar  függetlenséget  akkor, 
mikor  az  meg  volna  valósitható.  A  destruktív  szellem  erőt  vett 
rajta.  Hanyatt-homlok  rohant  a  népszerűség  után,  —  az  előfizetők 
után.  Teljesen  a  túlzók  uralták.  Károlyi  adta  a  példát.  Már  első 
nap  élesen  nekem  támadt.  Ausztriában  a  németek  árulónak,  hite- 
hagyottnak neveztek.  A  külön  békéért  azok  is  támadtak,  akik  a 
háború  tovább  vitelét  lehetetlenné  tenni  segítettek  és  a  forradal- 
mat szították.  E  gyalázkodásokkal  szemben  nem  is  védekezhettem. 
Nem  mutathattam  rá  helyzetünk  nyomoruságaira.  Barát  és  el- 
lenség tudta,  hogy  nagyon  rosszul  állunk,  de  még  sem  látták  vilá- 
gosan összes  gyengéinket.  Ha  az  olaszok  jól  ismerik  a  front  mö- 
götti helyzetet,  egy  merész  lökéssel  áttörték  volna  a  vékony  meg- 
bízható vonalat.  Ha  összes  bajainkat  magunk  elpanaszoljuk,  ha 
reménytelen  helyzetünket  feltárom,  a  katasztrófát  még  gyorsí- 
tottam volna.  Tehát  tűrnöm  és  várnom  kellett.  A  szituációt 
csak  az   menthette   volna   meg,   ha    az  ententetól  gyors  választ 

kapok  s  a  tárgyalás  azonnal  megindul.  De  attól  kellett  tartani, 
hogy  az  entente  taktikája  a  tárgyalások  kihúzása  lesz.  Ö  várha- 
tott, hisz  az  ellenálló  erőnk  magától  összemorzsolódott. 

A  helyzet  ezalatt  Budapesten  óráról-órára  romlott.  A  for- 
radalmárok erélyes,  vakmerő  cselekedeteit  nem  ellensúlyozta 
a  kormány  hasonló  erélyes  akciója.  A  forradalmi  párt  bizott  győ- 
zelmében —  a  törvényt  védő  erők  önmagukat  feladták.  Ezen  inga- 
dozásuk érezhetővé  vált  a  hatalmi  gépezet  minden  fokán,  a  centrum- 
ban ugy,  mint  a  periférián.  Aki  magában  nem  bizik,  abban 
senki  sem  bizik.  A  közvélemény  rögtöni  és  kedvező  békét  csak 
Károlyitól  várt,  ami  óriási  hatalmat  adott  neki  és  a  forra- 
dalomnak. Legnagyobb  ellenségei  is  azt  kívánták,  hogy  ő 
jusson  a  hatalomhoz.  Rákosi,  ezek  egyike,  lendületes  szavak- 
ban Írja:  ,, Jöjjön  hát  Károlyi"  (okt.  24.).  Pár  napra  reá  maga 
Tisza  ajánlja  József  főhercegnek,  hogy  nevezze  ki  Károlyit 
miniszterelnökké.  A  teljesen  független  Magyarország  gondolata 
rohamosan  hódított.  Az  én  békelépésemet  halva  születettnek 
tekintették.  Azon  meggyőződésemet,  hogy  az  Ausztriától  elsza- 
kadó, a  világtól  hermetice  elzárt,  ellenségtől  környezett  Ma- 
gyarország meggyengült  hadsereggel,  teljesen  tapasztalatlan  ve- 
zetők irányítása  mellett  és  diplomatia  nélkül,  irtózatos  katasz- 
trófába fog  rohanni,  hogy  Károlyi  nem  lesz  képes  a  forradalmi 
áradattal,  az  anarchiával  és  káosszal  megbirkózni,  hogy  a  leg- 
tulzóbb  szociális  forradalom  hivei  fognak  az  előtérbe  kerülni, 
hogy  kinevezése  ezért  a  végkatasztrófát  jelenti,  ezt  a  meggyőző- 
désemet az  általános  mámor  közben  nem  sok  ember  osztotta. 
Csak  az  segíthetett  volna,  ha  a  proklamációja  által  teljes  nyílt- 
sággal forradalmi  alapokra  helyezkedett  Nemzeti  Tanácsot  rögtön 
elfogják  és  a  katonákat  gyorsan,  habozás  nélkül  erélyes  akcióba 
viszik. 

A  helyzetet  még  egy  szerencsétlen  véletlen  is  elmérgesi- 
tette.  Károlyi  Gödöllőn  olyan  ajánlatot  tett,  amely  a  királyt 
arra   a   határozatra   birta,   hogy   őt  bizza  meg  a  kormányalaki- 

tással.  Károlyi  azon  meggyőződésben  utazott  Ö  felsége  külön- 
vonatával Bécsbe,  hogy  mint  miniszterelnök  tér  vissza.  Én  ezen 
megbízás  hatása  alatt  felajánlottam  lemondásomat  és  őfelségé- 
vel abban  állapodtam  meg,  hogy  csak  akkor  nevezi  ki  Károlyit, 
ha  én  előbb  vele  minden  kérdésben  tisztába  jövök.  Károlyi 
—  előttem  még  ma  sem  ismert  oknál  fogva  —  Bécsben  fel 
nem  keresett  (okt.  27)  és  ennél  fogva  minden  eredmény  nélkül 
tért  vissza,  anélkül,  hogy  a  király  kihallgatta  volna,  anélkül, 
hogy  akár  velem,  akár  az  osztrák  miniszterelnökkel  tárgyalt 
volna.  Budapesten  az  a  magyarázat  terjedt  el,  hogy  a  király 
csak  azért  vitte  magával,  mert  el  akarta  csalni  a  tervbe  vett 
népgyülésről.  Károlyinak  is  azt  kellett  hinnie,  hogy  be  akarták 
csapni.  Pártja  vérig  volt  sértve. 

Károlyival  egy  vonatban  utazott  József  főherceg  azzal  a 
misszióval  és  elhatározással,  hogy  a  budapesti  válság  megoldását 
kézbe  vegye  és  a  rend  fenntartásáról,  mint  katona  feltétlenül 
gondoskodjék.  A  főherceg  ezen  szellemben  megbízza  Hadikot  kor- 
mányalakítással, aki  (okt.  29)  helyes  programmot  állit  fel,  de 
a  helyzeten  már  nem  tud  változtatni.  Akár  azért,  mert  tényleg 
már  nem  volt  erőnk,  akár  azért,  mert  nem  hiszik,  hogy  van,  a 
rend  védelmére  erőt  senki  sem  használ  fel  és  elszántságot  csak  a 
forradalom  fejt  ki. 

A  monarchia  sorsa  végleg  akkor  dőlt  el,  mikor  még  mielőtt 
Hadik  kormányát  megalakíthatta  és  a  kinevezést  megkapta  volna, 
a  király  Lukasich  azon  telefonon  tett  kérdésére,  hogy  lö.vessen-e 
és  azon  jelentésére,  hogy  sikerre  nincs  remény,  az  ellenállást 
feladja.  így  a  legrövidebb  időn  belől  kapitulálni  kellett  és 
Károlyi  az  utca  nyomása  alatt,  mint  a  forradalom  győzelmes 
vezére  lesz  miniszterelnök.  Ezen  tény  hallatára  én  azonnal 
lemondtam.  Egy  percig  sem  hittem,  hogy  a  forradalom  ezen 
győzelme  után  még  rrieg  lesz  fékezhető  és  egy  percig  sem 
voltam  hajlandó  á  forradalom  vezéreivel  közös  felelősséget 
vállalni.  Már  a  prezumptiv  utódom  is  megvolt  Czernin  volt  kül- 

Ügyminiszter  testvérének  személyében.  De  akkor  lemondásom  első 
perceiben  a  felajánlott  külön  békejegyzék  5-dik  napján  külföldről 
olyan  hirek  érkeztek,  melyek  a  legalaposabb  reményt  nyitották, 
hogy  az  entente  velünk  tárgyalni  fog  és  oly  feltételeket  fog 
nyújtani,  melyek  létünket  megmentik.  Eddig  minden  rosszul 
ment,  a  helyzet  komor,  sötét,  vigasztalan  volt.  A  belső  szét- 
esés jelei  olyan  rohamosan  mutatkoztak,  hogy  már  nem  volt 
reményem  sikerre.  Békeakciómnak  ezen  első  visszhangja  azonban 
azt  látszott  Ígérni,  hogy  csoda  fog  történni,  hogy  ellenségeink 
mentenek  meg,  amikor  önmagunkat  feladtuk  és  olyan  békeaján- 
latot kapunk,  amely  az  államfentartó  elemeket  újra  akció- 
képessé teszi.  Ezen  kilátás  hatása  alatt  és  ő  felsége  nyomatékosan 
kifejezett  kívánságára  helyemen  maradtam. 

Hadseregünk  ezalatt  túltett  önmagán.  Napokig  ellenállott 
belső  betegsége  ellenére.  A  fronton  lévő  katonák,  akiket  nem 
ért  az  otthonról  áradó  agitáció,  mindvégig  hősiesen  verekedtek.  A 
tartalék  azonban  nem  engedelmeskedett  többé,  teljesen  felmondta 
a  szolgálatot.  Meg  volt  mételyezve.  Az  ellenállás  ilyen  körül- 
mények között  már  csak  napokig,  csak  órákig  tarthatott.  Ennek 
a  tudatnak  nyomása  alatt  határoztuk  el,  hogy  be  nem  várva  a 
külön  béke  és  a  közös  fegyverszüneti  ajánlat  sikerét,  rögtöni  fegy- 
verszünetet kérünk  az  olasz  hadvezetőségtől.  (Október  29.) 

Hogy  milyen  illúziók  éltek  még  ekkor  is  a  német  vezérkar- 
ban, bizonyltja,  hogy  mikor  mi  a  fegyverszünetfeltételeket  közöl- 
tük vele,  (november  4). azt  a  választ  kaptuk,  hogy  tartsunk  ki, 
amig  a  havazás  megindul  a  tiroli  szorosokban ;  tavasszal  majd 
újra  megsegíthetnek.  Újra  elhangzott  a  kemény  német  „Durch- 
halten."  De  hiába  akartuk  volna  ezt  megtenni,  összeomlott 
volna  a  belső  és  külső  front  jóval  tavasz  előtt  és  mi,  a  kik  a 
felelősséget  viseltük,  teljes  joggal  a  lámpavasra  kerültünk 
volna. 

A  forradalmi  lavina  továbbgördült.  A  történelmi  törvények 
kérlelhetetlen  logikával  újra  érvényesültek.  A  győzelmes  erőszak 

a  félúton  meg  nem  állt  —  meg  nem  állhatott.  Egy  napi  tör- 
vényes lét  után  a  Károlyi-kabinet  forradalmivá  vedlett  át. 

Szomorú,  felejthetetlen  emlékem  lesz  az  az  éjszaka,  mikor 
őfelsége  a  legsürgősebben  Schönbrunnba  hivatott  és  sokáig  nem 
kapván  jármüvet,  elkésve  érkeztem  a  császári  kastélyba.  Már  a 
Mariahilferstrasseban  találtam  Miksa  főherceget,  a  császár  öccsét, 
aki  elembe  jött  egy  autóval,  hogy  siettesse  érkezésemet,  a  kas- 
télyban pedig  már  mindenütt  a  személyzet  sürgetett.  Felrohan- 
tam tágranyilt  ajtókon  keresztül  őfelsége  dolgozószobájába.  Ő  a 
telefon  előtt  állt  s  nekem  átadta  a  kagylót.  A  pesti  kormány 
felszólította,  hogy  mondjon  le,  máskép  vérengzés  lesz,  máskép 
elcsapják,  meggyilkolják  a  királyt  és  a  minisztereket.  Őfelsége 
—  igen  helyesen  és  férfiasan  —  hallani  sem  akart  a  lemondásról, 
nem  akarta  az  utcai  forradalom  miatt  azt  a  koronát  letenni, 
melyhez  eskü  fűzte.  Tudatában  volt  annak,  hogy  a  magyar  ki- 
rály csak  a  nemzet  megegyezésével   mondhat  le. 

Uralkodókat  sokféleképen  akartak  már  megbuktatni,  azon- 
ban, ugy,  mint  ahogy  ez  most  Schönbrunnban  történt,  még 
soha  !  Egy  világtörténeti  premierénél  asszisztáltam.  Szégyenlem, 
hogy  ez   újdonság  magyar  talajon  termett. 

Mindig  meg  voltam  győződve,  hogy  detronizáló  forradalom 
Magyarországon  csak  törvényszegő,  esküjét  megtörő  uralkodóval 
szemben  lehet.  így  volt  ez  legalább  a  mi  egész  történetünkben. 
Ezzel  kérkedtünk  mindig.  Most  semmi  ürügy  sem  volt  erre  a 
forradalomra.  A  békéért  nem  kellett  fellázadni,  mert  a  békét 
erősebben,  mint  a  király,  senki  sem  akarta.  A  perszonalunióért 
sem,  mert  az  meg  volt  Ígérve  és  ami  ennél  még  több,  a  helyzet 
természetes,  elkerülhetetlen  gyümölcse  volt  s  a  közös  hadsereg 
débaclejéből  csak  a  magyar  nemzeti  hadsereg  fejlődhetett  ki. 
A  demokratikus  választójognak  sem  volt  többé  akadálya.  Sőt 
annak  sem,  hogy  Károlyi  és  pártja  hatalomhoz  jussanak,  mert 
ők  már  kormányoztak.  Tehát  semmikép  sem  volt  szükség  for- 
radalomra I 

Ezt  a  forradalmat  a  hisztéria  forradalmának  fogja  a 
történelem  minősiteni,   a  hadi   neurózis  szülöttjének. 

Azon  néhány  nap,  melyet  a  Ballhausplatzon  töltöttem,  poli- 
tikai életem  legborzasztóbb  ideje  volt.  Minden  perc  uj  össze- 
omlás hirét  hozta.  Horvátország  elszakadt.  Csehország  függet- 
leníti magát.  Ausztriában  az  alldeutsch  és  szocialista  áram- 
latok kerekednek  felül.  A  törvény  ereje  óráról-órára  fogy,  az 
utca  nyugtalan,  a  külügyminisztérium  rendőri  őrizet  alatt  áll.  A 
köztársaság  gondolata  tért  kezd   foglalni. 

Kénytelen  vagyok  —  mert  enélkül  nem  állnak  velünk  szóba 
—  Csehországot  ellenséges  hadviselő  félnek  elismerni,  ámbár  nem 
volt  az,  hanem  éppen  ellenkezőleg  törvényes  kötelessége  alapján 
velünk  együtt  harcolt.  Ugyanezen  oknál  fogva  kell  szorult  szív- 
vel a  cseh-szlovák  nevet  is  használnom,  —  ezt  is  azonban  csak  a 
király  által  elfogadott  és  helyeselt  azon  elhatározással,  hogy  a 
béketárgyalásoknál  a  végletekig  védjem  a  monarchia  nevében 
és  súlyával  Magyarország  ezeréves  jogait,  létérdekeit,  —  azon 
határokat,  melyek  Európa  érdekeit  is  szolgálják. 

Magyarországon  a  kormány  megcsinálta  azt  az  őrületet, 
amelyet  előzetesen  tőlem  kivánt.  Kiadta  a  parancsot,  hogy  a  kato- 
nák tegyék  le  a  fegyvert.  A  legnagyobb  öldöklés  és  támadás  és 
a  legdicsőbb  kötelességteljesítés  közben  hadseregünk  hátban  kapja 
a  kegyelemdöfést  a  magyar  kormánytól.  Lenin  azon  tanítása  győ- 
zött, hogy  a  szociális  forradalom  első  föltétele  a  hadseregek  meg- 
bontása. Legjobbjaink  tovább  pusztulnak,  halomralövetnek  re- 
ménytelenül, hiába,  a  felfelé  törtetők  könnyelműsége  és  a  szocia- 
lista vezérek  hatalmi  vágyai  miatt.  Ólomsulylyal  nehezedett  lel- 
kemre a  tudat,  hogy  nem  segíthetek  a  szenvedők  sorsán  és  hogy 
a  világtörténelem  legnagyobb  katasztrófája  egyikének  nézünk  elébe. 

Végre  megérkeznek  a  kemény  fegyverszüneti  feltételek.  Éjjel 
koronatanács  van.  A  hadvezetőség  bejelenti,  hogy  nem  tudunk 
tovább  küzdeni,  hogy  a  harc  folytatásának  minden  perce  százezrek 
életébe  kerülhet,  hogy  a  menekülő  hadsereg  a  legnehezebb  hely- 

zetbe  fog  jutni,  kevés  visszavonulási  ut  állván  rendelkezésére.  Mikor 
minden  másodperc  becses,  mikor  minden  pillanatért  emberi  élettel 
kell  fizetni,  az  uj  hatalmi  tényezőknek  a  felelősségtől  való  félelme, 
az  a  törekvésük,  hogy  meg  legyen  ugyan  a  béke,  de  az  ódium 
ne  őket  terhelje  —  az  időt  elfecséreli.  Mialatt  mi  a  ,,hadi  uszitók" 
a  „kardcsörtetők"  parázson  ülünk,  készek  vagyunk  minden  igaz- 
ságtalan megrágalmazást,  minden  ódiumot  vállalni,  hogy  men- 
től gyorsabban  szüntessük  meg  a  vérontást,  azalatt  a  pacifisták, 
a  népboldogitók,  az  uj  kormányférfiak  nyugodtan  diplomati- 
zálnak  és  időt  veszítenek. 

Az  a  hir  is  jön,  hogy  a  magyar  és  délszláv  tengerészek  egy- 
mással  szembe  kerülnek.  A  tengerészeti  miniszter  azt  sürgeti,  hogy 
a  többi  államok  jogainak  fenntartása  mellett  adjuk  át  a  délszláv 
államnak  a  tengeri  hajókat  és  vegye  át  Magyarország  a  dunai 
monitorokat.  Vérző  szivvel  kellett  e  propozicióhoz  is  hozzá  járul- 
nunk, mert  akkor  még  azt  kellett  hinnünk,  hogy  a  flotta  a 
monarchia  és  a  dinasztia  számára  könnyebben  megmenthető,  ha 
délszláv,  mintha  olasz  lesz  és  mert  a  délszláv  és  magyar  erők 
összecsapását  el  akarjuk  kerülni. 

És  a  Ballhausplatz  történelmi  termeiben  folyó  tárgyalá- 
saink tragikus  komolyságát  mindig  újból,  meg  újból  megszakítja 
az  utcai  demonstrációk  ?a|a. 

De  én  mindezek  ellenére  nem  adom  fel  a  küzdelmet.  Csüg- 
gedés nélkül  mindent  megkísérlek,  hogy  eredeti  koncepciómat 
megvalósítsam.  Nem  látszott  lehetetlennek,  hogy  Ausztriában 
egy  modus  vivendit  találunk  az  együttműködés  biztosítására. 
Dacára  annak  a  nagy  ellenszenvnek,  amellyel  engem,  a  magyart 
fogadtak,  dacára  a  nagy  agitációnak,  dacára  a  békeajánlatom- 
nak, az  osztrák  német  uj  kormány  hajlandó  volt  velem  együtt- 
működni és  nem  helyezkedett  forradalmi  alapra.  Adler  és  Bauer,  az 
osztrák-németek  külügyi  megbízottai  helyiséget  kértek  a  Ballhaus- 
platzon  és  a  jogot  a  levelezésbe  betekinteni  anélkül,  hogy  a  vezetést 
maguknak  igényelték  vagy  rögtöni  elszakadásról  beszéltek  volna. 

Általában  a  legtöbb  oldalról  csaknem  kivétel  nélkül  azzal  a  kéréssel 
fordultak  hozzám,  hogy  minden  nehézség  dacára  tartsak  ki,  ne  ad- 
jam fel  állásomat  és  törekedjek  megmenteni,  ami  még  megment- 
hető és  ne  szakítsam  el  azt  az  utolsó  fonalat,  mely  még  a 
monarchia  államait  összetartja.  Nemcsak  a  fekete-sárga  érzelműek, 
nemcsak  a  keresztény  szocialisták,  hanem  a  szociáldemokraták 
vezetőemberei  is  élükön  Adlerrel  velem  együtt  keresték  a  módot, 
hogy  a  béketárgyalásoknál  a  monarchia  együttesen  léphessen  fel. 
Még  azok  is  a  maradásra  kapacitáltak,  akik  a  nagy  nyilvánosság 
előtt  támadtak.  Az  volt  a  benyomásom,  hogy  minden  lárma  és 
tiltakozás  ellenére  Német-Ausztria  az  uj  kurzusban  követni  fog 
és  be  fogja  látni,  hogy  nem  németellenes  célok  vezetnek,  hanem 
csak  a  legprimitívebb  kötelességérzet. 

Őfelségével  együtt  szüntelenül  sürgettük,  hogy  küldjenek 
Bécsbe  is,  Budapestre  is  egy  néhány  megbizható  csapatot,  de 
ez  a  hadvezetőség  minden  Ígérete  és  igyekezete  ellenére  nem  si- 
került. Erőt  a  küzdelemhez  és  a  kitartáshoz  —  e  nehéz  hely- 
zetben —  az  előbb  emiitett  svájci  üzenetből  merítettem,  m.ely 
tért  nyitott  annak  a  lehetőségnek,  hogy  —  mielőtt  minden  vég- 
leg összeomlanék  —  a  nyilvános  tárgyalás  meginduljon  a  kiráiy 
és  az  entente  között  és  ezzel  a  király  tekintélye  annyira  meg- 
szilárduljon, hogy  kevés  megbizható  csapattal  megint  helyre  le- 
hessen állítani  a  törvény  uralmát.    " 

Az  első  lépés  megtétele  céljából  időveszteség  nélkül 
Svájcba  sietett  Windischgraetz,  a  külügyminisztérium  állam- 
titkára s  azután  Mensdorffot,  a  volt  angol  nagykövetet  akartam 
kiküldeni.  A  magyar  forradalom  és  az  azt  követő  bécsi  felfordulás 
azonban  ezt  az  utolsó  kedvező  lehetőséget  is  összetörte.  Windisch- 
graetz Bernben  még  összejött  az  entente  diplomatákkal  s  azt  a  ha- 
tározott benyomást  merítette,  hogy  alapos  remény  volt  elfogad- 
ható, sőt  előnyös  megegyezéshez  jutni,  de  mire  Mensdorff  odaér- 
kezett, az  a  monarchia,  mely  tárgyalni  akart,  már  nem  léte- 
zett többéi 

Ezen  kritikus  napokban  a  király  személye  is  veszélyben  for- 
gott. Az  általános  felfordulás  közben  személyes  őrsége  is  megfo- 
gyatkozott. Schönbrunnt  már  csak  a  hadi  iskolák  kadettjei 
őrizték.  A  még  pár  nap  előtt  hatalmas,  nagyfényü  császári  és 
királyi   udvar   szemlátomást   elolvadt,   mint  tavasszal  a  hó. 

Itt  nem  akarom  megemlítés  nélkül:  hagyni,  —  mert  az 
igazságnak  tartozom  vele  —  hogy  Károly  király  Magyar- 
országból nem  szökött  meg,  mint  ahogy  azt  ma  sokan  hiszik  és 
mondják.  Amikor  kinevezett  külügyminiszternek  és  én  kénytelen 
voltam  Bécsbe  menni  hivatalomat  átvenni,  abban  állapodtunk 
meg,  hogy  ő  Gödöllőn  marad  és  csak  a  béke  bevezető  lépésére 
és  az  osztrák  rendkívüli  fontos  kormányválság  elintézése  végett 
fog  pár  napra  Bécsbe  jönni,  azonban  családját  és  az  udvartar- 
tást Gödöllőn  hagyja.  Ezt  a  tervet  csak  akkor  adta  fel,  amikor 
a  budapesti  utcai  zavargás  gyermekeinek  biztonságát  veszélyez- 
tette, akik  csupán  az  utolsó  percben,  a  végső  felfordulás 
előtt  hagyták  el  Magyarországot.  De  Őfelsége  még  ekkor  sem 
szakított  a  gondolattal,  hogy  az  országba  visszatér.  Amikor 
Schönbrunból  távozni  akart,  Pozsonyba  vágyott.  Én  magam  tele- 
fonáltattam az  ottani  kormánybiztosnak,  hogy  tudja  meg,  vájjon 
a  terv  keresztülvihető-e  és  csak  akkor  kellett  róla  letenni,  ami- 
kor a  kormánybiztos  kijelentette,  hogy  nem  garantálhat  a  király 
személyes  biztonságáért.  Ekkor  már  csak  csapatok  élén  jöhetett 
volna  vissza,  ilyenek  pedig  rendelkezésére  a  közelben  nem  voltak. 

Én  november  5-én  búcsúztam  őfelségétől.  Vállalkozásom 
az  ügynek  nem  használt,  —  nekem  ártott.  De  azért  nem  bántam 
meg,  hogy  megkisérlettem.  Mindhalálig  szégyeltem  volna,  ha 
nem  teszek  eleget  a  meghívásnak  és  ha  nempróbálom  elhárítani 
a  katasztrófát,  amelyet  világosan  közehteni  láttam. 

Ezt  annál  inkább  szégyeltem  volna,  mert  akkor  is  azt 
hittem  és  ma  is  azon  meggyőződésben  vagyok,  hogy  a  siker 
lehető  volt.  Igaz,  hogy  már  késő  volt,  már  nehéz  volt  kedvező 
eredményt  elérni,  de  még  koránt  sem    volt  lehetetlen. 

Ausztriában  aránylag  könnyen  lehetett  volna  a  forradalmat 
■megakadályozni,  hisz  Bécs  mindent  a  dinasztiának  köszönhetett 
és  minden  osztrák  érezte,  hogy  Ausztria  nem  lehet  önálló  állam 
és  ha  a  dinasztia  elbukik,  Ausztria  is  el  fogja  veszíteni  független 
államiságát.  Az  osztrák  népben  nincs  politikai  elszántság,  politikai 
iniciativa  és  akarat,  még  kevésbbé  forradalmi  lendület  és  szer- 
vezkedési képesség.  Igaz  ugyan,  hogy  a  háború  alatt  nagyranőtt 
a  német  nemzetiségi  érzés  és  ez  mindenesetre  megnehezítette 
volna  a  dinasztia  helyzetét  és  az  osztrák-magyar  monarchia  fenn- 
maradását, igaz  az  is,  hogy  a  különbéke  ténye  ezen  német  ér- 
zést megsértette,  de  az  igy  kiváltott  elégedetlenség  ellenére,  mint 
már  megemlítettem,  Ausztriában  a  forradalmi  átalakulás  későbbi 
vezéreinél  az  utolsó  percig  meg  volt  a  jóakarat  a  törvényes  utón 
haladni  továbbra  is,  ha  Magyarországon  a  rend  marad  győztes. 

Szomorúan  kell  beismernem,  hogy  a  végzetes  döntés  nem 
Bécsben,  hanem  nálunk  történt.  A  nemzetiségi  elv  által  kikez- 
dett, régi  és  uj  hibák  által  megrendült  monarchia  a  vesztett  há- 
ború következtében,  a  magyar  legbünösebb  ambíciók,  hatalmi 
őrjöngés  és  hisztéria  hatása  alatt  néhány  órai  zavargás  után, 
Budapest  utcáiban  omlott  össze.  A  budapesti  kövezeten  hiúsult 
meg  az  én  mentőkisérletem  és  ott  dőlt  el  a  harc  a  destruktív 
erők  javára  a  történelmi   alkotások  ellenére. 

De  merem  állítani,  hogy  ez  az  összeomlás  sem  volt  szük- 
ségszerű. A  minden  izében  royaUsta,  kevés  forradalmi  elemmel 
biró  magyar  nemzetet  meg  lehetett  menteni.  Zavarok,  forradalmi 
kísérletek  nem  voltak  elkerülhetők,  nagy  reformok  megvalósítása 
szükségessé  vált,  de  az  átalakulás  törvényes  maradhatott  volna, 
a  forradalomnak  nem  kellett  győznie. 

Diadalának  főoka  nem  a  forradalmi  párt  jó  szervezete,  ka- 
tonai ereje,  tervszerű  cselekvése,  hanem  az  egész  társadalom  ide- 
gessége, a  rend  védőinek  elcsüggedése,  akik  világos  kiutat  nem 
látván  az  ország  irtózatos  helyzetéből,  nem  bízván  abban,  hogy 
kedvező  békét  köthetnek,  hogy  jó  eredményt  érhetnek  el,  elvesz- 

tették  az  elszánt  akaratot,  hogy  a  hatalmat  és  a  vele  járó 
felelősséget  megtartsák  és  minden  eszközzel  megvédjék. 
Miután  jó  véget  nem  tudtak  garantálni,  a  jobb  elemek  örültek, 
ha  más  tolakodik  eléjük.  Ha  az  élet  küzdelmeiben  a  habozó 
szemben  áll  a  kíméletlenül  előretörővel,  mindig  a  habozó  húzza 
a  rövidebbet,  még  akkor  is,  ha  őneki  van  igaza,  akkor  is,  ha 
ő  az  okosabb,  a  nemesebb.  Forradalmi  időkben  ez  hatványozot- 
tabban van  igy.  A  háború  szerencsétlen  kimenetele  által  meg- 
tört, önbizalmát  vesztett  rendszer  nem  birja  a  versenyt  azokkal, 
akik  az  általuk  előrelátott  vagy  kivánt  katasztrófából  merítik 
a  jogot  és  erőt  a  vezetéshez,  a  hitet  a  maguk  csalhatatlansá- 
gában, akiket  a  lelkiismeret  nem  tart  vissza,  akik  érzik,  hogyha 
a  történelem  szeszélye  által  nyújtott  alkalmat  nem  aknázzák  ki, 
az  elmulasztott  pillanat  sohasem  fog  visszatérni,  nem  fognak  vi- 
lágtörténelmet csinálni,  nem  fogják  azt  a  hatalmat  elnyerni, 
amely  után   oly  régóta  áhítoztak. 

A  forradalom  vészmadarai  és  járványhordozói  október  utolsó 
tíz  napjában  különösen  nagy  számban  lepték  el  a  fővárost.  Szem- 
látomást szaporodtak  napról-napra,  óráról-órára,  de  még  nem 
ismerték  egymást,  még  nem  ismerték  erejüket,  még  nem  voltak 
megszervezve,  hiányzott  önbizalmuk,  sok  közülök  gyáva,  nem 
akarja  a  forradalom  érdekében  életét  feláldozni,  hisz  a  forradal- 
mat azért  kívánja,  hogy  ne  kelljen  újra  a  hazáért  szenvednie 
és  véreznie,  de  hogy  életét  megmentse  és  végre-valahára  kiél- 
vezhesse. 

Ha  mindjárt  legelején,  amikor  kineveztettem,  ezen  bomlasztó 
elemek  erős,  bátor  ellenállásra  találnak,  ha  látják,  hogy  agitá- 
ciójuk,  szervezkedésük  komoly  veszéllyel  jár  rájuk  nézve  is,  ak- 
kor meg  lehetett  volna  fékezni  a  destruktív  erőket  még  az  utolsó 
napokban  is. 

De  ilyen  irányban  semmi  sem  történt.  Minden  nap,  minden 
óra  rontott  a  hatalmi  arányon,  a  forradalmárok  naponta  meré- 
szebbek lettek,  nagyobb,  tevékenységet  fejtettek  ki,  hamar  észre- 

—   222  — 


KÜLÜGYMINISZTERSÉGEM  ÉS  AZ  OKTÓBERI  FORRADALOM 

veszik  a  , Jogosak, "  hogy  sokan  vannak,  hogy  zavartalanul  sző- 
hetik  terveiket,  beszélhetnek  meg  forradalmi  kísérleteket,  gyil- 
kosságokat, bátran  agitálhatnak  a  kaszárnyákban,  a  rendőrség 
körében,  hogy  tüntethetnek,  fenyegethetnek,  fegyvereket  szerez- 
hetnek anélkül,  hogy  hajuk  szála  meggörbülne.  Az  egyik  sze- 
replő azt  a  vallomást  tette  utólag,  hogy  a  forradalom  olj^an  volt, 
mint  egy  képviselőválasztás,  csak  ugy  kellett  korteskedni,  mint 
hajdanában  a  jelölt  mellett.  És  tényleg  igy  állt  a  dolog.  Azok, 
akik  a  törvény,  a  trón,  a  rend  ellen  törtek,  alig  voltak  nagyobb 
tényleges  veszélynek  kitéve,  mint  a  követválasztás  vezetői.  És 
kalandorok  ki  is  használták  a  kedvező  konjunktúrákat. 

A  szocializmus  és  pacifizmus  még  szokatlan  jelszavait 
egyelőre  háttérbe  szorítják  a  „független  Magj-arország"  és  az  „azon- 
nali béke"  népszerűbb  jelszavai.  Zászlóhordozóként  oly  egyén 
körül  csoportosulnak,  akinek  személyében  vélik  kiegyenlíthetni  a 
forradalom  két  mozgató  erejét,  a  nacionalizmust  és  szocializmust, 
akinek  széphangzásu,  történelmi  értékű  neve  képes  a  nemzeti 
érzésre  hatni,  magaviselete  pedig  a  modern  radikalizmust  vonza, 
aki  mellett  már  régen  folyik  az  óriási  reklám,  akit  a  katasztrófa 
beálltával  jósnak  tartanak. 

A  tényleges  vezetést  titkos  bizottságok  veszik  át,  nagy  agi- 
litással és  kevés  lelkiismeretességgel.  Október  24-én  megalakul 
a  forradalmi  nemzeti  tanács  s  azután  gyors  egymásutánban  a 
katonatanács,  a  diáktanács,  a  forradalmi  katonai  rendőrség,  mely- 
ről a  mozgalmak  egyik  dicsőitője  maga  is  azt  irja,  hogy  „a  link, 
a  jassz  és  a  lógósokból"  állt.  S  e  szervezkedést  gyors  tettek  kö- 
vetik. A  csőcselék  betör  a  királyi  várba,  az  újságírók  kereken 
kijelentik,  hogy  nem  küldik  többé  lapjaikat  a  cenzúra  elé.  Meg- 
jelenik a  nemzeti  tanács  forradalmi  kiáltványa.  26-án  csatlako- 
zik az  első  katonai  zárt  csapat  és  kezdik  a  forradalmi  röpcédu- 
lákat nyomtatni,  hogy  velük  a  várost  a  kellő  percben  eláraszt- 
hassák. 27-én  nagy  tüntetések  és  népgyűlések,  a  Galilei-kör,  a 
Petőfi  Társaság  csatlakozik  a  törvénytelen  forradalmi  tanácshoz. 

28-án  újra  nagy  tüntetések,  a  Lánchidnál  vér  folyik.  29-én  en- 
nek rnegtorlására  munkaszünet,  ujabb  tüntetések,  egy  fegyver- 
gyáratkirabolnak és  az  államrendőrség  osztentative  maga  is  csat- 
lakozik a  nemzeti  tanácshoz,  ami  már  komoly  hatalmi  tényezőt 
állit  a  felforgatók  szolgálatába.  30-án  a  postások  és  vasutasok 
nagyszámú  deputációi  csatlakoznak  a  forradalomhoz. 

S  ezen  vakmerő,  kihivó  forradalmi  propaganda  és  forradalmi 
cselekedetek  ellensúlyozására  semmi  sem  történik.  Senkit  sem  bün- 
tetnek meg;  a  vezérek  közül  senkit  sem  zárnak  el.  Az  ellenállás 
pusztán  passziv  rezisztenciában  merül  ki  és  mindössze  arra  szo- 
ritkozik,  hogy  egy  izben  néhány  rendőr  a  királyi  várból  kihajtja 
a  csőcseléket,  máskor  a  Lánchidnál  pár  csendőr  néhány  lövéssel 
szétver  egy  tüntetést  és  egj^szer  az  ügyészség  a  forradalmi  kiált- 
ványt közzétevő  lapokat  elkoboztatja;  de  még  e  gyenge  ellenállás 
erkölcsi  hatását  is  ellensúlyozza,  hogy  a  katonaság  már  mindkét 
esetben  átbocsátotta  a  zavargókat  és  hogy  a  lánchídi  lövésekért 
elégtételt  Ígérnek. 

Mikor  30-án  egy  menetzászlóalj  nyilt  csatlakozása  után  megin- 
dul a  forradalom  és  az  utca  Károlyi  kinevezését  követel,  marsokkal 
kevesebb  a  kilátás  a  győzelemre.  Nem  tudom  megítélni,  hogy  lehe- 
tett-e még  akkor  is  sikert  elérni,  de  ha,  amint  sokan  állítják,  31-én 
már  minden  veszve  volt,  ámbár  24-én  még  a  legilletékesebb  tényező 
velem  szemben  teljes  garanciát  vállalt  a  rend  fenntartásáért  és  a 
helyőrség  megbízhatóságáért,  ez  csak  annak  lehetett  a  következ- 
ménye, hogy  a  közben  rohamosan  kifejlődő,  a  közhangulat  és  a 
körülmények  által  elősegített  anarchiát  nem  akasztotta  meg  bátor 
akarat,  hogy  a  forradalmi  szellem  és  atmoszféra  nemcsak  a  támadás 
hevességét  fokozta,  hanem  a  védekezés  élét  is  tompította. 

A  nagy  francia  forradalom  annak  volt  következménye,  hogy 
a  társadalom  azon  ele  ie  akarta  a  hatalmat  megszerezni,  amelyet 
ez  jogszerűen  megilletett,  mert  az  övé  volt  az  intelligencia  és 
vagyonbeli  túlsúly,  hogy  a  középosztály,  a  nemesség  igazolatlanná 
vált  egyeduralmát  meg  akarta  törni   és  az  állam  életét  a  törvé- 

íiyes  állapottal  homlokegyenest  ellentétben  álló,  de  Angliában 
és  Amerikában  kipróbált  s  a  francia  intelligencia  által  követelt 
elvek  szerint  akarta  berendezni.  Franciaországban  ezért  a  for- 
radalom destruktív  korát  mihamarabb  konstruktív  kornak  kel- 
lett felváltania.  Az  összeomlás  közben  a  francia  nemzet  nagy 
károkat  szenvedett,  sok  az  emberhalál,  a  vagyonveszteség, 
nagy  történeti  értékek  örökre  tönkre  mennek,  a  tradició  fonala 
megszakad,  az  uj  rendnek  sokáig  nincs  meg  azon  minden  kétsé- 
gen felülálló  jogalapja,  mely  erőt  ad,  de  azért  a  forradalom- 
nak mégis  győznie  és  használnia  kellett,  mert  az  uj  rend  alap- 
gondolata egészségesebb  a  réginél. 

Azt  a  forradalmat  azonban,  amelyben  mi  élünk,  nem  a  belső 
szükség,  hanem  a  külpolitikai  katasztrófa  idézte  elő.  Nem  azért 
€sett  ki  a  vezetés  a  régi  rétegek  kezéből,  mert  kipróbált  rendszer- 
rel akarta  őket  olyan  uj  réteg  felváltani,  mely  többet  tudott,  töb- 
bet tanult,  gazdagabb  volt  és  az  igazi  politikai  munkát  már  régóta, 
végezte.  Nem  saját  érdeme  és  belső  értéke,  hanem  a  régiek  pilla- 
natnyi gyengesége  és  pillanatnyi  kudarca  következtében  jutott  az. 
uj  réteg  a  hatalomhoz.  Ebben  rejlett  a  jövő  fő  veszedelme.  Ázom 
küzdelmes  órákban,  amelyekben  a  múlt  szemeim  előtt  összeom- 
lott, aggódva  kérdeztem,  hogy  mi  lesz  belőlünk,  milyen  sorsnak 
nézünk  elébe,  ha  eddig  sehol  ki  nem  próbált  elméletek  martalé- 
kává fogunk  válni,  ha  a  hatalom  oly  kezekbe  fog  kerülni,melyek  nem 
eléggé  érettek  és  nem  a  belső  erőviszonyoknak,  hanem  a  nagy  világ- 
események véletlen  szeszélyének  köszönik  diadalukat  ?  Az  esem'é- 
nyek  megadták  a  lesújtó  választ.  A  tanulmányozása  mindannak 
ami  ezután  történt,  már  tulvezet  tulajdonképeni  célomon,  mert  a 
forradalom  utáni  korban  nem  vettem  aktiv  részt  a  politikában. 

A  tél  első  felét  családom  körében  Sopron  megyében  töltöt- 
tem, de  miután  meggyőződtem  róla,  hogy  nézeteimet  még  a 
sajtóban  sem  tudom  kifejezésre  juttatni,  hogy  hazámban  teljes 
tétlenségre  vagyok  Ítélve,  —  Svájcba  utaztam,  hogy  ott  a  ma- 
gyar állam  jogaiért  küzdjek.  De  mi  volt  már  akkoriban  a  ma- 

gyár  állam  ?  Erőlködésem  meddő  maradt.  Avval  biztattak,  hogy 
várjunk,  —  majd  később  —  amikor  egyszer  reánk  kerül  a  sor. 

Mindazonáltal  folytatni  akarom  e  dolgozatomat,  mert  az 
eddig  leirt  eseményeket  a  legjobban  folyományai  jellemzik  és  mert  a 
tragédia  későbbi  fejleményeiben  látom  az  én  kísérletemnek  szomorú, 
de  teljes  igazolását. 

HARMADIK  FEJEZET. 

A  polgári   köztársaság. 

A  magyar  fejlődést  a  forradalom  után  a  lefegyverzés  bűne 
dominálja,  amelyet  előkészített  a  front  mögött  folytatott,  már 
régibb  keletű  pacifista  propaganda  —  megindított  a  kormány 
azon  felszólítása,  hogy  a  magyar  csapatok  mindenütt  tegyék 
le  a  fegyvert  és  befejezett  Linder  hadügyminiszter,  amikor 
kijelentette,  hogy  nem  akar  katonát  látni.  Ennek  a  destruktív 
akciónak  kártékony  hatása  versenyzett  azon  parancséval,  amelyet 
az  első  orosz  forradalom  kormánya  adott  ki,  amikor  a  tisztek 
fegyelmi  jogát  megszüntette  és  a  katonatanácsokat  hozta  be. 

A  magyar  katonaság  ezen  mesterséges  szétzüllesztése  kö- 
vetkeztében az  ellenség  nevetséges  és  szégyenletesen  kis  erőkkel 
minden  oldalról  behatolt  országunkba.  Ha  valaki  milliókat  dob 
az  utcára  és  otthagyja  őrizetlenül,  ne  csodálkozzék  azon,  ha  akad, 
aki  felszedi. 

Hogyha  a  visszaáramló  és  részben  még  egészen  harcképes 
magyar  hadsereget,  ahelyett,  hogy  mesterségesen  tovább  bontják 
és  demoralizálják,  a  magyar  kormány  teljes  eréllyel  összetartani 
és  szervezni  igyekszik,  határainkat  a  békekötésig  megvédhettük 
volna.  Ezt  a  feladatot  megkönnyítette  az  Olaszországban  kötött 
Diaz-féle  fegyverszünet,  melynek  szellemében  a  demarkációs  vona- 
lat délkelet  felé  Magyarország  határai  képezték.  Ma  a  történ- 
tek után:  mély  fájdalom  nélkül  nem  is  gondolhatunk  arra,  hogy 
mennyi  szenvedést  kerültünk  volna  el,  ha  hazánk  földje  a  miénk 
marad  a  békéig  és  ha  a  megszálással  járó  károsodástól  és  gya- 
lázattól   megmenekülünk. 

A  végleges  béke  is  más  lett  volna,  ha  határaink  birtokunk- 
ban maradnak,  ha  seregünk  akcióképes.  Szomszédaink  köve- 
telései még  nem  voltak  részletesen  megállapítva.  Sikereik 
arányában  nőttek  meg.  A  nagyhatalmak  konkrété  megjelölt  terü- 
letváltozásra nem  voltak  kötelezve  és  nem  azonosították  volna 
magukat  szövetségeseik  összes  követeléseivel,  ha  nekik  kellett  volna 
értök  vért  ontaniok  vagy  ha  nincs  arra  szükségük,  hogy  a  magyar 
hadsereg  helyett  a  cseh  és  a  román  zárja  el  a  Kárpátvonalat,  a 
bolseviki  veszély  ellen  és  ha  nem  kellett  volna  a  magyar 
anarchiát  izolálni.  Szomszédjainknak  pedig,  melyek  közül  csak 
Szerbiának  volt  csekély  —  de  mégis  akcióképes  hadereje,  a 
magyar  katona  hiressé  vált  vitézsége  imponált.  Ha  van  sere- 
günk, ezek  nem  merték  volna  országunkat  megszállni. 

De  mindez  természetesen  más  fordulatot  vesz,  amint  határa- 
inkat a  gyengének  tartott  szomszédok  seregei  átlépték.  Összeomlott 
a  magyar  állam  autoritása  —  és  vele  életerejének  egyik  főtámasza. 
Az  entente  a  birtokbavett  területeket  nehezen  tagadhatta  meg  szö- 
vetségeseitől, s  az  addig  hü  nemzetiségek  is  meginognak.  Hiába 
udvarol  a  kormány  nekik,  hiába  gyalázza  meg  az  egész  magyar 
multat,  hiába  kürtöli,  hogy  eddig  elnyomtuk,  kizsákmányoltuk  az 
összes  néposztályokat  és  nemzetiségeket,  de  hogy  ez  ezután  máskép 
lesz,  az  idegen  haderő  benyomulása  arányában  nőtt  meg  a  nemzeti- 
ségek egyes  elemeinél  az  elszakadási  vágy.  Akik  eddig  autonómiáról 
beszéltek,  elszakadásra  és  önállóságra  kezdenek  gondolni  és  a  letörött, 
önmagátfeladó  államtól  az  emelkedő  csillag,  az  entente  szövetségesei 
felé  fordulnak.  A  nemzetiségek  szolidaritási  érzése  olyan  sebeket  kap, 
amelyeket  csak  az  idegen  hóditás  kegyetlensége  gyógyit  meg.  Köny- 
nyiti  a  centripetális  irányzatot  az  is,  hogy  a  forradalom  összetörte 
Szent  István  koronáját,  azt  a  jogi  és  erkölcsi  kapcsot,  mely  a  magyar 
társadalmat  összetartotta  és  az  állam  egységét  képviselte.  A  fő- 
hatalmat gyakorló  Nemzeti  Tanács  nem  arrogálhatott  magának 
többet,  mint  hogy  a  wilsoni  elvek  szerint  önrendelkező  magyar 
fajt    képviselje.    Mielőtt    ellenségeink  megtették  volna,    magunk 

zúztuk  szét  azt  a  jogrendet,  amelyen  állami  egységünk  és  a  hűség 
kötelme  alapult  —  éppen  amikor  különösen  rászorultunk. 

S  magénak  a  magyar  államnak  egész  belső  rendjét,  gazda- 
sági és  társadalmi  életét  tarthatatlanná  tette  a  lefegyverzés.  Hogy 
a  fővárosban  a  nyugalmat  s  az  életbiztonságot  katonaság  nélkül 
is  fenntarthassák,  a  munkásságot  kellett   felfegyverezni. 

Ennek  következtében  a  karhatalom  és  vele  a  tulaj donké- 
peni  igazi  hatalom  az  államtól  minden  átmenet  és  előkészület  nél- 
kül egyetlen  egy  osztály  kezébe  csúszott  át,  olyan  osztály  kezébe, 
amely  elenyésző  kisebbségben  van,  amely  a  többi  osztályok  gyű- 
löletére van  nevelve,  amely  kevés  politikai  iskolázotsággal  bir, 
amely  eddig  még  a  képviselőházba  se  birt  bejutni  és  amelyet 
most  kellett  volna  az  alkotmány  bástyái  közé  bevezetni.  Az  ilyen 
sötétbe  való  ugrás  nem  történhetett  meg  a  nemzet  és  magának  a 
munkásságnak  óriási  kára  nélkül. 

A  munkásság  olyan  hatalomra  jutott,  amely  első  sorban 
reá  válhatott  végzetessé,  mert  a  kilátás  az  egyeduralomra  a  lelki 
egyensúlyt  mindig  veszélyezteti.  Természetessé  vált,  hogy  a  vá- 
ratlan gyorsasággal  uralomhoz  jutott  osztályon  belül  azok  fognak 
felülkerekedni,  akik  kiméletlenül  akarták  az  előnyös  hatalmi 
helyzetet  kiaknázni.  Nekik  kedvezett  a  forradalmak  lélektana, 
mely  a  túlzásra  hajlik  és  csak  a  túlzások  katasztrofális  hatása 
alatt  szokott  megjózanodni.  Minden  forradalomnak  nehéz  ott  meg- 
állani, ahová  jutni  akart.  Az  első  forradalom  sikere  a  többinek 
útját  egyengeti.  Amint  az  erőszak  lett  a  jog  forrásává,  nehezen 
bir  olyan  uj  jogrend  alakulni,  amely  ujabb  erőszaknak  ellent  tud 
állni.  Ha  az  utca  uralkodik,  ha  valamely  ügyes  csiny  a  tegnap  még 
ismeretlen,  jelentéktelen  embert  a  történelem  központjába  birta 
beálUtani  és  féhstenné  tudta  magasztalni,  miért  ne  vágyódnék  más 
is  hasonló  szerencse  után?  Minden  nap  több  az  ambiciózus  ember 
és  az  ambiciózusnak  naponta  nőnek,  szaporodnak  vágyai.  Mindig 
többen  akadnak,  akik  készek  magukat  és  másokat  kockára  vetni, 
hogy   maguknak  vagy  eszméiknek  egy    csapásra    mindent    meg- 

—  229    — 


A  POLGÁRI   KÖZTÁRSASÁG 

nyerhessenek.  A  meggondolt,  az  óvatos  visszavonul.  Érzi, 
hogy  az  áramlat  nem  kedvez  neki.  A  merész,  a  hazardeur  lép 
az  előtérbe.  Sikert  csak  a  gyors  elhatározás,  a  könnyelműség 
ad.  A  lelkiismeret  teher  azon  versenyben,  mely  az  elsőbbségért 
folyik.  A  stréberek  és  a  hízelgők  a  forradalomnak  udvaroncaivá 
lesznek  és  a  győzelmes  elv  kultuszát  űzik.  Érzik,  hogy  csak 
ezzel  licitálhatják  tul  az  eddigi  vezéreket.  Akit  nem  a  számítás, 
azt  vére  szava,  a  forradalmi  temperamentum,  a  forradalmi  lég- 
kör szorítja  előre,  megállás  nélkül  előre  a  végső  összeomlásig. 

És  a  győztes  forradalom  után  ki  védje  meg  a  rendet,  a  tör- 
vényt és  a  tekintélyt,  ki  állja  útját  e  természetes  folyamatnak? 
Talán  az,  aki  tegnap  a  rendet,  a  törvényt  és  a  tekintélyt  semmibe 
sem  vette?  Ha  tegnap  szabad  volt  neki  a  joggal,  a  törvénnyel  da- 
colni, miért  legyen  az  bün,  ha  ma  más  szegez  erőszakot  az  erőszak 
ellen,  a  forradalom  parancsa  ellen?  Miért  lett  szent  az  erőszak  pa- 
rancsa, ha  a  törvényé  nem  volt  az,  miért  legyen  sérthetetlen  a  béke, 
a  közbiztonság  ma,  ha  tegnap  nem  volt  az?  Talán  azért,  mert  a 
forradalmár  van  a  hatalmon?  A  forradalom  sikere  a  jog  uralmának 
alapját,  a  jog  tiszteletét  ássa  alá  és  jogtisztelet  nélkül  nehéz  a 
tényleges  állapotból  uj  jogrendet  fejleszteni. 

Amint  a  Mirabeaukat,  Lafayetteket,  a  Dantonok,  a  Robespier- 
rek  és  Maratok  szorítják  ki  a  hatalomból,  amint  a  Lwow  hercegeket 
és  Miljukowokat  a  Kerenskiek,  Kerenskiéket  a  Leninek  és  Trockiok 
váltják  fel,  ugy  kellett  ennek  nálunk  is  történni,  igy  kellett  nálunk 
Károlyit  Kunfmak,  Kunfit  Kunnak  és  Szamuelynek  túlszárnyalnia. 

Különösen  fogékonnyá  tette  a  munkásosztályt  a  túlzásra  a 
forradalmi  eszmekör,  melyben  nevelődött,  Marx  tanítása.  Sokkal 
könnyebb  helyzetben  van  az  a  szocialista,  az  a  Marxista,  aki  a 
rögtöni  forradalmat  akarja,  mint  az,  aki  óvatosságra  int,  aki  a 
törvényes,  a  fokozatos  fejlődés  útjaira  akar  lépni,  miután  eddig 
a  forradalmat  sürgette.  Érvei  erejüket  vesztik,  azon  szellemi 
atmoszférában,  amelyet  maga  növelt  nagygyá.  Hiába  van  objek- 
tíve véve  igaza,  hiába  szól  mellette   a   nemzet   és     a    munkás- 

osztály    érdeke,     amelynek     nem    ujabb     kockázatokra,     ujabb 
vérfürdőkre:  hanem  békés  munkára  van  égető  szüksége. 

Ha  azzal  az  érvvel  próbál  hatni,  hogy  most  nem  kell  a  szo- 
ciális államot  forradalommal  erőszakolni,  mert  Marx  szerint 
csak  a  gazdagodó  társadalomban  lehet  a  szociáldemokrata  ideálo- 
kat megvalósítani,  nem  pedig  az  oly  koldusbotra  jutott  társada- 
lomban, mint  aminő  a  miénk,  —  ezzel  nem  ér  el  eredményt,  mert 
könnyű  a  forradalmárnak  azzal  válaszolni,  hogy  akkor  végleg  le 
kell  a  várva-várt  egyedül  üdvözitő  forradalomról  mondani,  mert 
gazdagodó  társadalomban,  az  általános  jólét  közepette  az  erő- 
szakos felfordulásra  kevés  a  kilátás.  S  ha  Marx  idejében  azért 
számítottak  a  forradalom  elmaradhatatlanságára  mert  a  mester 
azt  tanította,  hogy  a  gazdagodó  társadalomban  a  munkásosztály 
addig  fog  szegényedni  és  a  vagyon  addig  fog  kevés  kézbe  össz- 
pontosulni, mig  a  forradalom  az  egyetlen  természetes  megoldássá 
fog  válni  —  ma  ez  a  hit  is  megdőlt.  A  tények  azt  bizonyítják, 
hogy  a  kapitalizmus  fejlődésével  a  munkásság  életnívója  emel- 
kedik, forradalmi  hajlandósága  hanyatlik  és  a  kapitalisták 
száma  szaporodik.  És  mindjobban  megerősödik  az  a  nézet, 
hogy  ha  most  nincs  forradalom,  most,  amikor  azt  rendkívüli 
körülmények  készítették  elő,  akkor  soha  sem  lesz  többé. 
A  demokrácia  által  létesülő  fokozatos  fejlődés  szüksége  sem 
birt  azokra  mérséklőén  hatni,  akik  a  szociális  forradalom  üdvözitő 
voltának  tanát  már  az  anyatejjel  szívták  magukba.  Sőt  mi 
sem  természetesebb  annál,  hogy  befolyását  elveszti,  aki  a  forra- 
dalmakat elvileg  hirdette  és  mikor  megjön  a  pszichologikus  perc, 
mikor  a  tömegek  azt  hiszik,  hogy  a  forradalom  győzhet,  habozik. 
Lenin  és  Trocki  az  első  szocialisták,  akik  saját  álláspontjukból 
nézve  a  dolgot,  valóban  nagy  eredményt  értek  el,  akik  egy  nagy 
államban  huzamos  időre  a  szociális  forradalmat  győzelemre 
segítették,  nagyon  érthető  tehát,  hogy  több  követőre  találtak, 
mint  ama  szónokló  forradalmárok,  ama  elméleti  szocialisták, 
akik  a  döntő  percben  mérsékletet  tanácsolnak. 

Az  orosz  apostolok  tanítása  mellett  szól  az  is,  hogy  egy- 
szerű, mindenki  megérti,  ugyanaz,  ami  minden  más  parlamentáris 
küzdelem  esszenciája:  ótes  toi  que  je  m'y  mette.  Világos  és  tetszős 
az  a  jelszavuk  az  a  harckiáltásuk  is,  hogy  :  ,,ne  tűrjük  a  pol- 
gárság zsarnokoskodását,"  amely  kiszipolyozta  a  munkásságot 
.  és  végül  a  háború  bűnét  követte  el !  Lakoljon  érte  a  „burzsuj'' 
azonnal!  bűneihez  méltóan!  törjük  meg  a  hatalmát,  üljünk  a  he- 
lyét e,  uraskodjunk  helyette!  A  forradalom  útját  egyengeti,  hogy 
a  hadsereg  széjjel  van  verve  és  a  munkás  kezében  van  a  fegyver 
íme:,  a  Romanowok,  a  Habsburgok,  a  Hohenzollernek  birodalma 
összeroskadt,  mint  a  kártyavár.  Aki  most  elmulasztja  az  alkal- 
mat, aki  most  sem  akarja  azt  felhasználni,  aki  nem  akkor  veri 
a  vasat,  amikor  meleg,  áruló,  gyáva  s  nem  érdemli  a  proleta- 
riátus bizalmát.  Fődolog  nyeregbe  pattanni.  Ha  egyszer  benne 
lesz  a  munkás,  benn  is  fog  tudni  maradni.  A  legsürgősebb  fel- 
adat ugy  sem  egy  uj  igazságos  rend  behozatala,  hanem  a  régi 
rend  kérlelhetetlen  összetörése. 

Ugyanezt  a  nyelvet  beszéli  ékes  szóval  az  orosz  rubel,  mely 
propaganda  célokra  rendelkezésre  áll.  A  nagy  próféták  szemé- 
lyes tanítványai,  az  orosz  foglyok  nagyszámban  hirdetik  az 
igaz  igét, 

S  ilyen  válságos  helyzetben  nincs  nálunk  senki,  aki  a  bom- 
lást megakaszthatná.  A  kormánynak  nincs  tekintélye.  Népszerű- 
ségét Franchet  D'Esperay  Belgrádon  végleg  eltemette.  Vérig  sér- 
tette a  nemzeti  önérzetet  a  forradalmi  kormány  alázkodása, 
hizelgése  a  győző  előtt.  Amikor  térden  állott  és  mégis  arcul  csap- 
ták, világossá  vált  egész  koncepciójának  bárgyusága,  naivitása. 
Mindenki  belátja,  milyen  abszurdum  volt  azt  hinni,  hogy  az 
ellenség  meg  fog  bocsátani,  neutrálisnak,  sőt  barátnak  fog  tekin- 
teni, mert  multunkat  letagadjuk,  magunkat  megrágalmazzuk,  le- 
piszkoljuk, régi  szövetségeseinket  ócsároljuk,  leszidjuk.  Az  önér- 
zet hiányát  a  szerencsétlenségben  még  az  ellenség  sem  becsüli. 
Amint   Károlyi  nem  hozza   a  jó  békét  siralmas  expedíciójából, 

sőt  alázkodása  fejében  még  a  Diaz-féle  fegyverszünet  feltéte- 
leit is  súlyosbítják  —  veszve  van!  Törvényes  jogcim  és  erkölcsi 
tekintély  nélkül,  kizárólag  csak  régi  szövetségeseire,  arra  a 
kisebbségre  támaszkodik,  mely  teljesen  izolálva  van  a  nemzet 
zömétől  és  annak  érzelmeitől.  Csak  nagy  váratlan  sikerből  merít- 
hetett volna  uj  létjogosultságot,  —  ehelyett  egyik  hibából  a  má- 
sikba esik,  egyik  kudarcot  a  másik  után  vallja. 

Páratlan  felsülés  az  a  kísérlet,  hogy  forradalmi  diplomáciát 
szervezzen  és  az  országot  azzal  mentse  meg,  hogy  magunkat  a  kül- 
föld forradalmi  elemeihez  kapcsoljuk.  A  szegény,  elnyomorodott, 
letiport  Magyarország  uj  divatot,  akar  inaugurálni.  Női  követet 
akar  elfogadtatni.  Aggrément  nélkül  akarja  megbízottját  az  idegen 
kormányra  reá  erőszakolni.  Természetes,  hogy  ez  nem  sikerül. 
Minden  kontaktus  megszűnik  köztünk  és  a  külföld  között.  Mig  a 
német  és  osztrák  diplomácia  tért  nyer,  mi  újdonsült,  —  excent- 
rikus diplomáciánkkal  tért  veszítünk. 

És  a  jövő  teljes  bizonytalansága  fokozza  az  általános  ide- 
gességet. Mentől  mélyebben  hatol  be  az  ellenség  országunkba, 
annál  szélesebb  körben  kezdik  érezni,  mily  égbekiáltó  bün  volt 
a  hadsereg  széj jelküldése.  A  kormány  tehetetlenül  vergődik,  kap- 
kodik.  Ellenmondásba  keveredik  önmagával.  Mint  ultrapacifista 
kezdte,  most  újra  háborúról,  újra  integritásról  beszél.  A  hadse- 
reget feloszlatta,  „nem  akart  katonát  látni,"  s  most  újra  hadse- 
reget próbál  szervezni.  Kaput  nyitott  az  ellenségnek  és  miután 
betódultak  rajta,   reménytelen  háborút  készit  elő. 

A  fertőből  csak  egy  út  vezethetne  ki,  a  kemény,  a  komoly, 
a  fáradhatatlan  munka.  A  munkakedv  azonban  teljesen  hiány- 
zik. A  háborúban  a  férfinépesség  zöme  ugy  is  elszokott  a  ren- 
des munkától.  A  lövészárok  izgalmai  és  fáradalmai  után  pihenni 
akar.  A  forradalom  apostolai  jólétet,  uri  életet  Ígértek  neki,  most 
ezt  várja,  ezt  követeli  és  helyette  —  mindenütt  csak  rendetlen- 
séget lát  és  hiányt  szenved.  A  forradalom  szelleme  az  úgyis  meg- 
apadt munkakedvet  még  lejebb  fokozza.  Nem  munkával,  hanem 

vagyonmegosztással  akarnak  a  tömegek  jóléthez  jutni.  Nincs 
fegyelem,  nincs  rendőrség,  a  rablás  könnyű  és  általános. 

A  szocialista  tan  a  birtokközösséget  követeli,  de  ez  abszo- 
lúte nem  kell  a  magyar  kisgazdának,  aki  nemcsak,  hogy  a 
maga  földjét  meg  akarja  tartani,  de  ujat  akar  szerezni.  Helyen- 
kint  e  két  elv  összeütközik  egymással.  Addig  kiáltottak:  ,, Földet 
a  népnek!!"  mig  a  nép  türelmét  vesztve,  maga  lát  hozzá  az 
úgynevezett  ,, jussa"  megszerzéséhez.  ,,Aber  woher  nehmen  und 
nicht  stehlen?"  Azok,  akik  vakmerően  Ígértek,  most  hatalmon 
vannak,  nem  birják  Ígéreteiket  beváltani,  s  a  forradalmak  egyik 
rendes  nehézségét  tapasztalják  magukon.  Minden  reményt  fel- 
csigáztak, minden  várakozást  felfokoztak  és  minden  önuralmat, 
józanságot  kiirtottak.  Csodás  eredményre  volna  szükségük  és  a 
viszonyok  nehézsége  és  saját  kormányzati  képtelenségük  miatt 
még   a  lehetőt,  még  a  közepest  sem  birják  megvalósítani. 

Mentől  magasabbra  emelkedtek,  mentől  jobban  hittek 
nekik,  mentől  többet  vártak  tőlük,  annál  nagyobbat  zuhannak, 
senki  sem  bizik  már  bennük.  Akit  tegnap  még  istenítenek:  azt 
ma  ördögnek  vagy  tehetetlen  bábnak  tartják.  A  vidék  is  az 
anarchia  martaléka  lesz.  A  politizálás,  a  gyülésezés,  a  követelőd- 
zés  foglalja  el  a  gazdasági  munka  helyét  és  idejét.  A  munkát- 
lanság problémája  nyomasztó.  A  tétlenséget  drága  pénzen  kell 
jutalmazni,  mert  máskép  az  uj  régime  elvesztené  a  tömegek  tá- 
mogatását és  zavargásoknak  tenné  ki  magát. 

Tisza  gyalázatos  meggyilkolása  a  ,, virágos  forradalom"  nap- 
ján s  az  a  tény,  hogy  a  büntetés,  sőt  a  bűnösök  nyomozása  is 
elmarad,  a  társadalmat  terror  alá  álhtja,  a  közbiztonságot  meg- 
semmisíti. Ki  lehet  életéről  biztos,  ha  még  egy  ilyen  gálád  bűn- 
tény is  megtorlatlan  marad?  A  hatalom,  a  befolyás  tehát  roha- 
mosan  balfelé  csúszik. 

Ezen  tendenciának  csak  nagy  határozottsággal  és  eréllyel 
lehetett  volna  ellenállni.  Németországban  a  forradalom  a  szociál- 
demokrata pártot  juttatta  formailag  is  egyeduralomhoz,  holott 

nálunk  a  Károlyi-párttal  és  a  radikális  párttal,  tehát  polgári  ele- 
mekkel lépett  a  szociáldemokrácia  szövetségbe,  de  ennek  dacára 
•Németországban  nagyobb  a  guvernementális  érzék,  mint  nálunk. 
Ott  a  többségi  szociáldemokrata-párt  megtudta  menteni  a  társa- 
dalmi rendet,  holott  a  mi  koalíciónk  erre  nem  volt  képes.  A  ne- 
met kormány  a  forradalom  nyújtotta  lehetőségekkel  nem  él  vissza. 
Gondosan  együtt  tartja  a  hadsereget.  Hindenburg  marad  a 
vezér.  Érzi,  hogy  nem  szabad  a  jövőt  erőszakra  épiteni.  Bizonyos 
habozás  után  ugyan,  de  szakit  azokkal,  akik  a  szociális  forradal- 
mat orosz  minta  szerint  tervezik.  Komolyan  akarja  a  választást. 
Nem  téveszti  magát  össze  a  nemzettel.  Nincs  szándékában  a 
nemzetet  zsarnokilag  elnyomni,  hanem  el  van  határozva  aka- 
ratát akkor  is  tiszteletben  tartani,  ha  a  nemzet  nem  neki  adna 
igazat.  Kezdetleges  határozatlansága  később  véradóban  megtérül 
ugyan,  de  igy  is  jó  sikere  van.  A  spartakuszokat  legyőzi.  A 
választást  megtartja  és  Németország  békét  köthet.  A  szociál- 
demokrata-párt elveszti  az  egyeduralmat,  de  állandó  és  jogos  be- 
folyást biztosit  magának,  mert  azt  a  legbiztosabb  alapra,  az 
erkölcsi  alapra,  a  kötelességtelj esitésre  fekteti. 

Németországban  is  ugy,  mint  nálunk,  a  forradalom  annak  a 
következménye,  hogy  a  vezető  társadalom  idegsokkot  kap  és 
földreejti  a  kardot,  de  Németországban  nemsokára  erős  kéz  kapja 
fel  az  ős  szablyát  és  megakadályozza,  hogy  kalandorok  experi- 
mentumokat csináljanak  a  nemzet  testével.  Nálunk  a  kard  a  por- 
ban marad.  Németországban  megfegyelmezett,  politikai  tradiciók- 
kal  biró  erő  vette  át  a  hatalmat,  mely  kifejlett  kormányzati  szel- 
lemmel rendelkezik  és  népszerűtlenné  is  mer  válni,  mig  nálunk  poli- 
tikai tradíció,  fegyelem,  politikai  iskolázottság  nélküli  kis  töredék 
kerül  felül  és  a  kormányzati  szellemet  az  anarchia  szelleme 
pótolja.  A  régi  erővel  folyik  tovább  a  verseny  a  túlzók  tapsáért. 
Nincs  férfibátorság  a  közérdek  védelmében.  A  koalíciós  kormányt 
a  túlzók  vezetik,  akiknek  céljuk  a  nemzet  megkérdezése  nélkü 
a  hatalmat  a  terror  eszközeivel  maguk  számára  megtartani. 

Fokozatosan  nő  a  szociáldemokraták  száma  a  minisztérium- 
ban és  a  párt  az  országban  is  erősödik,  de  főleg  az  opportunis- 
ták táborából  kerülnek  ki  uj  hivei,  akik  pedig  senkinek  sem  ad- 
nak igazi  támaszt.  Hisz  ők  minden  momentán  hatalomhoz  hozzá- 
tapadnak, a  balsorsban  épp  oly  gyorsan  pártolnak  el,  épp  oly 
gyorsan  állanak  az  uj  győzök  mögé,  amily  gyorsan  csatlakoztak. 
S  e  látszólagos  hatalom  veszélyes  is,  mert  elvakit  és  a  minden- 
hatóság érzetét  ébreszti.  A  szociáldemokrata  vezéreknek  e  ha- 
talmi látszat  minden  esetre  megártott.  Teljesen  elvesztették  az 
önbirálatot,  a   józan  önmérsékletet. 

A  siker  által  elvakítva:  magukat  a  nemzettel  összetévesztik 
és  eszükágában  sincs  többé  a  nemzet  sorsát  a  nemzet  kezébe 
letenni.  Ez  a  vakmerőségük  odáig  terjed,  hogy  mikor  végre 
hosszú  habozás  után  a  kormány  a  választás  napját  kiirja,  a 
szociáldemokrata-párt  kimondja,  hogy  nem  veti  magát  alá  a 
nemzet  Ítéletének. 

A  konzervativebb  érzésüeket  megtéveszti  az  a  híresztelés, 
akaraterejét  megbénítja  az  a  konfuzus  hit,  hogy  a  világforra- 
dalom ideje  megjött,  hogy  Magyarországnak  érdekében  van 
a  világforradalommal  megbékülni  s  azt  a  maga  számára  meg- 
nyerni, hogy  a  békét  nem  azok  fogják  megkötni,  akik  a  tárgya- 
lásokat megindították,  hanem  a  szociáldemokraták.  Tul  sok 
szerencselovag  és  politikai  kalandor  csatlakozott  a  forradalmi 
processzushoz,  minthogy  a  lejtőre  került  állami  gépezetet  a 
végső  roppanás  előtt  megállítani  lehessen.  Azon  általános  ideges- 
ség, fejetlenség  és  lelkiismeretlenség,  valamint  a  törvényességet 
védő  elemek  azon  erélytelensége,  mely  Károlyit  hatalomhoz  jut- 
tatta, most  ellene  dolgozik  és  a  Kunfiaknak,  a  Pogányoknak  és 
a  Kunoknak  kedvez. 

Nagy  baj,  hogy  a  kormánynak  nincs  bátorsága  felvenni 
a  harcot  a  destruktív  elemekkel,  mert  őt  ebben  senki  sem  pó- 
tolhatja, tőle  pedig  nehéz  szabadulni,  mert  bármilyen  gyenge  a 
Jíormány,    csak   forradalom  által   lehet  megbuktatni.   Nem  függ 

valamely  választott  testület  szavazatától.  A  kormány  hozza  a  tör- 
vényeket is.  Az  ellenzéki  szervezkedés  lehetetlen.  Sajtósza- 
badság nincs,  részben  a  szedők,  részben  a  kormány  terrorja 
miatt.  Gyülekezni  tilos.  Fegyvere  sincs  a  polgárságnak.  Ház- 
kutatások, bezáratások,  a  terrorizálás  különböző  nemei  min- 
denkit elnémítanak.  Főbenjáró  bün  számba  megy,  hogy  a 
derék  Fehérmegye  bizalmatlanságát  fejezi  ki  a  kormány  iránt, 
ámbár  ehhez  kétségtelen  törvényes  joga  van  és  e  jogot  a  törvény- 
hatóságok mindig  is  gyakorolták,  gyakran  épp  azon  pártok 
unszolására,  melyek  most  ebben  ellenforradalmi  tényt  látnak. 
Energiát  a  kormány  csak  a  polgársággal  szemben  fejt  ki.  Min- 
den életjel  ellenforradalom  számba  megy. 

Ellenben  a  kommunisták  szabadon  garázdálkodnak.  Fegy- 
vere a  szociáldemokrata  munkáson  kivül  csak  a  kommunistának 
van.  Élénkebb  politikai  tevékenység  és  széleskörű  szervezkedés 
csak  a  szociáldemokrata  pártban  fejthető  ki.  A  kormány  látszó- 
lagos teljhatalmát  a  munkástanács  s  katonatanács  s  a  felfegy- 
verzett kommunisták  k'orlátozzák.  Amint  egy  hadügyminiszter 
a  diszciplínát  helyre  akarja  állítani  (Bartha,  Festetich)  és  oly 
hadsereget  próbál  szervezni,  mely  a  kormánynak  engedelmes- 
kedik, nem  pedig  egy  pártnak,  a  kaszárnyák  megmozdul- 
nak s  a  hadügyminisztert  megbuktatják,  azaz  jobban  mondva 
fenyegetésekkel  elkergetik.  A  katonaság  maga  is  szociáldemo- 
krata alapra  áll.  Csak  pártembert  fogadnak  fel  katonának.  A 
militarizmus  a  legveszélyesebb  formát  ölti,  azt  a  formát,  mely- 
ben a  katonaság  politizál,  kormányt  alkot  és  buktat,  melyben 
az  érvelés  és  az  alkotmányos  szabadság  eszközeinek  helyét  a 
kézibomba  és  bajonet  foglalja  el.  Ezzel  előkészítik  a  proletár- 
diktatúrát, amelynek,  amint  Lenin  bölcsen  kifejti,  előföltétele,  — 
sine  qua  nonja  —  hogy  a  polgárság  le-  és  a  munkásság  felfegy- 
vereztessék. 

Ilyen  utón  haladva,  a  katasztrófa  feltartózhatatlan.  Csak 
az   segíthetne  még,  ha  az  entente   missziói   annyi   sereget  tarta- 

nának  Budapesten  saját  védelmükre,  amennyi  ott  szükség  ese- 
tében a  rerid  fenntartására  elegendő  volna  és  a  nemzetgyűlést 
meg  tudná  védeni  az  utca  terrorja  ellen.  Én  mindent  megpróbál- 
tam, hogy  Parisban  ezt  az  igazságot  megértessem,  de  hiába! 
A  független  Magyarország  azon  szűk  határok  között,  melyeket 
neki  szabtak,  egyelőre  kevéssé  érdekelte  a  nagy  világkérdésekkel 
elfoglalt  entente  államférfiakat. 

Az  első  lázadást,  mely  a  szovjet  érdekében  tört  ki,  sikerül 
a  kormánynak  legyőzni  és  42  vezért  elfogatni,  de  ez  a  diadal 
nem  állitja  meg  a  bomlási  processzust.  Rómát  sem  építették  egy 
nap  alatt,  Oroszországban  is  Kerenski  győzött  Lenin  felett, 
mielőtt  ez  utóbbi  felülkerekedett  volna.  S  az  első  diadal  annál 
kevésbbé  képes  a  helyzetet  tisztázni,  mert  a  kormány  nem  hasz- 
nálja fel,  nem  büntet,  hanem  siet  a  foglyokkal  közölni,  hogy 
velük  nem  ugy  fog  bánni,  mint  gonosztevőkkel,  hanem  ugy,  mint 
politikai  bűnösökkel.  Azokkal,  akik  gyilkosságra,  lopásra,  rab- 
lásra buzdítanak,  szakasztott  ugy  fog  eljárni,  mint  azokkal, 
akik  a  törvényes  állapotok  helyrehozását  célozzák  és  a  válasz- 
tásoknál ellenzéket  akarnak  szervezni.  A  foglyok  a  tömlöcökben 
érintkeznek  ,, elvtársaikkal." 

Ilyen  volt  a  helyzet,  mikor  a  kormány  a  társadalom  passzív 
rezisztenciája  és  az  entente  nyomásának  kitéve,  állását  végül  tartha- 
tatlannak Ítéli.  Vix,  a  francia  katonai  megbízott,  ránk  nézve  uj 
és  kedvezőtlen  demarkációs  vonalat  kivan.  A  kormány  sem  az 
elfogadás,  sem  a  visszautasítás  ódiumát  vállalni  nem  meri  és  he- 
lyét egy  tiszta  szociáldemokrata  kormánynak  akarja  átadni,  mely- 
nek feladata  lenne  az  entente  követelését  visszautasítani  és  a  fegy- 
veres ellenállást  előkészíteni.  A  kormány  ezen  elhatározása  any- 
nyiból  logikus  volt,  hogy  a  hatalom  már  tényleg  kizárólag  a 
szociáldemokraták  kezében  volt  és  a  Károlyi-kormány  polgári 
elemei  mögött  igazi  erő  már  ugy  sem  állt.  Károlyi,  aki  az  ok- 
tóberi forradalom  napjaiban  népszerű  volt,  ma  már  teljesen- 
lejárta  magát.   Ő  és  polgári  követői  felesleges    ballasztot    képez- 

—    238  — 


A  POLGÁRI  KÖZTÁRSASÁG 

tek.  Mikor  kiváltak  a  kormányból,  csak  a  látszat  változott.  Ez- 
által a  felelősség  teljesen  azokra  háramlott  volna,  akik  a  hatalmat 
^'alóban  birták.  Sőt  annyiból  javult  volna  a  kormány  helyzete, 
hogy  a  maga  egészében  kizárólag  a  ténj^leg  uralkodó  pártból 
állt  és  nem  lettek  volna  többé  oly  tagjai,  kikben  ez  a  párt  nem 
bizott.  De  logikátlan  és  téves  volt  az  a  gondolat,  hogy  a  tör- 
téntek után  a  fegyveres  ellenállást  fel  lehet  venni.  Az  elkövetett 
bűnök  következményeitől  nem  lehetett  többé  szabadulni.  Aki 
nem  akart  magyar  katonát  látni,  annak  annál  több  szerb, 
román  és  cseh  katonát  kellett  eltűrnie.  Különben  is  őrület  volt 
a  nemzeti  terület  védelmét  épp  a  szociáldemokráciára  bizni, 
megegyezést  keresve  az  Internacionáléval  és  Oroszországgal.  A 
lefegyverzett  állam  a  felfegyverzett  entente-tal  büntetlenül  nem 
kezdhetett  ki,  legkevésbbé  azonban  tehette  azt  a  szociál- 
demokrata-párt magyar  nemzeti  célért.  A  szociáldemokrácia 
egyáltalában  nem  alkalmas  a  háború  vitelére ;  a  legkevésbbé 
pedig  a  magyar  föld  védelmére ;  —  legfeljebb  elvi  alapon,  az 
Internacionálé  programmjáért  harcolhatott  az  imperializmus  ellen. 

De  írva  volt  a  sors  könyvébe,  hogy  a  magyar  nép  minden 
szenvedésen  átmenjen  és  megjárja  az  egész  kálváriát.  Ezer  sebtől 
vérző  testtel  uj  és  reménytelen  harcot  kellett  felvennie,  uj  sebe- 
ket kellett  kapnia,  és  pedig  nem  saját,  hanem  olyan  gondolat 
szolgálatában,  melyi'öl  a  nemzetnek  óriási  többsége  hallani  sem 
akart,  melynek  győzelme  eltemette  volna  örökre  a  magyar 
függetlenséget  és  államiságot :  a  világkatasztrófa  egy  beteges 
kinövéséért:   —  a  nemzetközi  bolsevizmusért. 

Olyan  harcba  keveredtünk,  melyben  a  vereség:  utolsó  erőnk 
végkimerüléséhez,  a  győzelem  pedig:  a  világforradalom  gyilkos 
öleléséhez  vezetett  volna. 

A  szociáldemokrácia  elég  óvatos  volt  arra,  hogy  a  neki  fel- 
kinált  hősi  szerepre  ne  vállalkozzék.  Balról  a  kommunisták,  jobb- 
ról a  polgári  pártok  által  támadva,  hadsereg  és  pénz  nélkül  nem 
akarta  azt  az   ódiumot  vállalni,   mely  elől  a  Berinkey-kormány 

kitért.  Félt  Kerenski  sorsától,  akit  az  tett  tönkre,  hogy  a  hí 
borút  folytatnia  kellett  pacifista  elvei  ellenére  mikor  a  kommunisták 
is,  a  konzervatívok  is  támadták.  Ezt  a  feladatot  a  szociál- 
demokrata-párt szívesen  rábizta  a  kommunistákra.  Talán  az 
a  számítás  is  vezette,  hogy  könnyebb  lesz  a  kormányt  a 
kommunista  kísérletek  után  átvenni,  mint  lenne  előtte. 

De  bármi  okból  történt,  a  későbbi  fejlődést  mindért 
esetre  az  a  tény  irányította,  hogy  a  szociáldemokrata  vezérek 
az  Oroszországban  sok  száz  gyilkosság  által  hiressé  vált  Kun 
Bélát  a  tömlőéből  kibocsátották  és  Károlyi  kierőszakolt  áldása 
mellett  a  kormányt  neki   átadták. 

A  Berinkey-kabinet  polgári  tagjai  meg  voltak  győződve, 
hogy  utánuk  szociáldemokrata  kabinet  jön.  Ebben  egyeztek  meg 
egyhangúan  a  szociáldemokrata  vezérekkel.  Az  utolsó  miniszteri 
tanácskozás  után  egyiküket,  a  földmivelésügyi  minisztert,  kato- 
nák megállítják  és  autójából  kiszállítják.  Hiába  tiltakozott  a 
miniszter,  hiába  utal  magas  állására.  A  vörös  katonák,  a  közben 
megalakult  szovjet  parancsára  hivatkozva,  a  minisztert  min- 
den kímélet  nélkül  kiteszik  az  autóból.  Ilyen  utón  tudta  meg  ez 
a  miniszter,  hogy  a  forradalom  az  utolsó  romboló  korszakához 
jutott,  ahhoz  a  korszakához,  amelyet  a  miniszter  maga  is  előse- 
gített demagóg   izgatásával  és  kormányzati    ügyefogyottságával. 

Most  aztán  bekövetkezett  az,  aminek  be  kellett  következnie  : 
a  szociális  összeomlásnak.  A  szociáldemokrata-  és  kommunista-pár- 
tok, melyek  eddig  egymás  ellen  küzdöttek  a  hatalomért,  egyesül- 
nek, közös  nevet  vesznek  fel  és  közös  felelősséget  vállalnak  a  szovjet- 
kormányzatért. A  nem  kommunista  szociáldemokraták  valószínűleg 
azt  hitték,  hogy  mérséklőleg  fognak  hatni,  de  ebben  csalatkozniuk 
kellett.  Amint  a  Károlyi-kabinetben  ők  vezettek  és  Károlyiék  vezet- 
tettek, ugy  most  nekik  kellett  Károlyiék  szerepét  vinni,  nekik  kellett 
köpenyegül  szolgálniok  a  túlzóbbak  számára.  Tekintélyüket,  po- 
litikai pozíciójukat  azért  kell  elveszteniük,  mert  nem  volt  bátor- 
ságuk saját  útjaikon  járni,  meggyőződéseikért   helyt   állni. 

E  döntő  fordulat  időpontjában  újból  sürgettem  az  entente- 
nál,  hogy  avatkozzék  be,  akadályozza  meg  azt  az  elkerülhetet- 
len vérontást  és  vagyonpusztitást,  melynek  kárát  ő  is  érezni 
fogja.  Újból  törekedtem  megmagyarázni,  hogy  könnyű  a  szovjet 
veszedelmét  elhárítani  és  hogy  csekély  ententecsapat  elijesztené 
a  kommunista  vezéreket.  Arra  is  rámutattam,  hogy  ha  a  nem- 
zetnek elviselhető  feltételeket  fognak  a  békében  adni,  csaknem 
biztos,  hogy  az  egész  Magyarország  az  entente  mögé  fog  állni, 
a  bolsevizmus  pedig  az  egész  civilizált  világot  fogja  fenyegetni. 
Minden  hiába  volt!  Süket  fülekre  találtam.  Sőt  mi  több,  az  entente 
megerősíti  a  szovjetet,  Budapestre  küld  egy  vezető  államférfit  tár- 
gyalni. De  mivel  Smuts,  az  afrikai  államférfiú  hamar  belátja,  hogy 
Kunékkal  megegyezni  nem  lehet,  mert  Kun  a  béke  alatt  a  forradalmi 
propaganda  szabadságát  érti,  még  ekkor  is  könnyű  volna  a  ta- 
pasztalat következményeit  levonni  s  Budapestet  katonailag  meg- 
szállni. A  francia  katonaság  Délmagyarországon  csak  annyiba 
kerül  az  ententenak,  mint  Budapesten,  a  fertőzés  veszélye  pe- 
dig még  nagyobb  a  forradalmi  fészek  szomszédságában  a  tét- 
lenség közben,  mint  lenne  a  forradalom  romjain  a  katonai  te- 
vékenység által  elfoglalt  seregre  nézve.  És  hozzá  az  entente-nak 
még  az  a  kára  is  van,  hogy  az  a  vagyon  is  pusztul,  amiből  a 
kártérítését  kaphatná.  De  hiába!  Az  entente  tétlen  marad  és  a 
szovjet  napról-napra  erősödik. 

Ha  az  októberi  forradalom  beteg  idegzetű  kalandorokat  tolt  az 
előtérbe,  a  márciusi  őrülteket  és  perverz  gonosztevőket  állított  a 
kormány  rudjához.  Ezek  a  legyőzött  nemzetet  védhető  határok 
nélkül,  ellenségek  által  körülvéve,  elválasztva  az  egyetlen  protekto- 
ruktól,  az  orosz  bolsevizmustól,  előőrs  szerepre  kényszeritették, 
aminek  csak  szenvedés  és  pusztulás,  küzdelem  és  vereség  járha- 
tott nyomában.  A  vállalkozás  ép  olyan  bün  volt  a  nemzettel,, 
mint  a  munkássággal  szemben,  az  elsőnek  érdekeivel  nyiltan 
és  tudatosan  helyezkedett  ellentétbe,  a  másodikat  könnyelmű- 
ségből és  nagyravágyásból  kompromittálta. 

NEGYEDIK  FEJEZET. 

A  szovjet- köztársaság. 

Az  uj  rendszer  alapelve  a  munkásság  egyeduralma.  Aki 
nem  munkás,  az  nem  választó  és  nem  választható,  aki  nem  tagja 
a  szakszervezeteknek,  még  enni  is  kevesebbet  kap.  Megfordított 
középkor,  azzal  a  súlyosbító  körülménnyel,  hogy  a  középkorban 
az  egyeduralmat  azok  az  elemek  gyakorolták,  amelyek  a  legmű- 
veltebbek voltak  s  a  legtöbb  kormányzási  képességgel  birtak, 
most  pedig  azok,  amelyek  a  legmüveletlenebbek.  E  rendszer : 
csak  kisebbségi  abszolutizmus,  azaz  egyeseknek  legkorlátlanabb, 
legkegyetlenebb  zsarnoki  uralma  lehet,  akik  a  kisebbség  nevé- 
ben, fegyverek  védelme  alatt,  minden  komoly  ellenőrzés  nélkül 
gyakorolják  romboló  hivatásukat.  A  ,, tömegek  diktatúrája", 
mint  rendesen,  szükségszerüleg  itt  is  egyesek  diktatúrájává  vált. 
A  rendszer  őrületét  jellemzi  a  májusi  vörös  ünnep.  Olyan  időben, 
mikor  a  tömegek  éheznek,  modern  Nérók  vágóállatok  és  más 
élelmiszerekért  vörös  szövetet  és  vörös  festéket  vesznek,  hogy  a 
fővárost  s  a  szőke  Dunát  pár  óráig  a  vér  színében  láthassák.  Az 
ilj^en  őrült  rendszer  természetszerűleg  csak  a  legvadabb  terrorral 
tarthatja  fenn  magát.  Szabadságot  nem  tűrhet  el,  a  legkisebb 
birálat  is  tönkre  tenné.  Ezért  beszüntetik  az  összes  lapokat,  ki- 
véve a  kormány  hivatalos  lapjait.  Ezért  teszik  lehetetlenné,  hogy 
nem  kommunista  politikai  irodalmi  termék  napvilágot  lásson. 

Ezrek  hurcoltatnak  tömlöcbe  csak  azért,  mert  vagyonuk 
van,  mert  politikai  tekintélylyel  birnak,  mert  a  társadalomban 
vezérszerepet  töltenek  be.  Tömegesen  fordulnak  elő  a  politikai 

gyilkosságok.  Mivel  a  terror  a  főeszköz,  külön  terrorcsapatok  ke- 
letkeznek többnyire  gonosztevőkből,  elitélt  bűnösökből.  Akit  e 
csapatok  meg  nem  ölnek,  azt  kínozzák,  ijesztik.  Hihetetlen  agya- 
fúrtsággal tudják  a  félelmet  az  egész  fővárosban  s  mindenütt, 
ahová  hatalmuk  elér,  terjeszteni.  Mindenki  azt  hiszi,  hogy  állandó 
kémkedésnek  van  kitéve,  mindenkinek  az  az  érzése  van,  hogy  egy 
meggondolatlan  szó  vagy  cselekedet  életébe  kerülhet.  Azt  a  rémü- 
letet, melyet  a  pár  ezer  terrorista  elő  tud  idézni,  csak  az  Ítélheti 
meg,  aki  a  rémes  idők  alatt  itthon  volt  vagy  közvetlenül  a  felsza- 
badulás után  látta  az  éhség  és  örökös  rettegés  által  lesoványodott,, 
megöregedett,   vérszegény,   idegbeteggé   vált   lakosságot. 

A  külföldtől  elzárva  a  meggyötrött  magyar  társadalom  csak 
azt  hallja,  amit  a  zsarnok  közölni  enged.  Hamis  képet  kap  a  világ- 
eseményekről, az  emberek  azt  hiszik,  hogy  a  világforradalom  min- 
denütt győzedelmeskedik  s  hogy  ezért  a  szovjeturalommal  mint 
véglegessel  meg  kell  barátkozni. 

A  szovjeturalmat  az  egyszerre  mindenütt  f elburjánzott 
teljes  tudatlanság  és  tapasztalatlanság  is  irtózatos  károssá 
teszi.  Áz,  aki  cipőt  készített  vagy  utcá+  sepert,  az  ma  törvényeket 
hoz,  igazságot  szolgáltat  és  adminisztrál;  aki  eddig  politizált,  szel- 
lemi munkának  élt,  annak  fizikai  munkát  kell  végezni.  Leg- 
kevesebben értenek  ahhoz,  amit  vállalnak.  A  gyár  és  mezőgazdaság 
egyszerre  elveszti  a  szakszerű,  a  müveit  vezetést.  Tudatlanság  irá- 
nyit mindenütt  és  mindent.  Rövid  idő  alatt  meginognak  a 
legerősebben  megalapozott  bankok,  ipari  vállalatok  és  nagy  káro- 
kat szenved  a  mezőgazdaság.  A  föld  rosszul  lesz  megművelve.  Be- 
fektetés nincs.  Rablógazdálkodás  folyik  mindenfelé.  A  bíróságok 
nem  működnek.  A  törvénynek,  a  jogszokásnak  helyét  az  ötlet,  a 
szeszély,  az  egyéni  önkény  foglalja  el.  Idő  sincs  arra,  hogy  ujat 
építsenek,  csak  rombolnak.  A  közgazdaság  a  rablás,  fosztogatás 
epidémiája  alatt  óriásilag  szenved.  A  fegyházakból  kibocsátott 
és  foglalkozásbeli  tolvajok  és  kétes  ekszisztenciák  elvi  alapon^ 
önérzetesen  űzik   mesterségüket,    mint   vezető   egyéniségek  —  a 

fegyverek  védelme  alatt.  Jogtalan  vágyaikat  másnak  tulajdona 
után  —  a  kommunista  elv  köpönyegébe  bujtatják.  Még  olyan 
egyének  sem  tisztelik  a  másét,  akik  azelőtt  sohasem  nyúltak 
volna  ahhoz  ami  nem  az  övék  és  avval  érvelnek,  hogy  amit 
ők  nem  vesznek  el,  azt  más  fogja  ,,kommunizálni." 

Az  avatatlanságnál  és  rablásnál  azonban  talán  még  jobban  árt 
a  gazdasági  produktivitás  előfeltételeinek  teljes  megsemmisítése.  A 
munkások  óriási  igényei  a  gazdasági  vállalkozások  jövedelmezőségét 
megszüntetik. 

A  kereskedelemnek  elfojtása  egymaga  számtalan  eksziszten- 
ciát  tesz  tönkre  és  a  termelést  megbénítja.  A  teljes  és  tökéletes  jogbi- 
zonytalanság a  vállalkozási  kedvet  megszünteti.  Azt  az  ösztön- 
zést a  munkára,  mely  az  egyedek  legitim  haszonvágyából  ered  s 
mely  uj  találmányokra,  nagy  erőfeszítésre  késztet,  a  köteles- 
ségérzetnek, a  közszellemnek,  az  úgynevezett  „proletár"  erkölcs- 
nek kellene  pótolnia.  De  ez  képtelenség  és  nem  váUk  be. 
A  tulajdonos  gondosságát  a  társtulajdonosé  nem  helyettesit- 
heti. A  szocializált  üzemekben  a  legkönnyelmübb  gazdálkodás 
folyik.  A  közvagyon  mindenkié,  azaz  senkié.  A  produkciót  az 
ellenőrző  közegek  hatásköri  összeütközései,  a  fegyelem  megbom- 
lása, a  kupaktanácsok  káosza  bénitólag  befolyásolják.  Az  egyle- 
tek, jótékonysági  intézmények  gyűjtött  tőkéit  lefoglalják.  Hol 
juthat  a  szovjet,  a  népbiztos  kényelmesebben  pénzhez,  mint  e 
hangya-munkával  gyűjtött  vagyonok  és  értékek  elharácsolása  által? 

Mindezek  az  okok  együtt  oly  elszegényedést,  a  produkció- 
nak oly  visszaesését  idézték  elő,  amely  ilyen  rövid  idő  alatt  sehol 
és  soha  sem  fordult  elő,  kivéve  Oroszországban,  ugyancsak 
a  bolsevik!   garázdálkodás   következtében. 

Katasztrofális  hatású  a  szovjet  külpolitikája  is.  Természeté- 
nél, elveinél  fogva  nem  élhet  békében  a  született  ellenséggel,  a  pol- 
gári társadalmakkal,  amelyek  pedig  nálánál  erősebbek.  Lenin 
azt  a  lehetetlen  feladatot  bizza  reá,  hogy  a  proletárforradalmat 
készítse  elő  Keleteurópában.  Ez  a  feladat  rengeteg  pénzbe  kerül, 

mert  eltekintve  attól,  hogy  miatta  erős  hadsereget  kell  szer- 
vezni, a  feladat  óriási  propagandát  is  igényel.  Mindenfelé  forra- 
dalmat kell  szitani,  hogy  ezzel  áttörhessék  az  ellenséges  gyürüt, 
amely  a  kis  proletár  államot  körülveszi.  A  bankokból,  gazdasági 
vállalatokból  harácsolt,  a  vagyonosabb  osztály  rablott  ékszerei- 
ből és  ezüsttárgyaiból  szerzett  pénzeket,  amennyiben  nem  lop- 
ják elegyesek,  mindezen  aknamunkákra  fordítják.  A  háború  és 
utókövetkezményei  által  gazdaságilag  úgyis  tönkrement  nemzet 
utolsó  garasait  bécsi,  müncheni,  berlini,  hamburgi  sztrájkok  és 
forradalmak  szervezésére  pazarolják. 

Mindezen  költségekhez  a  rablás  egyedül  nem  ad  elég 
pénzt,  mert  nagy  mennyiséget  eldugnak  és  igen  sok  kiszivárog. 
A  bankópréshez  kell  folyamodni.  A  {fénz  értéke  rohamosan 
sülyed.  A  régi  jó  pénz  még  rohamosabban  tűnik  el,  mint 
azelőtt,  az  ujat  pedig  nem  fogadják  el.  A  rendszer  maga  ássa 
meg  sirját.  Mivel  nincs  pénze,  erővel  kell  rekvirálnia,  ami  a 
vidék  exisztenciáját  is  megtámadja.  A  vidéken  a  szovjet  a 
mezőgazdasági  munkásokban  keres  támaszt,  de  az  uj  pénz  ér- 
téktelensége folytán  ezek  is  elvesztik  bizalmukat  az  uj  rendszer 
iránt.  A  nagy  fizetés  ellenére,  mely  eleinte  elkápráztatta  őket, 
sokszor  éheznek  és  legtöbbnyire  nincs  cipőjük  és  ruhájuk,  ami 
lelkesedésüket  lehűti.  Eddig  a  szovjet  nem  mert  a  kisbirtokok 
után  nyúlni,  de  a  birtokos  paraszt  mégis  legyőzhetlen  ellenszen- 
vet érzett,  mert  tudta,  hogy  ha  megerősödnék,  az  6  tulajdonát 
is   kommunizálná. 

Ezt  a  csendes  ellenszenvet  a  katonasorozás  és  a  rekvirálás 
vad  gyűlöletté  változtatja  át.  Ugyan  mit  akarnak  újra  tőle? 
Otthonából  kizavarják  és  talán  újra  ellenség  elé  állítják  ? 
Annak  is  kell  harcolni,  aki  nem  proletár,  de  nem  a  haza  védel- 
mére, hanem  azon  proletárdiktatúra  érdekében,  amelyet 
utál. 

Egyik  nagy  gyengéje  a  rendszernek,  hogy  ellenségeire,  a 
müveit    polgárokra    rászorul.    Ezek    rosszul    szolgálják  érdekeit. 

Ellene  dolgoznak.  Még  a  vörös  hadseregben  is  érezhetővé  válik 
az  árulás  és  a  sabotage. 

Az  ipari  munkásság  körében  szinte  napról-napra  talajt 
vészit  a  kommunizmus,  aszerint,  amint  nyilvánvaló  lesz,  hogy 
nincs  kenyér,  nincs  ing,  nincs  ruha,  pedig  az  kell,  nem  pedig 
szociahzálás,  politizálás,  gyülésezés. 

De  gyengíti  a  proletáruralmat  a  nemzet  és  vallás-ellenes 
jellege  is.  Sok  szent  meggyőződést  és  hagyományt  fenyeget, 
amikor  a  hazafiságot  gúnyolja,  amikor  az  iskolából  kiszorítja  az 
egyházat,  a  valláserkölcsi  nevelést,  amikor  a  templomot  nem 
tiszteli,  az  egyházfegyelembe  avatkozik. 

A  nemzet  zömének  nemcsak  anyagi  érdekeit,  hanem  er- 
kölcsi érzelmeit  is  megsérti  avval,  hogy  az  uj  régime  csak  egy 
elenyésző  kisebbség  érdekeit  akarja  szolgálni  és  ellentétbe  helyezi 
magát   a  többség  hitével,   gondolkozásával   és  ösztöneivel. 

Ilyen  talajon  az  elő  nem  készített  ellenforradalmi  kísérle- 
tek természetesen  mindennapossá  válnak.  Hősök  vértanúságot 
szenvednek.  Sokan  a  bitófára  kerülnek,  vagy  egyszerűen  legyil- 
koltatnak. A  vidéken  kaszával  mennek  neki  a  puskáknak.  E 
hősök  martyrságukkal  bár  nem  szabadítják  fel  a  társadalmat, 
sőt  uj  szenvedéseket  okoznak,  de  azért  mégis  használnak,  mert 
a  nemzeti  becsületet  szolgálják  —  a  nemzetek  e  legfőbb 
kincsét. 

Minden  téren  érezhető,  hogy  a  rendszer  végét  járja  — 
belülről  elkorhadt.  Már  csak  egy  lökés  kell  és  összeomlik.  Ez 
a  lökés  azonban  csak  kívülről  jöhet,  mivel  a  meg  nem  szállt 
Magyarországon  a  terroristák  kezében  van  a  fegyver,  a  sajtó, 
a  vasút,  a  telefon,  a  sürgöny,  a  posta,  a  városi  központ.  Az 
idegenek  által  megszállt  területeken  pedig  nagyobb,  komolyabb 
arányú  szervezkedést  az  entente  nem  enged  meg,  ugy  hogy  a 
szovjet  és  idegen  uralom  közt  megoszló  nemzeti  társadalom 
sehol  sem  képes  hatályosan  fegyverkezni.  Ha  csak  pár  ezer 
fehér  katonát   lehetne   lábra   állítani  s  szabadon  felhasználni,    a 

szovjet  napjai  meg  volnának  számlálva,  de  ilyen  katonaság  nincs 
és  meg  nem  szervezhető.  Ausztriában,  Csehországban  kísérletek 
történnek  ugyan  erre,  de  a  kormányok  rosszakarata  miatt  ered- 
ményt nem  birnak  elérni,  Szegeden  pedig  az  entente  vétója  aka- 
dályozza az  alakuló  nemzeti  erők  offenzív  fellépését. 

Májusban  már  ugy  látszott,  megjön  a  végitélet  napja  a 
román  előnyomulás  következtében,  de  a  párisi  négyes-tanács 
általam  ma  sem  ismert  okból  megállítja  a  román  hadsereget  és  a 
szovjet  újra  időt  nyer.  A  vörös  hadsereg  újból  megszerveződik, 
a  cseheket  megveri  és  romboló  munkája  tovább  tart. 

Az  utolsó  halálos  döfést  önmagának  szerzi  meg  a  kom- 
munizmus, amennyiben  valószínűleg  belső  betegségének  érzeté- 
ben létét  egy  kártyára  teszi:  és  vagy  azért,  hogy  uj  területet, 
szerezzen  a  zsákmányolásra  és  az  élelmezés  biztosítására  vag}' 
azért,  hogy  Lenin  seregeivel  egyesüljön,  a  román  vonalat  újból 
megtámadja. 

A  vörösöknek  ez  a  támadása  a  románokat  védekezésre, 
m.ajd  ellenoffenzivára  kényszeríti  és  ezek  csapásai  alatt  összeomlik 
a   proletárdiktatúra. 

Mikor  már  Budapest  kapui  előtt  áll  a  román  hadsereg, 
a  kommunista  vezérek  fel  adják  a  játszmát  és  abban  a  remény- 
ben, hogy  életüket  és  összeharácsolt  millióikat  megmenthetik,  a 
hatalmat  egy  szociáldemokrata  kormányra  akarják  átruházni. 
A  leírhatatlan  szenvedések  alól  felszabadult  társadalom  azon- 
ban ebbe  bele  nem  nyugszik.  Ehhez  a  forradalom  okozta  károk 
tul  nagyok:  földünkre  hozta  az  ellenséget,  rossz  békét  készí- 
tett elő,  anyagilag  tönkretett,  erkölcsi  egységünket  hosszú  időre 
megbontotta,  hirüfiknek  ártott,  izolált,  egész  osztályokat  meg- 
gyötört, megkínzott.  Mivel  a  szociáldemokraták  a  Károlyi-régime 
hibáiért  való  felelősség  főrészét  viselik  és  a  szovjet  uralomért  a 
kommunistákkal  a  felelősséget  is  megosztották,  a  reakció  oly 
nagy,  hogy  az  úgyis  csekély  kisebbséget  képező,  tisztán  szociál- 
demokrata   kormányzat    képtelenségnek    bizonyul.    A    baloldali 

pártok  rémuralmát  sokkal  mélyebb  reakciónak  kellett  felváltani, 
mint  amilyen  az  volt,  amelyet  Budapesten  és  Bécsben  ter- 
veztek. 

Ma  még  az  ellenforradalom  korát  éljük.  Még  a  szenvedély 
vezet.  A  nemzet  ma  még  beteg,  még  nincs  a  helyzet  magaslatán, 
még  nem  birja  összes  energiáit  a  nemzeti  rekonstrukció  nagy 
céljaira  szentelni,  a  pártoskodást  megszüntetni,  az  egyéni  tör- 
tetéseket  háttérbe  szoritani.  A  tekintély  elve  még  nincs  helyre- 
állítva, a  törvény  tisztelete  nem  szerezte  vissza  régi  állását,  még 
nagy  a  hajlandóság  az  erőszakos  eszközökhöz  nyúlni.  Az  osz- 
tályok között  még  nincs  meg  a  szükséges  harmónia.  A  pénzügyi 
és  gazdasági  helyzet  nagyon  súlyos,  a  szanálás  útjait  sem  talál- 
.tuk  még  el.  A  demagógia,  a  gyűlölet  és  irigység  még  nagyobbak 
a  hazafiságnál  és  pusztító  munkájukat  végzik.  De  ez  ne  vegye 
el  bátorságunkat.  A  betegség  tul  nagy  volt,  tul  sokáig  tartott, 
okai  túlságosan  mélyrehatók  voltak  ahhoz,  hogy  a  gyógyulás 
gyors  lehessen. 

A  forradalom  végét  csak  a  jog  uralmának  teljes  helyreálhtása 
s  az  épitő  munka  valódi  hajnalhasadása  fogja  jelezni.  De  azért 
a  javulás  utján  vagyunk.  Amilyen  kétségbeejtő  volt  a  közelmúlt, 
amilyen  szomorú  még  a  jelen,  annyira  bizom  a  jövőben.  A 
magyar  nemzet  az  európai  társadalomnak  még  erős  és  hasznos 
tagja  lesz.  Nagy  és  dicső  hivatása  van,  az  a  hivatása,  hogy  a  ci- 
vilizáció és  az  emberiség  munkájában  az  uralaltáji  népcsalád 
egy  törzsét  képviselje,  azon  egyetlen  törzsét,  mely  sok  század 
óta  a  nyugat  világrendjéhez  tartozott  s  amely  kizárólag  csak  itt 
Pannoniában  élhet  és  virulhat.  Ha  itt  megvonják  tőle  a  fejlődés 
lehetőségét,  egy  nemzetet  gyilkolnak  meg,  egy  önálló  és  pótol- 
hatlan  élő  organizmustól  fosztják  meg  a  dolgozó  emberiséget,  a 
nemzetek  szabadságának  fennen  hirdetett  korában. 

Ebbe   pedig   nem   nyugszunk   bele. 

A  hazugság  ideje  múló.  Az  igazság  és  az  emberiség  érdeke 

győzni   fog  és    nekünk    vissza  fogja    adni    az    erőteljes    fejlődés 

előfeltételeit. 

Egy  nemzet  mely  átélte  á  mohi  pusztulást,  a  mohácsi  vészt, 
a  világosi  gyásznapot,  melyért  annyi  hős  küzdött  és  vérzett, 
melyért  annyi  sziv  dobogott,  annyi  agyvelő  dolgozott,  melynek 
annyi  nagy  embere,  annyi  martyrja  volt,  mely  élni  akar,  melyre 
Európának  szüksége  van,  ez  a  nemzet  nem  fog  kimúlni,  az  meg 
fogja  találni  az  emelkedés  útját. 

Életerőnk  nem  tört  meg   —   a  jövő  a  miénk  marad  ! 

